PITAGORA 


Imnurile 
sacre 





EDITURA Š$ HERALD 


PORPHYR 
Viața lui Pitagora 


PITAGORA 
Imnurile sacre 


HIEROCLES 
Comentarii despre Imnurile sacre 


EDITURA HERALD 
Bucureşti 


Dir 








Nota editorului 


Prezenta ediție în limba română a fost alcătuită 
după cum urmează: 


Viața lui Pitagora a fost tradusă după textul 
francez stabilit şi editat de Edouard des Places, S. J. 
în lucrarea Porphyre, Vie de Pythagore, Lettre a 
Marcella, Paris, Les Belles Lettres, 1982. 


Imnurile sacre şi Comentarii despre Imnurile 
sacre ale pitagoricilor, au fost traduse după textul 
francez editat de Mario Meunier în lucrarea Pythagore 
Les vers d'or, Hierocles Commentaire sur les vers d'or 
des pythagoriciens, Paris, Lartisan du livre, 1956. 


Textele cuprinse între paranteze drepte aparțin 
traducătorului, fiind inserate pentru a facilita 

Porphyr 
VIATA LUI PITAGORA 


1. Cei mai mulți sunt de acord că [Pitagora] 
este fiul lui Menesarchos; cât priveşte obârşia lui 
Menesarchos, aceasta a stârnit neînțelegeri. După 
unii, el era din Samos; Neanthes!, în cartea a cincea 
din scrierea sa Mythica, spune că era sirian de 
obârşie, născut în Tyr, în Syria. Pe vremea când 
locuitorii din Samos duceau lipsă de grâne, el a venit 
pe insulă ca să facă negoţ; şi vânzând el [grâu] 
cetății, fu răsplătit cu drepturi cetăţeneşti. întrucât 
din copilărie Pitagora era înzestrat pentru toate 
ştiinţele, Menesarchos l-a dus la Tyr; acolo l-a 
încredințat chaldeenilor?, de la care a învățat o 
mulțime de lucruri. Plecând de aici, s-a îndreptat mai 
întâi către Ionia, unde a urmat şcoala lui Pherekydes 
din Syros5, iar apoi în Samos, la şcoala lui 
Hermodamas, urmaşul bătrânului Creophilos. 

2. Neanthes mai spune că alți autori socotesc 
că părintele lui (Pitagora) se trage din acei tirenieni 
care au colonizat insula Lemnos; plecând apoi la 
Samos cu negoțul său, s-a aşezat acolo devenind 
cetățean. Când Menesarchos a străbătut marea ca să 
ajungă in Italia, țară ajunsă foarte bogată, Pitagora l- 
a însoțit pe când avea o vârstă foarte fragedă; mai 
târziu, el s-a întors aici (in Italia). Neanthes adaugă 
că el avea doi frați mai vârstnici, Eunostos şi 
Tyrrhenos.  Apollonios+, în cartea sa Viața lui 





! Scriitor originar din Cyzic, care a trăit către 200 î.Ch. 

? Mai degrabă egiptenilor (Herodot, Istorii, IV, 95). 

? Pherekydes din Syros (sec.VI d.Ch.), considerat "primul prozator grec" 
(Suidas - DK, 7A, 2). 

* Appolonios din Tyana, pitagoreu care a trăit în sec. I d. Ch. Este autorul mai 
multor scrieri, printre care şi Viaţa lui Pitagora, din care Iamblikos, un alt 

Pitagora, aminteşte şi numele mamei lui, Pythais, 
urmaşă a lui Anceu, întemeietorul cetății Samos. Alții 
spun că s-a născut din [zeul] Apollon şi din Pythais, 
însă Apollonios arată cu îndreptăţire că părintele lui 
era Menesarchos. 

Oricum, un poet din Samos a spus: 

Pitagora, drag inimii lui Zeus, 

cel născut din Apollon şi din Pythais, 

cea mai mândră dintre femeile din Samos. 

După spusele acestui autor (Apollonios), 
Pitagora ar fi învățat nu numai de la Pherekydes şi 
Hermodamas, ci şi de la Anaximandru. 

3. Duris din Samos, în cartea a doua a Analelor 
sale, spune că [Pitagora] a avut drept fiu pe 
Arimnestos, care a ajuns maestrul lui Democrit. 
După ce s-a întors din exil, Arimnestos a adus la 
templul Herei o ofrandă de bronz, lată de aproape doi 
coți, pe care era săpată această inscripție: 

Arimnetos, fiul drag al lui Pitagora, m-a 
consacrat, El, care prin cuvântu-i a dezvăluit 
nenumărate taine. 

Muzicianul Simos a furat inscripţia, şi-a însuşit 
proporţia!, şi a făcut-o publică ca aparținându-i. Or, 
acolo erau înscrise şapte taine, dar din pricina uneia 
singure pe care Simos a înlăturat-o, au dispărut în 
acelaşi timp şi toate celelalte săpate pe ofrandă. 

4. După alții, Theano, fiica lui Pythonax, 
cretană după neam, îi dăruise lui Pitagora un fiu, 
Theages, şi o fiică, Myia; după alții, mai era şi 
Arignotes; de la ei au rămas scrieri pitagorice. 

După spusele lui Timaios, fiica lui Pitagora 





discipol al lui Pitagora, citează în propria-i lucrare închinată maestrului. 

! Pitagora este considerat descoperitorul raporturilor numerice simple (2/1, 3/2, 
4/3) ce definesc acordurile muzicale (cuartă, cvintă, octavă). Simos şi-a însuşit 
deci scara muzicală, canonul. 

conducea, ca tânără fată, fecioarele din Crotona, iar 
ca femeie căsătorită, femeile măritate. Din casa lui, 
locuitorii Crotonei au făcut un templu închinat lui 
Demeter, iar ulicioarei pe care se afla i-au dat numele 
de Sanctuarul Muzelor. 

5. Lycos, în cartea a IV-a din Istoriile sale, 
aminteşte că în privința patriei [lui Pitagora] au fost 
neînțelegeri, şi adaugă: "Cât priveşte patria sa şi 
cetatea căreia omul nostru i-a devenit cetățean, nu 
trebuie să te tulburi de ţi se-ntâmplă să nu le 
cunoşti. Căci unii spun că este din Samos, alții, din 
Philos, iar alții din Metapont'. 

6. Legat de învățătura pe care a primit-o: 
pentru cei mai mulți, el şi-a însuşit ştiinţele numite 
matematice de la egipteni, de la chaldeeni şi de la 
fenicieni, căci încă din vechime geometria i-a 
preocupat pe egipteni, ştiinţa numerelor şi calculele 
pe fenicieni, iar cercetarea cerului pe chaldeeni; cât 
priveşte cultul zeilor şi celelalte precepte despre 
purtarea de fiecare zi, se spune că [Pitagora] le-a 
învățat ascultându-i pe Magi. 

7. Cu lucrurile acestea mulți sunt oarecum de 
acord, întrucât au fost consemnate în Memoriile 
[pitagorice]. Restul practicilor sunt însă mai puţin 
cunoscute, în afara celor amintite de Eudoxios în 
Descrierea Pământului, cartea a VIl-a!. El arătase 
atâta curățenie, atâta grijă de a se feri de omoruri şi 
de ucigaşi, încât, nu numai că se înfrâna de la tot ce 
avusese viață, dar nu se apropia nicicând de măcelari 
şi de vânători?. Antiphon, in tratatul său Despre viața 
celor iubitori de virtute, înfăţişează şi asceza sa din 





! Eudoxios din Cnid, (c.408-335), unul dintre cei mai buni elevi ai lui Platon, a 
fost renumit în epocă pentru ştiinţa sa despre astre. 

? Cu credința în metempsihoză, această înfrânare a sfârşit prin a deveni 
vegetarianism pitagoric 

Egipt: atras, spune el, de viața preoților egipteni şi 
dornic să o împărtăşească, Pitagora îl rugă pe tiranul 
Polycratesi să-i scrie regelului Egiptului, Amasis, 
prietenul şi oaspetele său, ca să-i îngăduie să fie 
părtaş la învățăturile pe care le primeau cei ce urmau 
să ajungă preoți. Sosit la Amasis, el a obţinut cele 
necesare ca să fie primit în mijlocul celor din 
Heliopolis, după care a fost trimis la cei din Memphis, 
ca la unii mai vârstnici decât el - în realitate, era un 
motiv al celor din Heliopolis - iar din Memphis, sub 
acelaşi motiv, el sosi la cei din Diospolis. 

8. Aceştia, temându-se de rege, n-au mai putut 
să spună nimic, dar s-au gândit să-l abată de la ţintă 
sporindu-i suferințele şi supunându-l la grele 
încercări, fără nici o legătură cu traiul dus de greci. 
El pe toate le-a împlinit cu bucurie, şi ajunsese atât 
de faimos, încât îi fu îngăduit să aducă sacrificii 
zeilor după cum îi era voia, şi să participe la 
ritualurile lor. Lucrul acesta nicicând nu s-a mai 
petrecut cu vreun alt străin. 

9. Odată întors în Ionia, el a întemeiat în patria 
sa o şcoală numită până în zilele noastre "hemiciclul 
lui Pitagora", unde locuitorii din Samos se adunau 
pentru a se sfătui cu privire la treburile cetății. în 
afara oraşului, el a găsit o peşteră potrivită în care 
să-şi predea filozofia, şi unde îşi petrecea o bună 
parte din zile şi nopți întovărăşit de adepţii săi. Ajuns 
la vârsta de patruzeci de ani, spune Aristoxenos?, şi 
văzând că tirania lui Polycrates era mult prea aspră 
pentru ca un om liber să mai poată îndura o 
autoritate atât de samavolnică, el a hotărât să se 
îmbarce pentru Italia. 





! Polycrates a domnit peste Samos, patria lui Pitagora; a rămas faimos pentru 
prietenia sa cu Amasis, faraonul Egiptului (cf. Herodot, Istorii, III). 
? Aristoxenos din Tarent, muzician, discipol al lui Aristotel. 

10. Întrucât Diogenes, în scrierea sa Minunile 
de neînchipuit de dincolo de Thule!, a povestit cu de- 
a-mănuntul faptele şi purtările filozofului, am hotărât 
să nu trec cu vederea istorisirea lui. lată ce spune: 
Menesarchos era de obârşie din Tyr, din neamul celor 
care colonizaseră insulele Lemnos, Imbros şi Scyros; 
plecând de acolo, el a străbătut multe cetăți, multe 
țări, şi într-o zi găsi un copilaş culcat la rădăcina 
unui plop mare şi stufos; el se opri şi văzu cum, 
întins pe spate, copilul privea fața soarelui fără să 
clipească? şi ținând între buze o trestie mică şi 
subțire ca un fluier; cuprins de uimire, şi văzându-l 
hrănindu-se cu o sevă prelinsă din plop, el îl luă cu 
sine, socotind că în naşterea copilului era ceva divin. 
Stabilit [în cetatea] Samos, el a fost primit de unul 
din locuitori, pe nume Androcles, care i-a încredințat 
grija casei sale. Ducând un trai îmbelşugat, 
|Menesarchos| îşi luă sarcina de a-l creşte pe micut, 
căruia îi dădu numele de Astraeos, alături de cei trei 
fii ai săi, Eunostos, Tyrrhenos şi Pitagora. Ultimul, 
cel mai tânăr, a fost înfiat de Androcles. 

11. Androcles l-a trimis, deşi era doar un copil, 
[să fie învățăcel] pe lângă un chitarist, un pedagog şi 
un pictor; apoi, adolescent fiind, [l-a trimis] la Milet, 
la Anaximandru ca să învețe geometria şi astronomia. 
Pitagora, continuă Diogenes, a mers apoi la egipteni, 
la arabi, la chaldeeni şi la evrei, care îi dezvăluiră 
ştiinţa deslugşirii viselor; el a fost cel dintâi care a 
făcut preziceri folosindu-se de tămâie. 

12. În Egipt, el a stat în preajma preoţilor, s-a 
împărtăşit din înțelepciunea lor, şi a învățat limba 
egipteană, şi cele trei feluri de scrieri ale lor: epistolo- 





! Unul din principalii scriitori greci care a trăit către 100 d.Ch.; cartea lui ne 
este cunoscută din amănuntele furnizate de Photius (Bibliotheka, 166). , 
? Semn al divinității copilului 

grafică, hieroglifică şi simbolică!, care sunt luate în 
sens propriu, prin imitație (cu forma obiectelor) sau 
în sens alegoric, corespunzător anumitor taine; tot 
aici, el căută să afle cât mai multe despre zei. în 
Arabia, [Pitagora] stătea în preajma regelui; la 
Babilon, s-a întâlnit cu chaldeenii şi s-a dus să-l 
caute pe Zoroastru, care l-a purificat de necurățeniile 
vieții sale anterioare şi l-a învăţat lucrurile de la care 
trebuie să se înfrâneze oamenii buni pentru a rămâne 
puri; el a ascultat apoi învățătura despre 

natură? şi [a aflat] care sunt principiile universului. 
Căci în timpul călătoriilor pe care le-a făcut la aceste 
popoare şi-a însuşit Pitagora tot ce este mai bun în 
înțelepciunea lui. 

13. Menesarchos, aşadar, îl dărui pe Astraeos 
lui Pitagora. Acesta, luându-l [la sine pe băiat], îl făcu 
o cercetare fiziognomonică a trupului în mişcare şi în 
repaus şi se ocupă de instruirea lui. Căci el începuse 
să practice această ştiinţă a omului, ca să cunoască 
temeinic natura fiecăruia. Şi el nu şi-ar fi făcut din 
nimeni un prieten sau un discipol fără să-l fi supus 
mai întăi cercetării fiziognomonice a naturii sale. 

14. El mai avea cu sine şi un alt tânăr, adus 
din Tracia, pe nume Zalmoxis, numit astfel din 
pricină că la naştere fusese înfăşurat într-o blană de 
urs; căci tracii numeau pielea zalmoss5. Pitagora, care- 
l iubea, îl învăță astronomia, ceremoniile, şi tot ce 
priveşte cultul zeilor; după unii, [tânărul] se numea 
Thales, iar barbarii îl adorau ca întruchipare a lui 





11 Scrierea epistolografică era o scriere "de rând", corespunzând limbii 
vorbite curent (demotica). Scrierea hieroglifică era limba scribilor egipteni şi 
avea două forme: cyriologică şi simbolică. 

? Probabil învățături cuprinse în lucrarea Teoria naturii, atribuită lui Zoroastru. 

? Zalmoxis fusese sclavul şi discipolul lui Pitagora mai înainte de a deveni zeu 
şi legislator al tracilor. Platon îi pune în seamă o serie de incantaţii capabile să 
vindece sufletul, dându-i astfel înțelepciunea. 

Heracles. 

15. După spusele lui Dionysophanes, el fusese 
sclav al lui Pitagora, după care a căzut în mâinile 
piraților care îl tatuară; când din pricina tulburărilor 
Pitagora fu nevoit să se exileze, el îşi legă fruntea ca 
să ascundă tatuajul. După alții, numele de Zalmoxis 
înseamnă "străin". Când Pherekydes s-a îmbolnăvit la 
Delos, Pitagora îl îngriji, iar după moartea acestuia îl 
înmormânta, după care se întoarse la Samos năzuind 
să învețe pe lângă Hermodamas, urmaşul lui 
Creophilos. El a rămas aici o bună bucată de vreme 
ocupându-se de atletul Eurymenes din Samos, care, 
datorită sfaturilor sale pline de înțelepciune, a reuşit, 
în ciuda staturii sale mărunte, să învingă adversari 
mult mai înalți şi să biruiască la Olympia. Mai mult, 
în vreme ce alți altleți păstraseră vechiul obicei de a 
se hrăni cu brânză şi smochine, el a urmat sfatul lui 
Pitagora, fiind cel dintâi care a mâncat în fiecare zi o 
anumită cantitate de carne ce i-a întărit trupul. 
Totuşi, pe măsură ce Pitagora înainta în înțelepciune, 
el îi sfătuia [pe atleți] să lupte, dar să nu urmărească 
izbânda; trebuia, spunea el, [ca ei] să îndure 
osteneala |intrecerii] şi să se ferească de ranchiuna 
provocată de izbândă, şi mai ales să ia seama la 
pierzania ce îi pândeşte pe cei încununați. 

16. După toate acestea, când [cetatea] Samos 
cunoscu aspra tiranie a lui Polycrates, Pitagora socoti 
că era cu neputinţă pentru un filozof să trăiască sub 
o astfel de stăpânire, şi se hotări să se îmbarce 
pentru Italia. Oprindu-se din călătorie la Delphi, el 
gravă pe mormântul lui Apollon o elegie prin care 
arăta că Apollon era fiul lui Silen, că fusese ucis de 
Python, rămăşiţele sale fiind aşezate în ceea ce se 
numea "trepied"!; numele i se trăgea de la trei 





! Cel puţin într-o epocă târzie, cupa trepiedului era considerată o raclă cu 

fecioare, fiicele lui Triopas, care acolo îl jeluiseră pe 
Apollon. 

17. Sosit in Creta, [Pitagora] se înfățişă 
dinaintea inițiaților lui Morgos, unul din Dactylii din 
Ida, care îl purificară cu piatra fulgerului; In zori 
stătea culcat pe țărmul mării, iar noaptea adăsta 
lângă râu, având capul acoperit de blana unui miel 
negru. Coborât în peştera din Ida având cu sine lână 
neagră, el petrecu acolo de trei ori câte nouă zile 
rituale, aduse jertfe lui Zeus, văzu tronul acestuia 
împodobit in fiecare an cu ramuri înverzite, şi scrise 
pe momântul lui o inscripție intitulată "Pitagora către 
Zeus", care începea astfel: 

Aici zace Zan, pe care [grecii] îl numesc Zeus. 

18. După ce a debarcat în Italia şi a ajuns la 
Crotona, istoriseşte Dicearchos!, acest bărbat sosit 
după îndelungi peregrinări, bogat, bine înzestrat de 
natură în ce priveşte înfăţişarea - înalt, cu un chip 
nobil, plin de farmec, înzestrat cu elocvenţă, cu un 
caracter ales, şi altele pe măsură - a produs o 
asemenea impresie printre cetățenii Crotonei, încât, 
după ce i-a încântat pe bătrânii din sfatul cetății cu 
discursurile sale meşteşugite, s-a adresat apoi, la 
cererea  legiuitorilor, către tinerii din cetate cu 
îndemnuri potrivite vârstei lor, după care rosti 
cuvinte către elevii mai multor şcoli şi in cele din 
urmă [se adresă] femeilor, care înființară o asociație 
pentru el. 

19. Toate astea îi aduseră o mare faimă, care ii 
înmulțiră numărul de discipoli crotonezi, nu doar 
bărbaţi ci şi femei, dintre care, cel puțin una, pe 
nume Theano, şi-a câştigat un bun renume; [la care 
se adaugă] mulți alții din ţinuturile barbare din 





relicve” (P. Amandry, La mantique apolinienne ă Delphes, Paris, 1950. 14 
! Istoric grec, discipol al lui Aristotel. 

vecinătate, regi şi dinaşti. Cât priveşte vorbele pe care 
le spunea celor apropiați, nimeni nu este în stare să 
şi le amintească întocmai, căci, într-adevăr, între ei 
domnea o tăcere de neînchipuit. 

Cu toate acestea, învățăturile asupra cărora nu 
există îndoieli sunt următoarele: mai întâi că sufletul 
este nemuritor; apoi, că el trece în alte viețuitoare; în 
plus, că după perioade de timp determinate ceea ce a 
murit renaşte; că nimic nu este cu desăvârşire nou; 
că toate ființele vii fac parte din aceeaşi categoriel. 
Acestea sunt, după tradiție, învățăturile pe care 
Pitagora, cel dintâi, le-a înfățişat grecilor. 

20. Într-atât îşi încânta ascultătorii cu 
elocvența sa, încât, spune Nicomachos, cu prilejul 
unei singure lecţii ținute la scurtă vreme de la 
debarcarea sa în Italia, a câştigat de partea sa mai 
bine de două mii de ascultători, care nu se îndurau 
să mai plece la casele lor. împreună cu femeile şi 
copii, bărbaţii ridicară o sală mare pentru întâlniri şi 
întemeiară ceea ce pretutindeni în Italia se numeşte 
"Marea Grecie"; primiră de la Pitagora legi şi precepte 
ca pe nişte rânduieli divine, căutând să nu le încalce 
cu nici un chip. Ei îşi puseră bunurile laolaltă şi îl 
numărară pe Pitagora în rândul zeilor; apoi, alegând 
una din tainele lor ştiinţifice ce se brodea multor 
desăvârşiri ale naturi - tetrada (tetraktys) - ei îşi 
luară obiceiul să jure pe ea, invocându-l pe Pitagora 
ca pe un zeu în tot ceea ce spuneau: 

[Jurăm] pe cel care a lăsat moştenire neamului 
nostru tetrada [tetraktys), [număr] care este sursa şi 
rădăcina naturii al cărei curs e veşnic?. 





! Potrivit înţelegerii comune, aici nu erau cuprinse şi plantele; însă Empedocle 
şi Heraclit le includ, de unde şi tabu-ul instituit în privinţa bobului" (Burkert). 

? Tetraktys, sau "grupul de patru", cuprindea numerele 1, 2, 3, 4, a căror sumă 
dădea 10; ea era reprezentată sub forma unui triunghi perfect, iar cele patru 
numere corespundeau seriei platoniciene punct-linie-suprafaţă-solid. 

21. Cât priveşte cetăţile din Italia şi din Sicilia 
pe care în cursul călătoriilor sale le-a găsit supuse 
unele altora, unele cu ceva vreme în urmă, altele de 
curând, el le-a eliberat, însuflețindu-le prin gânduri 
de libertate prin mijlocirea discipolilor săi aflați în 
fiecare din ele: Crotona, Sybaris, Catana, Regium, 
Himera, Agrigentum, Tauromenium şi altele cărora 
le-a dat legi prin Charondas din Catana şi Zaleucos 
din Locri; iar aceste legi au stânit vreme îndelunată 
ranchiuna vecinilor lor. Ascultându-l pe Pitagora, 
Simichos, tiranul din Kenturipe a renunțat la putere, 
împărțindu-şi bunurile surorii sale şi locuitorilor 
cetății. 

22. După spusele lui Aristoxenos, la el au venit 
lucanieni, mesapieni, peuceţi, romani. El a pus capăt 
cu desăvârşire dezbinărilor nu doar între cei apropiaţi 
ci şi între urmaşii câtorva generații, pe scurt, [a adus 
pacea] în toate cetăţile Italiei şi ale Siciliei, atât în 
lăuntrul fiecăreia cât şi între ele. Adeseori, el spunea 
tuturor grupurilor [care-l ascultaul, multe sau 
puţine, această maximă: trebuie să alungăm prin 
toate mijloacele - cu focul, cu fierul sau cu oricare 
alte unelte - boala din trup, neştiința din suflet, 
abuzul din pântece, dezbinarea din cetate, fățărnicia 
din familie, şi din toate lipsa de măsură. 

23. Şi dacă ar fi să dăm crezare celor din 
vechime şi celor care au scris despre el, vorbele 
acestea ţinteau şi animalele lipsite de rațiune. 
Ursoaica din Daunia pricinuia mari necazuri 
locuitorilor; se povesteşte că Pitagora a prins-o, a 
hrănit-o vreme îndelungată cu pâine nedospită şi 
ghindă, a pus-o să jure că nu se va mai atinge 
nicicând de vreo ființă însuflețită, după care a 
slobozit-o; aceasta, de îndată, a luat calea muntelui 
şi a desişurilor, şi de atunci nicicând n-a mai fost 
văzută atacând vreo viețuitoare. 

24. La Tarent, Pitagora a mai văzut un bou care 
păştea bob verde pe o pajişte plină de felurite ierburi; 
apropiindu-se de păstor, el îl sfătui să-i spună boului 
să se ferească de bob; dar cum păstorul începu să-şi 
bată joc de el, zicând că nu ştie limba boilor, Pitagora 
s-a apropiat de animal, şoptindu-i la ureche să plece 
de pe câmpul de bob, şi să nu se mai atingă nicicând 
de leguma aceasta. Boul a trăit mulți ani şi a rămas 
la Tarent, îmbătrânind în preajma templului Herei; 
numit "bou sacru", a fost hrănit cu ce îi întindeau cei 
veniți la templu. 

25. La Olympia, un vultur se rotea deasupra 
capului său în vreme ce Pitagora vorbea cu cei 
apropiaţi despre prevestiri, despre simboluri, despre 
semnele venite de la Zeus, spunând că toate acestea 
sunt veşti şi voci pentru cei îndrăgiți de zei; din câte 
se spun, el a făcut pasărea să coboare, şi, după cea 
mângâiat-o, a slobozit-o. Altă dată, aflându-se în 
preajma unor pescari a căror mreajă scotea din mare 
o pradă bogată, el a prezis cantitatea de peşte prins, 
arătând lămurit şi numărul acestora!;, când oamenii 
i-au făgăduit că se vor supune întru totul poruncilor 
sale dacă prezicerea se va dovedi adevărată, el le-a 
poruncit să arunce îndărăt în mare peştii vii, după ce 
îi vor fi numărat; şi lucrul cel mai de mirare a fost că, 
în răstimpul cât a durat numărătoarea, nici unul 
dintre peştii scoşi din apă nu a murit cât a fost el de 
față. 

26. Multora din cei cu care stătea de vorbă le 
amintea de viața pe care sufletul lor o trăise mai 
înainte de a fi fost înlănțuit în trupul lor. Prin 
mărturii de netăgăduit, arăta că el însuşi este 





! A cunoaşte dinainte un număr, este una din însuşirile clarvăzătorilor din toate 
timpurile" (Hesiod). 

întruparea lui Euphorb, fiul lui Panthoo!, iar dintre 
versurile lui Homer îi plăceau mai ales acestea, pe 
care le cânta însoțindu-se de liră: 

Sângele se-ncheagă pe pletele-i de muză 

Pe buclele-mpletite în aur şi argint. Precum magnificul 
măslin ce omu-i poartă grija, 

Crescând în singuratec loc, cu ape din belşug 

O plantă minunată purtând bogate seve legănată de- 
adierea ce suflă de ici sau de colea 

Şi-acoperită toată de dalbe flori, 

Dar vântul ce ades se năpusteşte groaznic 

Îl smulge din țărână şi-l culcă la pământ. Astfel se- 
arată acu! feciorul lui Panthoos, Euphorb, 

Cel iscusit să mânuiască lancea, 

Pe care atridul Menelaos îl dete acuma morții, 

Și-i smulge zaua de pe trup. 


27. Cele povestite despre pavăza lui Euphorb, 
închinată la Micene în cinstea Herei din Argos printre 
alte prăzi troiene, le voi lăsa de-o parte, ca fiind prea 
bine cunoscute?. După tradiție, trecând într-o zi râul 
Kasas cu mai mulți discipoli ai săi, el dădu bineţe 
râului, iar râul îi răspunse, cu o voce limpede şi 
puternică, pe care o auziră cu toții: "Bucurie ţie, 
Pitagora”. 

În una şi aceeaşi zi a fost văzut, la Metapont în 
Italia şi la Tauromenium in Sicilia, întâlnindu-se şi 
stând de vorbă cu discipolii săi din cele două cetăți; 
lucrul acesta este întărit de aproape toată lumea, deşi 
distanța pe uscat şi pe mare [dintre cele două cetăți] 
este de multe stadii, fiind nevoie de multe zile pentru 





! Curentul principal al tradiţiei face din Pitagora o reîncarnare a lui 
Euphorbos" (Burkert). Era o altă dovadă a metempsihozei. 

? Pitagora a recunoscut la Argos scutul pe care Menelaos îl luase ca pradă de la 
Euphorb" (Diodor). 

a fi străbătută. 

28. lar despre cum şi-a arătat coapsa de aur lui 
Abaris hiperboreul, care văzuse în el pe [zeul] Apollon 
al hiperboreilor al cărui preot era Abaris şi care se 
punea chezaş că fapta era adevărată, este o poveste 
răsştiută. La fel şi istorisirea despre corabia ce trăgea 
la țărm: prietenilor săi, care se rugau ca încărcătura 
să le ajungă întreagă, Pitagora le-ar fi spus: "Veţi 
avea, aşadar, un mort"; şi corabia a tras la țărm cu 
un mort. 

Nenumărate alte isprăvi, mult mai minunate şi 
mai divine, au fost povestite în acelaşi chip. Într-un 
cuvânt, despre nimeni altul nu s-au izvodit atât de 
multe lucruri şi atât de minunate. 

29. Despre el se mai spune că prevestea fără 
greş cutremurele de pământ, că degrabă stârpea 
bolile, că oprea vânturile năprasnice şi căderea 
grindinei, că liniştea apele învolburate ale râurilor şi 
mării ca să înlesnească trecerea discipolilor săi. 
Empedocle!, Epimenide şi Abaris, întrucât au avut 
parte şi ei de astfel de daruri, adeseori au săvârşit 
isprăvi ca acestea; dovadă stau chiar poemele lor, cu 
atât mai mult cu cât "alungă vânt" era porecla lui 
Empedocle, "purificator", cea a lui Epimenide, "purtat 
în văzduh", cea a lui Abaris, căci se zice că acesta, 
purtat de o săgeată ce-i fusese dăruită de Apollon 
hiperboreul, trecea fluviile, mările, şi alte locuri de 
nestrăbătut, călătorind prin văzduh. [însuşirea] 
aceasta a fost pusă de unii şi pe seama lui Pitagora, 
atunci când, la Metapont şi la Tauromenium, el stat 
laolaltă, în aceeaşi zi, cu discipolii săi din cele două 





! Empedocle din Agrigento (sev. V) este, printre presocratici, unul din marii 
"poeţi-filozofi" ai Greciei. Este asociat adesea, ca în textul de faţă, cu 
Epimenide, contemporan cu Solon, şi cu Abaris, preotul lui Apollon 
hiperboreul. 

cetăți. 

30. El alina prin ritmuri, cântece şi farmece 
suferințele sufletului şi pe cele ale trupului. însă 
toate acestea erau doar pentru discipolii săi; el 
asculta armonia universului, simțitor cum era la 
armonia universală a sferelor şi astrelor aflate în 
mişcare, şi pe care micimea firii noastre ne împiedică 
s-o auzim. Este ceea ce mărturiseşte Empedocle când 
spune despre el: 

"Şi printre aceştia era un bărbat de o aleasă 
ştiinţă, cunoscător ca nimeni altul al scrierilor pline de 
înțelepciune, şi care dobândise comoara fără seamăn 
a ştiinţei. Căci atunci când îşi încorda toate puterile 
minții, vedea fără nici o greutate orice lucru în 
amănunt, vreme de zece sau de douăzeci de vârste 
omeneşti”. 

31. Vorbele "aleasă", "vedea orice lucru în 
amănunt", "comoara fără seamăn a ştiinţei” şi altele 
pe măsură zugrăvesc mai înainte de orice harurile lui 
Pitagora şi străşnicia neasemuită cu care îşi folosea 
văzul, auzul şi gândirea. Până-ntr-atât încât din 
vocea celor şapte planete, din cea a |sferei astrelor] 
fixe şi, în plus, din vocea |sferei aflate deasupra 
noastră] numită 'antiterra", el a alcătuit cele nouă 
Muze. în privința armonizării acestor sunete, adică 
simfonia, sau altfel spus îngemănarea tuturor 
[Muzelor] - fiecare [Muză] fiind deopotrivă parte şi 
emanație a unui veşnic Nenăscut - el a numit-o 
Mnemosyne. 

32. Povestind viața de fiecare zi a lui [Pitagora], 
Diogenes spune că el îi sfătuia pe toți să alunge trufia 
şi căutarea slavei, care stârnesc din plin ranchiuna, 
şi să se ferească de mulțime. Lecţiile lui începeau 
odată cu ivirea zorilor, în pragul casei sale; el vorbea 





acompaniindu-se la liră şi cânta vechile peane! ale lui 
Thaletas2. El viersuia din Homer şi Hesiod tot ceea ce 
socotea folositor pentru alinarea sufletului. Ba chiar 
le arăta acele dansuri ce întăresc trupul, făcându-l 
mlădios. 


Cât priveşte plimbările sale, el nu le făcea 
înconjurându-se de lume multă, ca nu cumva să 
stârnească ranchiuna; ci însoțit doar de doi sau trei 
tovarăşi, se îndrepta spre sanctuarele sau pădurile 
sfinte, căutând locurile cele mai liniştite şi mai 
frumoase. 

33. El îşi iubea foarte mult prietenii, el care cel 
dintâi statornicise că între prieteni totul este comun 
şi că prietenul nu este altceva decât tu însuți. Câtă 
vreme erau sănătoşi, el petrecea neîncetat alături de 
ei, când se îmbolnăveau de cele ale trupului, îi 
îngrijea; când sufereau de cele ale sufletului, îi 
întărea, aşa cum am mai spus, prin incantații magice 
sau prin muzică. Chiar pentru bolile trupeşti, el avea 
cântece tămăduitoare, prin care îi pune pe picioare pe 
cei bolnavi. Alte [cântece] făceau să fie dată uitării 
suferința, potoleau izbucnirile de mânie, alungau 
patimile neînfrânate. 

34. Acum despre hrana sa. La prânz, faguri de 
ceară sau de miere; la cină, pâine de mei, de ovăz, 
legume fierte sau crude, arareori carnea animalelor 
sacrificate, dar nu de oriunde. Cel mai adesea, când 
trebuia să intre într-un templu al zeilor şi să petreacă 
acolo oarece vreme, el folosea o hrană ce astâmpăra 
atât foamea cât şi setea’. împotriva foamei, făcea un 





! Peanul sau paianul, este o specie de poem liric, în ritm grav, închinat lui 
Apollon-Peanul. 

? Poet spartan care a trăit în prima jumătate a sec. VII î.Ch.; de la el nu s-a 
păstrat nici un fragment. 

? Amestecuri vegetale, poate cu caracter magic, ce au mai fost atribuite lui 

amestec de semințe de mac, de susan, de scoarță de 
scilla spălată cu grijă până ce îşi pierdea sucul, de 
tulpină de asfodelă, de frunze de nalbă, de făină de 
grâu, de orz, de mazăre, toate acestea în părți egale şi 
stropite cu miere de Hymette. Împotriva setei, el 
amesteca sămânță de castravete, struguri cărora le 
scotea sâmburii, floare de coriandru, nalbă! - laolaltă 
cu sămânța - iarbă grasă, brânză mărunțţită, făină de 
grâu bine cernută, smântână, totul amestecat cu 
miere din Insule2. 

35. Aceste amestecuri, spunea el, Heracles le 
învățase de la Demeter, pe când se îndrepta spre 
pustiul Libyei. În felul acesta, trupul său păstra 
aceeaşi stare, drept ca o frânghie, fără să fie când 
bolnav, când sănătos, când prea gras şi puhav, când 
prea slab sau firav3; iar sufletul său arăta mereu 
aceeaşi stare. Căci, într-adevăr, nu-l vedeai mai 
deschis din pricina plăcerii şi nici mai posomorât din 
pricina tristețţii;, şi nicicând nu se lăsa pradă bucuriei 
sau deznădejdii, şi nimeni nu l-a văzut vreodată 
râzând sau plângând. 

36. Când aducea jertfe, el nu stârnea mânia 
zeilor, căci ştia să şi-i facă binevoitori |dăruindu-le| 
făină, aluat dulce, tămâie, vin îndulcit, dar niciodată 
jertfe vii, in afară de pui şi de purcei de lapte, şi 
aceasta doar la anumite sărbători. Şi dacă odată a 
sacrificat un bou, n-a fost decât un bou din aluat, 
după cum spun autorii cei mai scrupuloşi, şi aceasta 
când a descoperit că pătratul ipotenuzei unui 





Epimenide şi lui Abaris. 

! Nalba şi asfodelă erau plante funerare. Aici nalba serveşte împotriva foamei 
şi setei; împreună cu asfodelă din primul amestec, ea este deja lăudată de 
Hesiod (Munci, 41), însă versul lui vrea poate să exprime doar acest adevăr că 
"a şti să trăieşti cu puţin este adevărata bogăţie”. 

? Considerată de Strabon "cea mai bună miere”. 

? Fără îndoială, el practica acelaşi regim pe care îl reco—manda atleţilor. 

triunghi dreptunghic este egal cu suma [pătratelor] 
celor două catete. Tot ceea ce înfățişa discipolilor săi 
erau exortații discursive sau simbolice. 

37. Căci dublă era forma învăţăturii sale. 
Dintre discipolii săi, unii se numeau mathematicil, 
iar alții acusmatici?. Mathematicii îşi însuşiseră 
temeinic înalta învățătură ştiinţifică, cercetată până 
în cel mai mic amănunt; acusmaticii nu făcuseră 
decât să asculte pe scurt preceptele scoase din 
scrieri, fără o prezentare mai amănunțită. 

38. lată ce sfaturi dădea Pitagora: să se 
vorbească cu religiozitate despre firea zeilor, despre 
daimoni şi despre eroi, iar părerile despre ei să fie 
îndreptățite; să ne purtăm cuviincios față de părinții 
şi binefăcătorii noştri, să ne supunem legilor; să-i 
cinstim pe zei, dar nu peste măsură, ci părăsindu-ne 
locuința pentru aceasta; să aducem jertfe zeilor din 
cer in număr impar, iar celor pământeşti în număr 
par. Căci, dintre puterile opuse, el o numea pe cea 
bună "monada", lumina, dreptul, egalul, statornicul, 
directul, iar pe cea mai puţin bună 'dyada', 
întunericul, stângul, inegalul, circularul, mişcătorul. 

39. Iată sfaturile sale. Să nu se aducă vătămare 
sau să se dea pieirii vreo plantă comestibilă 
purtătoare de fructe, sau vrâun animal nevătămător 
pentru om. De-ţi este încredințată vreo comoară, de 
arginți sau de vorbe înțelepte, păstrează-o cu credință 
celui care ţi-a încredinţat-o. Să recunoşti trei 
categorii deosebite de lucruri vrednice să fie 
cercetate, urmate şi practicate: înainte de toate, ceea 
ce este nobil şi frumos, apoi ceea ce este folositor 





'Mathematikoi, în gr. 

? Akousmatikoi, în gr. 

? E vorba de Tablele opuselor ale pitagoricilor, reprezentate sub forma unor 
coloane. După Proclus, acestea sunt "coloane ale binelui şi răului", fără ca 
"răul" din cea de-a doua coloană să poată fi numit "privarea de bine". 

vieții, iar în al treilea şi ultimul rând, ceea ce este 
plăcut. Numai că el nu îngăduia plăcerea josnică şi 
înşelătoare, ci numai pe cea adevărată, cuviincioasă, 
şi mai presus de orice bârfe. Căci plăcerile sunt de 
două feluri: cele care desfată pântecul şi simțurile 
prin abuz şi [pe care Pitagora] le asemuia cânturilor 
ucigaşe ale Sirenelori; apoi [plăcerile] legate de 
lucrurile frumoase, drepte sau trebuincioase vieții, 
care sunt deopotrivă plăcute şi neurmate de căinţă, şi 
pe care el le asemuia unei armonii muzicale. 

40. Dar erau mai ales două momente la care ne 
îndemna să luăm aminte: cel dinaintea somnului şi 
cel al treziei. Amândouă erau prilejuri potrivite 
pentru a cerceta atât faptele deja săvârşite cât şi pe 
cele neîmplinite, ca astfel să dăm socoteală față de 
noi înşine pentru faptele din trecut sau pentru cele ce 
vor veni. Mai înainte de a adormi, fiecare trebuia să 
spună versurile acestea: 

Nu lăsa ca dulcele somn să-ți închidă 
pleoapele, mai înainte de a te-ntreba astfel despre 
faptele tale de peste zi: 

Cu ce-am greşit? Ce am făcut? Ce n-am făcut 
din ce se cuvenea să fac?2 

Iar înainte de a ne trezi, [versurile] acestea: 

Înainte de toate, când te trezeşti din dulcele 
somn, Cercetează-le pe toate câte le vei săvârşi de-a 
lungul zilei’. 

41. Astfel erau îndemnurile sale; dar înainte de 
toate trebuia iubit adevărul, întrucât numai el putea 





! O tradiţie pitagorică târzie punea Muzele in relaţie cu armonia sferelor şi 
asocia Sirenele unei muzici senzuale. 

? În privinţa preceptelor cuprinse în par.38-40, a se vedea comentariul lui 
Hierocles la Imnurile sacre. 

? Aceste ultime două versuri aparţin unei ediţii târzii a scrierii lui Hierocles, 
Carmen Aurea, nefiind reproduse în versi—unea folosită de noi la traducerea de 
faţă. 

să-i facă pe oameni asemenea zeilor. Căci, aşa cum 
aflase de la magi, Zeul însuşi, pe care aceştia îl 
numeau Oromasdes!, semăna cu lumina la trup şi cu 
adevărul la suflet. El mai dădea şi alte învățături, pe 
care spunea că le primise de la Aristocleia din 
Delphi?. El îşi preda învăţătura şi în chip tainic, sub 
formă de simboluri; Aristotel a notat câteva, de pildă 
că Pitagora numea marea "lacrimi" (lui Cronos?), 
Ursele "mâinile  Rheei', Pleiada, "lira Muzelor', 
planetele, "Câinii Persephonei'3. Sunetul unei lovituri 
pe un obiect din bronz era vocea daimonului captiv în 
bronzul acela. 

42. El mai avea şi altă categorie de simboluri; 
iată-le! Să nu păşeşti peste o balanţă, adică să nu 
tânjeşti la mai mult decât ți se cuvine. Să nu 
răscoleşti jarul cu cuțitul, adică să nu-l ațâți cu vorbe 
grele pe omul clocotind de mânie. Să nu smulgi 
frunzele dintr-o cunună, adică să nu unelteşti contra 
legilor, căci ele sunt cununile cetăților. Şi altele de 
aceleaşi fel. Să nu mănânci inima, în loc de "nu te 
lăsa cuprins de tristețe”. Nu te aşeza pe o baniţă, în 
loc de "a nu trăi în trândăvie'. Nu te înturna odată 
plecat în călătorie, în loc de "nu te agăța de viața 
când soseşte moartea". N-o apuca pe drumul cel 
mare, ceea ce însemna să te împotriveşti în a urma 
părerea mulțimii, şi să te alături celei a puţinilor 
oameni învățați. Nu primi rândunele sub acoperişul 
tău, adică nu primi în casă palavragii ce nu îşi țin 
limba in frâu. Ajută-i pe purtătorii de poveri să le ia 





' Una din formele sub care circula numele lui Ormudz, divinitatea supremă a 
mazdeismului. 

? Această preoteasă de la templul lui Apollon din Delphi se numea de fapt 
Themistocleia sau Theocleia. 

? Aici avem de-a face cu rămăşiţele unui sistem de nomen-clatură cosmică" 
(Dellate, Etudes). După Rocher, lucrul cel mai remarcabil este că Persephona 
nu mai e considerată o zeitate chtoniană, ci una lunară. 

in spinare, dar nu să le şi lepede; prin care îi sfătuia 
să se întovărăşească doar cu cei virtuoşi nu şi cu cei 
delăsători. Să nu porți chipuri de zei pe inele, adică 
să nu ai în privința zeilor gânduri sau vorbe 
necugetate, şi pe care să le împărtăşeşti mulțimii în 
chip fățiş. Să nu faci libaţii zeilor decât înclinând 
cupa pe partea toartei, prin asta căuta ca zeii să fie 
cinstiți şi sărbătoriți prin cântece, căci acestea trec 
prin urechi. Să nu mănânci ceea ce nu-i îngăduit, 
adică cele ce ţin de naştere, creştere, început, sfârşit, 
şi nici ceea ce este obârşia primului temei al ființei. 

43. El mai învăța înfrânarea de la rinichii, 
testiculele, părțile genitale, măduva, picioarele şi 
capul animalelor oferite ca jertfă. El numea temei 
rinichii, căci pe ei, ca pe o temelie se alcătuiau 
viețuitoarele; testiculelor şi părților genitale le spunea 
"naştere", căci fără ele zămislirea este cu neputinţă; 
el numea măduva "creştere", căci ea este cauza 
creşterii a tot ce e viu; picioarelor le spunea "început", 
iar capului, "sfârşit", căci acestea sunt marile 
căpetenii ale trupului. Şi el mai spunea să ne 
înfrânăm de la bob ca de la carnea de omt. 

44. Din cele povestite, el nu îngăduia 
[consumarea celor de mai sus] din următorul motiv: 
când la începuturi zidirea universului şi facerea 
ființelor erau stăpânite de haos, mulți germeni 
stăteau laolaltă, semănați în pământ, putrezind de-a 
valma; încetul cu încetul facerea s-a făcut cu 
rânduială, deose-bindu-se între animalele născute şi 
plantele care creşteau împreună, aşa încât din 
aceeaşi putreziciune s-au format oamenii şi a încolțit 
bobul. Şi el (Pitagora) aduce despre aceasta dovezi de 





În decursul timpului s-au încercat diferite explicaţii cu privire la interdicţia de 
a consuma bobul. Interpretarea cea mai autentic pitagorică, este acea care 
asociază bobul doctrinei metempsihozei (Cf. Burkert). 28 

neclintit. Sfărâmaţi un bob; după ce l-ați ronțăit cu 
dinții, lăsaţi-l să stea câtăva vreme la căldura razelor 
soarelui, apoi plecaţi şi înturnaţți-vă după puţină 
vreme: acolo veți afla mirosul sămânței omeneşti. Mai 
mult chiar, atunci când bobul înfloreşte, luaţi puţină 
floare la negru!, puneți-o într-un vas de lut, acoperiți- 
l şi îngropațţi-l în pământ; când, după nouăzeci de 
zile, îl veți scoate din pământ şi veți îndepărta 
capacul, veţi afla înăuntru, în locul bobului, un cap 
de copil bine format, sau o matrice de femeie. 

45. El îi mai sfătuia să practice şi alte înfrânări: 
de exemplu de la matricea roşioarei şi a actiniei, şi de 
la aproape toate produsele mării. Şi el amintea de 
încarnările sale din trecut, spunând că a fost mai 
întâi  Euphorb?, apoi  Acethalidess, pe urmă 
Hermotimos+, după care Pyrrhos5, şi acum Pitagora; 
şi astfel căuta să arate că sufletul este nemuritor şi 
că celor purificați li se întâmplă să-şi amintească 
viețile trecute. 

46. Ţelul filozofiei? pe care o învăţa el era acela 
de a descătuşa şi elibera cu desăvârşire din aceste 
lanțuri intelectul” ce ne-a fost hărăzit, şi fără de care 
n-am putea să învăţăm sau să percepem nimic din 
cele ce țin de simțuri sau de adevăr, oricare ar fi 
simțul care lucrează. Căci intelectul prin sine însuşi 
"vede totul, aude totul; restul este surd şi orb". Odată 
ce intelectul a fost purificat, trebuie să i se dea ceea 





! Vocabular magic (Marcovich). 

? Vezi cap.26 

? Fiu al lui Hermes; precum Dioscurii, îşi împărțea timpul între Pământ şi 
Hades. 

* Hermotimos din Clazomenos, deţinătorul unor puteri magice, l-a interesat pe 
Plutarh, care l-a numit Hermodoros. 

; Originar din Delos, era înzestrat cu darul de a-şi aminti viețile trecute. 

* După Heraclit din Pont, cuvântul "filozofie" ar fi creația lui Pitagora. 

7 Nous, în gr. 

ce este (cu adevărat) folositor. Or, Pitagora face 
aceasta  închipuindu-şi următoarea metodă: mai 
întâi, îl îndrumă pe nesimţite spre contemplarea 
"necorporalelor” de acelaşi fel cu el, care rămân 
veşnic într-o stare identică şi neschimbătoare, 
înaintând pe îndelete, de teamă ca nu cumva, 
tulburat de neaşteptata şi prea iuțea schimbare, el să 
se descurajeze şi să dea îndărăt, din pricină că s-a 
hrănit prea multă vreme în viciu. 

47. Aşadar, prin cunoştinţele şi speculațiile 
aflate la hotarul dintre cele corporale şi cele 
necorporale -[cu trei dimensiuni ca corporale, şi 
lipsite de tărie ca necorporale] - el (intelectul) începe 
să lucreze treptat asupra ființelor ce există cu 
adevărat, conducând meşteşugit ochii sufletului, 
începând de la corporal care nicicând nu rămâne 
identic cu sine şi nici neschimbător, până la 
dobândirea hranei sale!, în felul acesta, inițiindu-i pe 
oameni în contemplarea adevăratelor realități, el îi 
făcea fericiți. lată scopul pentru care exercițiile 
matematice au fost predate (în şcoală). 

48. În privinţa cercetării numerelor, după cum, 
între alții, istoriseşte şi Moderatus din Gaza? - care, 
cu multă măiestrie a strâns în unsprezece cărți 
părerile filozofilor noştri - aceasta a căpătat întâietate 
din următorul motiv. Neputând, spune el, să explice 
limpede formele prime şi principiile primordiale cu 
ajutorul cuvintelor, din pricina greutăţii de a le 
înțelege şi înfățişa, pitagoricii s-au întors la numere 
pentru  limpezimea învățăturii, luând pilda 
geometrilor şi a învăţătorilor. Aceştia, într-adevăr, 





! Până la dobândirea cunoştinţelor ce formează hrana sa" (Leveque); sau, cu 
conjectura lui Nauck: "a necorporalelor”. 

? Contemporan cu Nero, el a conciliat platonismul cu neopi-tagorismul, şi pare 
să fi influenţat puternic neoplatonismul lui lamblikos şi Porphyrios. 


-26 - 





pentru a preda valoarea elementelor (vorbirii) cât şi 
aceste elemente în sine, s-au folosit de literele 
alfabetului, spunând că aceste semne sunt elemente 
când e vorba de începutul învățării; abia mai târziu ei 
spun că semnele nu sunt elemente, dar că prin 
mijlocirea lor putem să ne reprezentăm adevăratele 
elemente!. 

49. La fel este şi cu geometrii: neputând să-şi 
reprezinte prin cuvinte formele corpurilor, ei se 
folosesc de forma figurilor; ei spun că acesta este un 
triunghi şi nu vor ca un triunghi să fie ceea ce cade 
sub privirea noastră, ci ceva care are o astfel de 
proprietate, şi prin care caută să reprezinte 
triunghiul. Tocmai lucrul acesta au făcut pitagoricii 
cu rațiunile şi formele prime; nereuşind să explice în 
cuvinte formele nemateriale şi principiile prime, ei au 
căutat să le reprezinte cu ajutorul numerelor?. Şi 
astfel ei au numit "unu" rațiunea unității, a 
identității, a egalității, cauza lucrării simpatetice a 
universului, a păstrării a ceea ce ţine unitatea 
neschimbată; într-adevăr, unul în părți este ceea ce 
este pentru că el rămâne unit şi lucrează laolaltă cu 
părțile prin aceea că e părtaş la cauza primă. 

50. Cât despre rațiunea alterităţii, a inegalității, 
a divizibilului care se schimbă şi îmbracă diferite 
forme, |pitagoricii] i-au dat numele de "dublu" sau 
"dyadă"; căci aceasta este natura dualității în cele 
particulare. lar aceste noțiuni nu au valoare pentru 
unele fără să aibă valoare şi pentru altele: din câte se 
vede, alți filozofi au admis puterile unificatoare ale 
universului, capabile să-l menţină, şi aceştia cunosc 





! Adică sunetele elementare ale cuvântului” (Leveque). 

? Aflaţi în imposibilitatea de a explica lucruri care ies din sfera sensibilului 
(sunete, forme sau principii), gramaticienii, geometrii şi pitagoricii au recurs la 
substitute mai apropiate de simţurile omului şi care nu reclamă logos-ul: litere, 
figuri, numere. 


Dia 





de asemenea  rațiunile egalității, asemănării, 
alterității. Ei bine, tocmai acestor rațiuni le dau ei - 
pentru ca învățătura să fie mai clară - numele de 
"unul" şi "dyada"; însă puțin le pasă dacă le zic binar, 
inegal sau asemănător. 

51. La fel stau lucrurile şi cu celelalte numere: 
fiecare număr, într-adevăr, corespunde unei anumite 
puteri. Astfel, pentru a lua un alt exemplu, există în 
natură ceva care are început, mijloc şi sfârşit. Ei 
bine, tocmai acestei forme şi acestei naturi i-au 
hărăzit ei numărul trei. Iată de ce au denumit ternar 
tot ce are un mijloc. Şi după părerea lor, [ternar este 
şi] tot ceea ce corespunde în chip desăvârşit acestui 
principiu şi este rânduit potrivit lui. În lipsa unui 
nume mai potrivit, i-au hărăzit numele de triadă; şi 
pentru a ne iniția în natura sa, au făcut-o slujindu-se 
de această formă. La fel au făcut şi cu celelalte 
numere; căci aceasta este ordinea în care se înşiră 
numerele despre care vorbim. 

52. [Numerele] următoare aparțin unei singure 
categorii, unei singure puteri, pe care ei au numit-o 
"decadă", cu alte cuvinte "receptacul'!. De aceea ei 
fac din numărul zece un număr perfect, sau mai 
degrabă cel mai perfect dintre toate, întrucât 
cuprinde în sine toate diferențele numerelor, toate 
categoriile de raţiuni, toate proporțiile. Iar dacă, într- 
adevăr, natura universală este [alcătuită din] rațiuni 
şi proporţii numerice, dacă ea orânduieşte prin 
rațiuni numerice tot ceea ce se naşte, creşte şi ajunge 
la dezvoltare deplină şi dacă, pe de altă parte, toate 
proporţiile, toate formele numerice sunt cuprinse în 
decadă, cum să nu fie aceasta îndreptăţțită să se 
numească "numărul perfect"? 





! Limba greacă nu poate distinge între cele două cuvinte -substantivul "zece" şi 
verbul "a primi” - decât prin guturala mediană. 

53. Aceasta este, aşadar, teoria pitagorică 
despre numere. Şi este motivul pentru care - dată 
fiind originalitatea ei - această filozofie s-a răspândit 
atât de mult, mai întâi datorită caracterului său 
enigmatic, apoi pentru că aceste tratate au fost scrise 
în doriana. Acestui dialect îi lipseşte limpezimea, şi 
aceasta este pricina pentru care cei care s-au folosit 
de el sunt considerați a nu fi adevărați pitagorici, iar 
scrierile lor sunt bănuite ca apocrife sau scorneli, în 
plus, după cum spun pitagoricii, Platon şi Aristotel, 
Speusip, Aristoxenes şi Xenocrates şi-au însuşit tot 
ce era mai bun [în învățătura pitagorică], făcând doar 
neînsemnate schimbări. Cât priveşte ceea ce era lipsit 
de adâncime sau lipsit de importanţă, şi tot ceea ce 
mai apoi răutăcioşii defăimători ai şcolii au răscolit 
pentru a o ponegri şi nimici, toate acestea au fost 
adunate şi rânduite ca fiind adevărata învățătură. 
însă aceasta s-a întâmplat mai târziu. 

54. Pitagora şi însoțitorii săi erau într-atât de 
prețuiți pe întreg cuprinsul Italiei, încât cetăţile 
încredințau adepților săi grija de a le conduce. Însă 
mai târziu aceştia au căzut pradă ranchiunei, şi 
împotriva lor s-au alcătuit comploturi. Cylon din 
Crotona, care-şi depăşea toți concetățenii prin spiță, 
renumele strămoşilor şi numărul averilor, dar care 
altfel era un bărbat năzuros, nestăpânit şi tiranic, şi 
care se folosea de susținătorii săi şi de averea-i 
nemăsurată pentru a săvârşi nedreptăţi, acest bărbat 
credea despre sine că era vrednic să se 
împărtăşească din tot ce e frumos, şi mai ales din 
filozofia lui Pitagora. Aşa că merse să-l caute pe 
Pitagora, lăudându-se peste măsură şi socotindu-se 
îndreptăţit să i se alăture. Dar de îndată ce Pitagora îl 
supus unui examen fiziognomonic şi îi vădi natura 
după semnele pe care i le văzu pe corp, îl trimise de 
acolo îndărăt la treburile lui. Nu mică fu supărarea 

lui Cylon, căci se simțea jignit, el care era un bărbat 
năzuros şi cu o fire nestăpânită. 

55. Aşadar, el îşi strânse prietenii, îl vorbi de 
rău pe Pitagora şi puse la cale un complot împotriva 
lui şi a celor care-l întovărăşeau. Aşa că, după 
spusele unora, In vreme ce adepții lui Pitagora se 
aflau adunaţi în casa atletului Milon - în lipsa lui 
Pitagora (acesta fiind plecat la Delos, la vechiul său 
învățător Pherekides din Syros pentru a-l îngriji, căci 
acesta suferea de boala păduchilor, şi a-l 
înmormânta)! - [Cylon] puse să fie ucişi prin foc sau 
cu pietre. Numai doi dintre ei, scrie Neanthes, şi 
anume Archippos şi Lysis au reuşit să scape din 
pârjol; unul din aceştia, Lysis, s-a stabilit în Grecia, 
la Teba, alăturându-se lui Epaminonda, căruia i-a 
devenit maestru. 

56. Însă Dicearchos şi alți autori mai precişi, 
[spun că] Pitagora însuşi se afla acolo când s-a 
petrecut atacul, căci Pherekides murise înaintea 
plecării lui din Samos. Patruzeci dintre discipolii săi, 
adunați Intr-o casă particulară, pieriră pe dată; cei 
mai mulți şi-au găsit sfârşitul prin cetate, fiecare 
acolo unde se afla. Pitagora, văzându-şi prietenii 
înfrânți, îşi scăpă viața mai întâi în portul Caulonia, 
iar de aici la Locri. Când locuitorii aflară de veste, ei 
trimiseră pe câțiva dintre bătrânii cetății la hotarele 
ținutului lor; şi când aceştia îl întâlniră, ii ziseră: 
"Pitagora, noi te cunoaştem ca pe un om înțelept şi 
iscusit; dar cum noi nu avem nimic de îndreptat în 
legile noastre, noi vom căuta, în ce ne priveşte, să le 
respectăm intocmai?;în ce te priveşte, mergi în altă 





! În realitate, Pitagora s-ar fi putut afla acolo. Judecând după cele relatate în 
cap. 15, el s-a ocupat de Pherekides înainte de a părăsi cetatea Samos 
pentru a merge în Italia. Mai mult, în par.56 se face o afirmaţie contrară. 
* Demostene atestă fidelitatea locuitorilor din Locri faţă de legile lor; acestea 
fuseseră instituite de Zaleucos, unul din primii discipoli ai lui Pitagora. 

parte, luând de la noi tot ce-ţi este de trebuință". 
După ce a părăsit cetatea Locri, după cum s-a arătat 
mai sus, el s-a îndreptat pe mare spre Tarent; apoi, 
întrucât aici a aflat aceleaşi neajunsuri ca cele de la 
Crotona, merse la Metapont. Pretutindeni, într- 
adevăr, se iscaseră mari tulburări, pomenite până în 
ziua de azi! de locuitori sub numele de "tulburările 
din vremea pitagoricilor”. [Şi numesc pitagorici pe toți 
cei care l-au urmat pe Pitagora]. 

57. Pitagora însuşi, din câte se povestesc, ar fi 
murit la Metapont; el se refugiase în sanctuarul 
Muzelor, unde a rămas patruzeci de zile lipsit de cele 
trebuincioase. După părerea altora, când pârjolul a 
înghițit casa unde se aflau adunaţi, adepţii săi s-au 
aruncat In flăcări ca să deschidă drum maestrului, 
făcând astfjel o punte din trupurile lor. Scăpat din 
mijlocul flăcărilor, Pitagora, deznădăjduit din pricina 
pierderii tovarăşilor săi, s-a dat singur morții. De la 
prăpădul care a mistuit secta, învățătura |pitagorică] 
a dispărut până în zilele noastre, păstrată în tăcere în 
inimi, în vreme ce neştiutorii nu-şi amintesc decât 
lucrurile neînsemnate. Căci Pitagora nu lăsase nimic 
scris; iar cei scăpați, Lysis şi Archippos, ca toți cei 
aflați în exil, nu putuseră să salveze decât puţine 
scântei, şi acelea neclare şi greu de desluşit, din 
această filozofie. 

58. Răzlețiți, deznădăjduiţi din pricina celor 
întâmplate, ei s-au împrăştiat care încotro, fugind de 
tovărăşia oamenilor. însă de teamă ca nu cumva 
numele filozofiei să dispară cu desăvârşire, atrâgân- 
du-şi astfel pedeapsa zeilor, ei alcătuiră scurte 
[culegeri] de amintiri? în care strânseră scrierile celor 
mai vechi şi propriile lor amintiri, lăsându-le fiecare 





! Adică în epoca lui Dicearhos, povestitorul celor de mai sus. 
? Este vorba de Memoriile pitagorice, un text cu puternice accente stoice. 

acolo unde l-a prins moartea, punându-i pe cei ai 
casei - fii, fiice sau soții - să jure că nu le vor 
încredința nimănui altcuiva decât celor din familie; 
astfel că urmaşii le păstrară vreme îndelungată, 
încredințându-le în acelaşi chip urmaşilor lor. 

59. Noi putem să aducem mărturie, spune 
Nicomachos, pentru marea lor grijă de a se feri să 
lege prietenii cu străinii, de a se ţine departe de 
aceştia, şi de a păstra neştirbită, timp de mai multe 
generaţii, prietenia ce îi lega [între ei]; acelaşi lucru îl 
spune şi Aristoxenos, în Viaţa lui Pitagora, spunând 
că l-a învăţat el însuşi de la tiranul Dionysos al 
Siciliei, atunci când acesta, luându-i-se puterea, 
ajunsese învățător la o şcoală din Corint. Din câte 
spunea el (Dionysos), oamenii aceştia îşi stăpâneau 
pe cât puteau tânguielile şi lacrimile, ...precum şi 
rugămințile, implorările şi altele [de acelaşi fel. 

60. [Vrând] într-o zi să-i pună la încercare, - 
căci unii îl încredințau că dacă |pitagoricii] ar fi 
înfricoşați şi amenințați ei s-ar dezbăra de încrederea 
pe care o aveau unii în alții - el a ticluit cele ce 
urmează. Phintias a fost arestat şi adus în fața 
tiranului. Dionysos l-a învinuit că a uneltit împotriva 
sa; cum fapta era neîndoielnică, acesta fu condamnat 
la moarte. 

lată răspunsul lui: "dacă asta este hotărârea ta, 
îngăduie-mi ca până la sfârşitul zilei să pun treburile 
mele şi pe ale lui Damon în bună rânduială" (Damon 
era un prieten şi un tovarăş într-ale negoțului; şi cum 
el era mai vârstnic, luase asupră-şi o parte din grijile 
celuilalt). El ceru, aşadar, această încuviințare, 
lăsându-l pe Damon drept zălog. Dionysos se învoi. Îl 
chemară pe Damon; acesta, aflând despre ce era 
vorba, se învoi să aştepte întoarcerea lui Phintias. 

61. Cele ce urmară, îl mirară foarte pe 
Dionysos. Ceilalți, cei care la început puseseră 

lucrurile la cale, îl luau în zeflemea pe Damon pentru 
că rămăsese zălog [în locul celui învinuit]. Însă la 
asfințitul soarelui Phintias se întoarse, gata să 
moară; cu toții rămaseră înmărmuriți. Atunci 
Dionysos i-a îmbrățişat cu dragoste pe cei doi 
prieteni, cerându-le să le fie tovarăş; însă în ciuda 
stăruințelor lui, aceştia nu au consimțit. Toate aceste 
lucruri, spune Aristoxenos, le-ar fi auzit chiar de la 
Dionysos. însă Hippobotos şi Neanthes povestesc 
despre Myllias şi Timycha.l... 





' Manuscrisul Bodleianus, mai lung cu o pagină decât manuscrisele Vaticanus, 
Leidensis şi Monacensis, se opreşte la mijlocul acestei fraze. Urmarea trebuie 
căutată la Iamblikos, Vith.Pith., 189-194: Myllias şi soţia sa, Timcha, au 
preferat mai degrabă tortura şi moartea decât să dezvăluie interdicţia privitoare 
la bob. 

Pitagora 


IMNURILE SACRE 


Cinsteşte înainte de toate pe Zeii nemuritori, în 
ordinea ce le-afost rânduită de Lege. 


Respectă jurământul. Cinsteşte apoi pe Eroii 
glorificați. 


Cinsteşte şi pe Geniile pământeşti, împlinind 
tot ce este hotărât de lege. 


Cinsteşte pe tatăl tău, pe mama ta şi pe rudele 
ce-ţi sunt apropiate. 


Dintre ceilalți oameni, fă-ți prieten pe cel 
încununat de virtute. 


Supune-te întotdeauna în fața vorbelor blânde 
şi a faptelor folositoare. 


Nicicând să nu-ți urăşti prietenul pentru o 
greşeală de nimic, atât cât poţi; căci posibilul vecin e 
cu necesitatea. 


Află că toate acestea sunt astfel, şi învață să 
biruieşti cele ce urmează: 

mai întâi lăcomia pântecului, apoi lenevia, 
luxul şi mânia. 


Nu săvârşi nicicând vreo faptă de care să te 
ruşinezi, nici faţă de un altul, 

nici față de tine. Şi, mai ales, respectă-te pe 
tine însuti. 


Fă apoi dreptatea cu fapta şi cuvântul. 


Nu te purta în nici-o-mprejurare fără să 
gândeşti. 


Ci aminteşte-ți că omul sortit e ca să moară; şi 
află că averea aşa cum se câştigă, la fel se risipeşte. 


Cât priveşte necazurile îndurate de oameni din 
pricina Destinului potrivnic, 

primeşte-le ca şi când li s-ar cuveni; îndură-le 
răbdător şi nu te-mpotrivi. 


Caută să le înlături, pe cât îți va sta în putință. 
Dar cugetă temeinic la aceasta: 

că, pe cei buni, Soarta îi păzeşte de multe din 
aceste nenorociri. 


Multe vorbe, bune sau răutăcioase, ies din gura 
oamenilor; nu le-arăta prea multă preţuire, dar nici 
nu le-nfiera. 


Chiar lucruri mincinoase de auzi, îndură cu 
răbdare şi blândețe. 


la seama-n orice împrejurare la cele ce-ţi voi 
spune: 

Ca nimeni, niciodată, prin vorbe sau prin fapte, 
să nu poată 

să te împingă să spui sau să săvârşeşti ceva 
nefolositor pentru tine. 


Cugetă înainte de a făptui, ca nu cumva să te 


35 - 





porți nesăbuit, căci numai omul păcătos spune sau 
face lucruri nesocotite. 

Nicicând, aşadar, să nu faci ceva de care apoi 
să te căieşti. 


Nu săvârşi nimic din cele ce nu ştii; ci învață 
tot ce se cuvine să ştii, şi viața fericită îți va fi. 


Ingrijeşte-te de sănătatea trupului tău, 

dar dă-i cu măsură băutura, mâncarea şi 
mişcarea, şi numesc măsură ceea ce nicicând nu te 
va stânjeni. 


Deprinde-te cu o viață curată şi simplă; 
şi păzeşte-te să faci ceea ce trezeşte ranchiuna. 


Nu cheltui fără rost, ca cei ce nu ştiu în ce stă 
binele. 

Dar nici nu fi zgârcit; dreapta măsură e ce mai 
bună-n toate. 


Nu-ţi lua drept îndatoriri ceva ce ți-ar putea 
dăuna, 
şi mai ales cugetă înainte de-a trece la fapte. 


Nu lăsa ca dulcele somn să-ți închidă 
pleoapele, mai înainte de a te-ntreba astfel despre 
faptele tale de peste zi: 

Cu ce-am fireşti? Ce am făcut? Ce n-am făcut 
din ce se cuvenea să fac? 


Incepe cu prima şi meditează apoi asupra 
celorlalte. Şi apoi, dacă socoti că ai greşit, necăjeşte- 
te; 

iar dacă ai făcut bine, bucură-te. 





Străduieşte-te să pui în practică aceste 
precepte, meditează asupra lor; dă-le toată dragostea 
ta, şi ele te vor pune pe calea virtuții divine. 

Mă jur pe cel ce ne-a sădit în suflet sacra 
Tetradă, izvorul Naturii al cărei curs e veşnic. 


Dar nu începe o lucrare mai înainte de a-i ruga 
pe Zei să ţi-o desăvârşească. 


Când toate aceste precepte îți vor fi bine 
cunoscute, vei înțelege alcătuirea Zeilor Nemuritori şi 
a oamenilor muritori, vei afla până la ce punct 
lucrurile se despart şi până la ce punct ele se unesc. 


Vei mai cunoaşte, după Dreptate, că Natura 
este în totul asemănătoare sieşi, 

încât nu vei mai nădăjdui ce nu e de nădăjduit, 
şi nimic nu îţi va fi ascuns. 


Vei mai şti că oamenii îşi atrag relele prin 
propria şi libera lor alegere, nefericiţii; ei nu ştiu nici 
să vadă, niă să audă adevăratele bunuri ce lângă ei 
se află. 


Puţini sunt cei ce-au învățat să scape de 
suferințele lor. 


Asta este soarta ce tulbură mintea muritorilor. 
Ca nişte cilindri, 

ei se rostogolesc încoace şi încolo, împovărațţi 
de rele fără număr. 


Căci, sădită în ei, necruțătoarea Vrajbă îi 
urmăreşte şi-n somn, fără ca ei să-şi dea seama; şi ei 
n-ar trebui s-o stârnească, ci mai degrabă să o 
alunge neîntârziat. 





O, Zeus, tatăl nostru, vei izbăvi pe oameni de 
nesfârşitele necazuri ce îi copleşesc, de le-ai arăta 
tuturora Geniul de care se servesc! 


Dar tu, fă-ți curaj, căci prea bine ştii că neamul 
omenesc este divin, şi că Natura sacră îi dezvăluie 
deschis toate tainele. 


lar de se va-ndura să ţi le înfățişeze şi ţie, vei 
ajunge la ţinta de care ţi-am vorbit; 


Căci lecuindu-ți sufletul, îl vei izbăvi de toată 
suferința. 


Dar înfrânează-te de la alimentele despre care 
ţi-am vorbit, folosindu-ți judecata la tot ce ţi-ar fi de 
folos pentru purificarea şi eliberarea sufletului. 


Meditează asupra fiecărui lucru,lăsându-te 
condus de Inteligența desăvârşită cea din înalt. 


lar după ce, părăsindu-ţi trupul, te vei înălța în 
liberul eter, vei fi precum un zeu: nemuritor, etern, 
de-a pururi biruitor al morții. 

Hierocles 





COMENTARIU DESPRE 
IMNURILE 
SACRE ALE PITAGORICILOR 


Cuvânt înainte 


Publicarea fundamentalei lucrări a lui Hierocles 
din Alexandria, înlesneşte contactul cu unul dintre 
cele mai remarcabile spirite ale acelei savante şcoli 
filozofice, care a fost, alături de Proclus, Damascius, 
Olympiodor şi Simplicius, ultima glorie a şcolii 
ateniene şi a geniului păgân. 

Deşi a trăit şi a învăţat (în sec. al V-lea d.Ch.) 
în Alexandria, Hierocles era deja pătruns de spiritul 
care însuflețea ultima şcoală filozofică a antichităţii, 
şcoala din Atena!, ultimul efort al unei gândiri pe 


care triumful creştinismului o va izgoni din incinta ce 
i-a fost adevăratul leagăn. Or, țelul pe care şi-l 
propusese această şcoală era de a consolida, prin 
erudiție filozofică, prin cunoaştere teologică şi prin 
ştiinţa interpretării textelor vasta sinteză începută 
deja de şcoala din Alexandria?. 

Ammonius, Plotin, Porphyr şi  lamblikos 





! În anul 529 d.Ch., împăratul Iustinian a dat un decret prin care interzicea 
studierea filozofiei în oraşul Atena. Trei ani după închiderea şcolii, în 523, 
acelaşi împărat a confiscat considerabilele bunuri pe care le deţinea asociaţia 
platonicienilor şi i-a pedepsit pe principalii filozofi care, ulterior, s-au refugiat 
în Persia. 

? Scopul mărturisit al alexandrinilor era acela de a căuta în cele mai vechi 
sisteme germenii propriei lor filozofii, şi de a o înfăţişa ca pe o doctrină 
revelată de Zei înţelepţilor din cele mai vechi timpuri şi transmisă fără 
denaturări până la ei, sub formele cele mai diverse. Hermes Trismegistus este 
prima verigă a acestui lanţ de aur, vechii preoţi egipteni, teologii şi poeţii 
Greciei, discipolii lui Pitagora şi ai lui Platon, reprezintă verigile intermediare 
până la şcoala din Alexandria şi la Proclus. 

încercaseră să întemeieze o doctrină fecundă în sânul 
căreia se realiza, cu largul concurs al doctrinelor 
orientale, unirea tuturor marilor principii ale filozofiei 
şi religiei greceşti, în acest puternic sincretism se 
regăseau orfismul, pitagorismul, peripatetismul şi 
stoicismul amalgamate şi topite într-un platonism 
amplificat. 

La această îndrăzneață sinteză a principalelor 
elemente ce serviseră la formarea şi dezvoltarea 
filozofiei Eladei, "cea- mai mare minune a lumii 
gândirii”, şcoala din Atena adaugă numeroase date 
teologice care, rezumând într-o gândire superioară 
toate teologiile şcolilor şi templelor din Orient şi din 
Grecia, permitea să se conchidă că filozofia şi religia 
puteau fi considerate expresii ale unei aceleiaşi 
tendinţe, căi ce conduc la acelaşi scop: unirea cu 
Divinitatea. 

Maestrul lui Hierocles a fost Plutarh din Atena, 
discipol al lui lamblikos. Acest filozof eclectic, pe care 
numeroşii şi entuziaştii săi discipoli îl numeau 
Plutarh cel mare, învăța o doctrină în care încerca, ca 
majoritatea  înțelepţilor acelui timp, să împace 
filozofia lui Platon cu cea a lui Aristotel, ajutându-se 
pentru a realiza acest acord de tradițiile Orientului 
mistic. Faptul că Plutarh a fost şi maestrul lui 
Proclus, explică, fără îndoială, incontestabila analogie 
dintre ideile lui Hierocles referitoare la raporturile 
religiei cu filozofia, la rugăciune, la Providenţă şi 
Destin, cu principalele idei ale lui Proclus. 

Urmând exemplul colegului său, Hierocles, în 
cursul de filozofie pe care îl preda la Alexandria, 
părea să se sprijine îndeosebi pe comentarea lui 
Platon. "într-o zi, 

Aceleaşi doctrine pe care teologii Egiptului şi ai 
Greciei le-au exprimat prin mituri, iar Pitagora prin 
simboluri, Platon le-a expus fără nici un fel de văluri. 

Şcoala din Alexandria, ultima verigă a acestui lanţ, 
îmbrăţişează toate metodele dintr-o dată; sarcina sa 
principală era de a face să reiasă unitatea doctrinelor 
în mijlocul acestei diversități aparente, şi de a le 
prezenta lumii cu tripla autoritate a religiei, a istoriei 
şi a rațiunii. 

Povesteşte  Damasciusi,  Hierocles explica 
discipolilor săi Gorgias de Platon, iar Theosebiu, unul 
din auditorii săi, îşi notă această explicație. După un 
anumit timp, Hierocles, reluând comentariul despre 
Gorgias, acelaşi Theosebiu se grăbi să-şi noteze 
explicațiile; comparând apoi prima exegeză cu ultima, 
el nu găsi aproape nimic asemănător. Şi totuşi, ceea 
ce este incredibil, ambele explicaţii i se părură a fi 
conforme cu gândirea lui Platon. Aceasta dovedeşte 
ce imensitate de cunoştinţe şi ce profunzime de 
sensuri puteau fi întâlnite la acest om". 

Dar cine a fost Hierocles? Din păcate, nu ştim 
mare lucru. Faptul cel mai remarcabil pe care îl 
cunoaştem despre viața este povestit în Suidas2: 
"Hierocles era filozof şi alexandrin. El reunea 
gândirea cea mai înaltă cu un mod de exprimare 
măreț şi direct; el strălucea prin uşurinţa limbajului, 
şi era atât de inspirat în alegerea sensului cuvintelor 
şi frazelor sale, încât îşi încânta de fiecare dată 
auditoriul. El avea un discipol pe nume Theosebiu, 
care putea să citească gândurile cele mai ascunse ale 
oamenilor. Acest Theosebiu spunea că Hierocles, 
comentându-l într-o zi pe Platon, compară 
raționamentele lui Socrate cu un fel de hopa-mitică: 
oricum ar cădea, ele rămân totdeauna în picioare. Un 
necaz întâmplat acestui filozof puse mai bine în 
lumină curajul şi generozitatea sa. 





! Apud Photium, Cod.CCXCII. 
g Suidas, IepoxX, 





Aflându-se la Bizanț, el îşi atrase ura 
guvernantilor (magistraţii creştini). Adus în fața 
tribunalului, fu condamnat la biciuire. Când sângele 
începu să-i curgă şiroaie, el îl adună în căuşul palmei 
şi, azvârlindu-l în fața judecătorului, strigă: Tine, 
Ciclop, bea vin, căci tu te ghiftuieşti cu carne de om". 

Nu mult timp după aceea, fu exilat. El reveni la 
Alexandria şi continuă să filozofeze, ca de obicei, 
împreună cu discipolii săi. Îţi poți da seama de 
măreția şi de perfecțiunea spiritului lui Hierocles din 
comentariile pe care le-a scris despre Imnurile sacre 
ale pitagoricilor, din tratatul său Despre Providenţă, 
şi din numeroase alte lucrări, în care acest om lasă 
să se întrevadă aspirații foarte elevate şi o ştiinţă 
precisă şi profundă”. 

Comentariile despre Imnurile sacre ale 
pitagoricilor reprezintă singura lucrare a lui Hierocles 
care ne-a parvenit în întregime. Din tratatul său în 
şapte cărți intitulat Despre Providență, s-au păstrat 
doar câteva fragmente. 

Foarte apreciat de alexandrini, comentariul 
despre Imnurile sacre a rămas până astăzi demn de 
tot respectul. Remarcabil prin simplitatea limbajului, 
prin ținuta morală, prin sinceritatea sentimentului 
religios, acest strălucit comentariu, de un echilibru 
atât de luminos şi atât de grecesc, este pentru noi cu 
atât mai prețios. Purtând în el pecetea aspirațiilor 
epocii care i-a dat naştere, el reprezintă una din 
ultimele şi cele mai frumoase ecouri ale măreței voci 
a lui Pitagora. 

Epoca târzie a compunerii lucrării, atât a 
culegerii intitulată Imnurile sacre? cât şi a 





i Homer, Odiseea, IX. 
? În vederea păstrării unităţii prezentei lucrări, traducerea Imnurilor sacre ale 
lui Pitagora s-a făcut pe baza interpretării pe care a dat-o Hierocles în 

comentariului pe care ni l-a lăsat Hierocles, nu 
trebuie să ne înşele asupra valorii acestor două 
lucrări. Dacă este greu, dacă nu chiar cu neputinţă, 
de a şti precis măsura în care ele ne transmit 
gândirea lui Pitagora sau a primilor săi discipoli, noi 
putem crede totuşi, pentru că Hierocles însuşi o 
afirmă!, că doctrinele pe care le comentează sunt 
rezultatul muncii colective a ordinului şi expunerea 
gândirii întregului corp al pitagoricilor. Or, după cum 
aveau o viață comună, discipolii lui Pitagora aveau şi 
o doctrină comună pe care şi-o transmiteau pe cale 
orală, jurându-se întotdeauna pe Maestrul lor că şi-o 
comunică în întregul ei adevăr. Dacă se considera o 
crimă şi o lipsă de respect punerea în discuție a 
acestui cuvânt sacru, încă şi mai groaznic era faptul 
de a-l mistifica. 

Mărturiile atestând fidelitatea cu care se 
transmitea oral sfântul tezaur al tradițiilor pitagorice 
sunt numeroase şi de netăgăduit. Discipolii care le- 
au transmis, chiar şi cei care mai târziu le-au fixat în 
scris, au schimbat, grație principiilor sectei, prea 
puțin din ideile inițiale şi din modul de organizare a 
Ordinului. Respectul pios, veneraţia pentru cuvântul 
Maestrului au protejat, dacă nu împotriva alterării, 
cel puțin împotriva oricărei imixtiuni profunde, acest 
tezaur sacru de adevăruri pe care ei le considerau ca 
fiind rostite de chiar gura unui zeu'2. 

Acestea sunt motivele care ne determină să 
credem că tratatul lui Hierocles despre Imnurile sacre 





elocventul său comentariu. 

! În epilogul comentariului său. 

? Caracteristica scrierilor pitagorice este elevația ideilor, inspiraţia, o dorință 
constantă de a prezenta toate lucrurile în dependenţă faţă de fiinţele inteligibile 
şi de a explica totul cu ajutorul numerelor, o expunere mistică şi simbolică care 
nu exclude raţionamentul, o forță şi o profunzime ce trădează opera unei şcoli 
şi nu a unui singur om, şi o doctrină revelată" (Produs, In Tim.). 


43 - 





ale pitagoricilor, chiar dacă este doar una din 
ultimele exegeze ale gândirii pitagorice, arătând cu 
claritate diferitele influențe ce au servit la formarea 
neoplatonismului, nu este mai puțin fidelă, în 
ansamblul său, doctrinei tradiționale a Ordinului. 
Totodată, fără teama de a ne înşela, suntem în 
drept să credem că avem, în acest curios şi savant 
comentariu, un adevărat expozeu al opiniilor, 
dogmelor şi credințelor uneia dintre cele mai 
renumite şcoli filozofice ale antichității greceşti, şi că, 
prin intermediul lui, putem dobândi în mod legitim 
ideile cele mai limpezi şi datele cele mai 
cuprinzătoare despre ceea ce ar fi putut fi regula de 
viață a pitagoricilor, asceza lor purificatoare, etica lor 
sacră, teoria lor despre cunoaştere şi concepția lor 
despre eliberarea obținută prin îndumnezeire. 
Importanța deosebită şi deplina actualitate a 
culegerii de versuri pitagorice este subliniată de 
Hierocles însuşi în epilogul comentariului său: "într- 
adevăr, Imnurile sacre nu sunt altceva decât expresia 
celei mai înalte filozofii pitagorice; ele sunt un adevărat 
rezumat al doctrinelor ei esențiale, cuprinzând 
elementele de perfecțiune pe care oamenii, având deja 
încrustată în suflet vocea divină, le-au aşternut în scris 
pentru a-i învăța pe cei ce vor veni după ei. Putem 
spune că ele sunt cea mai frumoasă podoabă a 
nobleței omului, că nu sunt doar cuvintele de neuitat 
ale unui singur om, ci că întruchipează doctrina 
întregului corp al pitagoricilor, şi, aşa cum ele însele o 
proclamă, preceptele comune tuturor comunităților lor. 
lată de ce, pentru ei, devenise un obicei sfânt, 
ca, în fiecare dimineaţă înainte de a se scula şi în 
fiecare seară înainte de a adormi, să asculte cu 
evlavie aceste versuri şi să le asculte ca pe adevăruri 
de netăgăduit ale înțelepciunii pitagorice, în aşa fel 
încât, prin neîncetată meditație asupra înţelesului lor 

să devină ei înşişi întruchiparea vie a învăţăturii 
divine pe care o exprimă Imnurile sacre. Şi aceasta va 
trebui să facem şi noi pentru a ajunge ca într-o bună 
zi să simțim întregul lor folos." 


Mario Meunier 


PROLOG 


Filozofia urmăreşte să purifice viața şi să o 
îndrepte spre un deznodământ fericiti. Ea o purifică 





! Dupâ lamblikos, Pitagora a fost primul care a inventat conceptul de filozofie. 
EI o definea ca un efort spre înţelepciune, o dragoste de adevăr. înţelepciunea 
era pentru el ştiinţa adevărului aflat în fiinţe, şi înţelegea prin fiinţe tot ceea ce 
este nematerial, veşnic, esențialmente activ, aşa cum sunt toate lucrurile care 
au o existenţă proprie, care sunt suficiente în sine şi care rămân veşnic şi 
imuabil ceea ce sunt. La acest adevăr se ajungea doar prin exerciţiul 
inteligenţei. Dar cum inteligenţa noastră este partea divină din noi înşine, cu 
cât se luminează prin potolirea tulburării patimilor, cu cât se purifică prin 
intermediul dialecticii, cu atât se apropie de puritatea şi de lumina Cauzei 
supreme din care purcede. 

Pare sigur că pitagoricii au întrevăzut şi semnalat o formă superioară de 
cunoaştere. Există o ştiinţă perfectă, care constă în cunoaşterea naturii şi a 
esenței eterne a lucrurilor şi mai ales a ordinii perfecte ce domneşte în 
fenomenele cereşti. însă această ştiinţă depăşeşte cunoaşterea omului şi îi este 
interzisă. Este ceea ce am putea numi înţelepciune, care este privilegiul zeilor. 
Totuşi, chiar dacă omul o doreşte, dacă tânjeşte după ea, şi dacă această 
dorinţă face din el un iubitor de înţelepciune, sau un filozof, el nu o posedă 
niciodată în perfecțiunea sa absolută; ştiinţa sa imperfectă se mişcă in zona 
schimbării, a fenomenului, a dezordinii, şi efortul curajos şi chinuitor pe care îl 
face pentru a o atinge constituie însăşi virtutea sa. 

Scopul doctrinei lui Pitagora, scrie Fabre d'Olivet, era de a-i lumina pe oameni, 
de a-i purifica de viciile lor, de a-i izbăvi de greşelile lor, de a-i conduce la 
virtute, la adevăr; şi, după ce i-a făcut să treacă prin toate gradele înţelegerii şi 
inteligenţei, de a-i face asemenea Zeilor nemuritori”. Prin cunoaştere, se 
obţine, adevărul, "şi adevărul, spune Porphyr, este singurul lucru care ne poate 
apropia de zei", căci "Zeul, spune Pitagora, are drept trup lumina şi drept suflet 
adevărul". 

eliberând-o de dezordinea confuză a materiei şi a 
patimilor trupului muritor şi o îndreaptă spre un 
deznodământ fericit, făcând-o să regăsească, prin 
asemănarea cu Zeul, deplina bucurie ce i-a fost 
hărăzită. Or, adevărul şi virtutea sunt mijloace cât se 
poate de potrivite pentru a obţine, pe o cale naturală, 
acest dublu rezultat: virtutea, pentru că stăvileşte 
lipsa de măsură a patimii!, şi adevărul, pentru că 
face cu putință redobândirea înfățişării divine. 

Pentru a dobândi ştiinţa ce ne poate face puri 
şi desăvârşiți, sunt necesare reguli limpezi şi precise, 
aforisme de experiență practică, ce ne îngăduie să 
ajungem cu ordine şi metodă la fericirea ce 
întruchipează țelul vieții noastre. Dintre toate regulile 
ce tind să ne conducă spre o filozofie deplină, punem 
pe primul loc, şi pe bună dreptate, versurile 
pitagoricilor numite Imnurile sacre2. Ele cuprind 
preceptele greşelile lor, de a-i conduce la virtute, la 
adevăr; şi, după ce i-a făcut să treacă prin toate 
gradele înțelegerii şi inteligenţei, de a-i face asemenea 
Zeilor nemuritori". Prin cunoaştere, se obține, 
adevărul, "şi adevărul, spune Porphyr, este singurul 
lucru care ne poate apropia de zei", căci "Zeul, spune 





! Pentru Hierocles, ca şi pentru pitagorici, platonicieni şi peripatetici, pasiunile 
sunt folositoare. Prin urmare, acestea nu trebuie să fie distruse, aşa cum învaţă 
stoicii, ci doar să li se reprime excesele făcându-le în acest fel servitoarele 
entuziaste şi active ale inteligenţei. 

? Aceste Imnuri sacre nu sunt ale lui Pitagora. Cei vechi le atribuiau cel mai 
adesea lui Lysis, unul din discipolii lui Pitagora. Cei moderni le consideră 
drept o compilare scrisă către mijlocul sec. al III-lea al erei noastre, sau la 
începutul sec. al IV-lea. Pentru compunerea lor, autorul anonim a folosit 
fragmente din cele mai vechi cărţi, sau Discursuri sacre, ce conţineau doctrina 
atribuită lui Pitagora. Dacă autorul nu-şi pune numele pe această lucrare, este 
pentru că în epoca în care a scris-o exista obiceiul de a se acorda importanţă 
lucrurilor şi nu indivizilor; ea urma să vorbească de doctrina lui Pitagora şi nu 
de talentul celui care o făcea cunoscută. Discipolii unui mare om nu purtau alt 
nume decât cel al maestrului. Lui îi erau atribuite toate lucrările lor. 

Pitagora, are drept trup lumina şi drept suflet 
adevărul". 

Urmându-le, fiecare va putea să devină pur, să 
dobândească adevărul şi virtutea, să ajungă 
asemenea Zeului, şi, aşa cum spune Platon, acest 
maestru fidel al învățăturii lui Pitagora, "după ce a 
restaurat sănătatea şi integritatea sa, să regăsească 
forma primei sale stări". 

Imnurile sacre pun pe primul loc preceptele 
care se referă la virtutea practică. Înainte de orice, 
trebuie să punem capăt nesocotinței şi nepăsării 
noastre, şi numai după aceea să ne dedicăm 
cunoaşterii lucrurilor divine. După cum ochiul bolnav 
nu poate să perceapă obiectele luminate, tot aşa 
sufletul ce nu posedă virtutea nu poate să contemple 
strălucirea şi frumusețea adevărului. Nu este 
îngăduit ca ce este impur să atingă ce este pur?. 

Filozofia practică are puterea de a zămisli 


virtutea; filozofia contemplativă este cea care ne dă 
adevărul. În versurile pitagorice, filozofia practică este 
numită virtute omenească, iar cea contemplativă este 
privită ca o virtute divină, căci, după ce au arătat 
preceptele care guvernează virtutea morală şi umană, 
aceste versuri adaugă: Străduieşte-te să pui în 
practică aceste precepte, meditează asupra lor; dale 





! Oricine cunoaşte micul poem intitulat Imnurile sacre, ce trebuia să fie 
manualul, breviarul unui pitagoreu, şi care cuprinde cea mai pură substanţă a 
moralei, floarea aleasă a preceptelor şcolii, plină de parfum poetic. Acest 
poem, atribuit de unii lui Pitagora însuşi, de alții lui Lysis, discipolul său, iar 
de alţii lui Filolaos sau Empedocle, nu urcă fără îndoială la o atât de înaltă 
antichitate, dar el este cu siguranţă anterior creştinismului, pentru că scriitorii 
care au trăit înaintea erei creştine, intre alţii stoicul Crisip, au făcut anumite 
aluzii la el. Totuşi, s-ar putea ca versurile citate de Crisip să fi făcut parte 
dintr-un Discurs sacru mult mai vechi, cuprinderea lor în Imnurile sacre care 
ne-au parvenit, neputând servi la stabilirea datei acestei culegeri (C.Martha). 

? Această idee că "nu este îngăduit ca ce este impur să atingă ce este pur" se 
regăseşte şi în dialogul Fedon de Platon. 

toată dragostea ta, şi ele te vor pune pe calea virtuții 
divine. 

Aşadar, trebuie mai întâi să devii om, şi abia 
după aceea Zeu. Dacă practicarea virtuților morale îl 
face pe om mai bun, numai cunoaşterea ştiinţelor îl 
poate conduce la virtutea divină care îl face să devină 
asemenea Divinităţii. 

Or, cei care vor sa înainteze chibzuit trebuie ca 
înainte de lucrurile mari să se ocupe de lucrurile 
mici. lată de ce, dintre toate regulile de conduită 
pitagorice, acest poem enunţă înainte de toate 
preceptele privitoare la virtute; în acest fel ni se arată 
că numai practicând virtutea în viața noastră 
prezentă ne putem ridica până la a fi asemenea 
Zeului?. 

Ordinea în care sunt aşezate preceptele în acest 
poem urmăreşte, înainte de, orice, să înfățişeze 
cititorilor caracterul unui adevărat filozof. De altfel, 


se mai numesc Versurile de Aur pentru a arăta 
desăvârşirea divină ce le aşează mai presus de oricare 
alte versuri. 

Tot astfel, numim Vârsta de Aur epoca în care 
au trăit cei mai mari oameni, judecând, prin analogie 





! Versurile 45-46. Comentariile lui Hierocles despre Imnurile sacre ale 
pitagoricilor se împart în trei părți. Prima parte, versurile 1-46, ne învaţă 
filozofia practică, virtutea morală care trebuie să pregătească cunoaşterea 
adevărului şi să dea dorinţa şi iubirea. A doua parte, versurile 46-57, se referă 
la filozofia contemplativă, care ne învaţă să ne unim prin exerciţiul inteligenței 
noastre cu inteligenţa divină, ne smulge din durerile vieţii separate pentru a ne 
conduce la bucuriile vieţii unice şi ne îndrumă să devenim asemenea Zeului. A 
treia parte, versurile 57-71, tratează despre filozofia iniţiatică sau despre 
mijloacele de a da corpului luminos puritatea de care are nevoie, pentru ca în 
acest fel sufletul să se poată înălța până la Zei, să rămână acolo şi să comunice 
cu ei chiar în cursul existenţei sale pe pământ. 

? Sufletul posedă în el însuşi facultăţile care por să-l elibereze din legăturile 
sale pământeşti. El nu are decât să se folosească de inteligenţă, şi filozofia îi va 
arăta căile cunoaşterii prin care va putea să se întoarcă la Dumnezeu 


- 48 - 





calitățile metalelor cu moravurile. Aurul este un 
metal foarte pur; in el nu se află nici un fel de 
rămăşiţe de pământ, aşa cum se întâlnesc în metalele 
care îi sunt inferioare precum argintul, fierul şi 
cuprul. Aşadar, aurul este prin natura sa mai presus 
de oricare alt metal; el singur dintre toate metalele nu 
se strică, în timp ce altele, prin amestecul cu 
pământul, se preschimbă în rugină. Luând această 
rugină drept simbol al viciilor produse de materie, pe 
drept cuvânt se numeşte Vârsta de Aur epoca ce a 
fost cu desăvârşire ferită de orice josnicie, şi în 
timpul căreia au domnit sfințenia şi puritatea. 

La fel se întâmplă şi cu aceste versuri; fiind 
neasemuit de frumoase, pe drept cuvânt au fost 
numite Imnurile sacrel. Aici nu pot fi întâlnite, ca în 
alte poeme, versuri care sunt frumoase, şi altele care 
nu au aceeaşi măreție; toate versurile care alcătuiesc 
această culegere exprimă în mod egal puritatea 
moravurilor, îndeamnă la asemănarea cu divinul şi 
descoperă scopul suprem al filozofiei pitagorice?, aşa 
cum se va vedea limpede în comentariul pe care îl 
vom face fiecărui vers. 


VERSUL I 
Cinsteşte înainte de toate pe Zeii Nemuritori, 
In ordinea ce le-a fost rânduită de Lege. 


Întrucât credința are puterea de a ne înălța 





! Cei vechi, spune Fabre d'Olivet, obişnuiau să compare cu aurul tot ceea ce 
considerau că este perfect şi frumos prin excelenţă; astfel, prin Vărsta de Aur, 
ei înțelegeau epoca virtuţilor şi a fericirii, iar prin Imnurile sacre, versurile în 
care era cuprinsă doctrina cea mai pură." 

? Filozofia lui Pitagora urmăreşte înainte de orice eliberarea spiritului din 
legăturile trupului, căci altfel este cu neputinţă să se vadă sau să se înveţe ceva; 
aşa cum el a afirmat cel dintâi, spiritul este cel care vede şi care aude, restul 
fiind surd şi orb" (lamblikos, Vit.Pyth.). 60 

spre cauza divină, ea trebuie să stea în fruntea 
tuturor virtuţilor, şi acesta este motivul pentru care 
preceptul privitor la credință se află în fruntea 
regulilor înfăţişate de aceste versuri. Trebuie, se 
spune, să-i cinstim pe Zeii care locuiesc în această 
lume! în ordinea ce le-a fost rânduită, ordine fixată 
de Legea creatoare a lumii atunci când le-a stabilit 
esența, aşezându-i pe unii în prima sferă, pe alții în a 
doua, pe alții în a treia sferă şi aşa mai departe, până 
la completarea globurilor cereşti. 

A-i cunoaşte şi cinsti pe Zei în ordinea stabilită 
de Creatorul lumii şi părintele lor, este datoria 
tuturor celor care vor să se supună legii divine, şi 
care vor într-adevăr să dea ființelor superioare 
cinstea ce li se cuvine. A nu spori peste măsură 
demnitatea lor divină sau a nu le-o micşora în 
gândurile pe care le închinăm, a-i cinsti drept ceea ce 
sunt, şi a le păstra rangul pe care l-au primit, înalță 


omagiul  pioaselor noastre simțăminte până la 
Ziditorul care le-a creat, până la Zeul numit pe drept 
cuvânt Zeul Zeilor, Stăpânul suprem şi prea bun. 
Singurul mijloc prin care putem într-adevăr să 
recunoaştem măreția Creatorului lumii şi 
perfecțiunea acestui divin ziditor este de a-l privi 
drept cauza Zeilor şi creatorul esențelor raționale? 





! "Zeii care locuiesc în această lume, emanaţii directe ale Fiinţei necreate şi 
manifestări ale facultăţilor ei infinite, corespund celor trei categorii de esențe 
raţionale care populează universul. Hierocles îi numeşte Zei nemuritori, Eroi 
glorificaţi şi Genii pământeşti. Unii locuiesc pe astre şi pe planete, ceilalţi, pe 
pământ. Vorbind despre datoriile pe care le avem faţă de zei, Hierocles nu 
aminteşte nimic despre cele pe care le datorăm Zeului. Singurul lucru pe care 
ni-l spune este că trebuie să devenim asemenea Lui. Motivul acestei tăceri este, 
după părerea lui lamblikos, că pitagoricii, ca şi înţelepții Egiptului, "cinstesc 
prin tăcere Divinitatea ca principiu al tuturor lucrurilor”. Ei priveau acest prim 
principiu ca fiind înconjurat de tenebre de nepătruns. 

* "Primul principiu, spune Damascius, se află deasupra oricărei gândiri; este un 
întuneric de neînțeles. între această Fiinţă supremă şi om există un lanţ 

neschimbătoare. Aceste esențe sunt numite Zei 
nemuritori, căci ele au păstrat veşnic aceleaşi 
gânduri despre Zeul care le-a creat; întotdeauna 
alipite binelui ce vine de la Zeu, ele primesc de la el 
necontenit, şi în chip nedespărțit şi neschimbător, 
viața şi fericirea; ele sunt imaginile neschimbătoare şi 
nepieritoare ale cauzei care le-a zămislit. Or, ţine de 
măreția acestui Stăpân Divin să producă asemenea 
înfățişări ale sale, imagini ce nu pot fi supuse, prin 
înclinarea către rău, la schimbări neîncetate, precum 
sufletele oamenilor, care sunt ultimele esențe 
raționale, în timp ce Zeii nemuritori sunt cele dintâi. 

Se numesc Zei nemuritori tocmai pentru a-i 
deosebi de sufletele omeneşti; ei nu pier niciodată 
pentru fericirea vieții divine, ei nu uită nicicând nici 
propria lor esență, nici bunătatea Tatălui care i-a 
creat. Sufletul omenesc, din contră, este supus la 
multe suferințe, după cum îşi face o idee justă despre 
Divinitate, devenind conştient de propria sa 
demnitate, sau uitând complet şi de una şi de 
cealaltă. 





nesfârşit de fiinţe intermediare, al căror grad de perfecţiune descreşte in funcţie 
de depărtarea lor faţă de principiul creator. Pitagora, concepând această 
ierarhie spirituală ca pe o progresie geometrică, examinează fiinţele care o 
alcătuiesc sub raporturi armonice, şi stabileşte legile muzicii prin analogie cu 
legile." împreună cu Unitatea creatoare, Zeii, Eroii şi Geniile reprezintă 
diferitele aspecte ale faimoasei Tetrade pe care jurau pitagoricii. Se poate 
afirma că, începând sec. al IV-lea al erei noastre, toți păgânii luminaţi, deşi se 
încăpăţânau să păstreze zeii şi demonii, nu mai recunoşteau în fapt decât Fiinţa 
supremă. Această credinţă in Stăpânul Suprem şi în zei este considerată de 
Hierocles, încă de la începutul acestui comentariu, drept principiul tuturor 
doctrinelor dezvoltate în continuare. După lamblikos, această credinţă nu este 
o ipoteză gratuită, nici rodul unei demonstraţii, este un sentiment necesar, 
născut în noi, inseparabil de esenţa sufletului nostru care este unit cu 
Divinitatea, ca raza de astru. Sentimentul religios este deci percepţia conştientă 
a filiației noastre, a dependenţei noastre, a participării noastre la Divinitatea 
care trăieşte în noi; iar religia (din religare, "a uni”), este sentimentul legăturii 
care uneşte, ca de la efect la cauză, omul de lume şi de Divin. 

lată de ce sufletele oamenilor ar putea fi numite 
pe drept cuvânt Zei muritori, căci, depărtându-se de 
Zeu, ele mor câteodată pentru fericirea vieții divine, 
şi, din nou, întorcăndu-se la Zeu, ele redobândesc 
această viață preafericită, adică trăind şi murind 
pentru această viață divină, atât cât este dat unei 
esențe nemuritoare să fie atinsă de moartel. 

Pentru o esență rațională, moartea înseamnă 
îndepărtarea de Zeu şi de inteligenţă, iar aceasta este 
urmată în viaţă de  dezlănțuirea patimilor. 
Necunoaşterea a ceea ce este bun, ne face robi răului, 
şi această subjugare nu poate fi înfrântă prin nimic 
altceva decât prin întoarcerea la inteligență şi la Zeu, 
slujindu-ne pentru aceasta de aducerea aminte.2 Or, 
în spațiul care separă Zeii nemuritori de cei pe care i- 
am numit Zei muritori, trebuie să existe în mod 
necesar o altă categorie de Zei, superiori oamenilor 
dar mai puțin elevaţi decât Zeii nemuritori, prin 
mijlocirea cărora cele două extreme se unesc, astfel 
încât totalitatea puterii raționale care organizează 
lumea să fie unificată de ea însăşi în chip desăvârşit. 

Aceşti mijlocitori nu se află nicicând în 
absoluta necunoaştere a Zeului;, dar ei nu au 
necontenit şi în acelaşi fel o cunoaştere absolut 
neschimbătoare, aceasta putând să fie când mai 
mare, când mai mică. 





! "Sufletele oamenilor sunt numite Zei muritori; Zei pentru că ele se pot uni cu 
Creatorul lor şi muritori pentru că se pot îndepărta de El. "Muritorii, spune 
Heraclit, sunt nemuritori şi nemuritorii sunt muritori, unii trăind moartea 
celorlalți şi murind viaţa celorlalți." Pentru Pitagora, ca şi pentru Platon, 
moartea esenței intelectuale era efectul ignoranței şi al nesocotinţei. 

? 2Din dogma eternității sufletului şi a preexistentei sale în corp, pitagoricii, şi 
după ei platonicienii, au dedus-o pe cea a aducerii aminte. Dacă sufletul a 
existat înaintea corpului, şi dacă prăbuşirea sa în naştere nu este decât un efect 
al uitării stării sale originare, adică al unirii sale primordiale cu Dumnezeu, tot 
ceea ce noi învăţăm cu adevărat în viață nu este decât o re-amintire a ceea ce 
am văzut, atunci când trăiam în înalt, printre corurile lui Dumnezeu. 

Tocmai prin această stare de cunoaştere care 
nu încetează nicicând, ei sunt superiori oamenilor; 
dar ei sunt inferiori zeilor nemuritori prin aceea că 
starea de cunoaştere nu este neschimbătoare, şi nici 
păstrată neîncetat la acelaşi grad. Pentru că, în 
virtutea propriei lor naturi, dețin planul din mijloc, 
nu înseamnă că au ajuns aici printr-o anumită 
îmbunătățire a naturii umane, sau că prin decădere 
au devenit inferiori Zeului ajungând să ocupe un 
rang mijlociu. 

Într-adevăr, Divinul Ziditor al lumii universale 
a făurit el însuşi aceste trei ordine; el a stabilit 
deosebiri în natura celor trei feluri de existente; 
niciodată nu se vor putea asemui unele cu celelalte, 
şi nicicând nu vor putea, prin viciu sau virtute, să-şi 
schimbe rangul. Veşnice prin însăşi esența lor, ele 
sunt separate prin rangul care le-a fost rânduit, şi au 
fost aşezate potrivit cauzelor ce le-au dat naştere. 

Or, după cum aici ordinea grupează în trei stări 
diferite manifestările înțelepciunii desăvârşite - căci 
înțelepciunea nu este înțelepciune decât atunci când 
pune ordine şi perfecțiune în toate creaţiile sale, 
astfel încât înțelepciune, ordine şi perfecțiune 
alcătuiesc un întreg desăvârşit - tot aşa, în acest 
Univers, ființele create după chipul primului gând al 
Divinităţii trebuie să fie primele în lume, cele care 
purced dintr-un gând mijlociu trebuie să ocupe un 
rang mijlociu şi, în sfârşit, cele ieşite din ultimul 
gând al gândirii divine trebuie să fie ultimele dintre 
ființele raționale. 

Toată această rânduială de ființe raționale 
unite cu un corp nepieritori, nu este altceva decât 





! Acest corp nepieritor prin care Zeii nemuritori sunt uniţi cu Zeii muritori este 
corpul luminos. Platon, în dialogurile Timaios şi Fedon, numeşte acest corp 
carul subtil al sufletului. La sfârşitul comentariului său, Hierocles va spune 

înfăţişarea desăvârşită a Creatorului care a zidit-o. 
Ființele care, în lume, ocupă primul rang sunt 
imaginea pură a ceea ce este ales în gândirea divină; 
cele care se află pe treapta din mijloc sunt imaginea a 
ceea ce este mijlociu, iar cele aşezate pe ultimul nivel 
sunt imaginea a ceea ce este mai la urmă în gândirea 
divină. Prezentul poem desemnează primul dintre 
aceste trei ordine cu numele de Zei nemuritori; al 
doilea, care este mijlociu, cu numele de Eroi 
glorificaţi, iar al treilea şi ultimul, aşa cum vom vedea 
mai târziu, cu cel de Genii pământeşti!. 

Să ne întoarcem însă la cei dintâi. Ce este deci 
Legea? Care este ordinea stabilită de această Lege şi 
care este cinstea care, potrivit rânduielii, trebuie 
arătată Zeilor nemuritori? 

Legea este Inteligența care pune ordine în lume 
şi voința divină care creează veşnic toate lucrurile şi 
care tot veşnic le păstrează. Ordinea stabilită de Lege 





multe lucruri despre acest corp nepieritor. 

Plotin, ca şi Hierocles, nu face deosebire între corpul luminos şi corpul 
pneumatic. "Pneuma, spune el, este un corp de aer sau de foc pe care sufletul îl 
îmbracă înainte de a îmbrăca trupul solid, şi care, supunându-se mişcării 
circulare a cerului, zgâlțâie nacela aeriană în care este purtat sufletul”. 

Acest corp poate fi mai mult sau mai puţin pur; la sufletele sfinţilor, el este 
eterat; la sufletele inferioare el este alcătuit din vaporii umezi ai atmosferei 
pământului. După Damascius, carul sufletului este principiul însufleţit care se 
ataşează fiecă-—rui suflet ca organ al său; prin el, corpurile devin însufleţite. Se 
numeşte corp luminos pentru că textura sa este din lumină eterată sau lumină 
astrală. 

! Thales, Pitagora, Platon şi stoicii au spus că Spiritele sunt substanțe 
spirituale, şi că Eroii sunt sufletele despărțite de trupurile pe care le-au 
însufleţit altădată, că există spirite rele sau bune, după cum sufletele lor au fost 
bune sau rele" La Hierocles, substanţele spirituale, intermediare între oameni 
şi Zei, sunt numite Eroi slaviţi, iar sufletele oamenilor separate de trupurile lor, 
se numesc Genii pământeşti. Semizeii sau Eroii slăviţi, aceste substanţe 
spirituale care sunt astfel prin însăşi natura lor şi care, după Hierocles, nu s-au 
înălţat prin îmbunătăţirii naturii umane către o stare superioară, sunt 
asemănători îngerilor creştinismului. 





este rangul pe care Ziditorul tuturor lucrurilor şi 
Orânduitorul lumii universale l-a atribuit Zeilor 
nemuritori atunci când i-a creat, şi această ordine 
este cea care face ca unii să fie cei dintâi, iar ceilalți 
cei din urmă, în rânduială universală a ființelor 
raționale, Zeii nemuritori dețin rangul cel mai înalt; 
dar ei se deosebesc totuşi între ei, unii fiind mai 
divini decât ceilalți. Semnul superiorității sau al 
inferiorității unora față de ceilalți este ordinea însăşi 
a sferelor cereşti; acestea le-au fost atribuite după 
esența şi după puterea lor, astfel că Legea le 
stabileşte numai esenţa, ordinea fiind cea care le 
fixează rangul potrivit demnității lor. 

Ele nu au fost create la întâmplare, şi nici n-au 
fost apoi separate fără chibzuială; ci ele şi-au primit 
ființa odată cu locul lor, trăind în cer precum 
diferitele părți ale aceluiaşi animal!, şi păstrând între 
ele orânduiala de la origine, atât în ce le separă cât şi 
în ce le uneşte, astfel că nicicând nu se poate 
închipui vreo schimbare în starea lor care să nu 
atragă după sine distrugerea lumii universale. 

Această distrugere nu se va produce câtă vreme 
cauza primă care a creat lumea va rămâne absolut 
neschimbătoare şi neclintită, câtă vreme ea va avea o 
putere egală cu esența sa, cât timp va avea o 
bunătate nedobândită, ci inerentă şi esențială, şi cât 
timp, prin această bunătate, ea va conduce toate 





"Plotin, lamblikos şi Proclus susţin de asemenea că Universul seamănă cu un 
animal. Pitagoricii, imaginându-şi Universul, pe care îl numeau Cosmos, ca pe 
un animal viu şi însufleţit, considerau că toate părțile sale, deşi separate între 
ele, continuau să-şi păstreze legătura, tinzând să alcătuiască acel tot, a cărui 
fărâmiţare şi lipsă de potrivire distrusese armonia. Universul era privit ca un 
imens trup de animal; diferitele membre ale acelui trup, în ciuda separării lor, 
sunt totuşi adunate şi laolaltă, păstrând intre ele legătura necesară pe care viaţa 
le-o îngăduie. 

lucrurile spre fericirea lorl. Căci nu există altă 

cauză rațională a creației tuturor ființelor, în 
afara acestei bunătăţi pe care Zeul o are prin esența 
sa. "Zeul e bun, ni se spune, iar ce este bun nu e 
nicicând cuprins de reavoinţă. 

În afara acestei bunătăţi divine, toate celelalte 
cauze pe seama cărora este pusă crearea universului 
manifestă mai mult trebuințele omului decât măreția 
Zeului. Or, Zeul fiind esențialmente bun, a creat în 
primul rând ființele care, prin natura lor, sunt 
asemenea lui; In al doilea rând, ființele care au cu el 
o asemănare mijlocie, şi în al treilea rând cele care, 
dintre toate ființele asemănătoare lui, îi seamănă cel 
mai puțin. Această rânduială este în acord cu 
esențele tuturor acestor ființe create, astfel încât ce 
este desăvârşit a fost aşezat peste ce este mai puțin 
desăvârşit, nu numai in toate genurile, ci şi in toate 
speciile. 

Aşadar, nu din pricina întâmplării şi nici în 
urma propriei alegeri au primit locul ce le-a fost 
rânduit; ci, fiind create în chip diferit de legile care 
guvernează organizarea lumii universale, ele au 
primit un rang potrivit cu demnitatea naturii lor 
diferite. lată de ce preceptul "Cinsteşte, în ordinea ce 
le-a fost rânduită de Lege", trebuie înțeles că se aplică 
nu numai Zeilor nemuritori, ci şi Eroilor glorificați, 
precum şi sufletelor oamenilor.2 Aceste genuri 





| Pitagoricii considerau lumea eternă. Filolaos, în cartea sa despre suflet, 
susţine că lumea este indestructibilă. Lumea este veşnică, pentru că ea nu poate 
fi nimicită de ceva, şi nici nu se poate distruge pe sine însăşi. Nu poate fi găsită 
nici înăuntrul şi nici în afara ei vreo forță îndeajuns de puternică, de capabilă 
să o distrugă. Lumea a existat din totdeauna şi va dăinui mereu, pentru că ea 
este una, este guvernată de un principiu a cărui natură este asemănătoare 
naturii sale, şi a cărei putere este atotputernică şi suverană. Lumea, spunea de 
asemenea Heraclit, "a fost întotdeauna, este şi va fi întotdea—una un foc veşnic 
viu." 

? Sufletele oamenilor sunt Geniile pământeşti. 

cuprind la rândul lor o mulțime de categorii ce sunt 
ordonate după esența lor. Aceasta este natura 
esențelor raţionale şi ierarhia lor. 

Ce este, aşadar, Legea şi care este cinstea cei 
se cuvine? Legea este neschimbătoarea putere a 
Zeului închinată zidirii lumii, creării ființelor divine şi 
veşnicei şi neschimbătoarei lor rânduieli. Cinstea ce i 
se cuvine Legii este cunoaşterea ființelor demne să fie 
slăvite şi dorința de a deveni, pe cât este cu putinţă, 
asemenea lor. Căci noi căutăm să fim întocmai cu 
ceea ce cunoaşterea ne îndeamnă să prețuim şi să 
slăvim pe Cel care nu duce lipsă de nimic, primind 
bunurile pe care el ni le dăruieşte. 

Nu vom putea cinsti mai bine Divinitatea 
dăruindu-i ceva, ci dovedindu-ne demni de a primi 
ceea ce el ne încredințează. lată de ce pitagoricii 
spun: "Vei cinsti Divinitatea în chip desăvârşit, dacă 
prin gândire devii asemenea Divinităţii'!. Sau încă: 
"Orice om care cinsteşte pe Zeu ca o ființă care are 
nevoie de daruri, se crede pe sine mai presus de Zeu". 
Sau încă: "Zeul nu se cinsteşte prin aducerea unei 
mulțimi de ofrande, decât numai dacă cea care i le 
dăruieşte este o inimă cu adevărat pioasă. 

Darurile şi sacrificiile făcute de cei fără spirit de 
evlavie sunt hrana focului; iar ofrandele lor sunt 
prada jefuitorilor de temple. Dar o inimă cu adevărat 
pioasă şi neclintită în iubire, ne uneşte cu 
Divinitatea, căci "cei ce se aseamănă trebuie să fie 
împreună". lată de ce se spune de asemenea "că 
numai filozoful este preot, că doar el este drag 
Stăpânului Divin, că numai el ştie cum trebuie să ne 





! După părerea pitagoricilor, omul care cinstea in chipul cel mai potrivit 
Divinitatea era cel al cărui spirit, dobândind toată inteligenţa ce îi stătea în 
putinţă, devenea asemenea Divinităţii. 

"Nu există alt mijloc de a te face iubit de Zeu decât lucrând cu toată puterea ta 
pentru a Fi asemenea Lui" (Platon, Legi, IV). 70 

rugăm". 

Cel care nu încurcă niciodată demnitatea celor 
pe care ii cinsteşte, care se dăruieşte înainte de toate 
pe sine ca ofrandă, care face din sufletul său un chip 
divin, şi care îşi pregăteşte spiritul ca un templu 
pentru a primi în el lumina divină, numai acela ştie 
să cinstească cu adevărat. 

Dintre toate lucrurile materiale aflate pe acest 
plan mijlociu, vei putea oare găsi un altul din care să 
poți face imaginea pură a Zeului, sau pe care să-l 
aduci ofrandă pentru a te uni cu el? Vei găsi că 
pentru asta este nevoie de o esență inteligentă 
purificată. Căci, aşa cum spun aceiaşi filozofi, "Zeul 
nu află pe pământ un alt loc mai potrivit în care să 
locuiască decât un suflet pur". lar vorba lor seamănă 
cu versul lui Apollon: "Mai mult mă bucur în inima 
credincioşilor muritori decât în strălucitul Olimp. " 

Omul credincios este cel care, dobândind 


cunoaşterea Zeilor - cauza tuturor bunurilor - le 
dăruieşte drept ofrandă desăvârşită propria sa 
perfecțiune, cel care se îndreaptă, in dorința de a 
dobândi aceste bunuri, spre cei care prin natura lor 
sunt sortiți să i le dăruiască, şi care cinsteşte, 





' "După Porphyr, filozoful este în același timp preotul Zeului Suprem. "Cea 
mai bună ofrandă, spune el, pe care poţi să o aduci Zeului, este ca sufletul tău 
să devină icoana lui. Numai prin virtute poate fi atinsă această asemănare; căci 
numai virtutea poate să înalțe sufletul până la lumea din care a purces. Pentru 
Zeu nimic nu este mai înălțător decât virtutea; dar Zeul este mai mare decât 
virtutea. Nu discursurile filozofului sunt plăcute Zeului ci faptele sale, căci 
înțeleptul, chiar fără să vorbească, îl cinsteşte pe Zeu, in timp ce mulţimea 
ignorantă, chiar rugându-se şi aducând ofrande, jigneşte Divinitatea. Astfel 
înțeleptul este singurul preot, doar el este religios, doar el ştie să se roage... 
Nici lacrimile şi nici rugăminţile nu-l mişcă pe Zeu; nu jertfele îl cinstesc, şi 
nici nenumăratele ofrande; ci sufletul pios şi plin de dragoste divină se uneşte 
cu Zeul, căci cei ce se aseamănă trebuie Să fie împreună. Jertfele mulţimii nu 
sunt decât hrana flăcărilor, iar ofrandele pradă nelegiuiţilor. Dar tu, aşa cum ți- 
am spus, fă din inima ta templu Zeului". 

arătându-se demn de a primi darurile lor, pe cei ce 
pot să i le dăruiască neîncetat. 

Orice om care vrea să cinstească Divinitatea în 
alt chip decât prin sine însuşi, şi care nu aduce in 
dar decât ofrande nefolositoare, nu-i dăruieşte Zeului 
propria sa virtute, ci se foloseşte de lucruri aduse din 
afară. Asemenea daruri nici un om cinstit nu le-ar 
primi cu plăcere, dacă nu ar fi aduse de o inimă 
însuflețită de cele mai alese simțămintel. Legat de 
faptul acesta, iată o povestire despre un oracol al lui 
Apollo. 

Un om, care adusese o jertfă bogată fără nici 
un fel de simțământ de evlavie, vru să afle cum i-a 
fost primită ofranda. Zeul îi răspunse: 'Plăcut îmi fu 
grâul Hermionei', dând astfel de înțeles că, în locul 
jertfelor bogate, îi era pe plac cea mai sărăcăcioasă 
ofrandă, căci era însoțită de un simțământ de evlavie 
divină. 


Cu credinţă, totul devine plăcut Zeului, pe când 
fără credință, nimic nu are trecere în fața lui, 
întrucât paza  straşnică păstrează Legea ce 
guvernează ordinea lumii universale?, şi cum cel 





! Ce pot eu să le ofer zeilor pentru a-i cinsti cu-adevărat? Un suflet drept şi 
cinstit, o conştiinţă pură, o inimă pătrunsă de cele mai alese sentimente. De pot 
aduce o astfel de ofrandă, şi-un pumn de făină mă va face plăcut în faţa lor!" 
(Persius, Satire, II). 

? Pentru pitagorici, ideea de univers era legată de ideea de ordine, de lege şi de 
frumuseţe. Fondul doctrinei pitagorice îl reprezintă ideea obsedantă de cult al 
armoniei, al proporţiei, al solidarităţii tuturor părţilor Universului, armonie pe 
care inteligenţa o concepe ca număr, iar sensibilitatea ca muzică, ritm, vibraţie 
simultană şi consonantă a marelui Tot. înțelepciunea constă în a stabili în noi 
ordinea care domneşte in rânduiala ierarhizată a lumii. 

Pitagoricii recomandau ca, indată după deşteptare, să contemplăm cerul, pentru 
a ne aminti de fiinţele veşnic neschimbătoare, care îşi fac veşnic şi 
neschimbător lucrarea lor, şi pentru a ne determina să medităm la ordinea şi la 
puritatea lor... Privind cursul astrelor, închipuie-ţi că o aceeaşi mişcare te 
poartă cu ele, şi gândeşte-te adesea la schimbările ce se produc între elemente; 
căci acest fel de gânduri purifică sufletul de murdăriile vieţii pământeşti” 

căruia i se încredința această sarcină primea, după 
un vechi obicei ştiut din tainicele învățături ale 
vechilor Mistere, numele de Legat-prin-jurămănt, 
lămureşte de ce preceptul privitor la jurământ a fost 
aşezat aici, ca unul ce îl urmează în chip firesc pe cel 
de dinainte. Cât priveşte purtarea noastră față de 
legăminte, precum şi efectele rezultate din această 
purtare se vor vedea limpede în cele ce urmează. 


VERSUL II! 
Respectă Jurământul... 


Am arătat înainte că Legea este puterea 
totdeauna egală în virtute prin care Stăpânul cel 
Divin conduce, veşnic şi neschimbător, lucrurile întru 
existență. Ca urmare a acestei legi, vom numi 
Jurământ cauza ce păstrează toate lucrurile în 
aceeaşi stare, le dă statornicie ca să fie cuprinse în 
chezăşia Jurământului şi să păstreze rânduiala 
impusă de lege, în aşa fel încât neschimbătoarea 
stabilitate a ordinii ce domneşte în lucrurile create să 
fie rodul Legii ce guvernează lumea. 

Rolul esențial al Jurământului divin este de a 
păstra toate lucrurile în ordinea ce le-a fost rânduită 
de Lege, şi acest Jurământ este întotdeauna şi 
înainte de orice păstrat de cei ce au neîncetat gândul 
îndreptat către Divinitate. Cei care nu cugetă 
întotdeauna la Zeu, îndepărtându-se adeseori de 
cunoaşterea divină, încalcă Jurământul atunci când 
uită de Divinitate; dar când îşi întorc fața către 
Divinitate, ei iarăşi îl păstrează. 

Aşadar, Jurământul este respectul față de legile 
divine, legătura prin care toate ființele născute 





(Marcus Aurelius, XXVII). 
! Prima parte. 





pentru a-l cunoaşte pe Zeu sunt alăturate divinului 
creator al lumii universale. Cei care rămân mereu 
uniți cu el, respectă întotdeauna Jurământul. Cei 
care, uneori, se îndepărtează de el, pângăresc 
sfințenia Jurământului, încălcând ordinea divină 
rânduită de Lege şi batjocorind însăşi garanția 
Jurământului divin!. Astfel este Jurământul inerent 
ființelor înzestrate cu natură rațională; el le ţine 
neîncetat unite cu tatăl şi creatorul lor, şi nu le 
îngăduie să încalce în nici un fel legile stabilite2 de el. 

Jurământul folosit in treburile vieții nu este 
decât umbra acestui prim Jurământ;, el îi conduce 
spre adevăr pe cei care se folosesc de el. El 
preschimbă nesiguranța hotărârilor omeneşti într-o 
asigurare temeinică; el ne constrânge sâ rămânem în 
vorbe şi în fapte credincioşi făgăduielilor luate, 
întărind pe de o parte evidenţa celor făptuite, şi dând 
pe de altă parte asigurări temeinice despre ce trebuie 





! Fiinţele care rămân neîncetat unite cu Zeul şi păstrează Jurământul sunt Zeii 
nemuritori şi Eroii glorificaţi. Geniile pământeşti, care trăiesc când în cer când 
pe pământ, nu respectă întotdeauna Jurământul. Atât timp cât rămân în cer şi îl 
contemplă pe Zeu, îi rămân credincioşi; dar când decad în trup şi uită cerul, 
încalcă Jurământul. Aceste suflete căzute îşi pot regăsi totuşi locul lor de 
origine, şi aceasta se produce prin întoarcerea la Zeu. 

? Când Zeul a creat lumea, a rânduit toate lucrurile cum era mai bine pentru 
fiecare. în acest fel, Legea a produs şi a aşezat fiecare lucru pe treapta ce i se 
cuvenea. Dar aceasta nu era de ajuns, trebuia ca fiecare lucru să rămână şi să 
continue în aceeaşi stare. Jurământul divin este cel care le menţine la rangul 
lor, şi, prin acest Jurământ, aceeaşi Lege care creează, uneşte ceea ce a creat. A 
rămâne credincios Jurământului înseamnă deci a ne menţine locul pe care Zeul 
ni l-a dat şi a participa astfel la păstrarea ordinii universale. 

"Pitagora spunea că există o lege eternă, şi că această lege nu era decât virtutea 
neschimbătoare a Zeului care a creat totul. Drept consecinţă a acestei legi, el a 
imaginat un jurământ divin ce păstra toate lucrurile în starea şi ordinea în care 
fuseseră create, şi care, unind Creatorul de creatura sa, unea de asemenea 
creatura de Creatorul său... Această lege eternă şi acest jurământ divin este 
ceea ce determină destinul sau providenţa, care conduce fiecare lucru la 
sfârşitul pe care îl merită, şi care i-a fost trasat (Dacier, Vie de Pythagore). 

făcut. lată de ce se cuvine ca Jurământul să fie 
respectat întocmai; mai întâi, primul Jurământ, căci 
prin esența sa, păzeşte veşnicia; apoi celălalt, 
jurământul omenesc, trebuie respectat ca imagine a 
primului, pentru că înseamnă un ajutor prețios în 
treburile vieţii, pentru că ne călăuzeşte spre adevăr şi 
siguranță, şi pentru că sporeşte moravurile sănătoase 
în cei învățați să-l respecte. 

Respectul datorat jurământului înseamnă 
îndeplinirea cât mai scrupuloasă a celor jurate; şi ca 
efect al necesităţii liber consimţite, această respectare 
pune în armonie pe cei fideli jurământului cu 
statornicia şi adevărul stării divine. Dar negrăita 
sfințenie pe care o dă credința păstrată Jurământului 
dintâi poate fi din nou asigurată prin întoarcerea la 
Divinitate, atunci când, prin virtuţi purificatoare, ne 
lecuim de vina de a fi călcat Jurământul divin. Cât 
priveşte sfințenia jurământului în treburile omeneşti, 
aceasta poate fi păstrată numai practicând virtuțile 
morale. Numai cei care practică aceste virtuți pot 
respecta cu sfințenie jurămintele făcute. 

Dar viciul, părintele  sperjurului, prin 
nestatornicia moravurilor sale, calcă jurământul in 
picioare. Cum şi-ar putea respecta jurământul un om 
lacom, când ar fi vorba de dat sau de luat bani? Cum 
ar putea să rămână credincioşi făgăduielilor făcute 
smintitul sau laşul? Este oare cu putință ca aceşti 
oameni saşi respecte jurământul, când, în schimbul 
bunurilor divine, aleg mai degrabă bunurile 
vremelnice şi pământeşti? Numai cei care păstrează 
neclintită virtutea pot să păstreze sfințenia 
jurământului. 

Cel mai bun mijloc de a păstra respectul 
datorat jurământului este de a nu face făgăduieli 
prea des şi la întâmplare, şi de a nu jura nici pentru 
a întări un discurs sau a înfrumuseța o poveste; 

trebuie insă, atât cât este cu putință, să păstrăm 
folosul jurământului pentru lucruri importante şi 
necesare, pentru împrejurări în care nu mai există 
nici o altă cale de salvare în afară de stabilirea 
adevărului prin jurământ. Cel mai sigur mijloc de a 
convinge este de a arăta o purtare demnă de sfințenia 
jurământului, de a nu da nici un prilej de bănuială, 
şi de a face în aşa fel încât niciodată să nu fim priviți 
ca cei ce aleg mai degrabă lucruri vremelnice şi 
omeneşti in locul adevărului. 

Aşadar, preceptul “respectă Jurământul” ne 
învață să fim credincioşi jurământului şi să fim de 
bună credință. A nu ne folosi de jurământ, este cel 
mai sigur mijloc de a face cinste cuvântului dat. 

Obiceiul de a jura pentru orice poate duce cu 
uşurinţă la sperjur, în timp ce folosirea chibzuită a 
jurământului face mai uşoară respectarea acestuia. 
Nu trebuie să juri, dar dacă o faci, atunci trebuie să- 
şi respecţi cuvântul. Făcând astfel, limba va învăţa să 
n-o ia înaintea gândului, iar spiritul nu se va mai 
tulbura din pricina patimilor, căci moravurile cinstite 
sunt cele care păstrează hotărârea spiritului, şi 
obiceiul de a nu jura ține limba-n frâu. Este drept, 
aşadar, ca respectarea jurământului să fie cuprinsă 
în cinstea pe care le-o datorăm Zeilor, căci ea este 
tovarăşa nedespărțită a credinței, iar Jurământul 
însuşi este păzitorul Legii divine când e vorba de 
ordinea lumii universale. 

Cinsteşte deci această Lege, supunându-te 
ordinii pe care ea a rânduit-o; respectă jurământul, 
nefăcând abuz de el, încât, neobişnuindu-te să juri, 





! Pitagora interzicea jurămintele pe Zei; jurăminte cu atât mai nefolositoare cu 
cât oricine putea, prin purtarea sa meritorie, să fie crezut pe cuvânt" (Diogene 
Laerţiu, VIII). "Nu jurământul este garantul omului, ci omul este garantul 
jură—mântului" (Eschil). 78 

vei învăța să fii credincios legămintelor făcute, căci 
respectarea cuvântului nu este decât o mică parte a 
credinței!. 

Am vorbit însă destul despre prima categorie de 
Ființe superioare, despre Legea divină care 
guvernează rânduiala lumii şi despre Jurământul ce 
rezultă din această Lege. 

Întrucât după Zeii nemuritori trebuie să 
cinstim ființele pe care le-am numit mijlocii, poemul 
adaugă: 


VERSUL II? 


„„„„Cinsteşte apoi pe Eroii glorificaţi. 


Între fiinţele raţionale, aceşti Eroi întruchipează 
categoria din mijloc. Rânduiți mai presus de oameni 
dar inferiori Zeilor nemuritori, ei ocupă intervalul 
care îi separă şi fac legătura intre oameni şi zei. 
întrucât dețin rangul al doilea, trebuie să li se aducă 
cinstire pe măsură, aşa cum spune preceptul: 
Cinsteşte-i după rănduiala impusă de Lege. Or, 
întreaga virtute a cinstirii stă în cunoaşterea naturii 
celor pe care trebuie să-i cinstim, căci această 
cunoaştere ne va învăța ce trebuie să spunem sau să 
facem pentru a-i slăvi cum se cuvine. Căci cum am 
putea vorbi despre cei pe care nu-i cunoaştem? Şi 





! Pitagora privea jurământul omenesc sau civil ca pe o imagine a jurământului 
divin; căci, aşa cum jurământul divin este păzitorul Legii Zeului, jurământul 
omenesc este păzitorul credinţei oamenilor. Respectarea celui din urmă ne 
pune alături de statornicia Zeului însuşi, şi asigură păstrarea ordinii Şi 
dreptăţii" (Dacier, Vie de Pythagore). 

Pitagora i-a sfătuit pe discipolii săi să jure rar; dar, atunci când au hotărât să 
facă un legământ, să-l respecte cu stricteţe şi să vegheze la executarea lui 
întocmai" (Diodor din Sicilia, X 

? Partea a doua. 





cum am putea face daruri potrivite celor care nu ştiu 
ce înseamnă demnitatea? 

Prin urmare, prima şi adevărata cinstire pe 
care o datorăm Eroilor glorificați este de a cunoaşte 
esența şi rangul lor, de a înțelege lucrarea pe care o 
au de îndeplinit, şi scopul pe care îl urmăresc în 
ordinea universală. Va trebui, aşadar, să cinstim 
ființele după propria lor esenţă, iar această măsură 
nu ne-o poate da decât cunoştinţa pe care o avem 
despre ele. Numai când vom putea deosebi cu 
limpezime care este natura fiecăreia şi rangul pe care 
îl ocupă, numai atunci vom fi în măsură să le arătăm 
cinstea impusă de lege. Nu vom da cinstire nici unei 
creaturi inferioare naturii umane, ci vom cinsti doar 
ființele care prin natura lor sunt mai presus de noi, şi 
pe cele care, fiindu-ne egale, s-au arătat pline de 
virtute]. 

Cea dintâi şi cea mai măreață dintre ființele 
care prin natura lor ne sunt superioare este Zeul, 
orân-duitorul lumii, şi pe el trebuie să-l cinstim mai 
presus de orice. Cât despre zeii apăruțţi cei dintâi in 
lume, care purced din el şi care vin după el, ei au de- 
a pururi şi statornic gândul unit cu Divinitatea, 
reflectând în felul acesta toate bunurile ivite din 
cauza ce a rânduit lumea. Aceste ființe sunt numite 
în poem Zei nemuritori, pentru că ei nu cunosc 
moartea, păstrează veşnic asemănarea lor cu 
Divinitatea, şi dăinuie veşnic şi neschimbător. 

Fiinţele mijlocii, care au o natură mijlocie şi 
cărora li se cuvine o cinstire mijlocie, sunt numite 





! Omul care este conştient de rangul său nu trebuie să coboare şi mai ales nu 
trebuie să decadă spre ceea ce ţine de un rang inferior lui. Şi nimic nu merită 
mai mult respectul oamenilor decât ceea ce este mai nobil şi mai elevat decât 
omul. Pentru a ocupa locul ce i-a fost rânduit în ordinea universală, omul 
trebuie să aibă conştiinţa demnităţii sale, să rămână întotdeauna ceea ce este şi 
să-şi păstreze rangul. 

Eroi glorificaţi. Ei au întotdeauna gândul lipit de cel 
al Creatorului lumii universale, strălucesc şi ei de 
fericirea vieții preafericite de care se bucură, dar nu 
întotdeauna la fel şi nici fără schimbare. Prin însuşi 
faptul că sunt uniți cu Divinitatea printr-o stare 
mijlocie, şi că au primit harul divin ce îi fereşte de 
rău, ei se desfăşoară ca o horă - purtați de avânturi 
diferite - în" jurul Fiinţei Supreme. Datorită 
cunoaşterii lor multiple, ei unesc şi în acelaşi timp 
împart neîncetata contemplare a ființei divine, care 
este însuşirea ființelor dintâi!, făcând din iniţierea 
desăvârşită atinsă de Zeii nemuritori prin deplină 
viziune, scopul suprem al inițierii lor2. 

Aşadar, pe bună dreptate ei sunt numiţi Eroi 
glorificați. Li se spune glorificați, pentru că sunt 
necontenit buni şi luminoşi, şi niciodată nu cad în 
viciu sau în uitarea de Zeu; li se spune Eroi, căci 





! Aceste prime fiinţe sunt Zeii nemuritori. Pitagora considera Universul ca un 
tot însufleţit ale cărui diferite specii de esențe raţionale erau rânduite potrivit 
perfecțiunii lor în sfera lor proprie, aşa cum într-un număr siint rânduite 
unităţile care-l compun. Zeul fiind monada, un număr era mai mult sau mai 
puţin perfect după cum era mai apropiat sau mai depărtat de unitate. Aflându- 
se cel mai aproape de Zeu, zeii nemuritori erau cele mai perfecte fiinţe; ei 
aveau despre divinitate o cunoaştere directă, uniformă şi perfectă. După ei, 
într-o stare inter-mediară, veneau Eroii glorificaţi. Cunoaşterea lor divină nu 
era directă şi uniformă, ci subordonată şi multiplă: subordonată, pentru că 
venea după cea a Zeilor nemuritori, şi multiplă, pentru că se întindea în 
multiplicitate aşa cum un număr se întinde în mulţime pornind de la unitate. 
Ocupând un rang intermediar, Eroii au menirea să împartă şi, în acelaşi timp, 
să unească pura contemplaţie a Zeilor nemuritori. Ei o împart in măsura în care 
se află între Zeii nemuritori şi Geniile pământeşti; şi o unesc în măsura în care, 
prin ei, ca printr-un lanţ, se stabileşte legătura între primele şi ultimele fiinţe 
raţionale. 

? In vechile Mistere, se numeau epopţi cei care reuşiseră să atingă completa 
viziune sau perfecta inițiere, şi mysti cei care abia începuseră să parcurgă 
diferitele grade de iniţiere. Hierocles îi compară aici pe Zeii nemuritori cu 
epopţii, şi pe Eroii glorificaţi cu mustii. Primii au despre Zeu o cunoaştere 
intimă şi perfectă; ultimii nu sunt, din acest punct de vedere, decât nişte novici 
sau mai bine zis nişte ucenici care tind către acest scop suprem. 

cuvântul eroi venind de la eros, "dragoste", vrea să 
arate că sunt plini de dragoste pentru Zeu, că ne 
învață să-l iubim, şi că ei sunt cei care ne înalță şi ne 
poartă din această viață pământească către cetatea 
divină!. Ei se mai numesc şi Spirite bune, căci 
posedă deplina cunoaştere a legilor  divine?. 
Câteodată sunt numiți Mesageri, căci ei ne transmit 
şi ne învaţă regulile pe care trebuie să le urmăm 
pentru a avea o viață fericită. 

Adeseori, folosindu-ne de aceste trei nume, 
impărțim ființele mijlocii In trei categorii, şi numim 
Mesageri pe cele aflate cel mai aproape de ființele 
cereşti, Eroi pe cele mai apropiate de creaturile 
pământeşti, şi Spirite sau Genii pe cele aflate la egală 
distanță între cele două extreme; în acest fel 
procedează adesea şi Platons. 

Alții dau acestor ființe mijlocii un singur nume, 
numindu-le pe toate fie Mesageri, fie Eroi, fie Spirite, 





! În vechea limbă atică este dificil să se ştie care era diferenţa intre cuvintele 
t:po)ţ "dragoste", şi i)patq "eroi". Platon considera că Eroii, sau semizeii, sunt 
fiinţe înzestrate cu următoarele însuşiri: sunt născuţi din dragoste, sunt 
experimentați în dialectică şi sunt versaţi în a pune întrebări. Hierocles le 
adaugă aici însuşirea de a-i înălța şi purta pe muritori până la cer. 

? Pentru Platon, Spiritele sau Geniile sunt sufletele celor care au fost înţelepţi 
şi plini de experienţă. îndată după moarte, scrie el în Cratilos, "omul cu 
adevărat bun este chemat la un măreț şi glorios destin, şi, primindu-şi numele 
de la înțelepciunea sa, el devine Spirit." Orice om de bine, adaugă el, este cu 
adevărat un geniu, atât in timpul vieţii sale cât şi după moarte, şi acest nume i 
se potriveşte de minune. Pentru Hierocles, Spiritele pământeşti asemănătoare 
Sfinţilor sunt cele care corespund concepţiei despre Spirite aşa cum o prezintă 
Platon în pasajul pe care tocmai l-am citat. 

* Geniile ţin mijlocul între ceea ce este muritor şi ceea ce este divin. Ei sunt 
mesagerii şi interpreţii oamenilor pe lângă Zei şi ai Zeilor pe lângă oameni. 
Umplând spaţiul care îl separă pe om de Zeu, ei unesc marele Tot cu el însuşi” 
(Platon, Banchetul). Dumnezeu nu se amestecă în treburile oamenilor, şi doar 
prin intermediul mesagerilor spirituali ai providenţei sale suverane ne este 
nouă dat să ne punem în legătură cu el. După Plutarh, orice om ar avea un 
spirit personal, sau înger păzitor, "menit să ajute sufletul ce i-a fost încredinţat, 
şi să-l salveze prin inspiraţiile sale. 

din rațiuni pe care tocmai le-am arătat. Este ceea ce 
face şi autorul Imnurilor sacre, numindu-le doar Eroi 
glorificați. Aceşti mijlocitori sunt pentru Zeii 
nemuritori ceea ce este lumina pentru foc şi fiul 
pentru tată. De aceea ei se mai numesc pe drept 
cuvânt fii ai Zeilor!, căci nu sunt născuți din 
împreunarea muritorilor, ci dintr-o cauză conformă 
cu natura lor, aşa cum lumina ţine de esența unui 
corp luminos. Or, lumina strălucitoare şi pură ne 
face să presim-țim o penumbră amestecată cu 
întuneric. 

Acestei lumini amestecate cu întuneric îi 
corespunde prin analogie o a treia categorie de ființe, 
neamul omenesc. Prin înclinarea sa către viciu şi 
uitare, omul se îndepărtează câteodată de virtute şi 
nu trăieşte întotdeauna cu gândul la Divin; el este 
inferior ființelor ce cugetă neîncetat la Zeu, căci el 
uită uneori să o facă; dar el este superior ființelor 


neraționale tocmai prin aceea că, uneori, cugetă la 
Zeu, şi se întoarce la ştiinţa divină atunci când, 
smulgându-se din decăderea sa în materie şi 
indepărtându-se de slăbiciunea ce-l împinge spre cele 
vremelnice, el îşi reia locul în corurile Zeilor?. 

Cel care s-a învrednicit de această primire 





! Geniile ţin mijlocul între ceea ce este muritor şi ceea ce este divin. Ei sunt 
mesagerii şi interpreţii oamenilor pe lângă Zei şi ai Zeilor pe lângă oameni. 
Umplând spaţiul care îl separă pe om de Zeu, ei unesc marele Tot cu el însuşi” 
(Platon, Banchetul). Dumnezeu nu se amestecă în treburile oamenilor, şi doar 
prin intermediul mesagerilor spirituali ai providenţei sale suverane ne este 
nouă dat să ne punem în legătură cu el. După Plutarh, orice om ar avea un 
spirit personal, sau înger păzitor, "menit să ajute sufletul ce i-a fost încredinţat, 
şi să-l salveze prin inspiraţiile sale. 

? Despre felul în care sufletul nostru părăseşte corul Zeilor Şi coboară în facere 
şi despre condiţiile impuse pentru ca acesta să poată, într-o bună zi, să evadeze 
de pe pământ şi să-Şi reia locul în alaiul divin, a se vedea dialogul Fedru. 
Termenul de facere, împrumutat din limbajul lui Platon, semnifică lucruri ce se 
nasc şi trec. 

divină, este cu atât mai demn să primească respectul 
nostru, căci el a dezvăluit şi a înălțat, împărtă-şindu- 
se din esența a tot ce este mai bun, egalitatea de 
natură pe care o avea cu noi. Prin urmare, orice om 
care îl iubeşte pe Zeu, cinsteşte deopotrivă toate 
ființele având o oarecare asemănare cu Divinitatea, 
fie că posedă această asemănare din veşnicie, fie că 
au dobândit-o de-a lungul vremii. Acesta este cazul 
oamenilor înzestrați cu virtuți, şi despre care se va fi 
vorbi în versul următor: 


VERSUL III 


Cinsteşte şi pe Geniile pământeşti, împlinind 
tot ce este hotărât de lege. 


Geniile sunt sufletele omeneşti care s-au 
împodobit cu adevăr şi virtute, pentru că ele au 
trecut prin multe încercări şi au dobândit 
cunoaşterea. Ele se deosebesc însă de Geniile care 
sunt Genii prin natura lor şi ocupă un rang mijlociu, 
şi se numesc pământeşti, pentru a lăsa să se 
înțeleagă că ele se pot amesteca în treburile lumești, 
pot însufleți trupuri muritoare şi pot să locuiască pe 
pământ!. Numindu-le Genii, poetul le deosebeşte de 
oamenii ignoranți care nu au dobândit nici o 
cunoştinţă. Spunându-le pământeşti, el le deosebeşte 
de ființele care au păstrat întotdeauna experienţa şi 





! Aceste Genii pământeşti sunt sufletele morţilor virtuoşi. Purificate prin 
adevăr, aceste suflete au fost despărțite prin moarte de trupul lor material; ele 
continuă să trăiască fără el, şi sunt apte, potrivit doctrinei lui Pitagora, să re- 
însuflețească un alt trup muritor. Astfel de suflete, devenind pline de 
experienţă şi cunoaştere, au devenit Spirite, (Cf. Platon. Cratilos). 

cunoaşterea, şi care nu pot, în virtutea esenței lor, 
nici să se amestece în treburile lumeşti şi nici să 
însuflețească trupuri muritoare. 

Numele de Geniu pământean nu se foloseşte 
decât pentru acela care, fiind om prin natura sa, a 
devenit Geniu prin felul său de a trăi. Această a treia 
categorie de ființe mai este numită şi pământeană, 
pentru că ea este ultima dintre esenţele raționale şi 
singura îndreptată către existența pe pământ, în timp 
ce prima categorie este cerească, iar a doua etericăl. 
Oamenii, deşi sunt cu toții prin natura lor ființe 
pământeşti raţionale, nu sunt cu toții Genii şi nici 
înţelepţi; aşadar, pe bună dreptate autorul se 
foloseşte de aceste două cuvinte pentru a desemna cu 
numele de Genii pământeşti pe oamenii înţelepţi. Nu 
toți oamenii sunt înţelepţi şi nu toți cei care au 
cunoaşterea sunt oameni, căci Eroii glorificaţi şi Zeii 
nemuritori, superiori oamenilor prin natura lor, sunt 
de asemenea înţelepţi şi buni. 

Acest precept ne porunceşte, aşadar, să-i 
cinstim pe oamenii care, alăturându-se zeilor, au 
devenit asemenea Geniilor şi divinilor Mesageri, 
asemenea Eroilor glorificați. Nu trebuie însă să 
credem că suntem îndemnați să cinstim Geniile 
inferioare, cum ar putea lăsa să se înțeleagă cuvintele 
Genii pământeşti?. Fiinţele inferioare naturii omeneşti 
nu trebuie în nici un fel cinstite de cei pătrunşi de 
dragoste pentru Divinitate, şi care au simțământul 
propriei lor demnități. Mai mult chiar, după ființele 
superioare, nu vom cinsti pe nici un om dacă acesta 
nu a devenit asemenea ființelor cereşti, sau dacă nu 





! Zeii nemuritori ocupă astrele, Eroii glorificaţi, eterul, iar Geniile 
pământeşti, pământul. 

* Noi nu datorăm nici un fel de cinstire speciilor ce ne sunt inferioare. Nici pe 
om nu trebuie să-l cinstim dacă acesta nu s-a înălţat prin virtuțile sale mai 
presus de condiţia sa de om (Cf. Porphyr, De Abst.). 

s-a alăturat corurilor Zeilor. 

Dar care este cinstea pe care o datorăm acestor 
Genii pământeşti? Ni se spune: împlinind tot ceea ce 
este hotărât de lege, adică respectând şi ascultând 
preceptele pe care ni le-au lăsat; supunându-ne 
învățăturilor lor ca în fața unor legi; urmând în viață 
drumul ce ni l-au arătat, - drum pe care ei înşişi n-au 
şovăit să-l străbată - căci ei au luptat din greu pentru 
a păstra pentru urmaşii urmaşilor lor o moştenire 
nepieritoare, lăsând in scrierile lor, pentru binele 
comun, elementele virtuţii şi principiile adevărului!. A 
le urma învățăturile şi viața lor pilduitoare, înseamnă 
să-i cinstim cu mult mai mult decât dacă le-am 
închina libaţii fastuoase sau le-am aduce daruri 
prețioase. Aceasta este cinstirea față de ființele 
superioare, cinstire care, începând cu cea datorată 
Creatorului lumii universale, trece la ființele cereşti şi 
eterice, şi sfârşeşte cu cea datorată oamenilor buni. 


Dar întrucât trebuie să ținem seama de 
nenumăratele necesități ale vieţii, de pildă cele care 





! Această idee că trebuie să cinstim Geniile pământeşti conformându-ne legilor 
se regăseşte şi la Xenofon. "Care era atitudinea lui Socrate cu privire la cultul 
zeilor? Cum vorbea el despre acest lucru? La fel cum Pythia însăşi răspundea 
celor veniţi să o întrebe despre jertfele pe care voiau să le aducă, despre 
cinstirea sufletelor strămoşilor lor, despre orice alt act religios: "Supuneţi-vă 
legilor ţării voastre, le spunea preoteasa; în felul acesta vă veţi dovedi credinţa 
faţă de zei" (Xenofon, Memorabilele). 

Pentru Hierocles, cea mai bună modalitate de a le onora este de a le urma 
exemplul, de a ne modela după purtarea lor, după învăţătura lor, după sfinţenia 
vieţii lor. "Pe vremuri, atunci când, sub domnia lui Cronos, viaţa oamenilor era 
fericită, acest zeu, înțelegând că nici un om nu era capabil să-i guverneze pe 
semenii săi cu autoritate fără a cădea in necuviinţă şi nedreptate, a pus în cetăţi 
drept conducători şi regi, nu oameni, ci inteligenţe de o natură mai subtilă şi 
mai divină decât a noastră, Geniile, care îi guvernară pe oameni aşa cum 
oamenii mânară turmele. Ei instaurară pacea şi dreptatea. Chiar şi în zilele 
noaste, când un stat nu are decât oameni şi nu zei care să-l guverneze, el cade 
inevitabil în nedreptate şi viciu" (Platon, Legi, IV). La cei vechi, respectul 
datorat legilor era deci întemeiat pe respectul datorat celor care le stabiliseră. 

ne leagă de părinții şi de rudele noastre - căci, chiar 
dacă ei nu sunt întru totul buni, noi trebuie să le 
arătăm întregul respect datorită verigii ce ne uneşte 
cu ei - autorul poemului adaugă: 


VERSUL IV 


Cinsteşte pe tatăl tău, pe mama ta şi pe rudele 
ce-ţi sunt apropiate. 


După ce ne-a poruncit să cinstim pe oamenii 
buni ca Genii şi ca Zei, autorul versurilor ne 
îndeamnă să cinstim, ca urmare a necesității ce ne 
legă de ei, pe părinții noştri şi pe toţi cei legaţi de noi 
prin relaţii de rudenie. 

Ceea ce, în familia noastră cerească, sunt 
pentru noi ființele superioare - Fiinţele cereşti ce ne 
țin loc de părinți şi Eroii ce ne ţin loc de rude, 
părinții şi rudele cele mai apropiate sunt pentru noi 
în viața vremelnică, şi pentru aceasta trebuie să le 
dăm întreaga noastră cinstire. 

Dar cum să-i cinstim? Conducându-ne in viață 
după dorințele lor, în aşa fel încât să gândim şi să 
facem numai ce le este lor pe plac? Nicidecum, căci în 
felul acesta practicarea virtuților s-ar putea 
preschimba într-o tendință spre rău, dacă s-ar 
întâmpla ca părinţii noştri să fie răi şi vicioşi. Va 
trebui oare, pe de altă parte, să-i disprețuim cu totul, 
pentru simplul fapt că înfierăm viciile lor? Şi cum să 
ne supunem legii ce ne-a fost hotărâtă aici? 

Necinstindu-ne părinţii, care sunt imaginea 
zeilor, şi rudele apropiate care sunt reflexul Eroilor, 
nu ne arătăm oare lipsiți de credinţă față de cei cu 
care spunem că se aseamănă? lar această virtute, pe 
care noi credem că o practicăm nedând ascultare 


ma 0 AER 





părinților, nu se va preschimba atunci într-un rău şi 
mai mare - lipsa de credință? 

Dar dacă, dimpotrivă, dăm ascultare părinților 
în toate cele, cum să facem pentru a nu ne îndepărta 
de credinţă şi de practica virtuţilor, dacă se întâmplă 
ca părinții noştri, prin moravurile lor decăzute, să nu 
ne învețe ce este cu adevărat frumos? Dacă tot ce 
vine de la părinții noştri ar fi în mod absolut frumos 
şi adevărat, cinstea pe care le-am dărui-o ar fi pe 
măsura celei datorate ființelor superioare. Dar dacă 
totuşi voința părinţilor nu ascultă defel de legile 
divine, ce pot face cei prinşi în această situație? Pot 
face oare altceva decât ceea ce fac atunci când, 
întâmplător, se găsesc în fața a două datorii opuse? 

Când suntem puşi în fața a două fapte, dintre 
care una este bună şi cealaltă mai bună, alegem 
întotdeauna, atunci când nu le putem duce pe 
amândouă la bun sfârşit, pe cea mai bună. Ni se 
spune, de pildă, că este frumos să ne supunem 
Zeului, şi că este frumos de asemenea să dăm 
ascultare părinţilor noştri. Or, dacă supunerea pe 
care o datorăm atât părinților noştri cât şi Zeului 
țintesc acelaşi scop, este o neasemuită fericire ce nu 
ne-a costat nici o luptă. 

Dar dacă legea divină ne porunceşte un lucru 
iar părinții noştri ne cer altceva, trebuie în acest caz, 
să nu urmăm decât porunca ființelor superioare, şi 
să nu ascultăm de părinți decât atunci când ei înşişi 
se supun legilor divine. Căci nu este cu putinţă ca cel 
ce doreşte să urmeze regulile virtuților să se poată 
împăca vreodată cu cei ce le încalcă. în toate celelalte 
cazuri, ne vom cinsti părinții cu cea mai mare silință, 
dându-le toate bunurile de care au trebuinţă, şi 
asigurându-i din toată inima de ajutorul nostru 
nemăsurat. Este drept ca ei să fie ajutați şi protejați 





de cei cărora le-au dat viaţă şi i-au crescuti. Însă ce 
n-am primit de la ei, adică sufletul, Legea îl scoate de 
sub autoritatea lor; ea ne îndeamnă să-l căutăm pe 
adevăratul părinte, să ne unim cu el şi să ne 
străduim să facem după cum ne îndeamnă el. Făcând 
astfel, noi vom putea dobândi bunurile divine 
păstrând totodată şi lucrurile pământeşti. 
Nerestrângând, datorită unui greşite porniri pentru 
virtute, datoria pe care o avem față de părinți, ne vom 
feri să cădem, printr-o ascultare nechibzuită, în cel 
mai mare dintre rele: lipsa de credinţă. 

Dar dacă ei ne amenință cu moartea sau cu 
dezmoştenirea, ca răspuns la neascultarea noastră, 





! Mată care sunt, după Platon, datoriile pe care le avem faţă de părinţii noştri. 
"După zei, înțeleptul va cinsti cum se cuvine pe Genii şi apoi pe Eroi.... Apoi, 
el va trebui să cinstească pe cei ce i-au dat lumina zilei, pe toată durata vieții 
lor; este cea dintâi, cea mai mare, cea mai necesară dintre toate datoriile: el 
trebuie să fie convins că tot ceea ce posedă aparţine celor de la care a primit 
naşterea şi educaţia, şi să accepte să-şi pună toate bunurile fără rezervă în 
slujba lor, începând cu averea, urmând apoi cu cele ale trupului, şi în sfârşit cu 
cele ale sufletului. în felul acesta vom răsplăti cu prisosinţă grijile, necazurile 
şi truda pe care copilăria noastră i-au costat altădată, şi vom spori atenţiile 
noastre faţă de ei pe măsură ce infirmităţile vârstei le vor face cu atât mai 
necesare. Mai mult incâ, trebuie ca în cursul vieţii să vorbim cu părinţii cu un 
respect deosebit, căci o pedeapsă foarte grea e ataşată vorbelor, vorbe pe care 
le rostim atât de uşor; însăşi Nemesis, păzitoarea Dreptăţii, veghează 
necontenit la astfel de încălcări ale datoriei" (Platon, Legi, IV). 

Se cuvine să amintim faptul că pitagoricii îi sfătuiau pe cetăţeni să facă mulți 
copii, pentru a lăsa urmaşi care să ducă mai departe cinstea pe care, ca 
muritori, o datorăm Zeilor. într-un fragment dintr-un tratat de Hierocles 
intitulat Cum trebuie trăit cu părinţii, acest înţelept spune: "Copiii trebuie să se 
simtă în casa părinţilor lor ca într-un templu în care i-a rânduit natura, şi în 
care tot ea i-a făcut preoți pentru ca ei să slujească mereu divinităților ce le-au 
dat lumina zilei." El mai adaugă: "Copiii trebuie să asigure părinţilor lor toate 
lucrurile de care aceştia au trebuinţă, şi, de teama de a nu uita ceva, ei trebuie 
să iasă în întâmpinarea dorinţele lor şi să meargă până acolo încât să prevadă 
ceea ce nu pot să explice ei înşişi; căci şi părinţii au prevăzut pentru noi, atunci 
când nu puteam să ne spunem nevoile decât prin ţipete şi planşete". 

* Numai asupra trupului nostru, căci sufletul ne vine de la Dumnezeu. 

nu trebuie să ne speriem, ci să gândim cu 
înțelepciune că amenințările lor nu pot cădea decât 
asupra a ceea ce ei au zămisliti. Cât priveşte sufletul, 
acesta nu poate suferi din cauza pornirilor lor, şi el 
trebuie păzit liber şi supus numai Zeului. 

Aşadar, adevărata cinstire pe care o datorăm 
părinților noştri - cea care face cu putință 
respectarea virtuții - înseamnă a nu cruța pentru ei 
nici trupurile, nici bunurile noastre, şi a le fi întru 
totul supuşi în tot ce priveşte lucrurile acestei 
rânduieli. Se cuvine deci să nu le refuzăm niciodată 
ajutorul brațelor noastre, şi să facem aceasta cu atât 
mai mult devotament cu cât această muncă este mai 
trudnică şi mai umilitoare. Nu trebuie să ne socotim 
cheltuielile, ci să fim gata în orice moment să le dăm 
tot ce le este de trebuinţă, bucurându-ne şi simțindu- 
ne fericiți când nu cruțăm pentru ei bunurile şi 
ostenelile noastre. Răsplata unei astfel de purtări stă 


în faptul că se împlineşte legea virtuții şi se plăteşte 
tributul cerut de natură?. 


lată ce înseamnă cinstea pe care o datorăm 
părinților noştri. Cea datorată rudelor apropiate nu 
vine decât în al doilea rând; ea se măsoară după 
gradul de rudenie ce ne leagă de ei, astfel încât, după 
cinstirea datorată taților şi mamelor noastre, trebuie 
să arătăm respectul cuvenit persoanele apropiate 





! "Frica de Zeu reprezintă temelia datoriei pe care o avem faţă de părinţi. Căci 
dacă zeilor le este plăcută cinstirea adusă chipurilor lor, care nu sunt decât 
reprezentări moarte ale Divinităţii, cu atât rnai mult se bucură ei de onorurile 
pe care le primesc părinţii, care sunt imaginile vii ale Zeului. Cu cât sunt mai 
înaintați în vârstă, cu atât aceste imagini vii ale divinității, aflate în casă ca 
nişte preţioase comori, au tăria de a face să coboare binecuvântarea asupra 
copiilor care le acordă cinstea cuvenită, sau de a face să cadă asupra capetelor 
lor cele mai groaznice blesteme, atunci când refuză respectul pe care-l 
datorează" (Platon, Legi, XI). 

? Această legătură de rudenie cerească e cea care ne uneşte nu numai cu Zeii 
nemuritori, ci şi cu Eroii şi cu Geniile. 


ATS 





potrivit gradului de rudenie ce ne leagă de ele. Este 
totuşi evident că, aşa cum am mai spus, virtutea 
rămâne mai presus de orice. 

Dintre ceilalți oameni, fă-ți prieten pe cel 
încununat de virtute. 

După cinstea ce trebuie să o dăm înainte de 
toate familiei cereşti!, şi după cea pe care trebuie să o 
arătăm părinților noştri, poetul ne înfăţişează şi 
purtarea pe care trebuie să o avem în alegerea 
prietenilor. 

El ne sfătuieşte ca, dintre cei ce nu sunt de 
acelaşi sânge cu noi, să ne alegem ca prieten pe omul 
cel mai bun, să ne alăturăm lui pentru a pune în 
practică împreună cu el virtutea, astfel încât alegerea 
unui om bun pentru a ne fi prieten să se facă în 
vederea unui scop nobil, iar nu căutând să dobândim 
un câştig oarecare. Aşadar, acest precept este 
asemănător cu cel ce vorbea despre oamenii buni şi 


virtuoşi care s-au săvârşit din viață. De fapt, ni se 
spune că n-ar trebui să cinstim decât pe oamenii 
plini de ştiință?. Drept urmare, suntem sfătuiți să ne 
facem prieteni doar oameni buni şi drepți. Prietenii 
ni-i putem alege, în timp ce părinţii şi apropiații ne 
sunt dați de la natură’. Persoana unui tată sau a 





! Oamenii buni şi virtuoşi care s-au săvârşit din viață şi care sunt plini de 
ştiinţă sunt Geniile pământeşti. 

? Hierocles ne poruncește să cinstim pe părinţii noştri; apoi el ne îndeamnă să 
ne alegem prietenii. Omul nefiind liber să-şi aleagă părinţii după placul său 
trebuie să-i respecte aşa cum sunt. Dar, cum nimic nu-l împiedică să-şi aleagă 
prietenii, el nu va datora respect decât numai celui pe care îl va alege, iar 
alegerea sa va fi lăudabilă numai în măsura în care alesul său îl va putea ajuta 
să înainteze spre perfecţiune. 

"Omul e dublu, se spune în Corpus Hermeticum, muritor în ceea ee priveşte 
trupul său, dar nemuritor prin esenţa sa. Ca nemuritor, el are autoritate asupra 
tuturor lucrurilor; dar, relativ la partea sa materială şi pieritoare, el este supus 
Destinului." 

* "Pitagora, scrie Fabre d'Olivet, ne poruncește să cinstim pe părinţii noştri şi 

unui frate se cere respectată prin ea însăşi, cât 
priveşte pe ceilalți muritori, numai virtutea îi face 
respectabili, aşa cum tot ea îi face demni de cinste şi 
pe cei ce au părăsit această viaţă. 

Ființele care prin rangul lor stau înaintea 
prietenilor noştri sunt demne de cinstire prin însăşi 
natura lor; în cer, sunt Zeii şi Eroi; aici, pe pământ, 
sunt părinții şi rudele noastre apropiate, care ne 
înfăţişează într-o natură muritoare imaginea familiei 
noastre nemuritoare. Acesta este cel mai important 
dintre principiile avute in vedere în căutarea şi 
alegerea unui prieten. Cât priveşte mijloacele de a-l 
păstra alături de noi ca să practicăm împreună cu el 
virtutea, sau să-l părăsim dacă el se îndreaptă spre 
rău sau nu mai ascultă de îndemnurile către bine, ni 
se spune în cele ce urmează: 


VERSURILE VI-VIII 


Supunete întotdeauna în faţa vorbelor blânde şi 
a faptelor folositoare. 

Nicicând să nu-ți urăşti prietenul pentru o 
greşeală de nimic, 

atât cât poți; căci posibilul vecin e cu 
necesitatea. 


Aici e vorba despre felul în care trebuie să ne 





să ne alegem prietenii, din următoarea rațiune: natura este cea care guvernează 
naşterea noastră, care ne dă un tată, o mamă, fraţi, surori, legături de rudenie, o 
anumită poziţie pe pământ, un statut în societate; toate acestea nu depind de 
noi; toate acestea, pentru oamenii obişnuiţi, nu reprezintă decât lucrarea 
hazardului; dar pentru filozoful pitagoreu ele sunt consecinţele unei ordini 
anterioare, severe, irezistibile, numită Destin sau Necesitate. Pitagora opunea 
acestei naturi constrângătoare o natură liberă care, acţionând asupra lucrurilor 
de neînlâturat ca asupra unei materii brute, le modifică şi işi atrage după plac 
consecinţe bune sau rele. Această natură secundă era numită putere sau voinţă; 
ea este cea care pune ordine în viaţa omului şi îi îndrumă purtarea." 

purtăm cu prietenii. Mai întâi, trebuie să-i ascultăm 
bucuroşi atunci când ne dau sfaturi bune sau când 
fac ceva spre binele nostru. Căci pentru acest bine 
comun ne leagă legea prieteniei, şi pentru ca cei ce ne 
ajută să înaintăm spre virtute să fie ajutaţi, la rândul 
lor, de către noi. Urmând un acelaşi drum spre o 
viață mai bună, tot ceea ce unul vede mai bine decât 
celălalt, trebuie să o spună în interesul comun, fie 
cedând cu blândeţțe înțeleptelor poveţe ale prieteniei, 
fie împărțind cu cel drag, cu o egală blândețe, 
adevăratele bunuri pe care le poate dobândi, fără ca 
vreodată, între prieteni, să fie neînțelegeri legate de 
avere, glorie sau alt lucru vremelnici. A proceda în 
felul acesta ar însemna să ne certăm, pentru o 
greşeală de nimic, cu cei pe care i-am ales drept 
prieteni tocmai pentru a dobândi cele mai înalte 
bunuri. 

Trebuie, aşadar, să arătam îngăduinţă în orice 


împrejurare față de prietenii noştri, ca unii de care ne 
leagă cea mai de preț dintre toate îndatoririle - 
prietenia. 

Nu trebuie însă să cedăm defel dacă ei se vor 





l "Pitagora a fost primul care a spus că prietenii trebuie să deţină toate lucrurile 
în comun, şi el descria prietenia ca pe o egalitate de bunuri şi de sentimente. 
Conform acestui principiu, discipolii filozofului renunţau la dreptul de 
proprietate asupra bunurilor lor, le puneau în comun, alcătuind în acest fel o 
avere asupra căreia fiecare membru avea drepturi egale." (Diogene Laerţiu, 
VIII). Preceptul pitagoric a nu rupe pâinea, însemna de fapt a nu rupe 
prietenia, pentru că discipolii acestui înțelept obişnuiau să se adune pentru a 
lua masa împreună. (Cf. Plutah, Vit.Hom.) 

"Nimeni n-a cunoscut mai bine decât Pitagora esenţa prieteniei; el a fost acela 
care a spus, pentru prima oară, că totul este comun între prieteni, şi că 
prietenul nostru este un alt noi înşine; acest ultim cuvânt l-a inspirat pe 
Aristotel pentru acea frumoasă definiţie a prieteniei: un acelaşi suflet trăind în 
două trupuri." (Dacier, Vie de Pythagore). Despre sensul ce trebuie atribuit 
acestei maxime pitagorice: totul este comun între prieteni, şi care nu înseamnă 
că totul este comun între discipolii Ordinului, ci că ei trebuie să se ajute unii pe 
alţii în orice împrejurare, a se vedea Diodor din Sicilia, X. 

lăsa purtați către rău; nu trebuie să-i urmăm, dacă ei 
se îndepărtează de la calea dreaptă şi înțeleaptă 
pentru a se îndrepta în direcția opusă; dar, păzindu- 
ne de a ne lăsa târâți odată cu ei departe de țelul 
virtuţii, trebuie să facem tot ce ne stă în putință spre 
a-i aduce pe calea virtuții. Dacă nu vom reuşi să-i 
convingem, să ne păstrăm calmul, ferindu-ne în 
amintirea prieteniei care ne-a legat cândva să-i 
socotim vrăjmaşi, dar să încetăm din clipa aceea să-i 
mai privim ca prieteni din pricina schimbării ce i-a 
împins spre rău. 

lată de ce vom fi câteodată nevoiți să părăsim 
un prieten atunci când el nu va mai fi în stare să 
practice virtutea alături de noi, căci tocmai pentru 
virtute ni-l alesesem ca prieten. Dar trebuie avut 
totuşi grijă ca această despărțire să nu se preschimbe 
în duşmănie. 

Chiar dacă acest prieten s-a smuls din proprie 
voință din legătura prieteniei, trebuie să deplângem 
acest lucru şi să ne străduim necurmate pentru a-l 
întoarce pe calea datoriei; nu trebuie să ne bucurăm 
de căderea lui sau să disprețuim josnicia gândurilor 
sale, ci mai degrabă să suferim din cauza nefericirii 
lui, să ne rugăm pentru el, şi să încercăm să facem 
tot ce ne stă în putință pentru a-l salva. 

Or, singurul lucru care îl poate salva este de a 
nu ne certa cu el cu privire la avere sau slavă, de a 
nu-l lipsi de tovărăşia noastră cu un dispreț jignitor, 
şi de a nu vedea în nenorocirea lui un prilej pentru 
îngâmfarea noastră. 

Cel mai bun mijloc de a ne păstra prietenii, de 
a ne îndepărta de ei atunci când este cazul, de a-i 
întoarce la datorie şi de a le trece cu vederea greşelile, 
de a nu ne certa cu ei, şi de a nu-i judeca prea aspru, 
este de a ne arăta față de ei atât de răbdători şi de 
binevoitori pe cât ne stă în putinţă (atât cât poţi). Dar 

pentru a nu ne măsura putinţa cu voința noastră, ci 
cu puterea de a îndura pe care ne-o îngăduie natura, 
poetul afirmă că posibilul vecin e cu necesitateal. 

Oricine se poate convinge lesne că necesitatea îi 
dă puteri pe care nu le-ar fi bănuit vreodată. Aşadar, 
să ne răbdam prietenii atât cât suntem în stare, şi să 
acționăm în aşa fel încât necesitatea ce vine din 
prietenie să ne facă să îndurăm tot ce înainte ni se 
părea de  nesuportat. Trebuie să îndurăm cu 
generozitate nu numai ce ne este impus cu de-a sila, 
ci să ne arătăm cât se poate de răbdători - ca în fața 
poruncilor unei divine necesități - față de tot ce face 
să ne păstrăm sau să ne recâştigăm prietenii. De 
altfel, pentru adevărații înţelepţi, necesitatea 
spiritului este mult mai importantă? decât 
constrângerea exterioară. 


Fie că este vorba de necesitatea impusă de 


împrejurări, fie că e vorba de necesitatea voluntară, 
vom găsi întotdeauna în noi măsura puterilor 
noastre3, măsură ce va trebui să o păstrăm față de 





! Această formulă eliptică, viguroasă şi plină de înţeles, specifică pitagoricilor, 
aminteşte de maximele celor Şapte Înţelepţi. Ea s-ar putea traduce: 
posibilitatea de a face un anumit lucru se află foarte aproape de necesitatea de 
a-l face. Cu alte cuvinte, suntem nevoiţi căteodată de necesitate să facem un 
lucru pe care nu am vrut sâ-l facem atunci când am avut posibilitatea. 
Necesitatea face posibil ceea ce ne părea imposibil. 

În virtutea dreptăţii care, pentru pitagorici, reprezintă o răsplată egală şi 
reciprocă, trebuie să ne aşteptăm să suferim de pe urma altuia tot răul pe care i 
l-am făcut. Totuşi, dacă, în ordinea universală, este imposibil ca necazurile pe 
care le facem altora să nu cadă în cele din urmă asupra capului nostru; şi dacă, 
în ordinea politică, legea pedepseşte răul cu râu, indivizii, dimpotrivă, trebuie 
să se păzească de a face rău, să îndure cu răbdare nedreptăţile şi injuriile, să 
facă tot binele de care sunt în stare. Căci aici puterea este vecina obligaţiei şi a 
necesităţii. Cât despre ură şi răzbunare, acestea trebuie întotdeauna evitate. 

? Această necesitate este determinată de limitele cunoaşterii noastre şi purcede 
din legile divine. 

? Necesitatea involuntară sau constrângerea exterioară despre care vorbeşte 

prietenii noştri, ca nu cumva, pentru o greşeală cât 
de mică, să ni-i facem vrăjmaşi. Acest vers pune prea 
puțin preţ pe ceea ce nu ţine de suflet; dacă ne spune 
ca nu cumva, zgârcindu-ne la averea noastră, să 
facem din prietenul nostru un vrăjmaş, el ne 
îndeamnă ca, prin indiferență față de bunurile 
exterioare, să ne recâştigăm prietenul pierdut, şi să 
arătăm prin întreaga noastră purtare că am făcut tot 
ce ținea de noi pentru a ne păstra prietenii sau a-i 
recâştiga atunci când s-au lăsat purtaţi către rău. 
Aceasta este legea cerută de prietenie, cea mai 
de preț dintre toate virtuțile. Prietenia este sfârşitul 
virtuților, iar evlavia începutul lori; dacă regulile 
evlaviei sunt semințele tuturor bunurilor, prietenia 
este fructul desăvârşit al practicării virtuților. Aşa 
cum suntem îndemnați să păstrăm legea dreptății nu 
numai față de cei ce sunt drepți cu noi, ci şi față de 
cei nedrepți, tot aşa suntem sfătuiți să închinăm 
prietenia noastră, ceea ce ar însemna de fapt să 
facem un act pe măsura firii noastre, tuturor 
semenilor noştri. Or, am da prieteniei întreaga 
cuprindere cerută de natura ei dacă, pe de o parte, îi 
vom iubi pe oamenii buni, atât din dragoste pentru ei 
ca oameni cât şi din dragoste pentru înalta lor ținută 
spirituală, ca păzitori ai desăvârşirii pe care o poate 
atinge omul, şi dacă, pe de altă parte, îi vom îndrăgi 





Hierocles, ne este impusă de împrejurări; ea ne dă măsura capacităţii noastre 
de a îndura. Necesitatea voluntară este cea la care sufletul nostru se supune de 
bună voie pentru a se afla în armonie cu legile divine. Această necesitate 
voluntară este conținută în limitele cunoaşterii noastre, căci cunoaşterea ne 


binele şi de a se conforma gândirii divine. 

! Prietenia reprezintă sfârşitul virtuţilor, căci virtuțile nu tind decât să ne înalțe, 
să ne unească cu ființele care ne pot face fericiţi. Credinţa este începutul 
virtuţilor, nu numai pentru că Dumnezeu este creatorul prieteniei, ci pentru că 
evlavia, unindu-ne cu Dumnezeu, ne uneşte de asemenea cu tot ce vine de la 
el. 

şi pe oamenii răi, din dragoste pentru natura comună 
pe care o au cu noi. lată de ce pe drept cuvânt se 
spune: "înțeleptul nu urăşte pe nimeni şi numai omul 
bun îi iubeşte pe oamenii buni”. 

Întrucât înțeleptul îl iubeşte pe om, el nu va 
putea ajunge nicicând să-l urască, chiar dacă omul 
este rău; cum însă el caută întotdeauna să-şi facă 
prieten pe omul înzestrat cu virtuţi, el îl va alege 
dintre toți oamenii numai pe omul bun. Procedând în 
felul acesta, înțeleptul ia pildă de la Stăpânul Divin, 
care nu urăşte nici o făptură umană, dar care îl 
îndrăgeşte pe omul de binel. Zeul, revărsând 
binefacerile iubirii sale de oameni asupra întregului 
neam omenesc, împarte fiecăruia după cum merită, 
înălțându-i pe cei buni până la el, şi întorcându-i la 
datorie prin legile dreptăţii pe cei ce au părăsit rangul 
virtuţii. În acelaşi fel, noi trebuie să păstrăm prietenie 
pentru toți oamenii, dar să o împărțim după 
demnitatea fiecăruia?. Se cuvine, aşadar, ca noi să 
practicăm înțelepciunea şi dreptatea față de toți 
oamenii, şi nu doar față de cei drepți şi înţelepţi. Nu 
trebuie să fim buni cu cei buni şi răi cu cei răi. Dacă 
vom proceda astfel, ne vom schimba cu uşurinţă 
purtarea după împrejurări şi nu vom mai avea nici 
un bun care să ne aparțină şi pe care să-l păstrăm în 
orice împrejurare față de toțiă. 





! Din cunoaşterea lui Dumnezeu derivă cunoaşterea tuturor datoriilor noastre, 
iar din imitarea sa, împlinirea acestora. Dumnezeu nu urăşte pe nimeni, căci, 
aşa cum a demonstrat Platon, ura faţă de oameni este incompatibilă cu 
dreptatea. Dumnezeu nu-i urăşte pe oameni, ci doar îi preferă pe unii altora, 
virtutea fiind întotdeauna criteriul alegerii sale (Dacier). 

? Pitagoricii nu concepeau prietenia ca pe o simplă afecţiune individuală, ci ca 
pe un sentiment de bunăvoință universală care se extinde asupra oamenilor în 
general, şi asupra oamenilor buni în particular. Pitagora a fost cel dintâi care a 
folosit cuvântul filantropie. Condescendenţa sa se întindea, spune lamblikos în 
Vit.Pyth., chiar şi asupra animalelor şi plantelor. 

* Acest bun care trebuie păstrat faţă de toţi este prietenia. Dacă dreptatea este 

Dacă vom dobândi obişnuința virtuţii, nu va 
mai fi la îndemâna oricui să ne îndepărteze de ea. 
Întăriţi în mod fericit în practicarea binelui, nu ne 
vom mai schimba după ființele pe care le vom întâlni. 
Aşa cum am arătat, prietenia este cea mai de preţ 
dintre toate virtuțile; ea ne îndeamnă să nutrim 
simțăminte omeneşti pentru toți oamenii, şi mai cu 
seamă pentru oamenii virtuoşil; aceasta este rațiunea 
pentru care numele de omenie, însemnând dragoste 
de oameni, se potriveşte de minune acestui frumos 
simțământ. 


VERSURILE IX - X 





începutul egalităţii politice, prietenia este sfârşitul acesteia; comunităţile ca 
societăţi nu pot fi stabile decât prin prietenie. "Era ceva bărbătesc în această 
prietenie a pitagoricilor; ea tindea mai ales la perfecţionarea obiectului decât a 
sentimentului. Dacă, în ciuda prieteniei care îi lega, apăreau anumite certuri 
între discipolii săi, Pitagora nu voia ca aceştia să se culce cu mânia cuibărită în 
suflet; când, din întâmplare, se încrâncenau unii împotriva altora, ei erau 
obligaţi să se împace dându-şi mâna şi să se salute înainte de apusul soarelui. 
Nici o sectă nu recomanda mai mult şi nu practica mai bine iubirea şi 
bunăvoința universală... Este deci un lucru remarcabil această idee a societăţii 
întemeiată pe egalitatea în dreptate şi în dragoste. O astfel de teorie este 
specifică Greciei, căci ea este ţara care a cunoscut cel mai bine obligaţiile 
cetăţeanului şi sfârşitul societăţilor politice. Abia schiţată de Pitagora, această 
concepţie va fi reluată de marii moralişti greci, de Aristotel şi de Platon, şi va 
sfârşi în stoicism, cu egalitatea şi mila universală" (J.Denis). 

! Nu trebuie să strângi mâna oricui, spune un precept pitagoric, adică nu 
trebuie să te împrieteneşti cu oricine, ci numai cu oamenii virtuoşi. Această 
grijă ce trebuie avută în alegerea prietenilor se regăseşte în atenţia scrupuloasă 
cu care pitagoricii îi recrutau pe membrii Ordinului. 

Se spune că Pitagora studia cu severitate vocaţia tinerilor care se prezentau în 
faţa sa. înainte de a-i admite la primele iniţieri ale acestei noi vieți, el căuta să 
desluşească pe chipul lor, să ghicească în mersul lor, în toate atitudinile şi 
obiceiurile lor, înclinațiile sufletului lor, fondul adevărat al caracterului lor, 
aptitudinile proprii spiritului lor. 

Află că toate acestea sunt astfel, şi învață să 
biruieşti cele ce urmează: 

mai întăi lăcomia pântecului, apoi lenevia, luxul 
şi mania. 


Acestea sunt lucrurile a căror lipsă de măsură 
trebuie stăvilită şi ținută în frâu, pentru ca mintea să 
nu se tulbure. Cu bărbăție şi printr-o disciplină 
aspră, vom putea înfrâna această dezordine 
iraţională, căci toate aceste aspecte ale nesocotinței 
ne împing către viciu. 

Pântecul, de pildă, când e prea încărcat, aduce 
după sine lenevia, înlesneşte prisosul de sămânță, 
îndeamnă la nesăbuitele plăceri ale Afroditei şi 
împinge la necumpătare partea pătimaşă a sufletului. 
Când partea irascibilă se adaugă apoi părții 
pătimaşe, omul se lasă în voia tuturor patimilor, fie 
cerând băuturi şi mâncări, fie bătându-se pentru 


vreo femeie, fie provocând certuri aprinse pentru a 
obţine cutare sau cutare plăcere. Învaţă-te deci să 
învingi aceste abuzuri, începând mai întâi cu 
pântecul, pentru ca părțile iraționale ale sufletului 
tău! să fie supusele rațiunii, ca tu să poți păstra 





! Părţile iraționale ale sufletului sunt cele pe care Hierocles tocmai le-a numit 
concupiscenţa şi irascibilitatea, altfel spus, dorinţa şi pasiunea. 

"În sufletul nostru există trei părți; prima, ne face să raţionăm, a doua să dorim, 
şi a treia să ne lăsăm stăpâniţi de patimi" (Porphyr, Vit.Pyth.). 

Trebuie, spune Platon în Timaios, să cultivăm toate părțile sufletului nostru, să 
dăm fiecăreia cea mai potrivită hrană, astfel încât să se poată mişca în armonie 
unele faţă de celelalte. Zenon socotea necumpătarea drept mama patimilor. 
Pitagora nu condamna decât excesele. "În regula de viaţă a pitagoricilor, 
castitatea nu era impusă; dar se făcea recomandarea ca plăcerile dragostei să 
fie folosite cu măsură, căci omul nu cedează niciodată voluptăţii fără a se simţi 
inferior lui însuşi" (Ed.Chaignet, Pythagore). 

"Pitagoricii deosebeau în om sufletul animal, care se află în inimă, şi sufletul 
raţionabil, care se află în cap; unul ţine de infinit şi de diadă, iar celălalt are 
aceeaşi natură ca unitatea. Rațiunea trebuie să ţină frâiele sufletului, dorinţele 

credința în tine însuți, să-ți cinsteşti părinții şi să 
respecţi mereu preceptele înfăţişate de aceste versuri. 
De fapt, respectarea preceptelor dintâi ţine de 
împlinirea acestora, căci le vei călca în picioare dacă 
nu vei supune raţiunii puterea patimilor. Într-adevăr, 
mânia ne va ridica împotriva părinților noştri, iar 
patima ne va înarma pentru a nu le da ascultare. Mai 
mult chiar, mânia ne va prăvăli în blestem, iar pofta 
de bogăţie în sperjur. 

Într-un cuvânt, toate relele sunt pricinuite de 
dezlănțuirea patimilor atunci când rațiunea sufletului 
nostru nu le poate ţine în frâul ordinii şi al datoriei. 
De aici se ivesc necazuri de tot soiul, neînțelegeri în 
familie,  trădările prietenilor, şi toate crimele 
împotriva legilor. Cei răi vor fi siliți să strige: 

"Cunosc nenorocirea ce o voi săvârşi, dar oarba 
furie îmi întunecă gândirea". 

Alţii vor striga aceeaşi idee, dar în alți termeni: 

Ştiu nenorocirea ce o voi săvârşi, dar patima 
aceasta mai tare-i ca voinţa." 

Sau încă: 

"Cu mult folos îmi pare sfatul tău; dar, suferind 
de-un rău ce mulți îl ştiu prea bine, nu pot, prin 
urmare, sfatul să-ți ascult”.1 

Toate ființele înzestrate cu rațiune pot, prin 
însăşi firea lor, să simtă tot ce este frumos şi bine; ele 
sunt sortite să înțeleagă şi să urmeze fără abatere 
poruncile dreptei rațiuni câtă vreme povara patimilor 
lor, asemeni unor greutăți de plumb, nu le îndreaptă 
către rău. 

Trebuie deci să ştim care ne sunt îndatoririle, şi 





şi pasiunile sunt făcute pentru a fi stăpânite. De aici rezultă stăpânirea de sine 
sau egalitatea sufletului" (J. Denis). 

! Versurile citate de Hierocles cu anumite variante sunt din piesa Medeea de 
Euripide. 

să ne obişnuim, atât cât va fi cu putință, să ţinem în 
frâu puterile iraționale şi să le facem să asculte de 
rațiune. Patimile noastre fiind astfel strunite, 
rațiunea va fi de atunci încolo în stare să respecte 
neabătut acele prime precepte despre care ni s-a 
spus: Află că acele lucruri sunt astfel. Şi dacă poetul 
adaugă: învață să le învingi, este pentru a ne arăta că 
partea rațională a sufletului nostru este guvernată de 
educație şi de cunoaştere, şi că partea nerațională se 
conduce după obişnuințe şi predispoziții ce sunt într- 
un fel corporale. 

Astfel, doar prin obişnuință reuşeşte omul să 
dreseze animalele iraționale. Pântecul, când este 
învățat să păstreze măsura, face ca şi celelalte pofte 
trupeşti să fie mai ordonate şi mai cu măsură, mânia 
să fie mai reținută, astfel ca, nefiind prea tulburaţi de 
patimile noastre, să ne putem vedea în linişte de 
îndatoririle noastre!, să învăţăm să cunoaştem cine 
suntem de fapt, şi să ne respectăm atunci când vom 
ajunge să ne cunoaştem cu adevărat. 

Cunoaşterea de noi înşine precum şi respectul 
ce rezultă din aceasta ne îndepărtează de faptele 
ruşinoase; astfel de fapte se numesc ruşinoase, 
pentru că ele nu sunt pe măsura unei esențe 
raționale şi nedemne de a fi săvârşite de ea, şi de 
aceea ni se spune: 





! cum practicau pitagoricii cumpătarea. Ei cereau să se servească bucatele cele 
mai gustoase, şi apoi le priveau timp îndelungat. Când simțeau că priveliştea 
le-a stârnit simţurile, strângeau masa şi se retrăgeau fără să guste din bucate. 
într-o zi, fiind întrebat de cineva, care este momentul potrivit pentru a se deda 
plăcerilor dragostei, Pitagora a răspuns: Ori de câte ori vei vrea să fii mult mai 
mic decât ceea ce eşti. Acel înţelept privea plăcerile trupeşti ca fiind 
vătămătoare pentru om, şi credea că obişnuinţa plăcerilor dragostei produce 
istovirea puterilor şi grăbeşte sfârşitul vieții" (Diodor din Sicilia, X). Câştigul 
cel mai important al cumpătării era acela de a întoarce sufletul către sine, de a- 
i smulge toate vălurile pentru a-l expune în toată goliciunea în marea lumină a 
inteligenţei divine. 

VERSURILE XI-XII 


Nu săvârşi nicicând vreo faptă de care să te 
ruşinezi, nici față de un altul, 
nici față de tine. Şi, mai ales, respectă-te pe tine 


însuți. 


Ni se întâmplă uneori să săvârşim în particular 
fapte ruşinoase; chiar dacă suntem ispitiți să le 
considerăm lipsite de importanţă, este sigur că ne-am 
ruşina să le facem în fața cuiva. Alteori, din contră, 
împinşi de ceilalți, şi îndemnați de tovărăşia celor 
care acţionează la fel ca noi, săvârşim pe față ceea ce 
nicicând nu am fi făcut pe ascuns. lată pentru ce 
autorul acestor versuri ne îndeamnă să ne 
îndepărtăm de cele două drumuri care ne pot arunca 
în ceea ce este ruşinos şi vicios. 

Dacă, într-adevăr, tot ce este ruşinos trebuie 
alungat, atunci va trebui să nu existe nicicând 
împrejurarea în care să-l întâlnim. lată de ce poetul 
adaugă: Nici față de un altul, nici față de tine. Şi 
aceasta, mai înainte ca singurătatea să te-ndemne 
vreodată să săvârşeşti ce este dezgustător, şi ca 
tovărăşia să te împingă să-ți ierți cu prea mare 
uşurinţă greşeala. După care, ne dă singura rațiune 
ce ne poate salva de la viciu: Şi, mai ales, respectă-te 
pe tine însuți. 

Dacă te obişnuieşti să te respecţi, vei avea 
pretutindeni cu tine un paznic credincios ce îţi va sta 
mereu aproape, şi nu vei mai fi ca acei oameni care, 
îndată după plecarea prietenilor sau slujitorilor lor, 
săvârşesc ceea ce s-ar fi ruşinat să facă în fața lor. 
Oare atunci nu se afla nimeni alături de ei? Nu este 
vorba de Zeu, căci el se ţine departe de gândul celor 
răi. Dar nu erau ei atunci cu ei înşişi, nu îşi aveau 

conştiinţa drept judecători? O aveau fără nici o 
îndoială; însă tulburaţi de patimile lor, nu-şi dădeau 
seama de asta. Astfel de oameni îşi nesocotesc 
judecata şi se poartă cu ea mai rău decât cu un 
sclav. 

Fii deci ție însuți cel mai vajnic păzitor şi, cu 
mintea ațintită necontenit la acest paznic, caută să te 
depărtezi de rău. Respectul pentru tine însuţi te va 
face negreşit să alungi tot ce este ruşinos şi nedemn 
de o ființă rațională?. 

Dar cum se poate apropia de virtute cel ce 
consideră viciile nedemne de el? Versurile următoare 
ne-o vor arăta. 


VERSURILE XIII-XVI 


Fă apoi dreptatea cu fapta şi cuvântul. 





! în dialogul Timaios, Platon numeşte conştiinţa "geniul nostru familiar”. 


"Când închizi porţile locuinţei tale, nu trebuie nicicând să uiţi că nu eşti singur. 
Nu eşti singur, căci Zeul este cu tine, şi cu tine este şi geniul tău, adică 
conştiinţa ta" (Arrien, Dissert. I). 

? Trebuie să ne respectăm pe noi înşine, căci sufletul nostru, fiind o scânteie 
divină, este în Dumnezeu în care se află orice suflet rațional. "Dacă cineva 
nutreşte convingerea că Jupiter este părintele comun al oamenilor şi al zeilor, 
va putea el să aibă vreun gând josnic, servil, nedemn de originea sa măreaţă? 
Dacă Cezar v-ar fi adoptat ca fiu, nimeni n-ar fi putut să vă rabde îngâmfarea, 
dar când sunteţi fiu al lui Dumnezeu, voi nu simţiţi pentru asta nici un fel de 
nobilă mândrie! Însă nimeni nu se gândeşte la acest lucru, şi atunci când la 
naşterea noastră am fost alcătuiți din două lucruri, din trup, care ne este comun 
cu animalele, şi din suflet care ne este comun cu zeii, cei mai mulţi dintre noi 
se ataşează de acea înrudire de mizerie şi moarte care ne uneşte de un cadavru; 
câţi îşi reamintesc însă de acea înrudire divină şi preafericită, care înseamnă 
adevărata viaţă? Noi îl purtăm pe Zeu în noi şi cu noi, dar nu vrem să ţinem 
seama de asta! Nu ne gândim că îl pângărim prin fapte rele şi prin gânduri 
necurate! Noi nu cutezăm să facem ceea ce facem în faţa unui zadarnic 
simulacru; dar chiar în faţa Zeului însuşi, în prezenţa Zeului însuşi care se află 
în conştiinţa noastră, noi nu ne ruşinăm să facem, să spunem şi să gândim 
lucrurile cele mai necuviincioase. Oh! cât de neştiutori suntem cu privire la 
natura noastră cerească" (Epictet, Entr.,1). 

Nu te purta în  nici-o-mprejurare fără să 
gândeşti. 

Ci aminteşte-ţi că omul sortit e ca să moară; 

şi află că averea aşa cum se câştigă, la fel se 
risipeşte. 


Cel care se respectă pe sine însuşi devine 
propriul său ocrotitor păzindu-se astfel să cadă în 
viciu în nici o împrejurare. Or, există mai multe feluri 
de vicii. Viciul care pândeşte partea noastră rațională 
este lipsa de judecată; cel care urmăreşte partea 
noastră irascibilă este laşitatea, iar cel ce ţine de 
partea pătimaşă este patima după plăceri şi bogății; 
viciul ce se întinde asupra tuturor puterilor 
alcătuitoare ale ființei noastre este nedreptateal. 

Pentru a ne îndepărta de toate aceste vicii, e 
nevoie de patru virtuți: de Prudenţă pentru partea 
rațională, de Curaj pentru partea irascibilă, de 
Cumpătare pentru partea pătimaşă, şi, în sfârşit, 
pentru izbăvirea tuturor puterilor care alcătuiesc 
ființa noastră, noi avem nevoie de Dreptate, căci 
Dreptatea este cea mai înaltă dintre toate virtuțile, 
cuprinzându-le pe toate celelalte?2. Iată de ce versurile 





! Lipsa de judecată, laşitatea, iubirea de plăceri şi de bogății sunt cele trei rele 
care corespund părților sufletului omenesc. Nedreptatea este un viciu comun 
tuturor părților sale. Despre împărțirea tripartită a sufletului, vezi Platon, 
Timaios. 

? "Dreptatea este mama şi doica tuturor virtuţilor. Fără ea, omul nu poate fi 
nici înțelept, nici curajos, nici luminat" (Ed.Chaignet, Vie de Pythagore). 
"Dreptatea înseamnă armonie, pacea sufletului întreg, însoţită de frumuseţea 
dreptei măsuri" (Polus, Ath.). "Marea calitate a Dreptăţii este că stabileşte între 
părțile sufletului ierarhia rânduită de natură; nedreptatea constă în a da unei 
părți asupra unei alte părţi o stăpânire care este împotriva naturii" (Platon). 
Întrucât sufletul nostru este alcătuit din trei părţi, avem nevoie de prudență 
(sau reflecţie) pentru a ne conduce judecata, de curaj pentru a înfrâna pornirile 
nestăvilite ale sentimentelor noastre, şi de cumpătare pentru a îmblânzi 
dorinţele şi nevoile trupului nostru. Arta de a armoniza toate aceste contrarii 

se referă mai întâi la Dreptate, apoi la Prudenţă, şi 
abia după aceea la toate celelalte minunate discipline 
care, fiind născute din Prudenţă, ajung la desăvârşita 
practicare a Dreptății. 

Orice om care ştie prin Prudenţță să-şi 
folosească bine judecata obţine drept ajutor Curajul 
în momentele grele; în clipele plăcute îşi ia 
Cumpătarea drept tovarăş, şi, în toate împrejurările, 
păzeşte Dreptatea. lată de ce Prudenţa se arată a fi 
începutul virtuţii; Dreptatea, sfârşitul lor, iar Curajul 
şi Cumpătarea, mijlocul. Facultatea care cercetează 
şi cântăreşte totul, care caută întotdeauna un scop 
folositor şi potrivit faptelor noastre, astfel ca toate 
lucrurile să se facă cu judecată, această facultate ne 
este dată prin obişnuința Prudenţei. Această virtute 
fiind cea mai înaltă dispoziție a esenței noastre 
raționale, buna rânduială domneşte peste toate 
celelalte puteri: mânia devine curaj, lăcomia se 
preschimbă în cumpătare, iar umanitatea noastră 
vremelnică se împodobeşte cu cununa virtuților 
umanității nemuritoare. 

Virtuțile fac să strălucească pretutindeni în 
sufletul rațional lumina pe care şi-o iau din 
inteligența divină; ele dau acestui suflet forma sa 
particulară, desăvârşirea sa, viața sa fericită şi pură. 





constituie Dreptatea 

| Viaţa fericită este cea care ne face asemenea Zeului. Or, scrie Plotin, "în ce 
sens spunem noi că virtuțile sunt purificări şi că, mai ales prin purificare, 
devenim asemenea Zeului? Nu cumva pentru că sufletul este rău atât timp cât 
se află în trup, cât este în simpatie cu el şi cât judecă în acord cu el, în timp ce 
el e bun şi posedă virtutea dacă acest acord nu are loc, şi dacă el lucrează de 
unul singur (lucrare care este gândirea şi prudenţa), dacă nu se mai află în 
simpatie cu trupul (şi aceasta este cumpătarea), dacă trupul, odată părăsit, el nu 
mai simte teamă (este curajul), dacă raţiunea şi inteligenţa stăpânesc fără nici o 
împotrivire (este dreptatea). Sufletul astfel rânduit gândeşte inteligibilul, şi 
devine liber de patimi. Această dispoziţie poate fi numită, cu adevărat, 
asemănarea cu Zeul." 

Mai mult, partea neraţională a sufletului nostru, 
trupul nostru vremelnic, participă de asemenea la 
binefacerile virtuţilor, căci tot ce este unit cu esența 
noastră rațională se umple de bună cuviință, de 
frumusețe şi de cumpătare. 

Prudența este călăuza desăvârşită ce ne 
conduce la bunurile divine; când este bine 
înrădăcinată şi neclintită în sufletul rațional, ea îl 
face să vadă partea bună a lucrurilor, să îndure 
moartea cu bărbăție, şi să rabde cu demnitate 
pierderea averilor. 

Căci numai Prudența ne poate face să îndurăm 
cu înțelepciune şi fără să ne plângem atât suferințele 
la care este supusă firea noastră pieritoare, cât şi 
destinul ce îi este hărăzit. Ei îi stă în putință să 
cugete asupra naturii lucrurilor, şi ea ştie că ceea ce 
este alcătuit din pământ şi din apă va trebui să se 
descompună în elementele sale  alcătuitoare. 
Prudența nu se împotriveşte acestei necesităţi; ea nu 
socoate, pentru faptul că ce e muritor trebuie să 
piară, că tot ceea ce ne priveşte nu este rânduit de 
Providenţă. Ea ştie că toți oamenii sortiți sunt ca să 
moară, că viața noastră într-un trup pieritor este 
fixată de dinainte, şi că, atunci când se apropie 
sfârşitul, nu trebuie să ne răzvrătim, ci să ne 
supunem de bună voie, ca în fața unei rânduieli 
divine. 

Acelaşi lucru vrea să spună şi cuvântul Destin; 
el arată că viața noastră vremelnică se mişcă între 
hotare ce nu pot fi depăşite, nici sfărâmate. Or, 
Prudența este cea care ne învață să ne supunem 
poruncilor ființelor superioare, căutând, nu să ne 
împotrivim morții, ci să murim cum se cuvine.! 
Această virtute ia aminte şi la natura bunurilor 





1 ¿ 7 
Despre modul de a muri cum se cuvine, a se vedea Fedon de Platon. 

materiale; ea ştie că ele vin astăzi şi pleacă mâine 
potrivit anumitor cauze determinate, şi împotriva 
cărora a lupta înseamnă să dăm dovadă de 
ignoranță. Nu noi suntem stăpânii, pentru a putea 
păstra ceea ce nu ține de noi - or, nici trupul, nici 
bunurile materiale nu ţin de noi; într-un cuvânt, nu 
putem să dobândim şi nici să păstrăm atât cât dorim 
ceea ce nu este substanţă rațională. Dar a primi cu 
virtute aceste bunuri atunci când vin şi a ne resemna 
în chip demn atunci când ne părăsesc, iată ce ţine de 
noi, iată ce ţine de esența noastră rațională, dacă nu 
cumva aceasta s-a obişnuit să se poarte nesocotit în 
diferitele împrejurări ale vieții, şi să nu se supună 
dreptelor legi divine. 

Cunoaşterea a ceea ce ține de noi are o mare 
importanță atunci când e vorba, fie de a judeca cu 
dreptate ceea ce nu ţine de noi, fie de a veghea ca 
pornirea ce ne împinge către ceea ce nu ţine de noi să 
nu răpească darul şi virtutea libertății noastre. 

Ce ne spune, aşadar, judecata întemeiată pe 
prudență? Ne spune că trebuie să ne slujim de trup 
şi de averi, atât timp cât le avem, ca să ne 
înfrumusețăm sufletul şi să le întrebuințăm numai în 
folosul virtuții; şi că, atunci când le pierdem, să luăm 
lucrurile aşa cum sunt şi să dobândim pentru 
virtuțile noastre însuşirea de a fi mai presus de 
amărăciune. 

Singurul mijloc de a ne păstra credința față de 
Zei şi față de dreapta măsură impusă de Dreptate 
este de a ne obişnui rațiunea să se folosească cum se 
cuvine de toate împrejurările, şi să opună regulile 
Prudenţei la tot ce pare să vină datorită întâmplării şi 
dezordinii. 

Noi nicicând nu am putea păstra virtutea, dacă 
arta de a gândi drept n-ar exista în natura noastră 
rațională; niciodată nu ne-am putea supune 

răbdători ființelor superioare, dacă le-am privi ca pe 
nişte tirani nemiloşi. Niciodată n-am fi putut să 
ținem seama de cei lângă care trăim, şi nici să găsim 
mijlocul de ne a folosi cel mai bine trupul şi averea, 
dacă nu ne-am fi obişnuit să ne purtăm cu 
chibzuinţă. 

lată cu câtă uşurinţă săvârşesc nenumărate 
nedreptăți cei care folosesc orice mijloc pentru a fugi 
de moarte, sau cei orbiți de pofta de a-şi păstra 
averile: ei hulesc, rostesc cuvinte grele împotriva 
zeilor, resping Providența atunci când se văd pe 
punctul de a pierde ceea ce nădăjduiau prosteşte să 
păstreze, făcând aproapelui lor tot felul de nedreptăți 
şi zbătându-se să adune doar pentru propriul folos 
bunurile tuturor! lată cum se manifestă nefericirea 
celor care se lasă călăuziți de păreri greşite; cel mai 
mare rău se află în ei - nedreptatea față de semenii 
lor şi infamia față de ființele superioare. 

Însă omul ce se conduce după preceptele pe 
care le-am înfățişat este cruțat de aceste lucruri; 
întărit de o judecată cu adevărat întemeiată pe 
rațiune, el aşteaptă moartea cu bărbăție şi nu 
consideră pierderea averii sale drept ceva de 
neîndurat. El găseşte astfel, în datoria de a nu râvni 
la bunurile altuia, de a nu face rău nimănui şi de a 
nu se folosi niciodată de alţii, prilejul de a practica 
Dreptatea. 

Or, niciodată nu va putea să respecte aceste 
porunci cel ce crede că sufletul lui este muritori, şi 
care, datorită acestui fapt, s-a învățat să se conducă 
în viață fără regulă şi rațiune, negândindu-se 





! Pentru Hierocles, ca şi pentru Platon de altfel, ideea de nemurire stă la baza 
tuturor virtuţilor. Dar nemurirea sufletului nostru nu este numai cea de care 
sufletul se va bucura după moarte, ci o cuprinde de asemenea şi pe cea pe care 
sufletul nostru a trăit-o înainte de a fi venit să locuiască într-un trup muritor. 
Sunt cele două nemuriri care constituie eternitatea sufletului nostru. 

vreodată la partea muritoare din noi ce are nevoie de 
bogății sau la partea din noi sortită să practice 
virtutea. Căci numai acest discernământ ne poate da 
râvna şi tăria de a practica virtutea, şi numai 
înflăcărarea divină care izvorăşte din maximele: 
Cunoaşte-te pe tine însuți şi Respectă-te pe tine 
însuți, ne poate duce la dobândirea adevăratelor 
bunuri. 

Într-adevăr, toate datoriile noastre, precum şi 
toate faptele şi vorbele noastre, trebuie să le 
măsurăm cu propria noastră demnitate. Or, 
îndeplinindu-le fără să ne plângem înseamnă să 
păzim Dreptatea. lată de ce virtutea aceasta este 
socotită cea mai impor-tantă, căci ea este măsura 
datoriilor noastre. Fă Dreptate, ni se mai spune, cu 
fapta şi cuvântul. Prin urmare, nicicând nu va trebui 
să pronunți vreun blestem, nici dacă ţi-ai pierdut 
bunurile, nici dacă suferi amarnice chinuri, căci ar 
însemna să încalci Dreptatea prin cuvinte. Pe de altă 
parte, nu vei tânji niciodată la bunurile aproapelui 
tău, nu vei face niciodată pe cineva nefericit, căci ar 
însemna să încalci Dreptatea prin faptele tale. 

Astfel, atât timp cât vom păzi Dreptatea, ne 
vom respecta întotdeauna îndatoririle atât față de 
alții cât şi față de noi înşine. Cel mai sigur mijloc de a 
face numai ce e drept, ne este dat de judecata 
condusă de Prudenţă. De aceea preceptului: Respectă 
Dreptatea i se adaugă: Nu te purta în nici-o-mprejurare 
fără să gândeşti, ca şi cum Dreptatea nu ar putea 
trăi fără înțelepciunea cerută de Prudenţă, căci nu 
este cu adevărat drept decât numai ceea ce Prudența 
a stabilit cu claritate. Această ultimă virtute nu face 
nimic fără să judece; ea cercetează cu grijă trupul şi 
trebuinţele lui. Şi raportând toate lucrurile inferioare 
la virtute, ea îşi exercită marele merit de a crea cea 
mai bună dispoziție a sufletului, prin care toate 

înclinațiile noastre sunt puse în bună rânduială. 

Acesta este, aşadar, țelul urmărit de versurile 
arătate: să facă cunoscute cele patru virtuți de ordin 
practic, să asigure mijlocul ca ele să fie respectate 
întocmai, şi să păstreze în vorbe şi fapte o veghe 
neîncetată. Unul din aceste versuri îndeamnă la 
Prudenţă, altul la Curaj, iar al treilea la Cumpătare. 
Cât despre cel ce le precede, el ne îndeamnă să 
practicăm Dreptatea de care ţin toate celelalte virtuți. 
Versul: şi află că averea aşa cum se câştigă, la fel se 
risipeşte, a fost adăugat la celelalte pentru a ne face 
să înțelegem că obişnuința Cumpătării are ca tovarăş 
generozitatea, virtute ce guvernează arta de a 
administra şi cheltui averea noastră. Într-adevăr, 
doar atunci când rațiunea ne conduce atât în 
strângerea cât şi în cheltuirea averii, orice putință de 
lăcomie sau de risipă este dinainte înlăturată. 

Toate aceste bune dispoziții purced, ca dintr-un 
izvor, din principiul: Respectă-te pe tine însuți. lar 
acest principiu se cuprinde în deviza: Cunoaşte-te pe 
tine însuţi, care este temeiul tuturor faptelor noastre 
bune şi tuturor cunoştinţelor noastre. Cum altfel vom 
putea şti că trebuie să ne înfrânăm patimile şi să 
cunoaştem ce există cu adevărat? Fără această 
poruncă, ne-am afla într-o mare încurcătură; căci n- 
am mai şti dacă omului îi este cu putință să 
dobândească ştiinţa şi virtutea şi dacă rezultă ceva 
folositor pentru el din aceasta. Din contră, nu pare că 
omul bun este mai lipsit in viață prin faptul că nu ia 
pe nedrept de unde nu trebuie să ia, şi că nu 
cheltuieşte cu dreaptă măsură ce trebuie cheltuit. 

Cât priveşte trupul, omul virtuos poate fi, mai 
mult ca orice altul, atins şi chinuit, căci el nu-şi dă 
osteneala să devină stăpân sau să linguşească 
slugarnic pe cei puternici. Aşadar, dacă nu ar exista 
în noi nici o esență căreia să-i fie de folos această 

virtute, degeaba am disprețui demnităţile şi averile. 
Iată pricina pentru care, cei ce cred că sufletul nostru 
este muritor, mai degrabă glumesc decât spun 
adevărul, atunci când spun că nu trebuie să uităm 
de virtute. 

Dacă după moartea noastră n-ar mai rămâne 
ceva, ceva hărăzit prin natura lui să fie încununarea 
virtuții şi a adevărului, aşa cum am spus că era 
sufletul nostru rațional, n-am mai avea năzuința 
pură de lucruri cu adevărat frumoase. Simpla 
bănuială că sufletul nostru ar putea fi muritor ar 
alunga zelul nostru pentru virtute şi ne-ar împinge 
către bucuriile trupeşti, oricare ar fi acestea şi prin 
orice mijloc ne-ar ieşi în cale. De fapt, cum ar putea 
pretinde omul nesocotit, care crede că sufletul nostru 
este muritor, că nu trebuie să dea totul trupului său, 
acestui trup în care sufletul însuşi este păstrat, căci, 
susține el, sufletul prin el însuşi nu este nimic, şi că 
el nu apare decât dintr-o anumită alcătuire a 
trupului? Cum şi-ar putea abandona el trupul de 
dragul virtuții, dacă ar gândi că sufletul trebuie să 
piară odată cu trupul, şi că această virtute, pentru 
care indurăm moartea, nu există nicăieri? Dar a fost 
îndeajuns arătat de oamenii desăvârşiți că sufletul 
este nemuritor, şi că el nu poate primi o podoabă mai 
mare decât virtutea lui. 

La fel cura nesocotirea propriei noastre esențe 
ne împinge la cele mai mari rele, cunoaşterea de noi 
înşine şi disprețul față de tot ce este nedemn de o 
natură rațională ne ajută în tot şi peste tot să găsim 
mijlocul fără greş de a ne respecta îndatoririle, căci 
aceasta este măsura la care trebuie raportate toate 
celelalte virtuți. Dacă noi înşine ne raportăm la 
propria noastră esență ca la o măsură, vom putea 
afla oricând care este datoria noastră şi vom putea 
trăi după dreptate şi în acord cu propria noastră 

esență. 

Tot ce face sufletul mai bun, tot ceea ce îl 
conduce spre viața preafericită cerută de însăşi 
natura sa, întruchipează adevărata virtute şi 
adevăratul bun al filozofiei. Din contră, tot ceea ce nu 
urmăreşte decât o bunăstare exterioară, nu este 
decât o neînsemnată întruchipare, o umbră a 
adevăratelor frumuseți, căutând doar proslăvirea 
mulțimii şi punând toată grija sa, nu în a fi ci doar în 
a părea virtuos. 

Pe de altă parte, obişnuindu-ne să folosim 
dreapta judecată, chiar şi în lucrurile ce par a fi rodul 
întâmplării, noi nu ne vom lăsa nicicând amăgiţi, ci 
ne vom da seama de cauzele care au provocat aceste 
evenimente; în felul acesta, le vom răbda cu 
demnitate şi nu-i vom mai învinui pe cei care ne au 
în grijă? şi care, dând fiecăruia după cum merită, nu 
consideră demni de o aceeaşi soartă pe cei ce, într-o 


viață anterioară, n-au trăit la fel. Căci cum ar putea 
păzitorii Legii, care vor ca fiecare să fie răsplătit după 
cum merită, să trateze în mod egal pe cei ce nu sunt 
egali, şi să nu dea fiecăruia soarta cuvenită, soartă pe 
care omul, venind în lume, şi-o atrage după cum îi 
este hărăzit*? 

Dacă nu este adevărat că Providența dă 





! Aici, Hierocles pare să se fi inspirat din două pasaje extrase din Platon; unul 
din Fedon şi celălalt din Republica. "Cât despre virtuțile despărțite de 
înţelepciune, se spune în Fedon, ele nu pot fi decât umbra desenată, o absolută 
virtute de sclav, care nu posedă nimic adevărat sau sfânt." 

? 2Cei care ne au în grijă sunt Geniile cereşti, numite de Hierocles Zeii 
nemuritori şi Eroii glorificaţi. în cartea sa Despre Providenţă, acelaşi autor îi 
numeşte păzitori, judecători divini puşi de Stăpânul Divin să aibă grijă de noi. 

? Despre felul în care sufletele îşi atrag soarta și îşi aleg ele însele propriul 
Geniu, a se vedea Platon, Rsp.,X. "Nu Geniul, spune hierofantul, este cel care 
vă atrage soarta, ci voi sunteţi cei care vă alegeţi propriul vostru geniu... 
Alegerea voastră este irevocabilă, numai voi veţi purta întreaga răspundere: 
Zeul este nevinovat”. 

fiecăruia după cum merită, şi că sufletul nostru este 
nemuritor, este evident că nu trebuie să punem pe 
seama celui care ne guvernează cauza nefericirii 
noastre. Această responsabilitate fiind doar în 
sarcina noastră!, înseamnă că mijlocul de a ne lecui 
suferințele se află tot în noi. Găsind în noi înşine 
cauzele unei astfel de stări de lucruri, vom încerca 
mai întâi, ca printr-o dreaptă judecată să micşorăm 
amărăciunea a tot ce ni se întâmplă; şi apoi, prin 
practicarea sfintelor metode şi printr-o clară 
înțelegere a ceea ce se petrece cu noi, ne vom înturna 
sufletul către virtute, şi vom sfărâma tot ce este rău. 

A suferi fără a cunoaşte cauzele suferințelor, şi 
a nu înțelege temeiul a tot ce se manifestă, este 
propriu doar omului obişnuit să nu gândească. Este 
cu neputinţă ca cel ce nu caută să descopere 
adevărata cauză a  nenorocirilor sale să nu 
învinuiască ființele superioare de acest lucru, zicând 
fie că acestea nu există, fie că nu manifestă față de 
noi o grijă prea mare. 

Astfel de păreri nu sporesc doar relele venite 
dintr-o viață anterioară, ci îndeamnă sufletul la 
desfrânare; şi ținându-l în uitarea adevăratelor cauze 
ale suferinței sale de aici, de pe pământ, ele îl 
îndepărtează de vindecarea ce ţine doar de voința sa. 
Dar pentru a şti cum trebuie meditat asupra acestor 
lucruri, să ascultăm versurile care urmează: 


VERSURILE XVII-XX 


Cât priveşte necazurile îndurate de oameni din 
pricina Destinului potrivnic, 





! Noi suntem responsabili de tot ceea ce ne aşteaptă în această viaţă, căci totul 
se întâmplă în virtutea unei alegeri făcute de liberul nostru arbitru într-o viaţă 
anterioară. 

Primeşte-le ca şi când ti s-ar fi cuvenit; îndură-le 
răbdător şi nu te-mpotrivi. 

Caută să le înlături pe cât îți va sta în putință. 
Dar cugetă temeinic la aceasta: 

Că, pe cei buni, Soarta îi păzeşte de multe din 
aceste nenorociri. 


Înainte de a explica mai pe larg aceste versuri, 
trebuie să spunem că poetul înțelege prin necazuri şi 
prin rele, toate lucrurile neplăcute şi chinuitoare ce 
ne fac mai greu drumul vieții, cum ar fi: boala, 
sărăcia, lipsa de prieteni, o poziție neînsemnată in 
inima cetății. Toate aceste lucruri sunt supărătoare şi 
greu de îndurat în cursul vieții noastre. Dar ele nu 
sunt adevăratele rele, căci nu pot aduce nici un fel de 
pagubă sufletului, câtă vreme acesta nu se lasă târât 
de ele spre viciu, nenorocire ce i s-ar putea întâmpla 
şi în urma lucrurilor ce îi par bune precum: 
sănătatea, averea, puterea, dacă el se încăpățânează 
să nu le folosească cum se cuvine. Ele îl pot face fie 
să devină corupt, fie să dobândească virtutea. 

Adevăratele rele sunt greşelile săvârşite din 
voința noastră, căci virtutea, prin natura ei, nicicând 
nu se întâlneşte cu nedreptatea, cu lipsa de 
cumpătare şi cu toate celelalte vicii, care nu s-ar 
putea împăca vreodată cu ceea ce este frumos, căci 
nu poate fi numit "frumos" nici una din aceste 
însuşiri. Necazurilor sufleteşti nu li se vor da 
nicicând calificativul de "frumos", căci astfel de rele 
sunt îndepărtări şi renunțări de la dreapta măsură 
care, deşi inerentă naturii sufletului şi adânc săpată 
în acesta, nu este luată în seamă de omul orbit de 
patimi. Dovada că dreapta măsură se află în toți 
oamenii, este că omul nedrept judecă cu dreptate şi 
cu măsură atunci când la mijloc nu se află câştigul 
său. 





Într-un cuvânt, chiar şi omul rău poate să 
săvârşească fapte drepte atunci când nu se lasă 
pradă patimii. lată de ce viciosul se poate îndrepta şi 
poate reveni la virtute dacă se căieşte sincer pentru 
desfrânarea sa trecută. 

Aşadar ar fi greşit să gândim că există în noi o 
judecată strâmbă care este principiul viciilor, aşa 
cum dreapta judecată este principiul virtuţilor. 
Dreapta rațiune despre care vorbim este de ajuns - 
aşa cum este legea într-un stat - pentru a cumpăni ce 
trebuie împlinit şi ce trebuie respins, încuviințat sau 
înfierat. 

Nu este, aşadar, nevoie să admitem, fie în noi, 
fie în afara noastră, un principiu al răului drept 
cauză care ne împinge să greşim. Nu avem nevoie 
decât de principiul binelui, fie că îl înțelegem separat 
de substanțele raționale, aşa cum este Zeul, fie că îl 
privim ca existând în ele şi guvernându-le prin 


contactul esenței lui cu esența lor, aşa cum este 
dreapta judecatăl. 

lată acum deosebirea stabilită de autorul 
versurilor între diferitele rele. Nu pot fi considerate 
rele datorate Destinului potrivnic, spune el, 
necazurile pe care şi le atrag oamenii prin exercițiul 





! Emanată din Dumnezeu însuşi, raţiunea umană este de fapt un reflex al 
raţiunii divine. Pentru a se conduce după ordinea divină, raţiunea nu are decât 
să urmeze irevocabilele interdicții pe care Providența le-a înscris în inima 
sufletului omenesc. Despre creaţia sufletelor şi despre felul în care Dumnezeu 
le-a revelat poruncile sale divine a se vede Timaios de Platon. Pentru 
Hierocles, ca şi pentru Platon, răul reprezintă tot ceea ce se opune avansării 
noastre spre Bine, tot ceea ce se opune avansării noastre în viaţa spirituală, tot 
ceea ce ne împinge spre fatalitatea materiei. Dar, cum orice om, dacă s-ar 
analiza atent, ar putea auzi în el vocea Adevărului, nu depinde decât de el să se 
alăture Providenţei urmând glasul adevărului sau să se supună legii Destinului 
căzând în greşeală. Răul, fiind dezacordul cu legea divină, nu este opera lui 
Dumnezeu, ci a omului; el nu are decât o existenţă relativă şi trecătoare. 
Numai binele există cu adevărat şi este etern. 

liberei lor voințe; ci sunt acele împrejurări grele şi 
neplăcute pe care nu le putem înlătura de îndată, şi 
care sunt urmarea greşelilor săvârşite altădată cu 
bună ştiinţă; împrejurări dureroase, fără îndoială, 
dar potrivite totuşi să primească cununa virtuții. 

Într-adevăr, o viață modestă şi ordonată dă 
oarecare lustru sărăciei, iar înțelepciunea descoperă 
o josnică origine. Mai mult, un om drept şi rațional 
îndură cu răbdare pierderea copiilor săi, spunând: 

"Fiul meu este mort. Ei bine, eu sunt cel care l-a 
dăruit!" sau: "Ştiam că l-am născut muritor"l. Tot aşa 
este pentru toate relele de acest fel, când sunt puse 
în lumină prin strălucirea virtuţii, ele devin măreţe şi 
nobile. 

Autorul versurilor caută apoi să ne arate ce 
înseamnă hotărârile divine ale Destinului, care dau 
oamenilor împrejurările grele întâlnite în viață. Dacă 
o lucrare divină ar da unuia bogăția şi altuia sărăcia, 


ar trebui s-o numim mai degrabă voinţă divină, şi nu 
doar hotărâre divină a Destinului. Dar dacă nimic nu 


guvernează această împărțire şi dacă numai datorită 
împrejurărilor se ajunge ca unul să fie fericit şi altul 
nenorocit, va trebui ca această stare de lucruri s-o 
punem doar pe seama întâmplării şi nicidecum pe 
seama vreunei hotărâri divine a Destinului. 

Dar dacă Divinitatea, care are grijă de noi, dă 
fiecăruia după meritul său, şi dacă nu el este cauza 
fericirii sau nefericirii noastre, ci doar stăpânul 
suprem care dă fiecăruia, potrivit legii Dreptății, 
răsplata meritată, atunci pe bună dreptate divinele 
sale hotărâri se numesc hotărâri divine ale 





"Nu spune niciodată "L-am pierdut", ci "L-am dat”. Copilul tău e mort, el este 
dat. Femeia ta e moartă, şi ea este dată. Sau "Mi-au furat bunurile” - Ei bine! 
le-am dat şi pe ele" (Epictet, Manual). Diogene Laerţiu atribuie expresia: 
"Ştiam că l-am născut muritor" lui Anaxagora; de la Solon până la Xenofon 
sunt mulţi autori care le citează. 


- 101 - 





Destinului. întrucât cel care judecă este o ființă 
inteligentă şi divină, poemul ne spune că hotărârile 
sale sunt drepte şi fără greş; pe de altă parte, 
întrucât cei judecaţi au căzut In josnicie prin propria 
lor voinţă, arătându-se astfel pe măsura nenorocirilor 
pe care le încearcă, el adaugă că aceste hotărâri 
divine pot fi puse pe seama Destinuluil. 

Divinitatea nu se hotărăşte să răsplătească sau 
să pedepsească pe un anume om mai degrabă decât 
pe un altul, ci îl judecă întotdeauna după ceea ce a 
devenit acesta; or, cauza care face ca noi să fim ceea 
ce suntem se află în noi înşine. Înlănţuirea acestei 
hotărâri divine şi a voinței noastre dă naştere 
Destinului, şi acest tot, pe care îl numim hotărârea 
divină a Destinului, este rezultatul hotărârii luate de 
Zeu împotriva greşelilor săvârşite de noi cu bună 
ştiinţă. 

În acest fel, întrepătrunderea celor două 
cuvinte cuprinde şi manifestă deopotrivă autoritatea 
vigilentă a Zeului şi libertatea sufletului nostru 
precum şi nemurirea sa?. Ea lasă să se înțeleagă că 





! Aşadar, pentru Hierocles, destinul nu reprezintă rezultatul hazardului sau al 
vreunui capriciu divin. El este exerciţiul voinţei omeneşti, care, alegând să se 
supună sau să se revolte împotriva legilor divine, îşi atrage soarta pe care o 
merită. Legile divine fiind drepte, cel care ascultă de ele se conduce cu 
dreptate, iar cel care le încalcă va cădea neapărat în nedreptate. Cum 
Dumnezeu, ca urmare a bunătăţii şi providenţei sale, nu doreşte şi nu poate 
dori ca nedreptatea să învingă, el îl pedepseşte pe cel nedrept pentru a-l aduce 
pe drumul cel bun. Hotărârea divină ne atinge în mod inevitabil; ea este 
consecinţa fatală a faptelor noastre şi ea ne pedepseşte pentru a ne determina 
să respectăm legea pe care am încălcat-o în mod voit. întrucât omul este liber 
să se supună sau să se revolte, el se condamnă cu bună ştiinţă la consecinţele 
ce decurg din alegerea sa şi din forţa coercitivă a Legii. 

? Sentința pe care o îndurăm ca urmare a greşelilor precedente dovedeşte că 
sufletul nostru a existat, pentru că el a păcătuit mai înainte de a veni să 
locuiască în trupul în care îşi ispăşeşte în prezent greşelile. "Sufletele noastre 
existau mai înainte ca ele să apară sub formă umană" (Platon, Fedon). Este 
vorba de nemurirea anterioară vieții. 

tot ce ne atinge nu este doar rodul Destinului sau al 
Providenței;, ea ne arată că nimic nu apare la 
întâmplare, şi că nu doar voința noastră este cea care 
hotărăşte ce se petrece în viața prezentă. Dar ea ne 
învaţă că toate greşelile săvârşite se datorează voinței 
noastre, că toate pedepsele atrase de aceste greşeli, 
în virtutea legii Dreptăţii!, sunt fructul hotărârii 
divine a Destinului, şi că toate bunurile pe care Zeul 
ni le dăruieşte se datorează Providenţei. Nimic din ce 
există nu îşi află cauza în pura întâmplare. La fel se 
petrec lucrurile cu tot ce se iveşte; nimic nu apare la 





"Pitagora admitea două mobiluri (sau acţiuni umane): puterea voinţei şi 
necesitatea Destinului, şi el le supunea şi pe unul şi pe celălalt unei legi 
fundamentale numită Providenţă. Primul dintre aceste două mobiluri era liber 
iar al doilea constrângător; astfel că omul se găsea plasat între două naturi 
opuse, dar nu contrarii, bune sau rele, în funcţie de modul în care ştia să le 
folosească. Puterea voinţei se exercita asupra lucrurilor de făcut sau asupra 
viitorului; necesitatea Destinului lucra asupra lucrurilor făcute sau asupra 
trecutului; unul îl alimenta necontenit pe celălalt, lucrând neîncetat asupra 
materialelor pe care şi le furnizau reciproc... Conform acestei doctrine, 
libertatea guvernează asupra viitorului, necesitatea asupra trecutului iar 
Providența asupra prezentului. Nimic din ceea ce există nu apare din jocul 
hazardului, ci din unirea legii fundamentale şi providenţiale cu voinţa umană 
care i se supune sau o încalcă, operând asupra necesităţii. Acordul voinţei şi al 
providenţei constituie Binele; Răul apare din opoziţia lor... Această necesitate 
fatală este omul însuşi care a creat-o prin folosirea voinţei sale; el parcurge, pe 
măsură ce înaintează în vârstă, drumul pe care deja şi l-a trasat el însuşi; şi, 
după cum îl va modifica în bine sau în rău, după cum va semăna, ca să spunem 
aşa, virtuțile sau viciile sale, el îl va regăsi mai târziu, mai lin sau mai abrupt, 
atunci când va veni timpul să-l parcurgă din nou" (Fabre d'Olivet). 

"Este o lege de dreptate care determină ordinea încarnărilor succesive... 
Numărul care măsoară durata fiecărei perioade exprimă o necesitate morală" 
(Rivaud, Le probleme de la Matiere). 

Această concepţie despre metempsihoză este deci un efort de a explica 
problema răului. Pitagora o separa de relaţia raţională existentă între bine şi 
fericire, între rău şi nefericire, bune sau rele, faptele noastre sunt cele care 
determină soarta noastră în această viaţă şi în cea viitoare. 

! Dreptatea, spune Damascius, creează, deosebirea după identitate; 
determinând pentru fiecare lucru ceea ce merită, ea distribuie deosebirea după 
legea egalităţii. 

întâmplare sau prin accident, ci în urma unei 
înlănțuiri de lucruri puse mai întâi în acțiune de 
Providență, Destin şi voință, întâmplarea neputând 
să apară din aceste prime trei cauze. 

De pildă, un judecător vrea să pedepsească pe 
un ucigaş, dar el nu vrea să pedepsească pe un 
anumit om. El îl pedepseşte totuşi pe ultimul, căci 
acel om s-a aşezat cu bună ştiinţă pe aceeaşi treaptă 
cu ucigaşii. Sentința pe care o dă judecătorul este 
aşezată în el de la începuturi: dar ea îl urmăreşte 
înainte de orice pe criminal, şi numai din întâmplare 
poate să-l atingă şi pe omul pe care nu voia să-l 
pedepsească, pentru că acel om şi-a asumat în mod 
liber rolul de ucigaş. în privința sceleratului, acesta a 
vrut să săvârşească omorul, însă nu s-a aşteptat să 
primească o pedeapsă pe măsura faptei sale. Întrucât 
pornirea pentru crimă, ce ține de întreaga libertate a 
sufletului său, este sădită în el mai de mult, rezultă 
că numai prin accident pedepsele şi torturile îl ating 
pe cel vinovat. Cauza ce determină toate aceste 
rezultate este legea care dă judecătorului voinţa de a- 
i pedepsi pe criminali şi care face să cadă pe capul 
criminalului dreapta hotărâre. 

Un lucru asemănător se petrece şi cu vigilența 
divină. Când voința omenească consimte să facă un 
rău, şi când voința judecătorilor ce păstrează legea se 
străduieşte să îndrepte răul cu orice chip, unirea 
acestor două voințe sfârşeşte în acea hotărâre divină 
a Destinului, hotărâre ce urmăreşte ca cel ce a 
săvârşit asemenea fapte să merite pedeapsa, alegerea 
răului neputând fi pusă pe seama liberului arbitru al 
celui care judecă, iar pedeapsa cuvenită pentru 
greşeală neputând veni decât din ştiinţa judecătorilor 
ce veghează la păstrarea legii, a acelei legi care 
uneşte liberul arbitru al unuia cu ştiinţa celorlalți, 
astfel ca totul să fie cât mai bine cu putinţă iar răul 

să piarăl. 

Existând de la începuturi în bunătatea Zeului, 
Legea nu vrea ca cei răi să rămână nepedepsiți, astfel 
ca vederea răului să nu ne facă complet nesimțţitori 
față de binele de care ne aduce aminte Dreptatea 
făcută de păzitorii Legii?. Aşadar, legea face ca ştiinţa 
judecătorilor să se suprapună cu liberul arbitru al 
celor care greşesc, pentru a împlini astfel, prin 
această dublă mijlocire, binele ce îi este propriu. 
Dacă este mai bine să fii pedepsit decât să scapi, şi 
dacă dreptatea nu caută decât să îndrepte dezordinea 
ce provoacă răul, este evident că Legea ţine laolaltă 
pe judecător şi pe vinovat tocmai pentru a ajuta pe 
unul şi a fi ajutată de celălalt. Ea îl pune pe judecător 
ca păzitor al legilor, şi îi dă pe mână pe cel ce a 
încălcat legile, pe cel căzut în greşeală şi care trebuie 
judecat, pentru a fi răsplătit după cum merită, astfel 
ca pedeapsa primită să-i poată înturna, într-o bună 


zi, gândul către Lege. 

Aceeaşi lege de care oamenii se leapădă atunci 
când fac rău, ei o doresc şi o invocă atunci când li se 
întâmplă vreo nenorocire. De pildă, cel ce săvârşeşte 
o nedreptate îşi închipuie că Zeul nu există, pentru a 
nu vedea, precum Tantal’, pedeapsa atârnată 





! În rânduiala perfectă pe care a pus-o în lume, Stăpânul suprem a aşezat 
fiecare parte în aşa fel încât, în Univers, binele să fie deasupra, iar răul 
dedesubt. Având această viziune cuprinzătoare, el a stabilit locurile pe care 
fiecare fiinţă trebuie să le ocupe potrivit calităţilor sale distincte. Dar el a lăsat 
la dispoziţia voinţei noastre cauzele de care depind calitățile fiecăruia din noi; 
căci fiecare om este ceea ce doreşte să devină, în funcţie de înclinațiile sale şi 
de caracterul sufletului său" (Platon, Legi, X). 

? Aceşti păzitori ai legii sunt Zeii nemuritori şi Eroii glorificaţi. Despre 
Destinul privit ca o putere ce cheamă la ordine fiinţele care se îndepărtează de 
ea, a se vedea Produs, De Provid. 

* După anumiţi autori, Tantal avea atârnată deasupra capului o stâncă 
întotdeauna gata să cadă; el trăia astfel, în Infern, sub o permanentă ameninţare 
cu moartea. "A trăi sub stânca lui Tantal" însemna la vechii greci "a trăi într-o 

deasupra capului său. Dimpotrivă, cel ce suferă o 
nedreptate doreşte ca Zeul să existe pentru a-i sta 
alături în nenorocirea pe care o îndură. lată de ce 
trebuie ca toți cei ce au săvârşit nedreptăți să fie 
chemați la suferință; în acest fel, ceea ce nu au putut 
vedea datorită relei lor purtări, îmbătați cum erau de 
dorința fierbinte pentru înavuțţire, ei vor putea să 
vadă şi să înveţe în suferință, cu condiția de a-şi 
Indura pedeapsa cu înțelepciune. Dar dacă, din 
neruşinata încăpățânare a voinţei lor, ei continuă să 
facă rău, suferințele pe care le atrage după sine 
pedeapsa nu vor avea pentru ei decât un slab folos; 
în schimb, pentru cei ce gândesc înțelept şi îşi dau 
seama de cauzele răului ce îi copleşeşte, aceste 
suferințe sunt o pildă folositoare.! 

Cauzele hotărârii care ne pedepseşte sunt 
bunătatea Zeului, Legea ce purcede din el şi dreapta 
judecată înscrisă în sufletul nostru, pe care am 
călcat-o în picioare. lar rezultatul acestei judecăți, 
sunt toate relele ce ne fac viața mai dureroasă, fie că 
ne torturează trupul, fie că ne aruncă în situații 
neplăcute. Versurile ne sfătuiesc să îndurăm cu 
răbdare astfel de rele, să le cântărim cu grijă cauzele, 
să le micşorăm efectele atât cât ne stă In putinţă, şi 
să întoarcem în folosul nostru tot ce ni se pare a fi 
vătămător. Dar ele ne îndeamnă mai ales ca, prin 





nelinişte perpetuă." 

În dialogul Cratilos, Platon vorbeşte şi el despre această stâncă suspendată 
veşnic deasupra capetelor celor nefericiţi, şi el extrage din această suspendare, 
însăşi etimologia numelui lui Tantal. 

! Despre necesitatea pedepsei, despre rezultatele care decurg din acest act a se 
vedea Gorgias de Platon: "Pentru cei care au săvârşit cele mai mari crime, şi 
care, în virtutea acestui exces de perversitate, nu mai pot fi vindecaţi, pedeapsa 
le serveşte de exemplu. Chinul pe care îl suferă nu le mai este de nici un folos, 
pentru că ei nu mai sunt în stare să se vindece; dar este folositor celorlalţi, care 
văd marile, dureroasele şi groaznicele suferinţe pe care aceştia le îndură pentru 
crimele săvârşite." 

practicarea celei mai înalte virtuți, să ne arătăm 
demni de bunurile divine. 

Totuşi, dacă mai există suflete care nu tânjesc 
după aceste bunuri divine, acestea sunt îndemnate, 
prin practicarea unei virtuți mijlocii, să se arate 
vrednice măcar de bunurile care fac un om cinstit. 
Numai în acest scop suntem sfătuiți să îndurăm 
relele cu nobleţe şi să încercăm să le vindecăm. Dar 
ce înseamnă această vindecare? Oare nu am înfățişat 
mai înainte toate mijloacele prin care putem îndura 
în mod raţional necazurile noastre, şi nu am arătat 
metoda de a ne lecui de ele? Tot ce am spus se 
rezumă la faptul că Stăpânul Divin, fiind deopotrivă 
legislator şi judecător, hotărăşte ce este bine şi 
osândeşte ceea ce este rău. lată de ce este cu 
neputinţă ca Zeul să poată fi făcut răspunzător de 
nenorocirile noastre. 

Cât despre cei ce s-au corupt dintr-o pornire 


voluntară, uitând dreapta rațiune aflată în ei, Zeul îi 
pedepseşte pe de o parte ca răi, în virtutea legii ce 
interzice răul, şi ca oameni, în virtutea legăturii ce 
uneşte Legea de voința omenească, legătură pe care 
am numit-o Destin. Într-adevăr, Legea nu pedepseşte 
pur şi simplu omul ca om; ea îl pedepseşte ca om 
răul, căci libera alegere a voinței sale este cauza 





! Iată ce scrie J. Denis, în rezumatul pe care îl face la tratatul lui Proclus despre 
liberul arbitru, despre ideea că omul este adevăratul autor al faptelor sale: 
"După opinia lui Proclus, noi suntem stăpânii alegerii noastre, şi acest lucru ne 
face capabili de viciu sau de virtute. Intenţia este cea care transmite actelor 
noastre bunătatea sau răutatea, căci, dacă o faptă este bună în sine dar este 
îndeplinită cu rea intenţie, ea devine prin aceasta rea. Nu trebuie confundat 
liberul arbitru cu voinţa. Voința se îndreaptă în mod natural la bine, libertatea 
se poate înclina către rău. Aşezaţi, ca să zicem aşa, între trup şi spirit, noi 
suntem antrenați de o dublă mişcare, una proprie sufle-tului şi care ne duce 
întotdeauna către bine, fără oboseală şi fără alegere; cealaltă, care ne vine de la 
trup, ne poartă către râu sau spre lumea inferioară a materiei. Libertatea constă 
în a putea să urmezi prin alegere una sau alta din aceste două mişcări: ea ne-a 

dintâi a faptelor sale. Când a ajuns decăzut - ceea ce 
vine din el şi nicidecum de la Divinitate -, omul 
primeşte pedeapsa pe care o merită, şi această 
pedeapsă nu ţine de el, ci de Legea divină. Singurul 
scop al Legii divine este de a ne smulge din brațele 
răului, de a ne purifica prin toate mijloacele dreptății, 
şi de a întoarce sufletele căzute în viciu la dreapta 
rațiune. 

Legea fiind neschimbătoare şi întronând de-a 
pururi aceleaşi lucruri, fiecare ființă, schimbând in 
chip diferit meritul său, nu primeşte întotdeauna 
aceeaşi soartă; aceasta n-ar fi nici drept, nici 
folositor. Schimbarea celui judecat provoacă 
schimbarea judecății la care a fost supus, căci cum 
ar fi cu putință ca un om care nu rămâne mereu 
acelaşi să merite o aceeaşi judecată? 

Trebuie, aşadar, să îndurăm cu demnitate 
Destinele divine, să nu ne răzvrătim când suntem 
pedepsiți sau când suntem purificați, atât cât ne 
îngăduie judecata divină, de piedicile ce par să stea 
în calea fericirii acestei vieți. Judecând în felul 
acesta, vom obține iertarea greşelilor noastre trecute 
şi vom fi îndrumați către dreapta judecată aflată în 
noi. Căci cum s-ar putea ca cel ce crede că necazurile 
sale sunt roadele greşelilor sale, nu va îndepărta 
cauza ce îl împinge la nefericire, şi cum, dacă e să ne 
plângem de nenorocirile noastre, nu se va gândi el să 
se răzvrătească mai degrabă împotriva lui însuşi 
decât împotriva Zeului, care pedepseşte viciul cu 
dreptatea sa pentru ca noi să putem înțelege şi să ne 





fost dată pentru a ne putea desăvârşi şi a ne arăta demni de zeii care ne servesc 
drept model. Această putere este strict personală; ea este atât de unită cu natura 
noastră, încât în loc să spunem că ea este în noi, ar fi mai drept să spunem că 
ea este noi înşine. Omul este libertatea. lată pentru ce noi suntem singurii 
răspunzători pentru faptele noastre, şi singurii în măsură să ne atragem răsplata 
sau pedeapsa". 

reamintim de bunurile de care ne lipsim atunci când 
ne îndepărtăm de legile divine şi ne îndreptăm cu 
bună ştiinţă către viciu? Mâhnirile, într-adevăr, nu 
sunt date oamenilor la întâmplare, dacă există 
Divinitatea şi dacă există căi ale dreptății ce ne 
conduc şi ne dau fiecăruia soarta pe care o merităm. 

lată de ce se spune, pe bună dreptate, că 
Soarta îi păzeşte pe cei buni de cele mai multe din 
aceste nenorociri. Oamenii buni, primind cu bucurie 
judecata Zeului, îndură cu mai multă răbdare relele 
ce se abat asupra lor şi, bizuindu-se pe faptele lor 
pentru a dobândi virtutea, lucrurile cele mai grele li 
se par uşoare. Ei au nădejdea neclintită că astfel de 
mâhniri nu vor mai veni să le tulbure viața căci, 
arătându-se virtuoşi, ei vor dobândi bunurile divine 
prin practicarea celei mai înalte şi mai nobile virtuți, 
şi bunurile omeneşti prin obişnuința virtuții mijlociil. 

Mai mult chiar, îndurând necazurile cu 
blândețe, aceşti oameni buni vor ajunge să se 
lecuiască de relele lor, căci vor găsi în răbdare cel mai 
bun leac. Cum s-ar putea folosi cineva de sfintele 
rugăciuni, într-un mod demn de Stăpânul Divin, 
dacă nu ar crede că Providența şi Dreptatea veghează 
la destinele omeneşti, că sufletul nostru este 
nemuritor? şi că el primeşte întotdeauna suferințele 
din pricina înclinațiilor propriei sale voințe? Cel ce nu 
pune pe seama acestor cauze soarta pe care o are în 
viața prezentă, de unde va găsi mijloacele şi tăria de a 
o îndura cu blândețe? Unde va afla el arta de a se 
lecui? 

Nu e cu putință să consimțim la aceste 





' Bunurile divine ne eliberează din legăturile pământeşti şi ne unesc cu fiinţele 
superioare; bunurile omeneşti nu fac din noi decât un om cinstit. 

? Nemurirea despre care vorbeşte aici Hierocles este acea nemurire anterioară 
de care a beneficiat sufletul într-o stare precedentă. 

necazuri ale vieţii ca la nişte lucruri mai bune decât 
opusele lor, căci aceste rele, prin însuşi faptul că 
sunt chinuitoare şi dureroase, ne par prin natura lor 
vrednice de a fi respinse. Natura noastră nu se 
supune bucuroasă la astfel de încercări, cel puțin 
atât timp cât nu aşteaptă oarecare bine de la 
răbdarea cu care îndură nefericirea. Fără această 
aşteptare vom ajunge să ne supărăm, să ne 
răzvrătim, să înmulțim necazurile prin necunoaşterea 
naturii noastre, rămânând mereu sub jugul pedepsei. 
Dar când ne închipuim că universul nu e guvernat de 
Providenţă, că este prost condus, noi cădem în cea 
mai adâncă rătăcire. 

A gândi astfel înseamnă să crezi că Divinitatea 
nu există, sau că există dar nu-şi face simțită 
Providența, sau că, în sfârşit, este nepăsător față de 
soarta lumii, este nedrept şi rău. Astfel de păreri 
conțin sâmburii tuturor soiurilor de fărădelegi, şi îi 
împing la fapte necugetate pe cei ce le îmbrățişează. 
Dacă evlavia este mama tuturor virtuţilor, lipsa de 
evlavie, care înseamnă sfârşitul oricărei religii, se 
manifestă ca o ațâțătoare de cea mai joasă speţă. 
Numai cel ce a învățat să îndure necazurile cu 
blândeţe le va găsi leacul. 

Or, pentru a ajunge la asta, numai filozofia ne 
poate ajuta. Numai ea ne poate învăța să deosebim 
natura tuturor ființelor şi lucrările potrivite naturii 
lor, şi a căror înlănțuire şi rânduire înseamnă însăşi 
ordinea lumii universale. 

Din această ordine apar în mod necesar 
Destinele divine ce ne sunt menite. Partea hărăzită 
fiecăruia după meritul său este ceea ce se numeşte 
Destin; acesta ține de Providența Zeului, de buna 
orându-ială a lumii şi de libera alegere a voinței 
omeneşti. Dacă nu ar fi această Providenţă divină, nu 
ar fi nici ordine în lume, iar această ordine o putem 

numi Destin. Fără providenţă şi ordine, n-ar fi nici 
dreptate nici judecată pentru cei răi, nici răsplată 
pentru cei buni. 

Întrucât există ordine şi providenţă, ar fi trebuit 
ca toți oamenii să aibă aceleaşi bunuri în comun, 
dacă n-ar fi fost ei înşişi părtaşi la nedreptatea de pe 
pământ. Or, este evident că această nedreptate, 
ținând de libera lor alegere şi pedepsită de judecata 
Providenţței divine, nu îngăduie ca toți să aibă aceeaşi 
soartă, pentru că soarta fiecăruia ține în mod necesar 
de meritul săul. 

Să nu ne mire, aşadar, dacă aceeaşi inegalitate 
de soartă pe care o observăm la oameni apare şi la 
animalele lipsite de rațiune, la plante şi chiar şi la 
lucrurile  neînsuflețite. Faptul că întâmplarea şi 
accidentul se manifestă în lumea animală sau 
neînsuflețită nu trebuie să ne conducă la concluzia 
că ce ni se întâmplă nu este guvernat de Providenţă, 
şi nici să ne închipuim că dreptatea şi judecata 
Zeului nu ajunge până la ele, sau că soarta lor nu 
este rezultatul viciilor şi virtuţilor lor. În primul rând, 
lucrurile neînsuflețite servesc drept materie comună 
plantelor, animalelor şi oamenilor. Plantele, la rândul 
lor, oferă o hrană comună animalelor şi oamenilor, 
iar câteva animale sunt menite să hrănească alte 
animale şi pe oameni. lată în ce fel oamenii se află în 
legătură cu animalele şi cu plantele. Ei nu privesc la 





! Omul trebuie să cunoască sursa nefericirilor pe care le îndură în mod necesar; 
şi, în loc să acuze Providența, care dăruieşte bunurile şi necazurile fiecăruia 
după meritul şi faptele sale anterioare, ar trebui mai degrabă să se 
învinovăţească pe sine însuşi dacă suferă de pe urma faptelor sale din trecut. 
Datoria noastră este deci de a îndura necazurile prezente ca pe o pedeapsă sau 
ca pe un leac ce ne-a fost dat pentru purtarea noastră din trecut; şi, departe de a 
le adânci prin nerăbdare şi mânie, trebuie dimpotrivă să le îndulcim acceptând, 
prin resemnarea voinţei noastre, judecata Providenţei care ne pedepseşte doar 
pentru a ne vindeca. 

meritul celor pe care le fac să sufere, ci ei caută 
numai să-şi astâmpere foamea, să se lecuiască de 
relele lor, într-un cuvânt, să-şi satisfacă trebuințele 
prin mijloacele avute la îndemână. Aşadar, originea 
suferințelor animalelor sunt trebuințele noastre care 
cer să fie satisfăcute, iar cauza fericirii de care par să 
se bucure aceleaşi animale, este afecțiunea ce le-o 
putem arăta. 

Totuşi, împingând mai departe acest 
raționament, dacă cineva ar putea să spună că există 
ființe superioare nouă, care se folosesc de noi pentru 
a-şi împlini trebuinţele, tot aşa cum noi ne folosim de 
animale, va trebui ca, în acelaşi timp, să admită că 
asemenea ființe sunt muritoare şi să demonstreze că 
trupurile oamenilor ar fi sortite să le hrănească. Dar 
dacă deasupra omului nu există nici o ființă 
muritoare - căci omul este ultima dintre ființele 
raționale, şi prin aceasta nemuritor, el nevenind 
decât prin accident într-un trup muritor, îmbrăcând 
pentru a putea locui pe pământ un trup asemănător 
cu cel al animalelor - nu va avea cine să se folosească 
de nefericirile noastre pentru a-şi astâmpăra foamea, 
nici să-şi potolească, împotriva ordinii stabilite, pofta 
de a se hrăni. 

Prin urmare, dreptatea şi ordinea au fixat 
limitele autorității pe care Fiinţele superioare o au 
asupra noastră; ele nu pot decât să ne ajute să 
micşorăm decăderea noastră din această viață, şi pot 
de asemenea să ne apropie de ele. Ele au grijă de noi 
ca nişte părinți îndepărtați. lată de ce, pe bună 
dreptate se spune că ruşinea, răzbunarea divină şi 
teama, care au menirea de a ne feri de rău, nu feresc 
decât pe oameni. 

Animalul rațional este singurul care are în 
natura lui simțul dreptății. Pentru că stavile de 
netrecut ne despart de animalele lipsite de rațiune, 

noi trebuie să fim conduşi într-un fel cu totul diferit. 
Legea  Providenţei se exercită asupra tuturor 
lucrurilor potrivit naturii fiecăruia; şi, după cum 
fiecare şi-a primit ființa de la Creator, fiecare este de 
asemenea demn de Providența sa. Cât priveşte 
sufletele omeneşti, se pare că Ziditorul însuşi le-a 
creat, separat, pe toate. În ce priveşte animalele, el n- 
a creat decât genurile şi le-a încredințat Naturii, 
pentru ca aceasta să modeleze fiecare viețuitoare 
după placul său. Platon şi Timaios pitagoricul 
considerau că facerea fiecărei ființe muritoare nu era 
demnă de Divinitate, şi că sufletele oamenilor erau 
născute din acelaşi crater ca şi Zeii cosmici, Geniile şi 
Eroii glorificați. lată de ce providența se întinde 
asupra tuturor oamenilor şi asupra fiecăruia în 
particular, căci sufletul lor se desprinde din înalt, 
coboară în cele pământeşti, trăieşte pe pământ şi de 
aici se înalță la cer, ceea ce nu poate face nici o altă 
ființă lipsită de rațiune. Nici un animal n-a coborât 
pe pământ, nici unul nu poate trăi pe pământ ca o 
plantă cerească!, nici unul nu are o natură care să-l 
poată înălța până la astre. 

Toate acestea sunt de ajuns pentru a-i 
contrazice pe cei care tăgăduiesc orice formă de 
Providenţă. Acestora trebuie să li se arate că omul 
este cu atât mai în acord cu rațiunea cu cât îndură 
necazurile cu răbdare, şi aici se află mijlocul de a le 
alina în prezent şi de a scăpa de ele în viitor. Cei ce se 
supără şi se împotrivesc, nu câştigă nimic prin 
răzvrătirile lor, căci nu fac altceva decât să adauge la 
greşelile anterioare pe cea mai mare dintre rele - lipsa 
de credință; mai mult, necazurile li se par cu atât mai 
greu de îndurat cu cât îşi închipuie că le îndură pe 





! Expresia de plantă cerească este luată din Timaios de Platon. Vezi de 
asemenea Produs, în Plat.Tim. 

nedrept. Bolnavul care se vaită că este bolnav, nu 
face decât să-şi sporească chinul. lată de ce nu 
trebuie să ne răzvrătim atunci când soseşte plata ce 
ni se cuvine, ca nu cumva prin împotrivirea noastră 
să ne îngreunăm şi mai mult viața. 

Dacă cel care a primit drept răsplată sărăcia 
înțelege să o îndure cu răbdare, el poate găsi, în afară 
de liniştea pe care i-o dă însăşi împăcarea, o oarecare 
mângâiere pentru soarta sa; căci, pe de o parte, 
spiritul său nefiind tulburat de tristețe îl va ajuta să 
găsească cele trebuincioase vieţii, şi, pe de altă parte, 
apropiații săi cuprinşi de admiraţie pentru curajul lui 
demn, îi vor veni în ajutor după puterile fiecăruia. 
Dar dacă se mânie pe soartă, el nu face decât să 
adauge cu bună ştiinţă alte necazuri la nenorocirea 
sa; şi apoi, nefăcând decât să-şi plângă de milă, el nu 
va mai putea găsi cele necesare traiului şi nici nu va 
mai fi ajutat, dacă nu cumva i se aruncă ceva de 
pomană. Dar atunci starea de spirit a celui care dă 
pomană nu face decât să sporească amărăciunea 
celui aflat în stare de mizerie. 

Din tot ce s-a spus, rezultă că este necesar să 
îndurăm cu blândețe toate încercările vieţii, şi să ne 
dăm silința să le lecuim prin înțelegerea adevăratelor 
lor cauze; totodată, trebuie să înțelegem că nu este 
cu putință ca Providența să-l părăsească pe cel ce s-a 
arătat om bun, chiar dacă acesta mai poartă încă 
semnele pedepselor pe care faptele sale trecute le-au 
trimis asupră-i. Însă din momentul în care devine 
virtuos, el scapă de nenorociri şi află în sine însuşi 
mijlocul de a se lecui de necazuri şi ajutorul pentru a 
alunga tristețea, primind astfel de la Providenţă 
izbăvirea de toate relele. Numai decăderea noastră 
este cea care atrage judecata divină ce osândeşte 
josnicia şi trimite tot alaiul de nenorociri. Aşadar, 
este drept să gândim că virtutea noastră ne va 

elibera, şi că legea Providenţei îi va scăpa de 
nenorociri pe toţi cei ce fac binelel. 

Acestea sunt principiile care plămădesc în noi 
elementele virtuții. Ele ne descoperă adevăruri de 
nezdruncinat despre  Providenţă, despre Destin, 
despre ceea ce ține de noi; şi datorită acestor 
adevăruri, ne-am putut da seama de toate necazurile 
provocate, în toate ființele care se nasc, de 
inegalitatea sorții lor, şi am putut arăta că Divinitatea 
nu este în nici un fel răspunzătoare de aceste rele2. 

Ce am spus mai înainte, ar putea fi o temeinică 
dovadă a veşniciei sufletului. Pentru a practica 
virtutea, pentru a muri cu demnitate, pentru a ne 
purta dezinteresat față de bogăţie, e nevoie să fim pe 
deplin convinşi că sufletul nu piere odată cu trupul. 

Dar, pe de altă parte, pentru a ne îndura soarta 
cu demnitate, pentru a îndura răbdători necazurile şi 
a le putea vindeca, e nevoie să credem că sufletul nu 





! După Produs, Providența vine din bunătate, care este esenţa lui Dumnezeu 
însuşi; ea nu este altceva decât bunătatea care se manifestă. Dacă Providența 
ne pedepseşte, ea nu o face decât pentru a lucra în interesul vieţii generale, căci 
totul trebuie, în cadrul prescris, să participe la păstrarea ordinii universale. 
Participarea noastră la această menţinere a ordinii constă în a ne supune pe 
deplin Legii. 

? "Virtutea n-are stăpân; ea se alipeşte de cel ce o cinsteşte, şi îl părăseşte pe 
cel ce îi întoarce spatele. Fiecare este răspunzător de faptele sale: Zeul e 
nevinovat" (Platon, Republica). 

"Dumnezeu, scrie J. Simon rezumând ideile lui Proclus, n-a creat suflete 
criminale şi suflete pure; el le-a făcut libere; nu el trebuie făcut răspunzător de 
inegalitatea care există între oameni în ce priveşte caracterul, talentul, bogăţia, 
frumuseţea, naşterea. Egale la prima naştere (prima naştere a sufletelor 
corespunde, după Proclus, primei lor stări de inocenţă înainte de a cădea în 
materialitate), ele au această egalitate intru Dumnezeu, iar în ele însele 
inegalitatea care se stabileşte ulterior între ele, în funcţie de meritul sau 
nemeritul fiecăruia. Dreptatea lui Dumnezeu este absolută, căci ea i-a făcut pe 
oameni liberi şi le-a impus regula căreia trebuie să i se supună. El nu poate 
face nimic mai mult; el este drept; şi este o necesitate că, dacă libertatea există, 
există merit şi nemerit, pedeapsă şi răsplată (J.Simon, Comment. - Timaios de 
Platon). 


- 115 - 





s-a născut odată cu trupul. 

Prin urmare, sufletul nostru este mai presus de 
naştere şi de moarte, este alcătuit dintr-o altfel de 
esență decât trupul muritor, fiind prin natura sa 
etern. Căci nu e cu putință ca ceea ce s-a născut de 
oarece vreme să fie veşnic, după cum este cu 
neputinţă ca ce e veşnic să piară într-o zi. 

Aşadar, pentru că sufletul continuă să trăiască 
şi după moartea trupului, pentru că el este supus 
judecății primind răsplata cuvenită celor în care a 
sălăşluit, nu se poate ca ce e veşnic să se fi ivit de 
oarece vreme. Este evident, aşadar, că sufletul a 
existat din totdeauna înaintea trupului!. În felul 
acesta se vădeşte că sufletul este una din lucrările 
veşnice ale Celui care l-a creat, şi de aici rezultă 
asemănarea lui cu Zeul. 


VERSURILE XXI-XXIII 


Multe vorbe, bune sau răutăcioase, ies din gura 
oamenilor; 

Nu le-arăta prea multă prețuire, dar nici nu le- 
nfiera. 

Chiar lucruri mincinoase de auzi, îndură cu 
răbdare şi blândeţe. 


Voința omenească, neputând rămâne 
întotdeauna neclintită în virtute sau în viciu, dă 
naştere prin mijlocirea cuvântului la două feluri de 
raționamente, corespunzătoare celor două dispoziții 
opuse. De aici rezultă că unele raționamente sunt 
adevărate iar altele false; unele sunt folositoare, altele 





! Pentru Platon, sufletul participa la nemurire atât înainte cât şi după existența 
sa de pe pământ, iar această dublă nemurire îl unea cu eternitatea; el nu era 
nemuritor decât pentru că era etern. 


- 116- 





vătămătoare. Această deosebire cere din partea 
noastră un discernământ ascuţit, pentru a le alege pe 
cele bune, a le respinge pe cele rele, şi a ne feri să 
cădem - căci există rău pe care trebuie să-l 
condamnăm - în răul care ne poate determina să 
urâm absolut orice raționamenti, şi de a, veghea ca 
sub motiv că este bun ce am admis, să le acceptăm 
pe toate ca fiind valabile. 

Într-adevăr, urând orice formă de raționament, 
ajungem să ne lipsim noi înşine de cele ce sunt 
folositoare; sau, dintr-o admiraţie necugetată pentru 
cuvinte, să ajungem sub influența celor care sunt 
vătămătoare. Trebuie, aşadar, să ne slujim de această 
dragoste de cuvinte cu cel mai mare discernământ, în 
aşa fel încât, dacă lăcomia noastră de a asculta ne 
îndeamnă să auzim orice fel de vorbe, judecata 
noastră să ne determine să le respingem pe cele false. 

Procedând în felul acesta, nu vom mai fi uimiți 
şi tulburați de cuvintele rele, nu le vom mai accepta 
fără să le analizăm şi nu ne vom îndepărta de vorbele 
folositoare, sub motiv că sunt la fel ca cele false. Nu 
trebuie să căutăm raționamente pentru că sunt 
raționamente, ci pentru că sunt adevărate, şi nici să 
le condamnăm ca raționamente, ci ca mincinoase. 
Putem spune fără teamă, că singurele raționamente 
valoroase sunt cele ce reflectă cu limpezime adevărul. 

Numai astfel de raționamente păstrează 
demnitatea esenței raționale, fiind produsul 
sufletului năzuind la binele ce este în acord cu 
natura sa. Cât despre raționamentele false, acestea 
nu sunt cu adevărat raționamente; tinzând spre viciu 





! "Acest rău, numit misoginie sau ură de raționamente, era numit de Platon, în 
Fedon, "cel mai mare rău ce ne poate lovi". El atinge pe oamenii care, în loc 
sâ-i combată pe ignoranţi în mod argumentat, consideră că nimic nu are raţiuni 
solide şi valabile, şi că totul este nesigur. 

şi minciună, ele au renunțat la noblețea lor originară 
şi nu mai înseamnă altceva decât limbajul unui suflet 
părăsit de rațiune şi orbit de patimi. lată de ce poetul 
spune: nu le primi pe toate, ca nu cumva să le 
primeşti şi pe cele rele; nu le respinge pe toate, de 
teamă că le vei respinge şi pe cele bune. 

Este absurd să ajungem să  urâm 
raționamentele bune din cauza celor rele, şi să le 
acceptăm pe cele neadevărate din dragoste pentru 
cele bune. Trebuie să le prețuim pe cele adevărate, şi, 
după ce le-am primit, să căutăm să înțelegem până la 
ce punct şi în ce chip înfăţişează adevărul. Cât despre 
cele false, trebuie să le opunem întreaga tărie pe care 
ne-o dă ştiinţa logicii, pentru a putea deosebi 
adevărul de fals. Apoi, când vom fi în stare să le 
respingem cu hotărâre, nu trebuie să o facem cu 
vehemenţă sau cu răutate, ci să căutăm neostenit 
adevărul şi să  respingem orice înşelătorie cu 
argumente pline de blândețe, aşa cum ne sfătuiesc şi 
versurile: lar dacă cineva spune lucruri mincinoase, 
îndură cu răbdare şi blândeţe, ceea ce nu înseamnă 
că trebuie să încuviințăm ce este fals, ci pur şi 
simplu să ascultăm fără răutate. Când ni se spune: 
"îndură cu răbdare ce este mincinos"!, nu ni se 
spunem să fim de acord cu ce este fals, ci să 
ascultăm cu calm şi să nu ne mirăm că există oameni 
care, din nefericire, se lipsesc de adevăr. 

Mintea omului, atunci când nu urmează cu 
hotărâre părerile împărtăşite în general, zămisleşte 
neîncetat idei greşite. De aceea nu trebuie să ne 
mirăm când un om, care n-a învățat de la alții 





! Această încredere în ştiinţă este credinţa în adevăr, stăpânul suprem, pentru 
că el este lucrarea gândirii divine. Preceptul de a îndura cu blândeţe ceea ce 
este fals pare contrar anumitor principii pitagorice despre austeritate. Putem 
considera că aici pitagoricii foloseau blândeţea în raporturile cu oamenii 
obişnuiţi şi că impuneau iniţiaţilor ordinului o disciplină mai strictă. 

adevărul sau nu l-a descoperit prin el însuşi, ajunge 
să spună lucruri nesocotite şi să îmbrăţțişeze păreri 
ce se opun adevărului. Dimpotrivă, ciudat ar fi atunci 
când cineva, fără să fi vrut să învețe adevărul sau să- 
l fi căutat, ajunge să-l întâlnească din întâmplare, ca 
şi cum i-ar fi fost dezvăluit de un zeu. Trebuie deci să 
ascultăm cu răbdare pe cei ce spun lucruri false, şi 
să înțelegem din această încercare relele de care ne- 
am purificat, noi cei care, fiind supuşi datorită 
naturii noastre comune la aceleaşi rătăciri, am fost in 
stare ca prin cunoaştere să scăpăm de greşeală şi să 
ne clădim o viață diferită. 

Pentru a ajunge la această blândețe, încrederea 
în înțelepciune este mijlocul izbăvitori. Sufletul 
nostru, pregătit să lupte împotriva rătăcirilor pe care 
le poate suferi adevărul, va îndura netulburat părerile 
mincinoase, căci el a descoperit în sine însuşi, atunci 
când a învățat adevărul, tot ce ar putea fi spus 
împotriva adevărului. Ce ar putea să-l tulbure sau 
să-l clatine pe omul călit în lupta împotriva falsului? 
înțeleptul va fi cruțat de astfel de tulburări nu numai 
datorită virtuţii sale morale, ci şi încrederii cu care el 
va intra în aceste lupte. Iată ce se poate spune despre 
ascuțimea  discernământul nostru în privința 
raționamentelor. 

Cât despre obişnuința pe care trebuie să o 
dobândească omul învățat de a nu cădea nicicând în 
greşeală, poetul adaugă: 

Această blândeţe nu trebuia folosită doar pentru 
a suporta cu înțelepciune greşelile oamenilor, ci şi 
defectele lor. 


VERSURILE XXIV-XXVI 








la seama-n orice împrejurare la cele ce-ţi voi 
spune: 

Ca nimeni, niciodată, prin vorbe sau prin fapte, 
să nu poată 

Să te împingă să spui sau să săvârşeşti ceva 
nefolositor pentru tine. 


Acest precept are o cuprindere foarte largă, iar 
valoarea lui este la fel de mare ca cea a poruncii: Nu 
săvârşi nicicând vreo faptă de care să te ruşinezi, nici 
față de un altul, nici față de tine. Şi, mai ales, 
respectă-te pe tine însuți. 

Cel care a învățat să se respecte, care nu se 
gândeşte să săvârşească nici în particular şi nici cu 
alții cea mai neînsemnată faptă ruşinoasă, şi care 
alungă chiar gândul despre aşa ceva datorită rațiunii 
care veghează în el ca un adevărat păzitor, numai 
acesta este în măsură să asculte preceptul: Ca 
nimeni niciodată, prin vorbe sau prin fapte, să te 
poată amăgi. Omul care îşi cunoaşte demnitatea, nu 
se lasă niciodată amăgit de linguşiri, nici înjosit de 
teamă, oricare ar fi strădaniile făcute într-aceasta de 
vrăjmaşii sau prietenii săi. Căci cuvântul nimeni se 
referă aici la toți oamenii, oricare ar fi aceştia: tată, 
tiran, prieten sau vrăjmaş. 

Tulburările şi amăgirile sunt provocate atât de 
cuvinte cât şi de fapte; de cuvintele celor care 
amenință sau linguşesc, de faptele celor care împart 
daruri sau hotărăsc pedepse. Trebuie ca sufletul 
nostru să fie întărit împotriva tuturor primejdiilor, 
încât nicicând el să nu poată fi speriat sau subjugat 
datorită vreunei împrejurări neplăcute sau plăcute. 
Dreapta judecată aflată în noi a pus în fața acestei 
îndoite ameninţări doi paznici de nădejde: Prudenţa 
şi Curajul, ca să ne ferească de lingugşirile plăcute 
sau de groaza față de lucrurile înfricoşătoare. 

Păziți în felul acesta, nimeni nu ne va putea 
împinge vreodată să rostim ori să săvârşim vreo faptă 
nepotrivită cu dreapta judecată. Dacă înainte de orice 
ne respectăm pe noi înşine, înseamnă că nimeni nu 
ne va apărea mai demn de prețuire sau de dispreț ca 
noi înşine, pentru a ne determina să zicem sau să 
acționăm împotriva datoriei, căci atât vorba cât şi 
fapta sunt la fel de vătămătoare pentru sufletul 
nostru, şi tot ce tulbură sufletul ne tulbură pe noi, 
pentru că sufletul suntem noi. Aşadar, trebuie să 
facem ceea ce spune versul: Ce nu este folositor 
pentru tine, având grijă să înțelegem prin pronumele 
tine ceea ce suntem noi cu adevărat. Dacă, pe deo 
parte, ți se spune: Ca nimeni, prin vorbe sau fapte, să 
nu poată nicicând să te împingă să spui ori să 
făptuieşti ceva nefolositor pentru tine şi, pe de altă 
parte, eşti îndemnat să asculți prin tine însuți 
sufletul tău rațional, nu trebuie să te mai temi, dacă 
eşti înțelept, că sufletul tău raţional va mai putea fi 
rănit. 

Ceea ce face să fii ceea ce eşti, este sufletul 
tăul. Trupul tău nu este al tău; el doar îți aparține, 
iar lucrurile exterioare nu sunt ale tale ci ale celui 
care îți aparține, adică ale trupului tău. Datorită 
acestei deosebiri, tu nu vei mai încurca aceste naturi 
diferite, şi vei şti să descoperi care este esența 
omului. Şi întrucât nu vei mai considera nicicând că 
trupul tău sau lucrurile exterioare sunt eul tău, şi nu 





! Despre concepţia că sufletul nostru suntem noi, că trupul nostru este al 
nostru, şi că restul nici nu suntem noi şi nici nu este al nostru ci aparţine celui 
care este al nostru, vezi Platon, Alcibiade. Omul este definit de Plotin şi de 
Proclus drept un suflet care se serveşte de un trup. 

"În viața aceasta, numai sufletul nostru este ceea ce suntem noi cu adevărat; 
trupul nostru nu este decât o imagine care îl însoţeşte pe fiecare dintre noi... 
Fiinţa noastră adevărată este o substanţă, nemuritoare prin natura ei, care se 
numeşte suflet" (Platon, Legi). 

te vei mai preocupa de ele ca de adevărata ta 
persoană, vei îndepărta în felul acesta iubirea față de 
trup şi de bogății. 

Ignorând cu desăvârşire ceea ce suntem de 
fapt, noi ignorăm totodată lucrurile de care ar trebui 
într-adevăr să ne îngrijim; şi întotdeauna luăm 
aminte la altceva decât la noi înşine, când de fapt ar 
trebui ca întreaga atenţie să ne-o dăm nouă înşine. 

Dar dacă sufletul se foloseşte de trup, dacă 
trupul îi ţine loc de organ, şi dacă toate lucrurile 
lumii exterioare au fost făcute pentru păstrarea în 
viață a acestui instrument al sufletului nostru, este 
evident că prima şi cea mai importantă grijă trebuie 
arătată față de ceea In noi este cel dintâi şi cel mai 
important, iar grija noastră secundară pentru ceea ce 
vine în al doilea rând. 

lată de ce înțeleptul îşi vede întotdeauna de 
sănătate, nu pentru că ar crede că trupul este el 
însuşi, ci pentru a-l ţine în putere întru slujirea 
sufletului său, pentru a putea să răspundă 
chemărilor sale. A treia sa grijă va fi să folosească 
lucrurile exterioare pentru a păstra instrumentul 
sufletului său. Prima sa grijă, mai bine zis singura sa 
grijă, va fi deci pentru sufletul său, căci preocuparea 
pentru celelalte lucruri nu vine decât după cea care 
urmăreşte evoluția acestui suflet. Căci tot ce nu este 
virtute nu îţi e folositor, iar cel căruia virtutea îi este 
de folos este acelaşi cu cel care disprețuieşte tot ce 
nu este virtute. 

De aceea va trebui să ne înconjurăm de ziduri 
pentru a ne păstra virtuțile, şi astfel nu vom mai 
putea fi îndepărtați de la datoria noastră de cel care, 
prin vorbe sau fapte, va încerca să ne abată de la 
drumul drept. De pildă, un tiran nicicând nu te va 
putea îndupleca nici prin făgăduieli amăgitoare, nici 
prin  schingiuiri îngrozitoare, iar un prieten 

ascunzând o rea intenție, nicicând nu te va putea 
îndepărta de la ceea ce este folositor sufletului tău. 

Adevărul şi virtutea sunt singurele lucruri cu 
adevărat folositoare pentru noi. Vei fi deci cruțat de 
orice primejdie dacă, cunoscând propria ta esență - 
ce este ea de fapt şi cu cine se aseamănă - vei avea 
întotdeauna grijă să nu te îndepărtezi de această 
asemuire şi să priveşti ca pe cea mai mare nenorocire 
tot ce te-ar putea îndepărta de ea. 

Există deopotrivă ceea ce nu îţi e folositor, care 
te-ar putea abate de la această divină asemănare. Ce 
ni s-ar putea dărui atât de atrăgător pentru a ne 
îndepărta de la această asemănare cu Zeul şi cu 
înțelepciunea? Să fie oare promisiunea bogăției sau 
amenințarea cu sărăcia? Dar am învăţat, cu ajutorul 
dreptei judecăţi, să ne folosim sau să ne lipsim de 
bogăție, şi ştim cât de vremelnice sunt bunurile 
materiale. Ce altceva atunci? Dacă acel tiran nu ne 
lipseşte de avere, oare nu ar putea un hoț să ne fure 
bunurile, dându-ne astfel prilejul de a îndura cu 
demnitate pierderea pricinuită de un om ce nu 
posedă nimic? Oare un naufragiu n-ar putea să ne 
lipsească de ele? Şi câte alte căi nu ne pot duce la 
sapă de lemn! Asta nu înseamnă că, din dragoste 
pentru virtute, va trebui să schimbăm bogăţia pe o 
sărăcie voită însoțită de cinste, lepădându-ne de 
avere pentru motive întemeiate sau cumpărând 
virtutea la acelaşi preț cu cel oferit de cel ce încearcă 
să ne smintească. 

Dar dacă vom fi amenințați cu chinurile şi 
moartea? La asta vom răspunde, că nu noi vom 
pătimi din cauza acestor rele, dacă totuşi am ştiut să 
ne păzim., ci doar trupul nostru, care nu este noi, va 
fi chinuit. Or, trupul muritor nu suferă nimic care să 
nu fie în firea lucrurilor; întrucât, prin însăşi natura 
sa, trupul este sortit morţii, orice boală îl poate 

supune la nesfârşite chinuri torturându-l mai rău 
decât un tiran. Pentru ce atunci să fugim de ceea ce 
nu suntem în măsură să ne ferim? Pentru ce nu am 
încerca mai degrabă să salvăm ceea ce ţine de noi? 

Ceea ce prin natura sa este muritor, este 
osândit să piară, iar noi nu putem face nimic pentru 
a-l scăpa de la moarte. Dar ce este nemuritor în noi - 
sufletul, adevăratul nostru eu - îl putem încununa cu 
virtute dacă nu ne lăsăm cuprinşi de frica de moarte. 

Aşadar, dacă suferim pentru o cauză nobilă, 
noi înfrumusețăm, prin dreapta alegere a propriei 
noastre voințe, necesitatea naturii. Acestea sunt cele 
mai puternice mijloace de care se poate sluji un om 
pentru a chinui sau a se răzbuna pe semenul său. 
Dar ceea ce se află înăuntru nostru - sufletul - este 
liber şi nu se lasă supus de nimeni, dacă noi nu 
vrem. Dintr-o dragoste nemăsurată față de trup şi 
față de lucrurile lumii, noi putem să ne înrobim de 
bună voie libertatea, schimbând bunurile sufletului 
pe o viață vremelnică sau pe averi ce trec degrabă. 
Acest precept ne îndeamnă, aşadar, să respectăm în 
orice lucru tot ce ne poate întări puterea şi trăinicia 
virtuții. Versurile următoare vor adăuga alte lucruri 
la ceea ce am spus. 


VERSURILE XXVII-XXIX 


Cugetă înainte de a făptui, ca nu cumva să te 
porți nesăbuit, 

Căci numai omul păcătos spune sau face lucruri 
nesocotite. 

Nicicând, aşadar, să nu faci ceva de care-apoi 
să te căieşti. 


Înțeleaptă cugetare zămisleşte virtutea, o 
desăvârşeşte şi o păstrează, căci ea îi este deopotrivă 

mamă, doică şi paznic grijuliu. Căci dacă cercetăm în 
linişte felul de viață pe care este bine să-l urmăm, 
virtutea se înfăţişează alegerii noastre prin propria sa 
frumusețe. Din clipa aceea sufletul nostru, hotărât să 
dea tot felul de bătălii pentru virtute, obişnuit deja cu 
plăcerea lucrurilor frumoase, îşi păstrează 
nestrămutată hotărârea chiar şi în vâltoarea celor 
mai mari nenorociri, fără ca împrejurările să-l tulbure 
într-atât încât să-şi schimbe părerea şi să-l facă să 
creadă în existența unei vieți mai fericite decât cea pe 
care el a ales-o ca fiind cea mai frumoasă. 

De aici apar cele trei binefaceri ale cugetării 
înțelepte. Prima, este alegerea unei vieți mai bune; a 
doua, este punerea în practică a vieţii pe care am 
ales-o; a treia, respectarea strictă a ceea ce ne-am 
propus cu înțelepciune. Dintre aceste trei binefaceri, 
prima este legată de rațiunea care, precedându-ne 
acțiunile, determină principiile faptelor. A doua, ţine 
de rațiunea care, însoțind acțiunile noastre, 
subordonează faptele noastre principiilor directoare. 
A treia, ține de rațiunea care, după acţiune, 
cercetează faptele săvârşite şi judecă dacă acestea au 
fost făcute cum se cuvine. 

În felul acesta, în orice lucru se poate vedea 
frumusețea unei cugetări înțelepte, fie că aceasta dă 
naştere virtuţii, fie că o întreţine, fie că o păzeşte. Ea 
este începutul, cuprinsul şi sfârşitul tuturor faptelor 
bune, numai ea zămisleşte virtutea desăvârşită, şi 
numai de la ea ne poate veni izbăvirea. Natura 





! Pitagoricii recomandau filozofului acţiunea, contactul direct cu oamenii, cu 
viaţa. "Există două căi pentru a ajunge la înţelepciune: una este de a poseda 
ştiinţa matematică şi speculativă; cealaltă de a vedea lumea, de a se amesteca 
personal în treburile lumeşti, de a vedea îndeaproape, pentru a căpăta impresii 
vii şi proaspete. Studiul abstract, fără practica vieţii şi contactul cu oamenii, 
sau experienţa fără meditaţia speculativă, nu pot oferi nici adevărata 
cunoaştere, nici adevărata înţelepciune (Architas din Tarent). 

umană, fiind înzestrată cu rațiune şi deci în măsură 
să cugete şi să judece, poate, de bună voie şi prin 
proprie alegere, să aleagă binele sau răul. Dacă alege 
să trăiască bine, ea îşi păstrează şi salvează esența; 
dar dacă alegerea este nefericită, ea îşi perverteşte 
esența. Or, decăderea a ceea ce este nemuritor e un 
rău produs de această lipsă de judecată de care, ca 
să nu te porți nesăbuit, este bine să te fereşti. Actele 
nesăbuite sunt faptele rele şi nenorocite, şi numai 
omul păcătos spune sau face lucruri nesocotite. Dacă 
însă cugeti înainte de a acționa, tu nu vei spune şi 
nu vei face niciodată vreunul din acele lucruri 
nesocotite ce provoacă atâtea remuşcări celor care le- 
au săvârşit. 

Greşita alegere pe care au făcut-o le este 
arătată numai de căinţă, şi numai după ce încercarea 
le-a înfățişat roadele nefaste ale faptelor lor. Din 
contră, o judecată bine chibzuită ne arată, prin 
folosul obținut din faptele noastre, necesitatea de a 
stărui în alegerea noastră. Acest folos nu este cel al 
trupului sau al lucrurilor exterioare, ci este folosul 
care ne priveşte doar pe noi înşine, pe noi care 
suntem sfătuiți să cugetăm înainte de a făptui, şi 
făptuim ceva numai în măsura în care nu vom 
încerca păreri de rău, şi este evident că prin noi se 
înțelege sufletul nostru. Căci la ce foloseşte omului să 
adune avuţii prin sperjur, prin omoruri sau alte 
mijloace necinstite, să se îmbogăţească cu tot felul de 
lucruri de nimic lipsindu-şi sufletul de bunurile ce-i 
sunt trebuincioase? Vai lui, căci sufletul îi va deveni 
nesimțitor, sporind astfel povara răului, sau, dacă îşi 
dă seama de faptele sale josnice, din acel moment va 
fi chinuit de conştiinţa sa, fiind cuprins de remuşcări 
şi îndurând chinurile infernului. 

Apoi, negăsind vreun alt mijloc de lecuire, el va 
îmbrățişa ideea de neant, şi, închipuindu-şi că poate 

vindeca un rău cu un altul, el se va scufunda adânc 
în viciu crezând că sufletul său este muritor. 
Căutând în acest fel să scape de judecata de pe 
urmă, el se va condamna singur la a nu mai fi nimic 
după moarte. Omul rău nu vrea ca sufletul său să fie 
nemuritor, pentru a nu fi nevoit să îndure osânda 
pentru faptele sale. El o ia astfel înaintea judecății 
celor ce guvernează lumea de dincolo, şi se 
condamnă singur la o moarte absolută, ca şi cum 
neantul ar fi ursita sufletului josnic. Acest om, 
împins la viciu de necugetare îşi dă singur pedeapsa 
cerută de faptele sale. 

Întrucât judecătorii ce stăpânesc în Hades 
hotărăsc în respectul deplin al legii adevărului, ei nu 
pot hotări ca sufletul lui să nu mai existe, ci doar ca 
el să înceteze de a mai face rău. Ei caută ca răul de 
care suferă sufletul să se micşoreze prin pedepsele 
date, cu scopul de a-i salva natura, purtându-se 
astfel ca nişte medici care vindecă cele mai grele răni 
cu fierul înroşit. Dând pedepse pe măsura greşelilor 
noastre, aceşti judecători lucrează pentru a curăța 
prin căință josnicia sufletului nostru, dar nu 
nimicind esența proprie sufletului, ci purificând-o de 
toate patimile care îl întinează. Sufletul omenesc este 
pândit de primejdia de a-şi pierde esența atunci când 
se lasă atras de ceea ce este opus naturii sale; dar, 
atunci când se întoarce la ce este potrivit firii sale, el 
îşi regăseşte esența şi starea pură pe care o întinase 
şi o pierduse prin amestecul patimilor. 

lată de ce trebuie să ne străduim înainte de 
orice să nu mai păcătuim; dar dacă am dat greş, 
trebuie să ne folosim de pedeapsă pentru a vindeca 
decăderea noastră, şi să îndreptăm, prin singurul 
leac ce ne este folositor cu adevărat, ne-cugetarea 
noastră. Când am încetat de a mai fi buni, noi putem 
să regăsim virtutea numai îndurând pedeapsa 

dreaptă trimisă de Divinitate pentru a ne înălța. 
Căința este, aşadar, începutul înțelepciunii, iar 
abținerea de la vorbe şi fapte necugetate este prima 
condiție ce ne pregăteşte pentru o viață fără cusur. 

Omul care cugetă temeinic înainte de a făptui 
nu atrage asupra sa nenorociri neprevăzute. El nu 
este robul principiilor şi temeiurilor ale căror 
consecințe nu le poate prevedea, ci îşi orânduieşte 
întotdeauna prezentul cugetând la primejdiile care 
vor urma. lată de ce nici nădejdea de a dobândi 
bunuri pământeşti nu îl face să renunțe la adevăratul 
său bun, nici teama de rele nu îl împinge să 
săvârşească răul; ci el îşi trăieşte viața cu gândul 
ațintit doar la ordinea divină. 

Ca să ştii că numai omul păcătos spune sau 
face lucruri nesocotite, aminteşte-ți cum îşi plângea 
Medeea nenorocirea. O iubire nemăsurată pentru un 
străin o îndeamnă să-şi trădeze părinţii şi să apuce 
drumul pribegiei. Dispreţuită apoi de omul iubit, ea 
îşi închipuie că cele mai mari nenorociri s-au abătut 
peste ea, şi sub povara acestui gând, Medeea strigă: - 
Fie ca fulgerul cerului asupră-mi să se-abată - după 
care săvârşeşte cele mai crude fapte. Or, este o 
adevărată nebunie şi lipsă de rațiune ca ea să ceară 
să nu se împlinească ceea ce deja este împlinit; apoi, 
împinsă de dorința de răzbunare, încearcă să 
lecuiască răul cu rău; şi, închipuindu-şi că-şi poate 
şterge  nesocotința printr-o hotărâre şi mai 
nenorocită, ea se răzbună, ucigându-şi cu cruzime 
odraslele cărora le-a da viață!. 





! Medeea era fiica lui Aetes, regele Colchidei. Când Iason a venit în Colchida 
pentru a cuceri Lâna de Aur, ea s-a îndră gostit de el şi l-a ajutat să-şi ducă la 
îndeplinire misiunea. Apoi îl va urma în Grecia ca soţie şi, pentru a-l împiedica 
pe tatăl său să-i urmărească, ea îl va ucide pe fratele său, Absyrtos, aruncându- 
i în mare membrele, pentru ca tatăl său să se oprească să le adune. Abandonată 
de Iason, ea se răzbună cu o cruzime ne mai întâlnită pe soţul său necredincios, 

Sau uită-te la Agamemnon al lui Homer. 
Pedepsit că n-a putut să-şi țină mânia în frâu, el 
varsă lacrimi amare, strigând: - Vai mie! Sunt pierdut, 
curajul mă părăseşte! - stingând sub ploaia de lacrimi 
fulgerele pe care mânia i le aprinsese în ochi. 

Astfel este viața oricărui om lipsit de judecată. 
Târât încoace şi încolo de patimi opuse, el este 
nesuferit în belşug, vrednic de plâns în suferință, 
neostoit în dorință, laş când se teme; întrucât este 
lipsit de acea nobilă siguranță pe care o dă judecata 
înțeleaptă, el îşi schimbă  simțămintele după 
împrejurări. 

Pentru a nu ni se întâmpla şi nouă astfel de 
nenorociri, rostind sau săvârşind lucruri necugetate, 
să ne călăuzim în totul după dreapta rațiune şi să 
spunem odată cu Socrate: "N-aş şti s-ascult de nici un 
simțământ, de n-ar fi rațiunea ce-mi pare, după o 
adâncă cugetare, cea mai dreaptă dintre toate". 
Simțămintele ce ne-au fost date pentru a sluji rațiunii 
- înflăcărarea, dorința, senzația şi trupul însuşi, care 
este instrumentul acestor simțăminte - sunt ale 
noastre, dar nu sunt noi înşine. Nu trebuie deci să 
ascultăm de ele ci, aşa cum spune Socrate, doar de 
partea rațională din noi care este în acord armonia 
noastră. Căci numai această judecată rațională poate 
hotări ce trebuie să spunem sau să facem. 

Or, a asculta de dreapta rațiune sau a asculta 
de Divinitate este unul şi acelaşi lucru. Când o 
natură rațională se bucură de lumina ce îi este 
proprie, ea nu vrea decât ce vrea legea divină, iar 
sufletul, care se călăuzeşte după ordinea divină, 
ajunge să trăiască în armonie cu Zeul şi să facă tot 





ucigându-şi copiii şi dând morţii pe rivala sa cu ajutorul unui veşmânt otrăvit. 
Versul pe care îl citează aici Hierocles este din piesa Medeea de Euripide. 
' Iliada, Cântul X, versul 94. 

ceea ce face având privirea ațintită spre ce este 
luminos şi divin. Dimpotrivă, sufletul care se 
călăuzeşte după principii opuse devine asemenea cu 
ce este întunecat şi impur; renunțând la inteligență şi 
la Divinitate - singurele reguli adevărate ale lumii 
frumoase şi bune - el se lasă târât la întâmplare, 
pierzându-se din ce în ce mai mult. 

Acestea sunt bunurile născute dintr-o cugetare 
înțeleaptă şi nenorocirile zămislite de o purtare 
nesocotită, însă preceptul Cugetă înainte de a făptui, 
în afară de câştigurile arătate, înfrânează pornirile 
unei gândiri înfumurate, ne îndeamnă să dobândim 
cunoaşterea şi ne face viața mai fericită, cu condiția 
ca noi să ştim să alegem o viață mai bună. 


VERSURILE XXX-XXXI 


Nu săvârşi nimic din cele ce nu ştii; ci învață 


Tot ce se cuvine să ştii, şi viața fericită iți va fi 


A nu face ce nu ştim, este singurul mijloc care 
ne fereşte de greşeli. Dar a învăţa ceea ce se cuvine 
să ştim ne poate conduce la o viață mai bună, dincolo 
de greşelile care însoțesc această cunoaştere, ne 
îngăduie să urmăm în toate împrejurările o purtare 
justă. Conştiința propriei noastre ignorante curmă 
necugetarea zămislită de o gândire înfumurată, iar 
dobândirea cunoaşterii ne dă libertatea de a acționa 
fără greşeală. A şti că nu ştim şi a învăța ceea ce nu 
cunoaştem, sunt două lucruri demne de respect, căci 
ele ne pot conduce la o viață mai bună şi mai 
frumoasă. Această viață este purificată de 
înfumurarea ignoranței şi setoasă de adevărata 
ştiinţă; ea nu cinsteşte nici un lucru pe care nu-l 
cunoaşte şi caută mereu să afle ceea ce merită cu 





adevărat să fie cunoscuti. 

Or, singurele lucruri ce merită să fie învățate, 
sunt cele care ne fac să devenim asemenea Zeului, 
cele care ne determină să cugetăm înainte de a 
acționa pentru a nu săvârşi fapte nesăbuite, cele care 
ne păzesc să fim amăgiți de cineva prin vorbe sau 
fapte, cele care ne ajută să deosebim şi să cumpănim 
diferitele raționamente pe care le auzim, cele care ne 
îndeamnă să îndurăm cu blândeţe destinul divin şi 
să-l îndreptăm pe cât ne este cu putinţă, cele care ne 
sfătuiesc să nu ne temem nici de moarte, nici de 
sărăcie şi să păstrăm cumpătarea în tot ce priveşte 
trupul, cele care ne învață legile prieteniei şi ale 
respectului pe care îl datorăm celor care ne-au dat 
viață, în sfârşit, cele care ne învaţă cultul cinstei 
datorate ființelor superioare. 

Acestea sunt lucrurile pe care trebuie să le 
căutăm şi să le cunoaştem, căci ele ne fac traiul 


fericit. Omul virtuos cunoaşte bucurii ce nicicând nu 
sunt urmate de căință, căci acestea hrănesc şi 





|! Conştiinţa ignoranței noastre este cea care ne îndeamnă să vrem să 
cunoaştem ceea ce nu ştim. "Or, este evident că nu putem şti decât ceea ce am 
învăţat de la alţii, sau ceea ce am găsit noi înşine; pentru a fi putut învăţa de la 
alţii, trebuie să fi vrut să primim lecţii; pentru a fi găsit, trebuie să fi vrut să 
căutăm; dar nu putem dori în mod raţional să învăţăm sau să căutăm decât ceea 
ce credem că nu ştim. Dacă cineva îşi impune acest lucru, şi dacă el îşi 
închipuie că ştie ceea ce nu ştie, este inutil să înveţe sau să caute; atunci 
ignoranţa este de nevindecat: ea devine sminteală dacă se consideră 
atotştiitoare în lucrurile pe care nu le-a înţeles sau nu le-a căutat, şi despre care 
nu are nici un fel de cunoştinţe. Platon a fost cel care a făcut acest raţionament 
irezistibil şi care a tras concluzia că toate greşelile pe care le înfăptuieşte omul 
în viaţă vin din acest fel de ignoranță care îl face să creadă că ştie ceea ce nu 
ştie" (Fabre d'Olivet). 

"Cel care ştie, trebuie să fi învăţat de la altul sau să fi găsit singur ceea ce știe. 
Ştiinţa pe care o învăţăm de la altul este, ca să spunem aşa, exterioară; ceea ce 
găsim singuri ne aparţine numai nouă înşine. A găsi fără a căuta este lucru 
greu şi rar, a găsi ceea ce căutăm este mai la îndemână şi mai uşor, a ignora şi 
a căuta (ceea ce ignorăm) este cu neputinţă" (Architas din Tarent). 

întăresc virtutea. Orice plăcere, nefiind prin natura ei 
decât urmarea unei fapte, nu există prin sine însăşi, 
ci ea este determinată de faptele pe care le săvârşim. 
lată rațiunea pentru care cele mai rele fapte produc 
cele mai ruşinoase plăceri, iar cele mai alese plăceri 
sunt rezultatul celor mai drepte acțiuni. Prin urmare, 
omul cinstit nu este mai presus de omul josnic doar 
prin frumusețea faptelor sale, ci şi prin plăcerile pe 
care le încearcă, deşi plăcerea pare să fie singurul 
motiv pentru care omul josnic este atras de viciu. 
întrucât viața virtuoasă, străduindu-se să devină 
asemenea Zeului, devine o viață cu adevărat divină, 
iar viața trăită în viciu devine o viață brutală şi 
impură, este evident că plăcerea omului virtuos 
reflectă bucuria şi fericirea divină, iar ceea ce numim 
plăcerea omului josnic nu este decât o senzație 
animalică. Plăcerile şi durerile au menirea de a ne 
schimba. Cel ce cunoaşte dreapta măsură este cu 
adevărat fericit; el face ce trebuie, unde trebuie, când 
trebuie, şi cât trebuie; dar cel ce n-o cunoaşte, este 
nefericit. Numai viața liberă de păreri preconcepute 
este ferită de greşeli, şi numai viața plină de 
cunoaştere este îmbelşugată şi desăvârşită. 

Aşadar, să nu facem niciodată ceea ce nu ştim, 
iar ce ştim să facem numai când trebuie. Ignoranța 
ne împinge spre viciu, însă cunoaşterea aşteaptă 
momentul prielnic pentru a lucra, căci multe lucruri, 
cinstite în sine, devin rele când nu sunt făcute la 
momentul potrivit. 

Să înțelegem bine acest precept: căci el ne 
sfătuieşte mai întâi să ne înfrânăm pornirea de a 
acționa, pentru a nu mai fi supuşi greşelii;, apoi, 
îndemnându-ne să învăţăm nu totul, ci numai ce 
trebuie să ştim, ne îndeamnă spre cele mai bune 
fapte. 

A acționa astfel nu înseamnă a nu mai păcătui, 

ci a şti ce este necesar pentru a face ce se cuvine. 
Pentru a ne feri de greşeală este de ajuns să ne 
purificăm de orice părere preconcepută; dar pentru a 
şti ce trebuie să cunoaştem, noi avem nevoie de 
ajutorul ştiinţei. Trăind fără să săvârşim greşeli şi 
acționând cu dreptate, viața fericită ne va fi. 

Care este deci această viață preafericită, dacă 
nu viața ce îşi trage bucuria din virtute, şi în care 
binele şi plăcerea îşi dau mâna? Dacă, pe de o parte, 
urmărim numai ce este bine, şi, pe de altă parte, 
dorim ce este plăcut, oare nu se va naşte din această 
unire a binelui cu frumosul viața cea mai fericită? 

Cel care năzuieşte la ce este plăcut şi ruşinos 
în acelaşi timp, chiar dacă se lasă doar pentru scurtă 
vreme amăgit de chemarea plăcerii, nu va întârzia să 
se întoarcă la o dureroasă căință. Însă cel care 
năzuieşte la ce este frumos şi josnic, chiar dacă va 
trebui să îndure mai întâi pedeapsa pentru vina sa, 
nu va întârzia să vadă, prin alipirea sa la frumos, 
cum pedeapsa se îndepărtează de el, putând să se 
bucure în sfârşit prin virtute de o plăcere pură. În 
sfârşit, când face cu plăcere ceva ruşinos, plăcerea 
trece dar ruşinea rămânel. Dar dacă facem cu durere 
ceva frumos, durerea trece, dar frumosul rămâne. 
Rezultă, aşadar, că viața vicioasă este în mod necesar 
o viață de chin, şi că o viaţă trăită în virtute este o 
viață desăvârşită şi fericită. 

Întrucât grija față de trup este strâns legată de 
desăvârşirea sufletului, să vedem ce adaugă poetul. 


VERSURILE XXXII-XXXIV 


Trebuie să te-ngrijeşti de sănătatea trupului tău, 





! Această frază este extrasă din Musonius: "Dacă faci binele cu durere, durerea 
trece, binele rămâne; dacă faci răul cu plăcere, plăcerea trece, răul rămâne". 

Dar dă-i cu măsură băutura, mâncarea şi 
mişcarea, 

Și numesc măsură ceea ce nicicând nu te va 
stânjeni. 


Trupul muritor, care ne-a fost dat ca 
instrument pentru a putea trăi pe acest pământ, nu 
trebuie nici să-l îmbuibăm peste măsură, nici să-l 
slăbim printr-o asceză prea aspră, căci ambele 
abuzuri au neajunsul că ne lipsesc de putinţa de a ne 
sluji de trup. lată de ce suntem îndemnați să ne 
purtăm cu el cu chibzuinţă, să ne îngrijim de el când 
este bolnav sau pe deplin sănătos, astfel încât, 
păstrându-l în starea ce îi este firească, el să-şi poată 
folosi însuşirile în slujba sufletului care îl comandă, 
şi să meargă oriunde îi va porunci acesta. 

Sufletul fiind cel care se foloseşte de trup, iar 
trupul fiind cel care slujeşte sufletului, e lesne de 
înțeles grija pe care meşteşugarul trebuie să o arate 
față de unealta sa. Nu trebuie doar să ne slujim de 
trup, ci trebuie să-i dăm tot ce îi este necesar pentru 
a ne putea sluji de el!. Or, pentru că natura sa este 
necontenit supusă naşterii şi morţii, şi pentru că 
hrănirea şi evacuaţia sunt cele care îl hrănesc şi îl 
întrețin - fie că hrana înlocuieşte ceea ce se pierde, fie 
că exerciţiile fac să dispară ceea ce este de prisos - 
trebuie să se cumpănească în privința hranei cât şi 
exerciţiilor, iar pentru acesta dreapta măsură ne este 
dată de raţiunea ce trebuie să deprindă întregul trup 





! S-a vorbit mult despre disprețul pe care pitagoricii îl arătau faţă de exerciţiile 
fizice. După Porphyr, exerciţiile pe care le practica Pitagora erau cântatul din 
gură, acompaniamentul la liră, dansul şi plimbarea. După lamblikos, exerciţiile 
fizice pe care le făceau discipolii Ordinului constau în special în masaje şi 
alergări; unii practicau luptele în aer liber, iar alții se exersau în haltere sau box 
demonstrativ; în general, alegeau mişcările cele mai convenabile pentru 
fortificarea trupului lor. 

cu lucrările intelectuale ale sufletului. 

Rațiunea va alege deci hrana şi exerciţiile care, 
neîmbuibând peste măsură trupul, nu îi vor îngădui 
să aibă întâietate asupra lucrărilor spiritului, căci 
rațiunea nu se ocupă doar de un trup, ci de un trup 
ce slujeşte gândirea. lată de ce ea respinge regimul 
atletic, căci acest regim nu are grijă decât de trup 
fără a se preocupa de suflet!. Ea se îndepărtează, 
aşadar, de astfel de practici, numite exerciții 
gimnastice, pentru că acestea stau în calea luminii 
intelectuale a sufletului. 

Însă regimul care, prin deprinderile chibzuite 
ale trupului, ne face apți pentru studiul ştiinţei şi 
pentru împlinirea unor fapte virtuoase, este chiar 
regimul urmat de omul care înțelege să trăiască 
inteligent, şi de aceea se numeşte măsură ceea ce 
nicicând nu te va stânjeni. Un suflet rațional trebuie 
să păstreze măsura în tot ce îi dă trupului pentru ca 
acesta să nu fie stânjenit. El trebuie să aleagă cu 
grijă hrana, băuturile şi exerciţiile care fac trupul 
ascultător la poruncile virtuții şi să nu îi dea nimic ce 
l-ar putea face să se răzvrătească împotriva raţiunii. 
Cu cea mai mare grijă va trebui deci să împlinim 
nevoile trupului pentru a înlătura cauza dezordinilor 
sale. Calul nu devine nărăvaş şi nici nu se lasă pe 
tânjală pentru că e cal, ci pentru că n-a fost bine 
strunit de stăpânul său. 

Vorbind de grija măsurată pe care trebuie să o 





! "Omul nu este doar un suflet; el este de asemenea un trup. Fiinţa vie este 
alcătuită din cele două elemente, la fel şi omul; căci dacă trupul este un 
instrument al sufletului, el este de asemenea o parte a omului, ca şi sufletul. 
Iată de ce, unele bunuri aparțin omului, iar altele, părților care îl compun. 
Binele omului este fericirea; dintre părțile care îl alcătuiesc, sufletul are ca 
bunuri: prudenţa, curajul, dreptatea, cumpătarea; trupul are frumuseţea, 
sănătatea, buna alcătuire a membrelor, perfecta stare a simţurilor... Fericirea nu 
este altceva decât folosirea virtuţii din belşug" (Architas din Tarent). 


- 135 - 





avem față de trup, poetul a pus băutura înaintea 
mâncării, căci este mai greu să ne păzim de ea; deşi 
pentru unii înseamnă o deprindere foarte plăcută, 
abuzul de băutură poate  zdruncina complet 
organismul. Căci în băutură mai degrabă decât în 
mâncare, uită omul dreapta măsură. Exerciţiile fizice 
ne sunt şi ele propuse, căci împiedică îngrăşarea 
provocată de o hrană prea abundentă, şi pregătesc 
trupul pentru a primi din nou bucate sănătoase, căci 
exercițiile şi hrana alcătuiesc un ciclu ce se 
reînnoieşte. Practicarea exerciţiilor face ca hrana să 
fie folositoare, iar obişnuința unei hrane sănătoase 
face ca practica exerciţiilor să fie armonioasă. 

Măsura ce se cuvine a fi păstrată nu este 
aceeaşi pentru toți oamenii, fiecare trebuind să aibă 
grijă de trup potrivit îndeletnicirii sale. Orice om 
caută să facă din trupul său un instrument potrivit 
felului de viață pe care şi-l alege. Atletul caută să-l 
obişnuiască cu mişcările luptei, iar plugarul cu 
muncile obositoare ale câmpului. 

Dar ce va vrea filozoful să facă din trupul lui? 
Pentru ce fel de ocupaţie îl va obişnui? Nu este 
evident că pentru filozofie şi pentru toate operele ei? 
El îşi va hrăni şi îşi va obişnui trupul astfel ca acesta 
să ajungă, atât cât este cu putință, un instrument al 
înțelepciunii, ocupându-se întâi de toate de sufletul 
său, şi numai după aceea de trupul său. El nu va da 
uitării, din pricina părții care se serveşte de trup, 
instrumentul ce trebuie să servească sufletului; ci el 
va avea grijă, în ordinea cuvenită, şi de trupul său, 
țintind atât la virtutea sufletului ce se serveşte de el, 
cât şi la sănătatea trupului care îl slujeşte. 

lată de ce nu îl va hrăni decât cu ceea ce îi este 
cu adevărat folositor, şi va îndepărta tot ceea ce 





moleşeşte trupul şi împinge elementele eterice! ale 
sufletului nostru spre înclinații josnice şi materiale. 

De aceea poetul spune: Abţine-te de la 
alimentele de care ţi-am vorbit, alegându-le numai pe 
cele potrivite purificării trupului şi izbăvirii sufletului. 
El va da de-o parte astfel de alimente2, iar cu cele 
îngăduite se va hrăni cu măsură, ţinând seama, aşa 
cum îndeamnă Hippocrate, de anotimp, de loc, de 
vârstă şi de alte asemenea lucruri. Căci nu este 
îngăduit să ne îmbuibăm peste măsură, şi nu se 
poate prescrie un acelaşi regim unui tânăr sau unui 
bătrân, unui bolnav sau unui om sănătos, unui 
învățăcel într-ale filozofiei sau unui înțelept ajuns 
deja pe culmi. 

Măsura  pitagorică rezumă toate aceste 
îndemnuri în cuvintele ceea ce nicicând nu te va 
stânjeni. Prin această formulă scurtă poetul 
stabileşte limitele grijii pe care trebuie să o avem față 





! Acest element eteric al trupului este corpul luminos al sufletului nostru. După 
pitagorici, sufletul este unit de corpul nostru material prin intermediul unui 
corp spiritual sau vital, numit car spiritual, corp luminos, vehiculul sufletului 
etc. La sfârşitul comentariului său, Hierocles va vorbi pe larg despre 
purificarea acestui corp. Filofon spune de asemenea că: "înţelepţii se străduiesc 
ca printr-o hrană potrivită să nu îngreuneze corpul luminos". 

? Pitagora recomanda abstinenţa de la orice fel de carne pentru ca oamenii să 
se obişnuiască cu un mod de trai mai aspru, să nu se îmbuibe neîncetat cu 
alimente, să se obişnuiască cu mâncări ce n-au nevoie să fie trecute prin foc, şi 
să înveţe să-şi astâmpere setea bând apă curată. El insista asupra necesităţii de 
a întreţine trupul în acest fel, fiind singurul mijloc care îi permitea să se bucure 
de o bună sănătate şi să-i ascută spiritul... Pitagora se hrănea mai ales cu miere, 
sau cu faguri de miere cu pâine, şi nu bea nici o picătură de vin în timpul zilei; 
mânca pâine cu legume crude sau fierte, şi arareori lucruri ce proveneau din 
mare" (Diogene Laerţiu). 

După Plutarh, preoţii egipteni se supuneau unui regim asemănător: "Ceea ce 
doresc ei, este de a avea trupuri sprintene şi uşoare care să servească de înveliş 
sufletului lor, astfel ca principiul divin care se află în ei să nu fie nici 
stramtorat şi nici sufocat de precumpănirea elementului muritor”. 

Despre regimul alimentar al pitagoricilor, care păstrau în totul o dreaptă 
măsură, a se vedea şi lamblikos, Vit.Pyth. 172 

de trupul nostru, grijă ţintind la tot ce ne face viața 
fericită prin înțelepciune. La cele spuse privitor la 
sănătatea sufletului, el adaugă că trebuie să ne 
îngrijim de sănătatea trupului nostru; dacă mai 
înainte ne-a arătat ce anume face virtutea care se 
slujeşte de trup, aici el ne învață ceea ce dă sănătate 
instrumentului sufletului. Punând cap la cap cele 
două precepte, vei afla, oricine ai fi, măsura grijii pe 
care trebuie să o ai față de trupul tău, şi anume: ceea 
ce nicicând nu te va stânjeni, ceea ce nicicând nu se 
va pune în calea dorinței tale de a trăi înțelept şi care 
poate ajuta sufletului tău să înainteze pe calea 
virtuții. 

Înfierând abuzul şi greşeala, poemul ne învață 
să păstrăm în totul dreapta măsură, căci numai aşa 
vom fi în stare să ne înfrânăm lăcomia, lenevia, risipa 
şi mânia. Măsura despre care se vorbeşte aici pune 
stavilă patimilor, îndepărtează orice prilej de tristețe 
şi înlătură tot ce ar putea împiedica sufletul să 
năzuiască la inteligență şi la Divinitate!. Trebuie ca 
sufletul care se avântă către inteligență să se bucure 
de linişte deplină, să nu fie tulburat de zbuciumul 
patimilor  neostoite, să nu se supună ordinii 
lucrurilor inferioare, pentru a putea să contemple 
netulburat lucrurile superioare. 

Aceasta este măsura dată de ceea ce nicicând 
nu te va stânjeni. Făcându-te stăpân peste trupul 
tău, ea îți va arăta ce trebuie să împlineşti pentru a 
păstra instrumentul in perfectă stare; şi arătându-ți 
virtutea sufletului tău, ea nu va distruge cu nici un 
chip bunăstarea trupului. Căci este o partea a virtuții 





! Pentru a aspira la inteligenţă şi la Dumnezeu, ar trebui, după platonicieni, ca 
sufletul nostru să se replieze asupra lui însuşi, ca asupra unui centru, să se 
unească cu el însuşi, şi să ajungă astfel să contemple prin inteligenţă tot ceea 
ce se află dincolo de inteligenţa sa. Iată de ce trebuia îndepărtat tot ceea ce 
putea împiedica reculegerea sufletului. 

să ştim cum să păstrăm cu grijă organul sufletului 
nostru şi cum să-l facem folositor nevoilor 
înțelepciunii. 

Întrucât grija față de trup nu stă doar în a-i 
asigura hrană şi exerciţii, ci în a-i procura şi alte 
lucruri trebuincioase - veşminte, încălțări, mobile de 
tot felul şi locuinţe care să-l adăpostească - şi cum în 
toate aceste lucruri trebuie păstrată aceeaşi dreaptă 
măsură ce alungă din viața noastră luxul şi 
necinstea, poetul adaugă: 


VERSURILE XXXV-XXXVIII 


Deprinde-te cu o viață curată şi simplă; 

Ș ipăzeşte-te să faci ceea ce trezeşte ranchiuna. 

Nu cheltui fără rost, ca cei ce nu ştiu în ce stă 
binele. 

Dar nici nu fii zgăârcit; dreapta măsură e cea mai 
bună-n toate. 


Măsura este bună nu numai în privința hranei 
şi băuturii, ci trebuie păstrată în toate celelalte 
lucruri, căci prin ea ne purificăm de toate greşelile pe 
care abuzul ne împinge să le săvârşim. Or, măsura 
poate fi depăşită în două feluri: pe de o parte, 
lăsându-ne ademeniţi de lux şi de măreție, iar pe de 
altă parte, dându-ne pe mâna lăcomiei. 

Aceste defecte sunt la fel de condamnabile şi de 
nedemne pentru un filozof, căci ele strică armonia ce 
trebuie păstrată în tot ce priveşte trupul. În sfârşit, 
curăţenia exagerată se preschimbă în slăbiciune şi în 
rafinament, iar simplitatea, când este împinsă la 
limita ei, se preschimbă în murdărie şi lăcomie. 

Pentru a nu cădea prin grijă prea mare față de 
curățenie in primul defect, şi prin simplitate în al 
doilea, trebuie să păstrăm calea de mijloc, să ne 

îndepărtăm de aceste vicii aflate în preajma acestor 
virtuți, şi să ne slujim de una pentru a o îndrepta pe 
cealaltă. în felul acesta vom învăța să trăim simplu, 
fără ca să devenim murdari, şi curat, fără ca să dăm 
prilejul la lux şi rafinament. Aşadar, vom păstra 
măsura în tot ce priveşte îngrijirea trupului: vom 
alege veşminte curate, dar fără podoabe, o casă 
curată, dar fără lux. 

Întrucât sufletul raţional este stăpânul 
trupului, este bine ca tot ce priveşte trupul să fie 
rânduit şi ordonat de rațiune, căci aceasta, raportând 
totul la demnitatea sa, condamnă luxul şi lăcomia. 
Pentru a nu se lăsa purtată spre măreții deşarte, ea 
se foloseşte la simplitate; şi pentru a nu trăi în 
mizerie şi in urâțenie respingătoare, ea se foloseşte de 
curățenie. Ea alege, de pildă, veşminte care nu sunt 
din cea mai fină stofă, dar care sunt curate; vase care 
nu sunt din argint sau din aur, ci din metal obişnuit 
şi curat; o casă care nu este luxoasă sau împodobită 
eu piese nefolositoare, ci plăcută şi curată. Ea 
respinge luxul şi rafinamentul din modul în care 
înțelege să trăiască, căutând simplitatea. 

Veşmintele, locuințele, mobilele de tot felul 
sunt necesare doar atunci când sunt curate şi 
potrivite scopului pentru care au fost create. La ce 
bun o farfurie mare pentru o porție de mâncare mică? 
sau o farfurie murdară ce te umple de dezgust? La ce 
bun o casă mare pentru cei care pot viețui plăcut 
doar într-un colț? Şi la ce bun o casă murdară dacă 
nu e primitoare? La fel este cu toate lucrurile. Vei 
găsi întotdeauna, şi pretutindeni, că tot ce nu este 
curat şi simplu este nefolositor, căci de îndată ce 
depăşeşti măsura trebuinţei, te arunci în brațele 
poftei neostoite. 

lată de ce trebuie să păstrezi măsura în toate 
lucrurile necesare vieții, ținându-te pe calea de mijloc 

aflată la egală distanță de patimile nemăsurate. 
Deprinde-te cu o viaţă curată, spune poetul. Văzând 
apoi că această curățenie ne poate împinge la 
moliciune şi rafinament, adaugă: şi simplă. Dar 
văzând că sfătuindu-ne să trăim simplu am putea 
cădea în lăcomie, el ne îndeamnă să trăim curat, 
ferindu-ne de orice abuz şi păstrând cumpăna pentru 
ca astfel să ducem o viață demnă de o ființă 
rațională. 

Rânduindu-ne viața în felul acesta, câştigul 
nostru va fi mare, căci vom scăpa din ghearele 
ranchiunei ce zămisleşte lipsa de măsură. Dacă 
aplicăm în viață preceptul Nimic prea mult, nu vom 
ridica împotriva noastră pe concetățeni pe motiv că 
trăim în lux sau în mizerie, că suntem risipitori sau 
zgârciți. Cei ce n-au măsură îşi atrag îndreptățitul 
dispreț al oamenilor în mijlocul cărora trăiesc. Acesta 
este înțelesul cuvântului ranchiună, atunci când ni 
se spune: păzeşte-te să faci ceea ce trezeşte 
ranchiuna. Or, atât rațiunea cât şi cei mai mulți 
oameni condamnă, în felul în care trăim, luxul şi 
murdăria, iar în felul în care cheltuim, risipa şi 
zgârcenia. 

lată pentru ce dărnicia şi cumpănirea trebuie 
să arate, în toată purtarea noastră prudenta stare a 
sufletului nostru şi acea dreaptă măsură care este 
cea mai bună în toate. Prin urmare, cel ce doreşte să 
trăiască în linişte se va înfrâna, atât cât va fi cu 
putință, de la orice ar putea provoca sau ațâța 
ranchiuna, şi astfel va înainta nestingherit către 
virtute!. 





! Păstrează măsura în toate căci este însuşirea de căpătâi" (Hesiod, Op.Di.). 
Măsura şi proporţia, spune Platon în Filebos, trebuie să constituie pretutindeni 
frumuseţea şi virtutea lucrurilor. Pentru pitagorici, scrie lamblikos în Vit.Pyth., 
ordinea şi frumuseţea erau un efect al numărului şi al proporţiei. în concepţia 
lor, ideea de frumos se confunda cu cea de ordine, de armonie şi de proporţie. 

Noi putem să trăim la adăpost de ranchiună 
numai ducând un trai simplu şi curat, ferindu-ne de 
abuzurile zadarnice ale celor care nu ştiu ce 
înseamnă frumosul. Această neştiință dă naştere la 
două mari rele: risipa şi lăcomia, două lucruri 
condamnate fie ca îngâmfare nemăsurată, fie ca 
zgârcenie josnică.! Noi putem să ne ferim de aceste 
două rele porniri cultivând dărnicia; această virtute 
înseamnă a şti să dai şi să primeşti, a păstra calea de 
mijloc în câştiguri sau în cheltuieli, a te folosi de 
lucruri potrivit dreptei rațiuni. 

Acestea sunt înțeleptele precepte despre buna 
întrebuințare pe care trebuie să o dăm trupului 
nostru şi bunurilor lumeşti, astfel ca, prin ele să 
poată străluci frumusețea virtuţii. Maxima care 
urmează nu face decât să întărească ceea ce am spus 
aici. 


VERSUL XXXIX 


Nu-ţi lua drept îndatoriri ceva ce ti-ar putea 
dăuna, 
Și mai ales cugetă înainte de a trece la fapte. 





A întrece măsura însemna a strica armonia, a cădea în dezordine şi a atrage 
consecinţele răzbunării divine. 

Despre preceptul Nimic prea mult, gravat de Chilon pe o coloană a templului 
din Delphi, a se vedea Diodor din Sicilia. 

Studiind natura, scrie Ed. Chaignet, şi în mod special fenomenele cereşti, ne 
iniţiem în noţiunea de ordine şi de armonie absolută, prin armonia şi ordinea 
care strălucesc pretutindeni. Noi ajungem să cunoaştem această ordine 
universală prin cunoaşterea esenței şi operelor cu adevărat divine ale 
numărului care creează totul în mod perfect. 

! Ranchiuna cuprinde sufletele oamenilor lipsiţi de inteligență" (Hermes 
Trismegistus). 

Acesta este un precept care a apărut şi cu ale 
prilejuri, fie când poetul ne sfătuia: 

Să nu faci ceva pe care-apoi să te câieşti, fie 
când numea: 

Numesc măsură, ceea ce nicicând nu te va 
stânjeni, fie când spunea: 

Ca nimeni, niciodată, cu vorba sau cu fapta să 
te împingă să spui sau să săvârşeşti ceva nefolositor 
pentru tine. 


Acest vers întruchipează, aşadar, suma tuturor 
preceptelor enunțate. El ne sfătuieşte să ne abținem 
de la tot ceea ce ne-ar putea fi vătămător, şi ne 
îndeamnă să ne folosim însuşirile în chip potrivit. Or, 
judecând înainte de a făptui, înseamnă să ne folosim 
discernământul pentru a ne da seama ce trebuie sau 
nu trebuie să facem. Este însă necesar să cugetăm cu 
înțelepciune înainte de a trece la fapte. lar când 
poetul vorbeşte despre lucrurile ce ți-ar putea dăuna, 
trebuie să înțelegem că este vorba de acele lucruri de 
care apoi ai să te căieşti. Acesta se referă la adevărata 
personalitate umană, la esența sa rațională, şi chiar 
la omul care alege să trăiască cu înțelepciune şi care 
se străduieşte să devină asemenea Zeului. 

Or, tot ce se împotriveşte dreptei rațiuni, tot ce 
stă în calea legii divine, tot ce ne împiedică să 
devenim asemenea Zeului se împotriveşte de fapt 
adevăratei noastre esențe. Unor astfel de nenorociri 
putem cădea pradă fie in relaţiile pe care le avem cu 
oamenii în mijlocul cărora trăim, fie în raporturile pe 
care le avem cu trupul de care suntem legaţi, fie in 
modul în care ne străduim să găsim ceea ce ar putea 
fi şi altora de ajutor, adică ceea ce numim bogății, 
căci cuvântul bogății vrea să însemne că ele sunt 
hărăzite folosului nostru. 

Cel pătruns de dragoste pentru bunurile divine 

trebuie să se păzească cu grijă, spre a nu se lăsa 
înduplecat să săvârşească ceva ce nu i-ar fi de folos, 
să se ferească de tot ce-ar putea fi vătămător, şi să 
respingă tot ce se împotriveşte avântului său spre 
înțelepciune. 

Dacă vom cugeta înainte de a făptui, va fi mai 
uşor să ocolim toate aceste nenorociri, iar cercetarea 
pe care o vom face după săvârşirea faptelor ne va lăsa 
cea mai plăcută amintire. La această cercetare ne 
îndeamnă şi poetul în versurile care urmează. 


VERSURILE XL-XLIV 


Nu lăsa ca dulcele somn să-ţi închidă pleoapele, 
Mai înainte de a te-ntreba astfel despre faptele 
tale de peste zi: 


Cu ce-am greşit? Ce am făcut? Ce n-am făcut din 
ce se cuvenea să fac? 

Începe cu prima şi meditează apoi asupra 
celorlalte. 

Şi apoi, dacă socoti că ai greşit, necăjeşte-te; 

Iar dacă ai făcut bine, bucură-te. 


Când vei ajunge să pui în practică aceste 
versuri, adună în mintea ta toate preceptele ce ţi-au 
fost date, pentru ca privindu-le în tribunalul tău 
lăuntric ca legi divine, să fii în măsură să analizezi şi 
să hotărăşti dacă ai acționat bine sau răul. 





! Acest examen de conştiinţă era o metodă prin care discipolul învăţa 
cunoaşterea de sine. 

"Primul precept pe care Pitagora îl dădea discipolilor care păşeau pe calea 
perfecțiunii, urmărea să-i adune în ei înşişi, să-i determine să se întrebe despre 
faptele lor, despre gândurile lor, despre vorbele lor, să reflecteze asupra 
mişcărilor exterioare şi interioare, şi să caute astfel să se cunoască. Cu- 

Cum ar putea această cercetare să ne facă să 
ne condamnăm atunci când am acționat rău, şi să ne 
bucurăm atunci când ne-am purtat cum se cuvine, 
dacă judecata ce precede faptele noastre nu ne-ar 
arăta anumite reguli după care să ne conducem viața 
şi la care tânjeşte, ca la o ţintă divină, întreaga 
noastră conştiinţă? 

Aceste versuri ne poruncesc, aşadar, să ne 
cercetăm în fiecare zi faptele, astfel încât neîncetata 
amintire a Legii să păstreze neatinsă dreptatea 
judecății noastre. Este bine ca în fiecare seară, când 
suntem pe punctul de a ne lăsa în braţele somnului, 
să chemăm în fața tribunalului lăuntric toate faptele 
de peste zi, iar judecata noastră să se preschimbe 
într-un adevărat imn! închinat divinității: Cu ce-am 





noaşterea de sine era cea mai importantă dintre toate formele de cunoaştere, 
cea care trebuia să-i conducă la celelalte (Fabre d'Olivet). 

Iată cum este schiţat portretul omului bun în concepţia pitagorică: "Omul de 
bine, înțeleptul pe care Apollon l-a descoperit în mijlocul mai multor mii de 
oameni, este propriu său judecător. Neluând aminte la părerea celor mari şi 
nici la grijile mărunte ale mulţimii, el este precum globul pământesc, rotunjit şi 
adunat în sine însuşi pentru ca nici o pată din afară să nu se aştearnă pe 
suprafaţa sa netedă. Câtă vreme durează ziua sub semnul Cancerului, câtă 
vreme se prelungeşte noaptea sub semnul Capricornului, el se examinează 
aşezân-du-se pe talerul unei balanţe drepte: nici mai mult, nici mai puţin. 
Trebuie ca unghiul să fie format din muchii egale, ca nivela să nu se abată, ca 
toate contururile să fie ferme, şi ca zgomotul produs de degetul care le sfărâmă 
să nu sune a gol. Niciodată dulcele somn nu îi închide pleoapele mai înainte ca 
el să fi revăzut toate faptele săvârşite de-a lungul întregii zilei. "M-am 
îndepărtat de la ce trebuia să fac? Ce am făcut in tot acest timp? Pentru ce nu 
este nici o nobleţe în această faptă, nici o rațiune în cealaltă? De ce a fost 
necesar să iau acea hotărâre, când era mai bine să procedez altfel? Mi-a fost 
milă de cel sărman: de ce-am simţit durere în sufletul meu zbuciumat? De ce 
am ales mai degrabă ceea ce îmi era de folos decât ceea ce era cinstit? Am 
rănit cu vorba pe cineva? De ce a trebuit să mă supun firii în loc să ascult de 
datorie?" Intrând în felul acesta în analiza tuturor vorbelor şi faptelor sale, 
parcurgând din nou cele petrecute de la răsăritul şi până la apusul soarelui, el 
condamnă răul şi dă binelui ceea ce i se cuvine" (Auson, Idyl, XVI). 

! Pitagoricii aveau obiceiul să cânte imnuri dimineaţa şi seara acompaniindu-se 

greşit? Ce am făcut? Ce n-am făcut din ce se cuvenea 
să fac? Procedând în felul acesta, ne vom rândui viața 
potrivit preceptelor ce ne-au fost date şi vom pune 
rațiunea în armonie cu Inteligența care face Legea. 

Căci ce spune această stăpână a Legii? Că 
trebuie să cinstim ființele superioare în ordinea 
esenței lor, că trebuie să avem cel mai adânc respect 
pentru părinţii noştri, că trebuie să-i iubim pe 
oamenii virtuoşi, să stăpânim toate puterile şi 
patimile ce ţin de trupul nostru, să ne respectăm 
întâi de toate pe noi înşine, să fim drepți, să fim 
conştienţi de vremelnicia bunurilor materiale şi a 
vieţii, să îndurăm soarta pe care ne-a dat-o judecata 
divină, să alungăm gândurile nedemne de Stăpânul 
Divin şi să nu ne îndepărtăm rațiunea de la ce este 
divin, să nu îndrăgim şi să nu rostim decât vorbe 
cugetate, să nu ne lăsăm amăgiți sau înşelați când 
este vorba de virtute, să cugetăm temeinic înainte de 
a acționa, pentru a nu ne căi mai târziu pentru 
faptele noastre, să ne purificăm de orice idee 
preconcepută, să ne folosim viața pentru a dobândi 
cunoaşterea şi să ne punem trupul şi averea în slujba 
virtuții. Acestea sunt datoriile pe care Inteligența 
divină le întipăreşte în sufletele noastre. 

De îndată ce rațiunea le primeşte, ea le păzeşte 
cu cea mai mare străşnicie, întrebându-se adesea: Cu 
ce-am greşit? Ce am făcut? Ce n-am făcut din ce se 
cuvenea să fac? Astfel îşi aminteşte pe rând toate 
faptele sale. Atunci, dacă ea găseşte că faptele au fost 
în armonie cu legile divine, ea culege roadele bucuriei 
divine. Dar dacă descoperă că s-a făcut vinovată de 





"i 


la liră. "înainte de a se lăsa în brațele somnului, pitagoricii îşi purificau sufletul 
de zbuciumul de peste zi şi de tulburarea produsă de treburile lumeşti prin 
cântece ce îi făceau să doarmă profund, însoțiți de cele mai frumoase visuri. 
Dimineaţa, când se sculau, îşi alungau repede starea de somnolenţă şi începeau 
cu voioşie ziua intonând alte cântece" (lamblikos). 

abateri de la preceptele Legii, ea se pedepseşte cu 
căință amarnică, pentru a nu mai păcătui. lată de ce 
trebuie să ne amânăm somnul până la încheierea 
acestei cercetări. Trupul va îndura cu uşurinţă 
această osteneală, nefiind cuprins de nevoia de a 
dormi, căci traiul înfrânat pe care îl duce face ca 
înclinațiile sale cele mai greu de stăpânit să fie 
supuse autorității rațiunii. Nu lăsa ca dulcele somn 
să-ți închidă pleoapele, spune poetul, mai înainte de a 
te-ntreba despre faptele tale de peste zi. 

Dar ce înseamnă această cercetare? Pur şi 
simplu te vei întreba: Cu ce-am greşit? Ce am făcut? 
Ce n-am făcut din ce se cuvenea să fac? Noi putem 
greşi în două feluri: făcând ce nu trebuia să facem (şi 
asta vor să dea de înțeles cuvintele Cu ce-am greşit?), 
sau nefăcând ce trebuia să facem (cum ne dau de 
înțeles cuvintele Ce n-am făcut din ce se cuvenea să 
fac?). Căci una e să nu faci binele şi alta e să faci 
răul: prima, este o greşeală de uitare, cealaltă, o 
greşeală de ataşare. De pildă, când ni se spune: 
"Trebuie să te rogi, nu să blestemi; trebuie să ai grijă 
de părinţii tăi, nu să le faci rău". Cel ce pune în 
practică primele două precepte, adică nu face ce se 
cuvine să facă, şi cel care dă curs celorlalte precepte, 
adică face ce nu se cuvine să facă sunt aproape la fel 
de vinovați căci, şi într-un caz şi în celălalt, se ajunge 
la încălcarea Legii. 

De aceea suntem sfătuiți să cercetăm toate 
faptele noastre de peste zi, pe rând, neuitând nici 
una din ele. Căci sunt împrejurări în care o 
schimbare a lucrurilor poate să ne înşele judecata, şi 
să ne determine să iertăm, printr-o confuzie de 
neiertat a memoriei, ceea ce am făcut rău. Pe de altă 
parte, această reamintire a vieții zilnice ne poate 
reîimprospăta amintirea faptelor noastre petrecute 
într-o viață anterioară, şi ne poate întări sentimentul 

nemuririi noastrel. Şi, lucru de mirare, când poetul 
ne sfătuieşte să cercetăm fiecare din faptele noastre, 
el nu vrea doar ca noi să ne întrebăm: Ce-am făcut 
bine? Ce n-am făcut din ce se cuvenea să fac?, ci ne 
cere să aducem până şi cele mai neînsemnate lucruri 
în lumina judecății. lar cel chemat să ne judece 
greşelile este judecătorul cel mai aspru şi cel mai 
apropiat nouă, este propria noastră conştiinţă şi 
dreapta rațiune, adică noi înşine pentru a ne judeca 
pe noi înşine, noi înşine care am învățat să ne 
respectăm înainte de orice. Cine poate cunoaşte pe 
un altul mai bine decât se cunoaşte el însuşi? 

Ceea ce prin natura sa se bucură de libertate, 





! Anumiți autori antici şi moderni, interpretând acest pasaj din Imnurile sacre 
referitor la examenul de conştiinţă, au căzut intr-o greşeală greu de explicat. Ei 
au gândit, cu o naivitate care ne miră, că Pitagora recomanda discipolilor săi 
să-şi amintească tot ce au făcut, chiar şi lucrurile cele ntai neînsemnate, 
urmărind în felul acesta să le ascută spiritul şi să le fortifice memoria, tocmai 
pentru că este dificil să se observe şi să se reţină rapida succesiune de mici 
evenimente zilnice. Ei nu au sesizat faptul că era vorba de un exerciţiu moral. 
Cicero, amintindu-şi de acest precept al lui Pitagora, îl interpretează ca un 
şcolar nepriceput: "în felul pitagoricilor, îmi amintesc seara tot ce am făcut, 
spus sau auzit în cursul zilei, pentru a-mi exersa memoria, memoriae 
exercendae fratia. Diodor din Sicilia spune că "pitagoricii îşi exersau memoria 
cu cea mai mare grijă; ei nu intrau in aşternut până când nu revedeau toate 
evenimente petrecute din zorii zilei şi până la apusul soarelui". 

lamblikos scrie de asemenea că "un pitagoreu nu se culca niciodată mai înainte 
de a fi revăzut tot ceea ce făcuse în perioada de veghe. El se căznea să readucă 
in memorie tot ceea ce se petrecuse, păstrând cu rigurozitate ordinea şi 
succesiunea tuturor faptelor şi vorbelor." 

Majoritatea autorilor consideră însă că examenul de conştiinţă urmărea un 
dublu scop: unul moral, având menirea să ne înveţe ca prin judecată dreaptă să 
ne îndreptăm spre virtute; altul mnemotehnic, adică menit să fixeze amintirile 
şi să exerseze memoria. Neajunsul anumitor scriitori este de a nu fi văzut 
legătura dintre cele două scopuri şi de a fi mizat pe unul în detrimentul 
celuilalt. Această introspecţie, deşteptându-ne amintirile, ar putea de 
asemenea, după Hierocles, sâ ne amintească de vieţile anterioare, căci faptele 
noastre de altădată au lăsat urme de neşters pe corpul nostru luminos şi în 
inconştientul nostru. 

poate, atunci când nu vrea să se supună, să nu țină 
seama de sfaturile pe care i le dau alţii. Însă 
conştiinţa aflată înăuntru nostru este nevoită să se 
asculte pe sine însăşi. Acesta este tutorele dat nouă 
de Divinitate, acesta este învățătorul şi stăpânul 
nostru, acesta este judecătorul faptelor noastre de 
fiecare clipă, şi a cărui hotărâre, luată in cunoştinţă 
de cauză, este demnă de luat în seamă. Când citim în 
memorie tot ce am săvârşit, ne raportăm la Legea pe 
care o privim ca pe un model, şi ne mărturisim 
vrednici de răsplată sau de pedeapsă. O astfel de 
practică, repetată în fiecare zi, face din cel ce o 
respectă un chip al Zeului; ea îl şlefuieşte, adăugând 
sau înlăturând mereu câte ceva, astfel încât, 
indreptându-l spre frumusețea virtuții, îl 
desăvârşeşte neîncetatl. 





! Acest vechi precept pitagoric referitor la examenul de conștiință, va deveni, 
cu timpul, unul din preceptele favorite ale stoicismului. "Noi trebuie să ne 
chemăm sufletul la judecată în fiecare zi. Aşa făcea Sextius. Ziua odată 
încheiată, înainte de a se lăsa în voia somnului, el îşi întreba sufletul: "De ce 
păcat te-ai vindecat astăzi? Ce patimă ai alungat? Cum ai devenit mai bun?" 
Ce poate fi mai nobil decât această obişnuinţă de a revedea ceea ce s-a petrecut 
în timpul zilei! Ce somn poate fi mai odihnitor decât cel care urmează unei 
astfel de examen! Cât de liniştit şi de profund devine el atunci când sufletul, 
supunându-se propriei sale supravegheri, propriei sale cenzuri, îşi primeşte 
răsplata sau pedeapsa! La fel fac şi eu, şi, îndeplinind faţă de mine îndatoririle 
judecătorului, mă aduc în faţa tribunalului. După ce sting luminile, încep o 
cercetare atentă a zilei care s-a sfârşit şi mă întorc asupra tuturor faptelor şi 
gândurilor mele. Nu ascund nimic; nu-mi pasă de nimic. Eh! De ce mi-ar fi 
teamă să-mi recunosc greşelile, când mi-aş putea spune: "Ia aminte să nu se 
mai repete; pentru azi, te iert" (Seneca, De ira, I). 

De la stoicism şi neoplatonism, acest precept a trecut la creştinism, dar morala 
creştină, adoptându-l, l-a transformat, în creştinism, nu sufletul este propriul 
său judecător, ci Dumnezeu. În timp ce sufletul păgân se judecă pe sine şi 
devine propriu său judecător, sufletul creştin este adus in faţa tribunalului lui 
Dumnezeu. Este o schimbare de jurisdicție care produce în acuzat sentimente 
noi. Filozoful, oricât de sever ar fi, se consideră întotdeauna un prieten, un 
prieten nemulţumit poate, dar un prieten. Creştinul, din contră, în faţa 
judecătorului său suprem, de două ori de temut pentru că este judecător şi în 

Cu această cugetare se încheie prima parte a 
acestui comentariu, căci, în cele ce urmează, poetul 
va trece la preceptele ce fac din om un zeu. 


VERSURILE XLV-XLVIII 


Străduieşte-te să pui în practică aceste 

precepte, meditează asupra lor, 

Dă-le toată dragostea ta, 

şi ele te vor pune pe calea virtuții divine. 

Mă jur pe cel ce ne-a sădit in suflet sacra 
Tetradă, 

Izvorul Naturii al cărei curs e veşnic. 


Am spus în prolog că filozofia practică îl 
îmbunătăţeşte pe om, făcându-l să dobândească 
virtutea, iar cea  contemplativă, prin lumina 
inteligenţei şi adevărului, îl face asemenea Zeului. Am 
mai spus că este nevoie, cel puţin în ce ne priveşte, 
ca lucrurile mici să fie împlinite înaintea celor mari. 
Este mai uşor, într-adevăr, ca viața oamenilor să se 
rânduiască prin folosirea dreptei judecăți decât să se 
schimbe dintr-o dată, aşa cum se întâmplă când este 
îndreptată spre contemplarea lucrurilor divinet. 

E aproape cu neputinţă să ajungem fără 
zbucium să dobândim adevărul, dacă facultăţile 





acelaşi timp parte vătămată, trece de cele mai multe ori prin spaime 
necunoscute antichităţii senine. Examenul de conştiinţă devine câteodată un 
exerciţiu tragic. Compărând în faţa maiestăţii divine mânioase, sufletul creştin 
va parcurge, de nenumărate ori, datorită gravității păcatelor sale sau 
caracterului său mai mult sau mai puţin timorat şi scrupulos, toate gradele 
spaimei, toate vârtejurile nebuniei şi va ajunge să trăiască prea adesea într-o 
stare de înfricoşare continuă. 

! Hierocles vrea să spună aici că, pentru a ajunge la filozofia contemplativă, 
trebuie mai întâi să se înceapă prin practicarea virtuţii morale. Procedând 
treptat sau, cum spune Simplicius, "avansând puţin câte puţin în virtute", 
practica facilului ne face mai accesibilă abordarea dificilului. 

noastre instinctive nu sunt, datorită virtuţilor morale, 
ordonate de inteligență. Sufletul rațional, aflându-se 
la cumpăna dintre inteligenţă şi instinct, nu se poate 
uni deplin cu inteligența aflată mai presus de el, 
decât atunci când se purifică de orice înclinație spre 
ceea ce e mai prejos de el. El va fi pur numai dacă nu 
se va lăsa condus de trupul muritor şi de ceea ce este 
instinctiv, dacă le va socoti lucruri străine de natura 
sa, şi dacă le va arăta interes doar în măsura în care 
acest lucru îi este impus de Legea divină, Lege ce nu 
ne îngăduie să părăsim viața cu de la noi putere, ci 
ne porunceşte să aşteptăm până ce Zeul însuşi ne va 
izbăvi.! 

Un astfel de suflet are nevoie de două feluri de 
virtute: de virtute practică, care să-l ajute să 
stăpânească instinctul ce îl îndeamnă spre lucruri 
pământeşti, şi de virtute contemplativă care să-l 
călăuzească spre adevăratele bunuri, pentru a deveni 


asemenea ființelor divine. 





! Această interdicţie de a părăsi viaţa cu de la noi putere și acest sfat de a 
aştepta ca Dumnezeu însuşi sâ vină să ne elibereze ne sunt date de asemenea 
de Platon în Fedon: "Noi suntem puşi aici ca într-un post de pază, şi nu trebuie 
nici să ne eliberăm şi nici să dezertăm cu de la noi putere". Prin noi, trebuie să 
se înţeleagă sufletul nostru, căci "ceea ce este omul cu adevărat, este sufletul 
său" (Platon, Alcib.). Cicero spune de asemenea: Mens cujusque, is est 
quisque. 

Aşadar, nu de moartea trupească trebuie să se preocupe cel înţelept, ci de acea 
moarte filozofică despre care vorbeşte Platon: "în timpul existenţei noastre pe 
pământ, noi nu ne apropiem de cunoaştere câtă vreme ne aflăm în vreun raport 
cu trupul, cu excepţia cazurilor de absolută necesitate, şi cât timp nu îi 
permitem să ne umple de propria lui natură; noi trebuie să lucrăm pentru a ne 
purifica până când Zeul însuşi va veni să ne izbăvească" (Platon, Fedon). 
Olimpiodor şi Cicero ne-au lăsat un precept pitagoric referitor la sinucidere: 
"Nu trebuie să-ţi abandonezi postul fără aprobarea superiorului". Filolaos arăta 
că omul nu are dreptul să se sinucidă, şi, în acest sens, cita unul din preceptele 
pitagorice care învăţa că nu trebuie să-ţi lepezi povara, ci să-i ajuţi pe alţii să 
şi-o poarte pe a lor; cu alte cuvinte, trebuie să vii în ajutorul vieţii şi nu să te 
lepezi de ea. 

Versurile de care ne ocupăm stabilesc hotarele 
celor două virtuți. Astfel, Străduieşte-te să pui în 
practică aceste precepte, meditează asupra lor; dă-le 
toată dragostea ta este sfârşitul virtuții practice, iar 
ele te vor pune pe calea virtuţii divine este începutul 
ştiinţei contemplației!. Cel care a renunțat la viața 
animalică, purificându-se atât cât i-a stat în putință 
de silnicia patimilor, şi care, din brută ce era, s-a 
preschimbat într-o adevărată ființă omenească, poate 
ajunge asemenea zeilor. Că acest sfârşit este cel al 
adevărului contemplativ, autorul versurilor ne-o 
spune foarte limpede la sfârşitul poemului, ajungând 
la această sublimă concluzie: 

Iar după ce, părăsindu-ți trupul, te vei înălța în 
liberul eter, vei fi precum un zeu: nemuritor, etern, de-a 
pururi biruitor al morții?. 

Aceste versuri sacre, aşa cum vom vedea mai 
târziu, lasă să se înțeleagă că omul poate obține, prin 


practicarea virtuții şi prin cunoaşterea adevărului, 
restaurarea stării sale originare, restaurare ce pe 
drept cuvânt poate fi numită înălțarea la rangul de 
zei. 


Să revenim însă şi să analizăm dacă aceste 
cuvinte a practica, a medita, şi a iubi, vor să spună 
altceva decât îndreptarea hotărâtă a sufletului spre 
practica virtuţii. Fiind el însuşi o esență rațională, 





! Pitagoricii spuneau că omul virtuos este ca cel care merge pe urmele trasate 
de Divinitate. Urmează-l pe Zeu este unul dintre preceptele lor favorite. 
Această formulă, a merge pe urmele virtuţii divine, pare să fie împrumutată din 
Odiseea, Cântul V, versul 193, sau din Eiada, Cântul I, versul 218. 

? Inspirându-se din pitagorici, stoicii au susţinut întotdeauna că sufletul este un 
suflu de foc, un spirit aerian care îşi are originea în eter şi în înalt, şi că, atunci 
când se eliberează de legăturile trupului, el se avântă prin energia sa naturală în 
regiunile pure şi liniştite din care a coborât şi unde se află divinitatea. Acest 
eter eliberator, acest foc nestins, această lumină a gândirii divine este numit 
simbolic Mama zeilor, vatra Universului, sălaşul sau tronul lui Zeus, punctul 
de legătură sau unitatea de măsură a naturii. 

sufletul este înzestrat cu trei însuşiri. Prima ne 
îngăduie să învăţăm, şi acestei însuşiri i se 
porunceşte să mediteze la aceste precepte. A doua ne 
îngăduie să folosim ceea ce am învăţat, şi acestei 
însuşiri i se cere să pună în practică aceste maxime, 
în sfârşit a treia ne face să iubim ceea ce am învățat 
şi ceea ce practicăm, şi ei i se cere să iubească aceste 
porunci. 

Pentru ca toate facultățile sufletului nostru 
rațional să fie îndreptate şi puse în slujba acestor 
precepte ale virtuţii, este nevoie de ceea ce, în noi, 
este menit să înțeleagă: meditaţia; de ceea ce pune 
concepțiile noastre în aplicare: practica, şi de ceea ce 
face ca noi să iubim frumosul: dragostea. Cu ajutorul 
tuturor acestor facultăți, vom fi în măsură să 
dobândim adevăratele bunuri, să le punem neabătut 
în practică şi să păstrăm neîntinată iubirea 
înnăscută ce ne poartă către ele. 


Acționând astfel, divina nădejde născută din 
punerea în practică a tuturor acestor precepte, va 
face să strălucească în sufletul nostru lumina 


adevărului, aşa cum ne spune poetul însuşi: 

Ele te vor pune pe calea virtuții divine, adică te 
vor face asemenea Zeului, dându-ți adevărata 
cunoaştere a ființelor. 

A medita asupra cauzelor ființelor, asupra 
acelor cauze care îşi au originea în inteligența 
divinului Creator, ne conduce în cel mai înalt grad la 
cunoaşterea Zeului, şi ne face în acelaşi timp să 
devenim asemenea lui. Această asemănare, numită 
de poet virtute divină, trebuie să se sprijine temeinic 
pe virtutea omenească.l. 

Prima parte a Imnurilor sacre se termină deci 
cu iubirea de înțelepciune şi de tot ce este frumos. 





! Virtutea omenească se dobândeşte prin practicarea virtuţilor morale. 

Călăuziți fiind de această iubire, vom ajunge la 
cunoaşterea adevărului ce ne va conduce la 
asemănarea cu virtutea divină. Rodul acestei 
înaintări ne este confirmat aici de jurământ. De fapt, 
cel care, la începutul acestui poem, ne învăța maxima 
Respectă jurământul, jură aici hotărât că virtutea 
omenească, dacă este perfect însuşită, ne pune pe 
calea virtuții divine. 

El ne-a sfătuit mai înainte să nu jurăm pe 
lucrurile nesigure şi nici pe cele cu un deznodământ 
îndoielnic. Astfel de lucruri fiind de mică importanță 
şi schimbătoare, nu este bine să jurăm pe ele, căci 
soarta lor nu ține de noi. Dar pe lucrurile ce sunt în 
mod necesar legate unele de altele, şi care sunt de 
cea mai mare importanță, putem să jurăm în deplină 
siguranță. Schimbarea neavând nici un efect asupra 
lor, acestea nu ne vor dezamăgi, căci ele sunt legate 
unele de altele printr-o lege de absolută necesitate! şi 
întărite de jurământul poetului. Pe de altă parte, nici 
lipsa lor de însemnătate şi de valoare nu le face 
nedemne de a fi întărite prin mărturia jurământului 
divin. Căci, atât pentru oameni cât şi pentru zei, 
adevărul şi virtutea sunt bunurile cele mai mărețe. 

De altfel, pentru autorul acestor versuri, 
jurământul este o parte a învățăturii. Religia sa ne 
cere să cinstim până într-atât pe cel care ne învață 
adevărul încât, la nevoie, va trebui să întărim 
învățătura sa, să jurăm pe acest maestru şi nu doar 
să spunem: El a zis, ci şi: Aşa este şi nu altfel, mă jur 
pe el însuşi'2. Or, atunci când jură pe înlănțuirea 





! În text, "legea lui Adrasteia". Adrasteia este un epitet atribuit zeiţei Nemesis, 
care înseamnă inevitabil. Nemesis este cea care pedepseşte tot ceea ce 
depăşeşte măsura. 

? Din venerație pentru Maestrul lor, pitagoricii nu îi rosteau numele; ei nu 
îndrăzneau să-i folosească numele, după cum se temeau să rostească şi numele 
zeilor; ei îl numeau Creatorul Tetradei." (lamblikos, Vit.Pyth.) Aşa se explică 

acestor mărețe lucruri, poetul ne vorbeşte de 
Divinitate şi ne spune că sacra Tetradă, sursa ordinii 
veşnice a lumii, nu este altceva decât Divinitatea 
însăşi, creatoarea lumii. Dar cum poate fi Tetrada 
Divinitatea? Explicaţia se află in Discursul sacru! al 
lui Pitagora, discurs în care Divinitatea este slăvită ca 
Numărul numerelor?. 





de ce, atunci când jurau pe el, ei nu îi rosteau numele niciodată, ci spuneau pur 
şi simplu: Jur pe el însuşi, jur pe cel ce ne-a sădit în suflet Tetrada sacră. 
"Niciodată vreun filozof n-a meritat mai mult ca el să trăiască în memoria 
oamenilor... El avea atâta iscusinţă în vorbe, încât zilnic toţi locuitorii oraşului 
se adunau să-l asculte pe acest om pe care-l considerau egalul zeilor. Dar el nu 
se bucura de faimă doar pentru elocvenţa sa, ci era admirat mai ales pentru 
puritatea moravurilor sale" (Diodor din Sicilia, X). 

"Dreptatea şi Pitagora, Pitagora şi Adevărul erau cuvinte sinonime în şcoala 
italică. Se ştia că dixit, ipse dixit; El a spus-o sau Maestrul a spus-o, echivala 
cu Aşa vrea Legea; Aşa vrea Rațiunea; Este purul adevăr (Simon Marechal, 
Les voyages de Pythagore). 

! Acest Discurs sacru, scrie A. Delatte, era o operă foarte complexă. Scriitorii 
ne-o descriu ca fiind manifestul unui filozof, codul unui moralist şi regula unui 
fondator de societate". în acest Discurs sacru, Pitagora înfăţişa concepţiile sale 
filozofice, expunea teoriile sale despre numere, despre armonia lumii, despre 
vieţile sufletului, şi dădea societăţii pe care tocmai o fondase un fel de 
constituţie, ce fixa pentru discipolii săi programul zilnic de activitate, stabilea 
regimul şi le dădea un plan de viaţă asemănător Ordinelor monastice. Din acest 
Discurs sacru, gen de catehism scris în versuri pentru a fi mai bine reţinut, nu 
ne-au rămas decât fragmente. Cele mai importante dintre fragmentele care ne- 
au parvenit, au servit la alcătuirea compilației poetice numită Imnurile sacre 
ale pitagoricilor. 

2 Întrucât Dumnezeu a creat toate fiinţele şi fiecare categorie de fiinţe 
manifestă un număr sau o idee, este evident că numerele, ca şi fiinţele, trebuie 
să purceadă din Dumnezeu, din Unul, din Cel care, prin lucrarea sa, menţine, 
datorită numărului, armoniei şi acordului, permanenţa fiinţelor, ideilor şi 
lucrurilor. Dumnezeu este, aşadar, primul număr şi totodată prima cauză; 
întrucât el este primul număr sau Unitatea din care purced celelalte numere, 
poate fi numit pe drept cuvânt Numărul numerelor. Din acelaşi motiv mai este 
numit şi Cauza cauzelor. 

De fapt Tetrada, sau ansamblul primelor patru numere, cuprinzând întreaga 
putere a decadei şi prin ea a tuturor numerelor, este cu adevărat numărul care 
conţine toate numerele. Seria acestor prime patru numere (1+2+3+4=10) 
constituie decada, iar decada, combinându-se din nou cu primele patru numere 

Dacă toate ființele există în virtutea eternelor 
sale hotărâri, este evident că numărul manifestat în 
diferitele lor categorii ține de asemenea de cauza ce 
le-a creat; primul număr îşi are obârşia în această 
cauză, şi din ea pleacă pentru a se întinde până aici, 
pe pământi. Or, intervalul determinat până la care se 
întinde numărul este conținut în decadă. Cel care 
vrea să numere mai departe, revine după zece, la 
unu, la doi, la trei. El numără astfel a doua zecime, 
până ce ajunge la douăzeci. La fel pentru a treia 
zecime, până la ceea ce se numeşte treizeci, şi aşa 
mai departe până la o sută. După o sută, el numără 
din nou până la zece, şi astfel poate, repetând seria 
zecimilor, să ajungă până la infinit. Or, Tetrada are 
virtutea decadei. înainte de a ajunge, urmând şirul 
numerelor, la perfecțiunea aflată în decadă, se 
descoperă o anumită perfecțiune proprie Tetradei, 
căci dacă se adună numerele cuprinse între Monadă 


şi Tetradă, suma lor totală dă decada; unu, plus doi, 
plus trei, plus patru fac zece. Tetrada este totodată 
media aritmetică între monadă şi septenar, căci ea 
depăşeşte monada cu acelaşi număr cu care este 
depăşită de septenar - cu alte cuvinte este mai mare 
cu trei decât unitatea, şi mai mică decât şapte tot cu 
trei. Or, însuşirile monadei şi ale septenarului sunt 





care alcătuiesc Tetrada, zămisleşte toate numerele. Cum, în lumea aparentă, 
unitatea se extinde fără încetare în multiplicitate, iar multiplicitatea tinde 
neîncetat să se reintegreze armonios în unitate, se spune că sacra Tetradă, 
imagine a Zeului manifestat în lume, este izvorul ordinii eterne a lumii. Lumea 
este armonie, iar armonia este acordul unului şi multiplului. 

!"Te invoc, cântă un poet pitagoric, o, Număr Divin, părinte al zeilor, părinte 
al oamenilor!" Pentru Sirianus, Numărul este "extinderea şi actul raţiunilor 
seminale conţinute în Unitate... Născut din el însuşi, nemişcat, clădit pe el 
însuşi, din el şi prin el a fost creat totul, şi totul păstrează o ordine de 
nezdruncinat, el este paradigma, autorul, ziditorul, părintele zeilor, geniilor şi 
oamenilor." 


- 156 - 





minunate şi nespus de frumoase. 

Monada, ca principiu al oricărui număr, 
cuprinde în ea virtuțile tuturor numerelor; iar 
septenarul, în afară de faptul că este un număr pur 
şi nenăscut, posedă şi perfecțiunea monadei. El nu 
este zămislit de nici un număr conținut în decadă, 
aşa cum patru provine din doi ori doi, şase din doi ori 
trei, opt din doi ori patru, nouă din trei ori trei, zece 
din doi ori cinci. El nu zămisleşte nici unul din 
numerele cuprinse în decadă, aşa cum doi produce 
pe patru, trei pe nouă, iar cinci pe zece. 

Tetrada, aflată la mijloc între monada necreată 
şi septenarul pur şi nenăscut, conține şi cuprinde 
deopotrivă toate virtuțile numerelor care produc şi 
sunt produse, căci doar ea, dintre toate numerele 
cuprinse în seria ce se întinde până la zece, este 
zămislită de un număr şi, la rândul ei, zămisleşte un 
alt număr. 

Mai trebuie adăugat că prima figură a solidului 
se află în Tetradă. Punctul corespunde monadei; linia 
numărului doi, căci plecând de la un punct ea se 
duce către un altul; suprafața corespunde numărului 
trei, căci triunghiul este suprafața cea mai 
elementară formată de liniile drepte. Dar solidul 
corespunde numărului patru. în Tetradă se vede 
prima piramidă; baza sa triunghiulară face să se 
întrezărească ternarul, iar vârful cu care se termină 
aminteşte monada. 

De altfel, pentru a cerceta tot ce există, oamenii 
posedă patru facultăți: inteligența, ştiinţa, părerea, 
senzația?. Noi judecăm toate lucrurile fie prin 





! Despre monada considerată ca principiu al numerelor, şi despre septenar, pe 
care pitagoricii îl numeau Athena, pentru că această zeiţă nu fusese născută de 
o mamă şi nici nu fusese mamă, vezi Theon din Smirna. 

? Unele lucrurile se apreciază prin înţelegere, altele prin ştiinţă; aceasta prin 
părere, aceea prin sentiment. înţelegerea îi corespunde lui unu, ştiinţa lui doi, 

inteligență sau prin ştiinţă, fie prin părere sau prin 
senzație. într-un cuvânt, Tetrada cuprinde în sine 
toate lucrurile; ea este numărul elementelor, al 
anotimpurilor anului, al vârstelor, al societăţilor. 
Prin urmare, nu s-ar putea numi nici un singur lucru 
care să nu-şi aibă rădăcina în Tetradă. Căci aşa cum 
am spus, Tetrada este cauza creatoare şi ordonatoare 
a tot ce există, Divinitatea inteligibilă şi supremă care 
l-a creat pe Zeul care domneşte în cer şi în lumea 
sensibilă?. 

Cunoaşterea acestui Zeu a fost transmisă 
discipolilor de Pitagora însuşi, pe care autorul acestor 
versuri jură aici că perfecțiunea virtuții ne va 
conduce la lumina adevărului. 

lată de ce, în cazul de față, se poate spune că 
preceptul  Respectă jurământul, este respectat 
întocmai; căci, pe de o parte, se jură pe zeii care sunt 
totdeauna aceeaşi şi, pe de altă parte, se invocă 
mărturia maestrului care ne-a învățat Tetrada, a 
acelui înțelept care deşi prin natura lui nu era nici 
zeu nemuritor nici erou glorificat, a fost un om ce s-a 
împodobit cu asemănarea cu Zeul şi a fost privit de 
discipolii săi drept chip al Zeului. Acesta este motivul 
pentru care autorul versurilor jură pe el în lucruri 
atât de importante, amintind de venerația pe care 
discipolii lui Pitagora o aveau pentru maestrul lor, 





părerea lui trei, sau, ceea ce este acelaşi lucru, suprafeței, iar sentimentul lui 
patru, sau figurii solidului" (Aristotel). 

! Există patru elemente, patru anotimpuri, patru vârste. Tetrada este numărul 
societăților, căci, spune Theon din Smirna, "omul este principiul sau, altfel 
spus, unitatea. Familia corespunde numărului doi, târgul numărului trei, 
cetatea numărului patru; căci din aceste elemente se compune un neam". 

? Acest Zeu ceresc şi sensibil este Zeul care se manifestă în ordinea armonioasă 
a lumii. Este, spune Platon în Timaios, imaginea Zeului inteligibil, al 
Inteligenţei pure care se află dincolo de orice gândire formală, şi care este 
perfecta Unitate. Despre Unul inaccesibil şi ascuns şi despre Demiurgul 
creator şi conservator al tuturor lucrurilor, vezi Proclus. 

precum şi prețuirea de care se bucura acesta pentru 
ştiinţele pe care le preda!. Or, cea mai înaltă dintre 
aceste ştiinţe era cunoaşterea Tetradei ce organizează 
lumea2?. 

Această admirație pe care toți pitagoricii o 
manifestau față de persoana Maestrului lor, scrie A. 
Delatte, mergea până la venerație. Dacă ar fi să-i dăm 
crezare lui Aristotel, discipolii lui Pitagora erau 
convinşi că maestrul lor era o manifestare a lui 
Apollon, şi credeau în învățăturile sale ca în oracolele 
unei divinități". 

Dar pentru că am explicat prima parte a 
acestor versuri, şi pentru că partea a doua vorbeşte 
despre făgăduiala temeinică şi fără de greş pe care 
ne-o face cunoscută maestrul sacru al Tetradei, 
credem că a sosit vremea să trecem la alte lucruri, şi 
să arătăm mai întâi de ce pregătire, de ce râvnă, şi de 
ce sprijin avem trebuință din partea ființelor 
superioare, pentru a le putea întâmpina cum se 
cuvine. 


VERSURILE XLVII-XLIX 





! Veneraţia pitagoricilor pentru maestrul lor era atât de mare încât ei se 
înclinau în faţa învăţăturii sale spunând: Maestrul a zis, sau mai simplu, El a 
zis. încă din timpul vieţii, spune lamblikos, discipolii îl numeau divinul; după 
moartea sa, ei îl evocau spunând acest om, dar niciodată nu îi rosteau numele. 
"Caracterul mistic al pitagorismului, scrie L. Robin, se revelă şi în alte aspecte; 
Maestrul vorbeşte novicilor din spatele unei perdele, iar faimosul El a zis nu 
înseamnă doar că vorbele sale trebuie crezute orbeşte, ci şi că numele său sacru 
nu ° trebuie pronunţat niciodată. 

? Tetrada era considerată esenţa Universului, armonia, sursa a tot ceea ce este 
frumos şi bine. Pentru pitagorici, raporturile existente între primele patru 
numere reprezentau şi conţineau, de fapt, acordurile muzicale esenţiale. 
Tetrada explica legile muzicii pământeşti şi ale muzicii cereşti; şi cum armonia 
era pentru Pitagora marea lege a lumii, Tetrada a putut fi considerată de el pe 
bună dreptate drept izvorul Naturii al cărei curs e veşnic. 


- 159 - 





Dar nu începe o lucrare mai înainte de a ruga pe 
Zei, 
Să ti-o desăvârşească. 


Autorul versurilor schițează aici în câteva 
cuvinte mijloacele prin care putem să dobândim 
adevăratele bunuri: mişcarea firească a sufletului şi 
ajutorul divin. Chiar dacă alegerea faptelor frumoase 
ține de noi, nu trebuie să uităm că de la Creator am 
primit noi această facultate de a alege, şi de aceea 
avem absolută nevoie de ajutorul lui pentru a duce la 
bun sfârşit ceea ce am ales. Într-adevăr, zelul ce vine 
dinăuntrul nostru seamănă cu o mână întinsă 
primind bunurile, iar ajutorul pe care ni-l dă Zeul stă 
în aceea că el este izvorul nesecat al bunurilor pe 
care ni le dăruieşte. 

Dacă putinţa de a ajunge la adevăratele bunuri 
ține de natura sufletului nostru, numai de Stăpânul 
Divin depinde să le dezvăluie celui care le caută cu 
vrednicie. Rugăciunea pare să fie mijlocul ce uneşte 
lucrul căutat cu darul Zeului; ea ne apropie de cauza 
care ne-a creat, care ne-a dat ființa şi care vrea să ne 
conducă la fericire. 

Dar cum am putea primi fericirea dacă nu ne- 
ar fi dată de-Divinitate? Şi cum ar putea Divinitatea, 
a cărei natură este dărnicie, să dea celui care, fiind 
stăpân pe avântul sufletul său, n-ar vrea să i-o 
ceară? De aceea, ca să nu ne rugăm numai în 
cuvinte, ci să întărim prin fapte rugăciunile noastre, 
ca să nu ne încredem doar în puterea noastră ci să 
câştigăm şi ajutorul venit de la Zeu, ca să unim 
rugăciunea cu fapta, aşa cum se uneşte forma cu 
materia, şi, într-un cuvânt, ca să ne rugăm pentru ce 
facem, şi ca să facem ceea ce ne rugăm, autorul 
acestor versuri reuneşte cele două sfaturi, zicându- 
ne: Dar nu începe o lucrare mai înainte de a ruga pe 

Zei 

Să ţi-o desăvârşeascăl. 

Nu trebuie, aşadar, să râvnim să facem fapte 
bune, ca şi cum reuşita lor ar ține numai de noi, fără 
ajutorul venit de la Zeu. Dar nici nu trebuie să ne 
mulțumim doar cu cuvintele rugăciunii, fără să ne 
străduim pentru a obține ceea ce dorim. Procedând 
astfel, fie că vom arăta o virtute atee, dacă ne este 
îngăduit să ne exprimăm astfel, fie că vom face o 
rugăciune ce nu va fi însoțită de nici o acțiune. în 
primul caz, lipsa de credinţă va distruge de la bun 
început virtutea, iar în al doilea caz, inacțiunea va 
distruge folosul rugăciunii. 

Căci cum am putea împlini ceva frumos, dacă 
nu am urma regula divină? Şi cum, pe de altă parte, 
ceea ce am împlinit urmând această regulă n-ar avea 
absolută nevoie, pentru a fi dus la bun sfârşit, de 
ajutorul Zeului? Virtutea este imaginea Zeului în 


sufletul rațional şi, pentru a fi zămislită, o imagine 
are absolută nevoie de un model care, prin 
asemănare, ne îngăduie să atingem şi să posedăm 





! Rugăciunea nu este o invocaţie adresată divinității pentru a obţine favoruri; 
ea este pură de orice dorințe materiale; este elanul sufletului virtuos către 
divin, izvorul întregii perfecţiuni. Ceea ce purcede din Zeul, chiar dacă este 
distinct, nu este cu totul separat de el. în virtutea afinităţii care îl leagă încă de 
principiul său, tinde să revină la el, şi actul de iubire şi de inteligenţă care îl 
poartă spre Zeu este chiar rugăciunea. 

Esenţa rugăciunii este întoarcerea sufletului către divinitate; efectul său 
imediat, o mult mai mare virtute; țelul său suprem, unirea cu Zeul. Oamenii se 
înşeală foarte mult; ei îşi închipuie că Zeul se îndepărtează sau se apropie de 
ei, şi că forţa rugăciunii are menirea de a-l atrage şi a-l face să coboare la ei. 
Zeul este întotdeauna şi pretutindeni prezent; el se află în sufletele noastre, sau 
mai degrabă sufletele noastre sunt in el. Când credem că Zeul se apropie de 
noi, noi suntem de fapt cei care, prin virtute, iubire şi rugăciune ne apropiem 
de el, alipindu-ne la pura sa esență cu partea sufletului nostru care este 
asemenea lui. Nu Zeul se coboară în suflet, ci sufletul este cel care se înalță la 
el (Produs, In Tim.). 

binele şi frumosull. 

Se cuvine, aşadar, ca cei vor să practice 
virtutea activă să se roage, iar cei care se roagă să 
acționeze pentru a dobândi această virtute. A proceda 
astfel înseamnă a făptui având ochii aţintiți la ce este 
luminos şi divin, şi a ne îndrepta, alipindu-ne de 
cauza primă a tuturor lucrurilor, către filozofie. 

Într-adevăr, Tetrada, acest izvor al Naturii al 
cărei curs e veşnic, nu este numai cauza eternă a 
tuturor ființelor, ci şi cauza fericirii lor; ea împrăştie 
asupra întregului univers, ca o lumină inteligentă şi 
pură, binele ce îi este propriu. 

Sufletul care se alipeşte de ea şi care, precum 
un ochi, se purifică pentru a-şi face privirea mai 
pătrunzătoare, este îndemnat la rugăciune de silința 
sa pentru faptele bune; şi, din nou, prin puterea 
izvorâtă din rugăciunea împlinită el îşi sporeşte zelul, 
căci îşi uneşte faptele cu vorbele şi dă tărie faptelor 


sale virtuoase prin legăturile ce îl unesc cu 





Scopul rugăciunii este să ne unească cu ființele superioare din care 
purcedem. "Esenţa rugăciunii este de a uni sufletul cu zeii" (Proclus, In Tim.). 
Rugăciunea, în şcoala din Alexandria, nu era doar o cerere adresată lui 
Dumnezeu pentru a obţine un lucru necesar, nu era doar un act de mulţumire 
pentru ceea ce deja a fost obţinut; starea sufletului care se roagă, este o stare 
filozofică care purifică şi sfinţeşte numai prin ceea ce a fost cerut. Deasupra 
raţiunii şi ştiinţei se află un uriaş efort al inteligenţei umane, prin care sufletul 
se uneşte atât de strâns cu Dumnezeu încât ajunge, ca să spunem aşa, să se 
identifice cu el, şi să cunoască pentru o clipă natura divină ca pe propria sa 
conştiinţă. Această unire a sufletului cu Dumnezeu se produce prin extaz, iar 
extazul nu este doar ultimul grad al cunoaşterii, ci este de asemenea, un scop al 
moralei, starea cea mai pură şi mai sfântă, pentru că el înalţă omul până la 
sursa întregii sfinţenii. Cu toate că această unire mistică a creaturii cu 
Creatorul reprezintă culmea înţelepciunii, nu ştiinţa reprezintă cel mai sigur 
mijloc de a ajunge la ea; este o dorinţă, o aspirație, o iubire fără limite, care ne 
poartă atât de departe de noi înşine încât lumea întreagă dispare pentru noi, şi 
nu mai trăim decât pentru contemplarea şi iubirea de Dumnezeu. Această 
aspirație, această dorinţă, această iubire, închisă în noi înşine sau exteriorizată 
prin cuvinte sau prin semne de adoraţie, este rugăciunea" (J. Simon). 

Divinitatea. 

Găsind calea cea dreaptă fie prin sine însuşi, 
fie primind-o prin iluminare divină, el caută să facă 
ceea ce cere în rugăciunile sale, şi să se roage pentru 
a duce la bun sfârşit ceea ce face. Aceasta este 
legătura dintre rugăciune şi acţiune. lar roadele 
dobândite din aceste două lucruri le vom vedea în 
cele ce urmează. 


VERSURILE XLIX-LI 


Când toate aceste precepte îți vor fi bine 
cunoscute, 

Vei înțelege alcătuirea Zeilor nemuritori şi a 
oamenilor muritori, vei afla 

Până la ce punct lucrurile se despart şi pană la 
ce punct ele se unesc. 





! Aşadar, pentru Hierocles, rugăciunea nu reprezintă o simplă formulă de 
implorare; ea este un act de supunere şi de încredere în Dumnezeu, un elan de 
credinţă care ne poartă spre el şi ne determină să acţionăm întotdeauna bine. 
"Pitagora dezaproba rugăciunile adresate zeilor pentru folosul propriu, din 
cauza necunoaşterii a ceea ce este cu adevărat folositor" (Diogene Laerţiu). 
Platon a păstrat, în Al doilea Alcibiade, două versuri în care un poet, 
adresându-se lui Zeus, în numele său şi al tovarăşilor săi, îl imploră să rămână 
surd la rugăciunile lor atunci când îi vor cere anumite favoruri pe care le 
consideră necesare, şi să nu le trimită decât ceea ce este cu adevărat folositor. 
Pitagora spunea că trebuie să fii simplu în rugăciuni şi să nu numeşti 
binefacerile pe care le ceri, ca puterea, frumuseţea, bogăţia, şi alte bunuri 
asemănătoare, căci adesea oricare din aceste lucruri, când sunt prea mult 
dorite, ne pot duce la pierzanie. El mai spunea că înţelepţii trebuie să se roage 
zeilor pentru cei ignoranţi, căci aceştia nu cunosc care sunt adevăratele bunuri 
ale vieţii pe care trebuie să le ceară de la zei" (Diodor din Sicilia). 

"Pitagora voia ca zeii să fie cinstiţi în fiecare zi prin imnuri", spune lamblikos 
în Vit.Pyth., iar Porphyr povesteşte că aceste imnuri erau întotdeauna 
acompaniate la liră. Lira era simbolul armoniei lumii, şi pitagoricii, 
celebrându-i pe zei, nu căutau decât să trăiască în acord cu armonia pe care o 
răspândea în lume Inteligența divină. 


- 163 - 





Cel mai important lucru făgăduit de poet 
acelora care vor urma preceptele este cunoaşterea 
Zeului, ştiinţa teologică, cunoaşterea tuturor ființelor 
născute din Tetradă, cu înțelegerea limpede a ceea ce 
le separă pe genuri, şi a ceea ce le uneşte in unitate. 
Ordinea şi rangul acestor ființe sunt înfăţişate aici 
prin cuvântul alcătuire. Versul: Pană la ce punct ele 
se separă, ne arată diversitatea lor, iar versul: Până 
la ce punct ele se unesc, ne arată legătura lor 
generică. Deşi în mod natural sunt separate, diferitele 
genuri de substanțe raționale se unesc într-un 
acelaşi ansamblu, tocmai datorită acestei separații, 
căci faptul că unele sunt create să fie primele, altele 
la mijloc iar altele la urmă, le face să fie separate şi 
unite în acelaşi timp. 

Într-adevăr, fiinţele dintâi n-ar putea să devină 
cele din mijloc sau cele din urmă; cele mijlocii, 
primele sau ultimele; ultimele, cele mijlocii sau cele 
dintâi. Separate după genul lor, ele rămân veşnic 
stabilite în limitele trasate de Ziditorul lumii. în acest 
fel trebuie înțeleasă expresia "Pană la ce punct se 
separă”. Cât priveşte expresia: "Pană la ce punct se 
unesc", o vom cerceta în acelaşi fel. 

Acest univers n-ar fi atât de desăvârşit dacă n- 
ar cuprinde la sânul său, precum începutul, mijlocul 
şi sfârşitul unui tot închegat, pe cele dintâi, pe cele 
din mijloc şi pe cele din urmă părți ce îl alcătuiesc. 
Or, cele dintâi n-ar mai fi primele dacă n-ar fi urmate 
de cele mijlocii şi de cele din urmă. Mijlociile n-ar mai 
fi ceea ce sunt, dacă n-ar avea la capete cele două 
extreme. În sfârşit, cele din urmă, n-ar mai fi 
ultimele, dacă n-ar fi precedate de primele şi de cele 
din mijloc. 

Toate aceste părți lucrează, aşadar, la 
desăvârşirea marelui Tot, adică se unesc unele cu 





altele. Ca specii diferite, ele sunt separate, dar ca 
părți ale unui univers unic, ele se unesc, şi, fiind 
separate şi unite în acelaşi timp, ele alcătuiesc 
ordinea divină a lumii universale, alcătuire pe care o 
vom putea cunoaşte numai dacă vom urma 
preceptele ce ne-au fost date. 

Or, îndată ce gândim la genurile extreme, 
spiritului nostru i se înfăţişează dintr-o dată şi 
genurile din mijloc. lată de ce autorul versurilor ne 
spune: vei cunoaşte alcătuirea Zeilor nemuritori şi a 
oamenilor muritori. Căci ființele dintâi sunt legate de 
cele din urmă prin cele mijlocii, iar ultimele se înalță 
la cele dintâi prin mijlocirea Eroilor glorificați. 
Aceasta este ordinea şi rangul ființelor raționale!. 

Am arătat că Zeii nemuritori sunt primele ființe 
in această lume, că după ei vin Eroii glorificați, şi că, 
în cele din urmă, apar Geniile pământeşti, genii pe 
care poetul le numeşte oameni muritori. Totodată, 


am explicat pe scurt cum trebuie să concepem fiecare 





! Doctrina identităţii de origine a zeilor şi oamenilor, care se rezumă atât de 
des în afirmaţia unei înrudiri a unora cu ceilalți, este o concepție pitagorico- 
orfică. Pentru Empedocle, omul este un 8aificov, geniu ceresc exilat pe pământ 
pentru a-şi ispăşi păcatele; printr-o educaţie potrivită şi prin purificări, el poate 
regăsi conştiinţa originilor sale şi a naturii sale divine şi poate intra din nou în 
rândul Preafericiţilor. Toate fiinţele vii, * inclusiv zeii, sunt înrudite între ele, 
pentru că au o aceeaşi origine. Pentru orfici, Natura era mama comună, 
educatoarea şi doica oamenilor şi a zeilor. Misterele învățau o doctrină 
asemănătoare, şi sufletele iniţiaţilor se prevalau de rudenia lor cu zeii pentru a 
fi admise în divina lor tovărăşie. 

"Oamenii şi zeii au o origine comună. Şi unii şi alţii am fost alăptaţi de aceeaşi 
mamă; dar suntem separați prin întreaga putere ce ne-a fost dată. Omenirea nu 
înseamnă nimic, şi cerul de aramă, sălaş al zeilor, rămâne de neclintit. Totuşi 
un suflet mare, o inteligență sublimă, o comunitate de natură ne dă o anumită 
asemănare cu cei Nemuritori, deşi noi uităm mereu țelul pe care destinul l-a 
fixat drumului nostru" (Pindar). în virtutea acestei înrudiri, pitagoricii credeau 
că sufletul este o fiinţă divină îngropată în trup pentru pedepsirea păcatelor. 
Despre doctrina pitagorică a sufletelor omeneşti provenind dintr-un acelaşi 
suflet universal, vezi Sextus Empiricus. 

din aceste genuri. însă cunoaşterea temeinică a 
tuturor acestor ființe pe care tradiția ne învaţă să le 
cinstim, aparține numai celor care au împodobit 
virtutea practică cu virtutea contemplativă, sau celor 
care, prin perfecțiunea virtuții omeneşti, s-au ridicat 
până la virtutea divină. A cunoaşte în acest fel modul 
în care ființele au fost aşezate şi rânduite de 
Divinitatea însăşi, înseamnă a deveni asemenea 
Divinității. 

Întrucât după fiinţele necorporale vine natura 
corporală, care umple lumea văzută şi este supusă 
autorității esențelor raționale, poetul ne înfăţişează 
binefacerile de care se vor bucura cei care, cercetând 
ordonat această ştiinţă, vor înainta în studiul Naturii. 


VERSURILE LII-LIII 


Vei mai cunoaşte, după Dreptate, că Natura este 
in totul asemănătoare sieşi, 

Încât nu vei mai nădăjdui ce nu e de nădăjduit, 

Și nimic nu iți va mai fi ascuns. 


Natura, modelând acest univers după armonia 
divină, l-a creat după chipul şi asemănarea sa, şi a 
dezvăluit frumuseţea divină în toate înfățişările 
răspândite in lume. Astfel, ea a dat cerului mişcarea 
veşnică, pământului temeinicia, şi aceste două stări 
opuse întruchipează trăsături ale asemănării divine. 
Ea a orânduit corpului ceresc să dea ocol 
universului, iar corpului pământesc să-i stea în 
centru. Or, într-o sferă centrul, sub un anumit 
aspect, poate fi privit ca început şi, sub alt aspect, ca 
sfârşit a ceea ce el conţine în sinel. în virtutea acestei 





! Dacă privim o sferă pe dinăuntru, centrul acesteia reprezintă începutul, iar 
circumferința, sfârşitul; dacă o privim din afară, circumferința îi este început, 

alcătuiri, dacă ţinuturile superioare sunt împodobite 
de astre şi dacă, sub ele, există ființe inteligente, 
pământul nu este împodobit decât de plante şi de 
animale care nu au în comun decât senzația. Între 
cele două genuri de ființe atât de îndepărtate unele de 
altele, omul se află la mijloc. 

Animal înzestrat cu o dublă existenţă, omul se 
află pe ultimul loc între ființele superioare şi pe 
primul loc între ființele inferioare. De aceea, atunci 
când se uneşte cu ființele nemuritoare, el poate să 
descopere, prin întoarcerea la inteligență, soarta ce îi 
este proprie, iar când se uneşte cu turmele de specii 
muritoare, el se îndepărtează de la legile divine şi 
decade din demnitatea sa. Pentru că este ultimul 
dintre genurile raționale, nu stă în natura lui putinţa 
de a-şi folosi neîncetat inteligența, căci, dacă ar 
putea, el n-ar mai fi om ci zeu. Dar nici nu poate să 
se folosească de inteligența sa neîncetat, deşi o poate 
face într-un fel care nu rămâne identic, căci atunci ar 
fi asemenea Mesagerilor!. 

Aşadar, omul e o ființă care doar prin 
asemănare se poate ridica spre ceea ce este bun; prin 
natura sa, el este inferior Zeilor nemuritori şi Eroilor 
glorificați, adică celor două genuri de ființe superioare 
şi mijlocii care îl preced în orânduiala lumii. Aşa cum 
el este inferior Zeilor şi Eroilor pentru că nu-şi poate 
folosi întotdeauna şi necontenit inteligența, căzând 
adesea în ignoranță, în uitarea esenței sale şi a 
iluminării divine ce coboară asupra lui, tot aşa, 
pentru că el nu rămâne de-a pururi în această stare 
de ignoranță, el este superior animalelor lipsite de 
rațiune şi plantelor; şi, superior prin esența sa 





iar centrul, sfârşit. Astrele sunt Zeii nemuritori. 
! Aceşti Mesageri sunt Eroii glorificaţi care păstrează întotdeauna, dar nu într- 
un fel neschimbător, gândirea divină. 

întregii naturi pământeşti şi muritoare, el poate să se 
întoarcă la virtute, să şteargă uitarea de Zeu prin 
aducere aminte, să recâştige prin învățătură ceea ce 
a pierdut, şi astfel să lecuiască îndepărtarea şi fuga 
sa de cer. 

Astfel fiind ființa umană, stă în firea lucrurilor 
ca omul să poată cunoaşte alcătuirea Zeilor 
nemuritori şi a oamenilor muritori, adică ordinea şi 
rangul ființelor care compun genurile raționale şi să 
poată cunoaşte de asemenea că Natura este în totul 
asemănătoare sieşi, adică să ştie că substanța 
corporală, de sus până jos, este înfrumusețată de 
chipul modelului său divini. El poate cunoaşte toate 
aceste lucruri corporale şi necorporale după 
Dreptate, adică aşa cum au fost stabilite de Lege, aşa 
cum le-a creat Divinul Ziditor şi aşa cum au fost 
orânduite de voința sa. 

Nu trebuie, aşadar, lăsându-ne purtaţi de un 
zel orb şi nebunesc, să schimbăm după plac ordinea 
demnității ființelor. Ci trebuie să ne străduim să 
cunoaştem, urmând regulile virtuţii, toate ființele 
după Dreptate, şi după modul în care Legea ce 
guvernează ordinea lumii le-a dispus pe fiecare. Din 
aceste două cunoașteri - cea privitoare la Divinitate şi 
la ființele necorporale şi cea privitoare la ființele 
corporale - apare firesc corolarul: nu vei mai nădăjdui 
ce nu este de nădăjduit, şi nimic nu îți va mai fi 
ascuns. Căci numai pentru că nu ţine seama de 
natura esenţială a lucrurilor, ajunge omul să 





! În ceea ce este sus ca și în ceea ce este jos străluceşte un reflex de inteligenţă 
divină. Acest reflex este cel care face ca Natura să fie în totul asemănătoare 
sieşi. Această analogie, care leagă toate lucrurile şi care este cheia adevăratei 
cunoașteri, este formulată în Tabla de Smarald, acel credo reprodus în toate 
tratatele de alchimie în felul următor: Ceea ce este sus este la fel cu ceea ce 
este jos, iar ceea ce este jos este la fel cu ceea ce este sus, pentru a împlini 
miracolul unui singur lucru. 

nădăjduiască ce nu se poate nădăjdui, şi să facă 
planuri de neatins. 

De pildă, dacă un om doreşte să treacă în 
rândul Zeilor nemuritori sau al Eroilor glorificați atât 
timp cât este om, înseamnă că această ființă umană 
nu cunoaşte hotarele fixate de Natură, şi nu poate 
face deosebire între ființele dintâi, cele din mijloc şi 
cele de pe urmă. Pe de altă parte, dacă cineva, din 
necunoaşterea nemuririi inerente sufletului nostru, 
îşi închipuie că sufletul său va pieri odată cu trupul 
muritor, el aşteaptă un lucru ce nicicând nu se va 
petrece. 

În mod asemănător, cel care datorită josniciei şi 
lipsei sale de simţire se aşteaptă ca după moarte să- 
şi schimbe trupul cu cel al unui animal lipsit de 
rațiune sau cu o plantă, acela, făcând invers decât 
cei ce tind să-şi preschimbe natura umană pentru a 
deveni una din ființele care compun genurile 
superioare, decade în rândul ființelor inferioare, se 
înşeală şi se rătăceşte, căci n-a fost în stare să 
înțeleagă esența proprie sufletului omenesc. 

Se zice că sufletul - deşi rămâne de-a pururi cel 
al unui om - devine zeu sau animal, după cum 
dobândeşte virtutea sau viciul. Prin natura lui, el nu 
este nici una nici alta, dar numai de el depinde cu 
cine va semănal. 





! Hierocles combate aici greşeala celor care interpretează într-o manieră 
grosolană şi în litera ei doctrina lui Platou-, despre metempsihoză. în mod 
evident, această doctrină nu este decât o alegorie care vrea să ne facă să 
înţelegem, că omul devine asemenea animalelor prin viciu, sau asemenea lui 
Dumnezeu prin virtute, şi că el nu poate fi nici una şi nici alta fără a se 
împotrivi legilor ce guvernează ordinea lumii. în cartea sa Despre Providenţă, 
Hierocles susţine că Platon n-a vrut să spună că sufletele omeneşti se pot 
întrupa în animale, sau că cele ale animalelor pot locui într-un trup omenesc, ci 
că numai sufletele omeneşti se pot încarna în alte trupuri omeneşti. Această 
interpretare a metempsihozei este asemănătoare cu cea a lui Proclus şi 
Iamblikos. Când un om decade într-o stare de existenţă asemănătoare celei a 

Într-un cuvânt, cel ce nu cunoaşte demnitatea 
fiecărei ființe, dându-i din această pricină o valoare 
necuvenită, acela face din ignoranța sa temeiul unor 
păreri greşite şi al unor nădejdi deşarte. Dar cel care 
cunoaşte limitele trasate de Creatorul lumii fiecărei 
ființe, care ştie cum au fost create toate ființele, care 
raportează la Divinitate cunoaşterea de sine însuşi, 
acela împlineşte nădejdea fără greş!; el face dovada 





animalelor, spune Proclus în In. Plat. Tim., nu înseamnă că el urmează să 
îmbrace un trup de animal. 

Atunci când adevărul este neputincios, e nevoie ca minţile să fie vindecate prin 
minciuni. Să folosim, dacă va fi nevoie, spaima pe care o trezesc aceste idei 
străine care fac ca sufletele bărbaţilor timizi să treacă în trupuri de femei, care 
preschimbă pe ucigaşi în animale fioroase, pe desfrânaţi în porci şi mistreți, pe 
oamenii uşuratici în păsări, şi pe ceil care sunt fricoşi şi trândavi, ignoranţi şi 
proşti, în peşti" (Timaios din Locri). 

Chalcidius, în comentariul său la Timaios, îl înţelege pe Platon în acelaşi fel ca 
Hierocles şi Proclus, căci el diferențiază părerea lui Platon de cea a lui Pitagora 
şi a lui Empedocle, care gândeau că sufletele omeneşti puteau primi non 
naturam modo feram, sed etiam formas. 

! | Această nădejde fără greş, care ne fereşte de speranţe deșarte şi de temeri 
fără rost, ne este dată de cunoaşterea de sine. Când ne cunoaştem pe noi înşine, 
îl cunoaştem pe Dumnezeu; şi, cunoscându-l pe Dumnezeu, adică Adevărul, 


inerente adevăratei noastre esențe. Or, omul este ultima dintre esenţele 
raţionale. Dacă el poate deveni asemenea fiinţelor superioare, nicicând însă nu 
poate să decadă la rangul de ființă lipsită de rațiune. Numai când se pune 
problema să se înalțe, spune lamblikos, omul poate incepe să spere. Putem să 
sperăm orice, cântă Linus, pentru că nimic nu este de nesperat. Dumnezeu 
poate împlini orice, căci lui totul îi este cu putinţă. Este sigur că, aşa cum omul 
poate deveni asemenea lui Dumnezeu prin virtute, el poate deveni asemenea 
animalelor prin viciu. lată de ce David spune [Psalmul 48) că omul fiind în 
cinste, adică imaginea lui Dumnezeu prin originea sa, nu l-a înţeles, şi de aceea 
a fost coborât la rangul fiinţelor fără rațiune, devenind asemenea lor. De aceea, 
nimic nu este mai firesc decât de a da omului numele celui cu care se 
aseamănă cel mai mult. Vechii evrei dădeau oamenilor numele animalelor cu 
care viciile pe care le aveau îi făceau să semene cel mai mult, şi ei îi numeau 
lupi, câini, porci, şerpi, după cum observau în ei viciile acestor animale" 
(Dacier, Vie de Pythagore). Egiptenii procedau la fel. Dar ar fi o greşeală să se 
interpreteze aceste ficțiuni simbolice ca expresie literară a unei realităţi. în 
orice caz, oricum am lua-o, trebuie să spunem înainte de toate că Pitagora, 

că ştie ce înseamnă "cea mai bună măsură'!, păzind 
întotdeauna cu cea mai mare sfințenie preceptul: 
"Urmează-l pe Zeu 2. 


VERSURILE LIV-LX 


Vei mai şti că oamenii îşi atrag relele prin 
propria şi libera lor alegere. 

Nefericiţii! ei nu ştiu nici să vadă, 

Nici să audă adevăratele bunuri 

ce lângă ei se află. 

Puţini sunt cei ce au învățat să scape de 
suferințele lor. 

Asta este soarta ce tulbură mintea muritorilor. 

Ca nişte cilindri, ei se rostogolesc încoace 
încolo, 

împovăraţi de rele fără număr. 

Căci, sădită în ei, necruțătoarea Vrajbă 


urmăreşte şi-n somn, fără ca ei să-şi dea seama; 
Și ei n-ar trebui s-o stârnească, 
ci mai degrabă s-o alunge neîntârziat. 


Odată ce ordinea şi rangul ființelor necorporale 
şi corporale sunt cunoscute perfect, va trebui apoi să 
se cunoască esența omului şi relele care ar putea s-o 
tulbure. Trebuie spus că firea omenească este 





admițând ipoteza metempsihozei, nu o separa de relația rațională ce trebuie să 
existe între bine şi fericire, între rău şi nenorocire. Noi suntem liberi şi 
responsabili de alegerea noastră şi dacă suntem fericiţi prin virtute sau 
nefericiţi prin viciu, în ambele cazuri noi suntem cei care ne clădim destinul 
atât în această existenţă cât şi în cealaltă. Metempsihoză, sau mai bine zis 
metemsomatoza, a fost considerată ca un semn că sufletul nu şi-a terminat 
ciclul purificărilor, ca o etapă a palingenezei şi ca un mijloc de eliberare finală. 
! Despre "cea mai bună măsură", a se vedea Platon, Legi, IV, şi Simplicius, In 
Epictetum. 

? Despre preceptul pitagoric "Urmează-l pe Zeu", a se vedea Iamblikos, Vit. 
Pyth. şi Boetius, Consol. 

aşezată între ființele ce nu pot cădea în rău şi cele 
care prin natura lor nu se pot ridica nicicând până la 
virtute. Iată de ce ea alunecă între cele două stări, aci 
trăind în sferele înalte o viață inteligentă şi fericită, 
aci alipindu-se pe pământ de toate suferințele sferei 
sensibile. De aceea, pe drept cuvânt a spus Heraclit 
că "noi trăim moartea unora şi murim viața altora". 
Omul, aşa cum a spus Empedocle pitagoricul, decade 
dintr-o regiune preafericită, "exilat din cer şi rătăcind 
pe pământ, supus preaplecat al furioasei Vrajbe"!. 

Dar el se ridică şi îşi regăseşte starea originară 
dacă părăseşte lucrurile pământeşti şi "nefericitul 
ținut" unde, aşa cum spune tot Empedocle, se află 
"moartea şi deznădejdea şi un nesfârşit alai de 
nenorociri”, şi unde cei decăzuți "rătăcesc în beznă 
prin.câmpiile nefericirii." 

Or, dorința înflăcărată a celui care vrea să 
părăsească această câmpie a nefericirii este de a se 
grăbi să ajungă la câmpia de adevăr'2. Dacă nu poate 
ajunge acolo, aripile sale frânte îl prăvălesc într-un 
trup pământesc, unde va fi lipsit de fericirea veşnică. 
Vorbind despre această prăbuşire, Platon spune: 
"Când sufletul, neputincios să-i urmeze pe Zei, nu 
poate ajunge la contemplație, şi când, lăsându-se 
pradă nefericirii, îşi frânge aripile şi cade pe pământ, 
atunci legea divină îi porunceşte să meargă să 
însuflețească trupul unei ființe muritoare". 





! "Din ce cinstire - se vaită Empedocle în lucrarea sa Purificări - din ce înalt de 
fericire am pogorât pentru a rătăci pe-acest pământ printre muritori!" 

? Câmpia de adevăr pe care evoluează Zeii, acest loc al adevăratei ştiinţe unde 
sufletele pure pot găsi hrana prielnică, este inteligenţa divină. Hrana care se 
găseşte în câmpia de adevăr, spune Plotin, "este ştiinţa care, scăpată de toate 
erorile ce fac să se piardă înțelesurile, nu se sprijină decât pe inteligenţă, îi 
acordă întreaga sa atenţie, respinge eroarea şi hrăneşte sufletul în ceea ce s-a 
numit câmpia de adevăr." 





Cât despre înălțarea sufletului, iată ce spune 
Platon: "Când în cele din urmă omul a devenit stăpân 
pe rațiunea sa şi pe acest ansamblu alcătuit din 
pământ, apă, aer şi foc, plin de tulburări şi de 
nechibzuință, el revine la înfăţişarea primei şi 
desăvârşitei sale stări; şi când atinge astrul ce îi este 
hărăzit, el devine atunci sănătos şi întreg'!. El se 
întoarce aici sănătos, pentru că s-a lecuit de patimile 
sale ca de nişte boli, iar această eliberare a atins-o 
prin virtute practică. El se întoarce aici întreg, pentru 
că şi-a recăpătat părțile esenţiale -inteligența şi 
cunoaşterea - şi atingând această perfecțiune prin 
virtute contemplativă. 

Pe de altă parte, acelaşi Platon ne învață 
limpede că numai îndepărtându-ne de lucrurile 
acestei lumi putem să vindecăm depărtarea noastră 
de ființele superioare, căci el defineşte filozofia: "fuga 
de relele acestei lumi?. El lasă de înțeles că 





! Acest citat este extras din Fedru: "Când sufletul, spune Platon, neputincios 
să-i urmeze pe Zei - adică să rămână pe planul adevărului pur - nu mai poate 
ajunge la contemplaţie, şi când, din nefericire, cade pradă uitării şi viciilor, 
devine mai greu; atunci, odată îngreunat, el îşi pierde aripile şi cade pe 
pământ". 

Pentru a ne putea înălța la astrul care ne este propriu, cu scopul de a reveni la 
starea noastră perfectă şi la propria noastră demnitate, trebuie, se spune în 
Timaios, să ne dedicăm studiului ştiinţelor şi să căutăm adevărul, să ne 
îndreptăm spre acest ţel toate străduinţele, purificându-ne de patimi, să nu 
avem decât gânduri nemuritoare şi divine. Dacă în felul acesta vom reuşi să 
ajungem la capătul dorințelor noastre, vom participa la nemurire în măsura 
permisă naturii umane; şi întrucât vom acorda întreaga noastră grijă părţii 
divine din noi şi vom cinsti geniul nostru particular, ne vom afla în culmea 
fericirii. 

? "Relele bântuiesc în această regiune a lumii în mod necesar. Iată de ce trebuie 
să încercăm să ne îndepărtăm de pământ, şi aceasta cât mai repede. Această 
îndepărtare înseamnă a deveni asemenea Zeului, atât cât ne este cu putinţă, 
adică să devenim drepţi şi credincioşi, şi în acelaşi timp înţelepţi" (Platon). 
Filozofia este fuga de relele acestei lumi, căci propriu filozofiei este de a ne 
face să iubim ceea ce este nemuritor, ceea ce constituie binele nostru adevărat, 
de a ne uni cu el şi de a dobândi astfel nemurirea şi fericirea. Această viaţă 

suferințele aparțin numai ființelor muritoare, atunci 
când adaugă: "Dar nu este cu putință ca relele să fie 
nimicite; ele nu se întâlnesc la Zei, ci dau ocol în mod 
necesar în jurul acestei lumi muritoare"!. De fapt, 
ființele care sunt supuse naşterii şi morții se pot 
împotrivi legilor naturii, şi aici se află principiul 
relelor de care suferă. 

Pentru a ne învăța cum trebuie să fugim de 
rău, Platon adaugă: "Iată de ce trebuie să fugim de 
aici, de pe pământ, spre înălțimi. Fuga aceasta stă în 
străduința omului de a deveni asemenea Zeului atât 
cât îi este cu putință; şi a fi asemenea divinității, 
înseamnă pentru om să devină drept şi sfânt?'. Cel ce 
doreşte cu adevărat să scape de rele, trebuie înainte 
de toate să-şi întoarcă fața de la natura pieritoare, 
căci nu este cu putinţă ca cei ce sunt "amestecați cu 
ea să nu îndure în mod necesar toate nenorocirile ce 
o însoțesc. 

După cum depărtarea noastră de Stăpânul 
Divin şi frângerea aripilor ce ne înălțau către lucrurile 
din înalt ne-au aruncat în această regiune a morții 
bântuită de toate relele, tot aşa, dezbărarea de orice 
înclinaţie pentru ce este pieritor, sporirea virtuților, 
ca nişte aripi renăscute, ne pot face să ne înălțăm din 
nou spre acel loc cruțat de rele, spre o fericită viață 
divină. 





filozofică este o moarte pentru a trăi mai bine. "A desprinde spiritul de trup, nu 
înseamnă oare a învăţa să murim?...Prin acest mijloc, viaţa noastră de pe 
pământ va tinde deja către o viaţă cerească, iar noi vom fi mai bine pregătiţi să 
ne luăm avântul atunci când lanţurile se vor sfărâma" (Cicero). 

! Acest pasaj este mai degrabă un comentariu decât un citat din Platon. 

? "Noi trebuie să încercăm să fugim cât mai repede de aici, de pe pământ, către 
lăcaşul zeilor. Or, această fugă constă în asemănarea cu Zeul, atât cât ne stă în 
puteri; şi noi ne asemănăm cu el numai prin înţelepciune, dreptate, şi sfințenie" 
(Platon). Toată morala lui Platon se află în acest precept deja formulat de 
Pitagora: A fi asemenea Zeului. După Hierocles, sufletul ajunge la aceasta prin 
virtute contemplativă, virtute morală şi virtute iniţiatică sau teurgică. 

Într-adevăr, esenţa omului, aflată între fiinţele 
care-l contemplă neîncetat pe Zeu şi cele care prin 
natura lor nu ajung vreodată să-l cunoască, poate să 
se înalțe până la unele sau să decadă până la 
celelalte, după cum dobândeşte sau pierde 
inteligența; astfel, datorită dublei lor naturi, oamenii 
ajung să fie asemenea Zeului sau asemenea 
animalelor. 

Aşadar, cel care ajunge să cunoască esența 
naturii umane, ştie că oamenii îşi atrag necazurile 
prin propria şi libera lor alegere, şi că ei ajung, după 
cum le este voia, nenorociţi şi nefericiți. Deşi ar putea 
să rămână în înalt, ei se lasă târâți în naştere de 
patimile lor nestăpânite. Deşi ar putea să se elibereze 
de lucrurile pământeşti, ei se lasă înlănțuiți cu bună 
ştiinţă de dorințe neînfrânate. Asta vrea să spună 
poetul prin versul: ei nu ştiu nici să vadă, nici să 
audă adevăratele bunuri ce lângă ei se află, iar aceste 
bunuri sunt adevărul şi virtutea. A nu dori să vedem 
bunurile aflate lângă noi, înseamnă a nu face nici o 
sforțare pentru a poseda ceea ce este frumos. A nu 
auzi, înseamnă a nu ne apleca urechea la învățăturile 
date de alții. 

Există două mijloace de a dobândi ştiinţa: 
unul, datorită auzului, din învățătura primită de la 
alții; celălalt, datorită văzului, din propria noastră 
cercetare. Oamenii îşi atrag necazurile prin propria şi 
libera lor alegere!, atunci când nu vor nici să înveţe 
de la alţii, nici să găsească prin ei înşişi. întrucât nu- 
şi dau seama de aceste bunuri, ei devin complet 
nefolositori. "Orice om care nu caută să înțeleagă prin 
el însuşi, sau care nu vrea de loc să țină seama de 





Nenorocirea celui necucernic era una din temele favorite ale literaturii 
religioase pitagorice 





învățătura celorlalți, devine prin urmare nefolositor"!, 
însă cei ce-şi dau silința să găsească ei înşişi sau să 
înveţe de la alții adevăratele bunuri, sunt cei care au 
învățat să scape de păcatele lor, cei care, 
Indepărtându-se de suferințele de pe pământ, au 
meritat să sălăşluiască într-un eter pur şi liber2. 

Ei sunt puţini, căci în general oamenii sunt răi, 
stăpâniți de înclinații care îi împing spre ce este 
pământesc şi vremelnic, purtându-se ca nişte 
smintiți. Aşadar, ei îşi atrag singuri relele, pentru că 
au ales să se îndepărteze de Divinitate şi să se 
lipsească de orice legătură cu ea, de acea fericită 
apropiere de care se bucurau atunci când se aflau în 
strălucirea pură a luminii. Or, această îndepărtare şi 
această fugă de Divinitate sunt numite aici soarta ce 
tulbură mintea muritorilor. 

Într-adevăr, nu este cu putință ca cel lipsit de 
Divinitate să nu fie un smintit, şi ca cel care s-a 
smintit să nu fie lipsit de Divinitate, căci acest lucru 
este o necesitate. Şi unul şi celălalt, pentru că nu s- 
au trezit la iubirea de virtute, sunt copleşiți de rele 
fără număr, împinşi, ca nişte cilindri, de la o 
nenorocire la alta prin faptele lor decăzute; neavând 
nimic sfânt care să-i conducă, ei se poartă în orice 
împrejurare ca nişte ignoranți. Aci obraznici, pentru 
că sunt bogați, aci răufăcători, pentru că sunt săraci, 





! Citat din Hesiod. 

? Ne putem elibera de rele îndurându-le cu inteligență. Sufletul omenesc este 
un geniu căzut, care a trebuit să coboare pe pământ pentru a-şi ispăşi păcatele 
săvârşite. Suferințele îi sunt necesare pentru a se purifica şi a se elibera. 
Suferințele sunt un bine, spune un precept pitagoric, iar plăcerile un rău. Un alt 
precept prescria: să nu ajuţi pe nimeni să descarce o povară, ci să o încarce, 
ceea ce voia să spună că fiecare trebuie să poarte povara păcatelor sale. 
"Vechii teologi şi clarvăzători, spune Filolaos, mărturisesc că sufletul este 
legat de trup pentru a-şi ispăşi greşelile, şi aici el se simte ca-ntr-un mormânt. 
Aşadar, viaţa nu ar fi altceva decât o pedeapsă, iar moartea o eliberare, şi 
această părere ne este prezentată ca aparţinând pitagoricului Euxitheus". 

ei devin tâlhari dacă sunt puternici sau bârfitori, 
dacă sunt neputincioşi şi bolnavi. Ei se văicăresc 
când nu au copii, iar când au prea mulți fac din asta 
un prilej de certuri şi câştiguri ilegale. 

Într-un cuvânt, nu este nimic în viaţă care să 
nu-i împingă la rău pe cei smintiți. Din toate părțile 
ei sunt asaltați de viciile pe care le-au ales de bună 
voie, prin încăpățânarea de a nu-şi ridica ochii spre 
lumina divină şi a nu auzi adevăratele bunuri. 
Afundați în patima lor pentru ce este muritor, ei se 
lasă târâțţi în viață ca de o furtună. 

Nu există decât un singur mijloc de a scăpa de 
aceste rele: întoarcerea la Divin, iar această 
întoarcere este cu putință doar celor care îşi țin ochii 
şi urechile aţintite neîncetat pentru a dobândi 
adevăratele bunuri, şi care, prin însuşirea lor de a se 
putea înălța, au reuşit să se lecuiască de răul inerent 
firii lor. Acest rău, aflat în noi inerent şi în acelaşi 
timp dobândit, este o mişcare ce face ca liberul 
nostru arbitru să se împotrivească legilor naturii. 

Această mişcare ne împinge să ne răzvrătim 
împotriva rânduielilor divine; făcându-ne să credem 
că ne putem împotrivi Zeului, ea nu ne lasă să 
simțim răul pe care ni-l pricinuim nouă înşine, ci ne 
îndeamnă să ne împotrivim orbeşte acestor legi. Or, 
folosirea nemăsurată a liberului nostru arbitru 
pentru a căpăta îndrăzneala de a ne depărta de Zeu 
şi a ne răzvrăti în chip fatal, este cea care ne împinge 
să cârtim şi să ne împotrivim lui, astfel ca atunci 
când ne va spune: "Nu vei face asta", noi să vrem să 
facem tocmai ceea ce el opreşte; sau, când va zice: 
"Vei face asta", noi să nu vrem să facem ce vrea el. 
lată cum îşi atrag nenorocirea cei care încalcă legea 
divină, nefăcând ceea ce ea le porunceşte şi făcând 
ceea ce ea le opreşte. 

Ce leac putem găsi acestei necruțătoare Vrajbe 

născute odată cu noi şi care se deşteaptă tocmai din 
pricina pornirii noastre de a ne purta împotriva firii, 
făcându-ne astfel atâta rău fără ştirea noastră? Ce 
altă stavilă am putea înălța în fața acestei mari puteri 
care ne trage în jos, decât să practicăm, să medităm 
şi să iubim tot ceea ce ne arată calea virtuții divine? 

Numai în felul acesta putem să ne dezbărăm de 
acele rele de care puțini au învăţat să scape. lată ce 
ne face să vedem şi să auzim adevăratele bunuri ce 
lângă noi se află. lată ce poate să ne scape de relele 
pe care noi înşine şi în mod liber ni le-am ales. lată 
ce poate pune capăt nesfârşitelor tulburări care ne 
sfâşie. 

lată, în sfârşit, ce înseamnă adevăratul mijloc 
de a scăpa de această necruțătoare Vrajbă, şi de a ne 
asigura izbăvirea sufletului, purificarea de orice 
nebunească împotrivire şi întoarcerea la Zeu. 

Într-adevăr, pentru a ne lecui de pornirea ce ne 
trage în jos prin singura putere ce ne poate înălța, 
trebuie să încetăm de a mai hrăni această pornire, să 
nu mai adăugăm noi rele la nenorocirile noastre, ci să 
ne arătăm supuşi dreptei rațiuni, să ne lepădăm de 
această smintită răzvrătire, să nu ne mai împotrivim 
Zeului, ci să ne supunem lui întru totul. 

Or, aceasta înseamnă acceptarea voinţei divine, 
reîntoarcerea la legea Zeului, supunerea liber 
consimțită ce frânge orice pornire spre neascultare 
nesăbuită. 

Pentru a arăta că oamenii îşi atrag nenorocirile 
de bună voie, poetul ne spune: Vei mai şti că ei îşi 
atrag necazurile prin propria şi libera lor alegere; 
aceşti oameni trebuie numiți nefericiți şi nenorociți, 
pentru că ei cad în păcat prin alegerea propriei lor 
voințe!. Pe de altă parte, pentru a ne da de înțeles că 





1 27 râu ea à a d a, a P K 
Toate relele acestei vieți ne vin din felul greşit în care neam folosit voința în 

oamenii nu vor să audă ceea ce este virtuos, ne mai 
spune că: Ei nu ştiu nici să vadă nici să audă 
adevăratele bunuri ce lângă ei se află!. Apoi, pentru a 





vieţile precedente. "Vieţile se înşiruie dar nu se împreunează, ci se înlănţuie 
după o logică nemiloasă. Dacă fiecare dintre ele îşi are propria sa lege şi soarta 
ei specială, urmarea lor este guvernată de o lege generală care ar putea fi 
numită consecinţa vieților. După această lege, acţiunile dintr-o viaţă îşi au 
consecinţa fatală în viaţa următoare. Nu numai omul va renaşte cu instinctele 
şi facultăţile pe care le-a dezvoltat în precedenta sa încarnare, ci chiar modul 
său de existenţă va fi determinat în mare parte de buna sau de reaua 
întrebuințare pe care a dat-o libertăţii sale în viaţa precedentă. Nu există gând, 
nu există cuvănt, nu există faptă care să nu aibă ecou în veşnicie, spune un 
vechi proverb. După doctrina ezoterică, acest proverb se aplică întocmai de la 
o viaţă la alta. Pentru Pitagora, nedreptăţile aparente ale destinului: 
infirmităţile, necazurile, loviturile soartei, nefericirile de orice fel îşi au 
explicaţia în faptul că fiecare existență reprezintă răsplata sau pedeapsa 
precedentei. O viaţă ticăloasă dă naştere unei vieţi de ispăşire; o viaţă 
imperfectă, unei vieţi de încercări. O viaţă bună determină o misiune; o viaţă 
superioară, o misiune creatoare. Sancţiunea morală care se aplică cu o aparentă 
imperfecţiune din perspectiva unei singure vieţi, se aplică aşadar cu o 
perfecţiune admirabilă şi cu o dreptate riguroasă în seria de vieţi. în această 
serie, poate exista progres spre spiritualitate şi spre inteligenţă, după cum poate 
exista şi regres spre animalitate şi spre materie. Pe măsură ce sufletul urcă în 
grad, sporeşte implicarea sa în alegerea încarnărilor sale. Sufletului inferior, 
încarnarea îi este impusă; sufletul mijlociu şi-o alege dintre cele care îi sunt 
oferite; sufletul superior, care îşi impune o anumită misiune, o alege prin 
sacrificiu" (Schure, Lr.s grands inities). 

! "Izvorul tuturor bunurilor este înțelepciunea, iar înţelepciunea începe prin 
cunoaşterea de sine. Fără această cunoaştere, în zadar tânjeşte omul după 
adevăratele bunuri... 

De la cunoaşterea de sine, el trece la cunoaşterea lui Dumnezeu; şi fixându-şi 
acest model perfect, el ajunge să se elibereze de relele pe care şi le-a atras prin 
libera sa alegere. Eliberarea lui ţine de virtute şi de adevăr. Virtutea, pe care o 
dobândeşte prin purificare, domoleşte şi ţine în frâu patimile; adevărul, la care 
ajunge prin unirea sa cu Fiinţa fiinţelor, împrăştie întunericul de care este 
cuprinsă inteligenţa sa; ambele lucrează concertat asupra lui, făcându-l să 
devină asemenea divinității şi conducându-l la fericirea supremă" (Fabre 
d'Olivet). 

Dar cum se poate cunoaşte omul pe sine însuşi? înălțându-se prin inteligenţă 
până la esenţa sufletului său, până la sufletul său etern, ajungând să simtă că 
este un gând conştient al Inteligenţei supreme, un cuvânt prezent şi viu al 
Verbului divin. 

arăta, că stă în putință noastră să ne lepădăm de 
relele făcute cu bună ştiinţă, poetul adaugă: Puțini 
sunt cei ce-au învățat să scape de necazurile lor, 
căutând astfel să ne arate că atât lanțul ce ne 
încătuşează, cât şi izbăvirea noastră țin deopotrivă de 
voința noastră. 

Spunând apoi că pricina orbirii şi a surzeniei 
sufletelor vine din faptul că ele s-au prăbuşit în viciu, 
poetul adaugă: Asta este soarta ce tulbură mintea 
muritorilor.  Îndepărtarea noastră de ființele 
superioare ne duce la nebunie şi la o alegere oarbă şi 
necugetată. 

Această îndepărtare este înfăţişată de cuvântul 
soartă  neîndurătoare, căci această soartă, prin 
pornirea care ne împinge spre animalitatea 
muritoare, ne face să părăsim rangul divin. 

Arătându-ne apoi urmările nefaste ale acestei 
alegeri smintite, poetul ne învaţă că greşelile noastre 
sunt săvârşite atât cu bună ştiinţă cât şi fără ştirea 
noastră. Viața celor nechibzuiți poate fi comparată cu 
mişcarea unui cilindru care, pe o suprafață plană, se 
mişcă în acelaşi timp în linie curbă şi în linie dreaptă: 
în linie curbă, prin el însuşi, şi in linie dreaptă, prin 
impulsul ce i-a fost imprimat. După cum un cilindru 
nu-şi poate păstra mişcarea circulară in jurul axei 
sale şi urmează linia dreaptă, la fel, sufletul nu poate 
să păstreze adevăratele bunuri dacă se îndepărtează 
de la dreapta rațiune şi de la unirea sa cu Stăpânul 
Divin. 





! "Dacă daţi drumul la o piatră de formă cilindrică pe un plan foarte înclinat, îi 
veţi imprima pietrei mişcarea, impulsul: în curând, piatra se va rostogoli cu 
repeziciune; ea nu se va mai supune mâinii voastre, ci formei şi accelerației 
sale. Tot aşa ordinea, legea, şi necesitatea Destinului pun în mişcare cauzele şi 
principiile tuturor lucrurilor; însă voinţa şi afecțiunile particulare ale sufletului 
domolesc avântul ţelurilor şi gândurilor noastre, şi guvernează faptele 
noastre... lată de ce pitagoricii au adoptat această maximă: Află că oamenii 

Rătăcind in jurul a ceea ce consideră drept 
bunuri, el este abătut de la linia dreaptă, şi pornirea 
îl îndeamnă spre lucrurile sensibile. Ca nişte cilindri, 
oamenii nenorociți se rostogolesc încoace şi încolo, 
copleşiți de rele fără număr şi, întrucât pricina răului 
ce îi face pe muritori să se îndepărteze de divinitate 
este o mişcare voită mergând împotriva naturii, 
poetul ne învață cum să stăvilim această înclinație şi 
să ne întoarcem la Divin. 

Pentru a arăta că oamenii sunt singurii vinovați 
de răul pe care îl atrag asupră-le, poetul 

sădită în ei, necruțătoarea Vrajbă îi 
urmăreşte şi-n somn, fără ca ei să-şi dea seama. 

Şi pentru a arăta că leacul pentru alungarea 
acestor necazuri stă de asemenea în puterea lor, 
spune că oamenii: n-ar trebui s-o stârnească, ci mai 
degrabă s-ar cuveni s-o alunge!. 





înşişi sunt răspunzători de necazurile lor. Ei gândeau că fiecare este autorul 
relelor sale, şi că numai datorită propriei noastre mişcări şi determinări 
devenim jucăria greşelilor, căzând în viciul şi nenorocirea care le urmează" 
(Crisip). 

! Această Vrajbă, cauza tuturor nenorocirilor, este sentimentul care ne împinge 
să opunem rezistență voinţei divine, să ne răzvrătim împotriva ei şi să 
acţionăm împotriva legilor rațiunii. Această Vrajbă are o natură dublă; şi după 
cum nu trebuie să ne lăsăm purtaţi de patimile noastre, ci să le supunem părţii 
raţionale, să le stăpânim şi să le ţinem în frâu, tot aşa, nu trebuie să nimicim 
diferitele impulsuri ale naturii noastre raţionale, ci să le îndreptăm punându-le 
de acord cu raţiunea. 

"Filozofia pitagorică recunoaşte dualismul naturii umane şi opoziţia firească 
dintre patimi şi rațiune. Ea consideră această ostilitate drept una din cauzele 
dezordinilor şi nenorocirilor şi de aceea recomandă punerea de acord şi chiar 
unirea celor două naturi. Omul trebuie să instituie armonia între toate 
facultăţile sale şi să tindă să devină unu, supunând în mod firesc sufletul 
raţiunii" (A. Delatte). 

lamblikos, în Vit.Pyth., ne spune că pitagoricii repetau adesea acest precept: 
Să nu sfărâmăm zeul care este în noi. Acest zeu care se află în noi, este sufletul 
nostru înţeles ca o fiinţă divină. Nu trebuie deci să-l sfâşiem separând brutal 
părțile sale componente, ci să le armonizăm printr-o înțelepciune blândă. 
Fericita consecinţă a unei astfel de atitudini este unirea cu Dumnezeu. într- 

Dar, dându-şi îndată seama că noi avem nevoie 
de tot ajutorul Divinităţii pentru a ne îndepărta de 
rău şi a redobândi binele, el rosteşte, întorcându-se 
către Zeus, un fel de rugăciune care este deopotrivă 
un strigăt de ajutor. 


VERSURILE LXI-LXVI 


O, Zeus, tatăl nostru, ii vei izbăvi pe oameni de 
nesfârşitele necazuri ce ii copleşesc, 

de le-ai arăta tuturora Geniul de care se servesc! 

Dar tu, fă-ți curaj, căci prea bine ştii că neamul 
omenesc este divin, 

şi că Natura sacră ii dezvăluie deschis toate 
tainele. 

Iar de se va-ndura să ţi le înfăţişeze şi ţie, vei 
ajunge la ținta de care ţi-am vorbit; 


căci lecuindu-ți sufletul, îl vei izbăvi de toată 
suferința. 


Pitagoricii aveau obiceiul să cinstească cu 
numele de Zeus, pe creatorul şi părintele lumii 
universale; căci drept este ca cel ce a dat ființă şi 
viață tuturor ființelor să poarte un nume pe măsura 





adevăr, dacă unirea facultăţilor sufletului nostru pretinde în mod imperios 
predominarea raţiunii, şi dacă raţiunea reprezintă în sufletul nostru natura 
divină, este evident că supunerea în faţa raţiunii este condiţia asemănării şi 
unirii cu Divinitatea. lată de ce preceptul: Urmează-l pe Zeu, este explicat 
câteodată printr-un alt precept: Supune-te în faţa raţiunii. 

"Pitagora nu cerea discipolilor săi să-şi ucidă pasiunile ci doar să le tempereze 
ardoarea şi să le stăpânească. Pasiunile, spunea acest filozof, ne sunt date 
pentru a fi ajutoarele raţiunii: trebuie ca ele să-i fie slujnice, nu stăpâne. Un om 
complet lipsit de pasiuni n-ar fi decât o formă inertă şi fără viaţă; el ar putea, 
este adevărat, să nu fie înrobit de viciu, dar nu s-ar mai putea bucura de cel mai 
nobil câştig, care este perfectibilitatea" (Fabre d'Olivet). 

măreţei sale lucrări!. lar numele de Zeus, care [i este 
propriu în mod legitim, se potriveşte cel mai bine 
lucrării şi operelor sale. Cât despre denumirile 
folosite ca nume proprii, ele sunt mai degrabă rodul 
alegerii întâmplătoare decât chipul însuşirilor 
ființelor denumite. Aceasta se poate vedea în 
mulțimea numelor date în chip nepotrivit anumitor 
oameni, când de pildă i se spune Agathon unui om 
rău, sau Eusebios unui nelegiuit?. 

Astfel de denumiri nu au nimic din precizia pe 
care numele ar trebui să o aibă, căci ele nu exprimă 
nici esența şi nici lucrarea ființelor pe care le 
denumesc. Or, însuşirea numelor trebuie căutată mai 
întâi în denumirile care se referă la lucrurile veşnice; 
apoi, In ordinea lucrurilor veşnice, în cuvintele 
folosite să denumească Zeii, şi în sfârşit, la Zei, in 
cuvintele folosite pentru a-i numi pe cei mai mari. 

lată de ce numele de Zeus, prin însăşi rostirea 


sa, este un simbol şi o imagine a esenței ce 
guvernează lumea. Căci cei dintâi oameni care au dat 
nume lucrurilor cu o atât de mare înțelepciune s-au 
străduit, ca nişte artişti desăvârşiţi, să exprime în 
numele lor, ca in nişte imagini, virtuțile lucrurilor 





! Această etimologie a numelui lui Zeus este extrasă din dialogul Cratilos. 
"Numele de Zeus, spune Platon, îmi pare minunat ales. Dar nu este prea uşor 
să i se pătrundă înţelesul. E o întreagă poveste cu acest nume de Zeus - genitiv 
Atoc. Noi l-am împărţit în două părţi, de care ne folosim pe rând, spunând 
când Zeus, când Atoc; reunite, ele exprimă natura zeului, şi aceasta trebuie să 
fie, spunem noi, virtutea acestui nume. În sfârşit, pentru noi şi pentru toate 
fiinţele care există, cauza adevărată a vieții, el este stăpânul şi regele 
universului. Aşadar, nu s-ar putea da acestui zeu un nume mai drept decât 
numindu-l cel prin care trăiesc, toate fiinţele vii." 

"Pitagoricii, scrie A. Delatte, foloseau cu plăcere pagini din Homer drept teme 
pentru predicile lor. Alegerea expresiei Tatăl Zeilor şi al oamenilor, pentru a-l 
numi pe Zeus, li se părea că reprezintă cel mai frumos elogiu adus paternităţii”. 
? În greacă, Agathon vrea să însemne faun, iar Eusebios, pios. 

exprimate!. S-a ajuns ca denumirile, chiar în clipa 
rostirii, să devină simbolurile gândurilor aflate în 
sufletul lor, şi ei au făcut din aceste gânduri imagini 
pentru a-şi exprima ideile pe care le aveau despre 
lucrurile inteligibile. 

Astfel de oameni, aplecându-se neîncetat 
asupra lucrurilor inteligibile, au căzut în 
contemplație, spiritul lor umplându-se de idei. 
Venind apoi momentul să facă cunoscute aceste 
gânduri, ei le-au exprimat scoțând sunete ce au dat 
nume lucrurilor; aceste nume, prin însăşi rostirea lor 
şi prin elementele necesare pronunțării lor?, 
întruchipau, atât cât era cu putință, calitățile 
specifice lucrurilor denumite, şi îngăduiau celor care 
pricepeau adevăratul lor înțeles să ajungă la 
cunoaşterea esenței lucrurilor denumite. În felul 
acesta, sfârşitul contemplației lor a fost pentru noi 
începutul descoperirii inteligenței lucrurilor. Iată 
pentru ce Creatorul lumii a fost numit mai înainte 
Tetradă, şi pentru ce acum, din rațiuni pe care 
tocmai le-am înfățişat, el este numit Zeus tatăl. 

Or, în prezenta rugăciune acesta este implorat 
să-şi reverse bunătatea asupra tuturor; ține însă de 
noi ca să primim şi să acceptăm ceea ce Zeul ne dă 
fără încetare. Poetul ne-a spus mai înainte: nu începe 
o lucrare mai înainte de a ruga pe Zei să ti-o 
desăvârşească. El a vrut astfel să dea de înțeles că 
Zeii sunt întotdeauna gata să ne dăruiască bunuri 





! "Numele vin de la o putere mai înaltă şi mai divină decât cea a oamenilor. 
Cei care, cei dintâi, au instituit numele, erau spirite sublime şi de o mare 
pătrundere (Platon, Cratilos). 

? Literele. 

3 Pitagoricii, spune Plutarh în De Iside,, numeau Universul, Tetradă. Pătrimea 
(Tetrada), fundament şi rădăcină a tuturor acordurilor muzicale, este un simbol 
şi o imagine a esenței care organizează, lumea potrivit legilor armoniei 
muzicale. 

atunci când implorăm dărnicia divină. O ființă liberă 
nu primeşte adevăratele bunuri dacă nu le cere. Iar 
aceste adevărate bunuri sunt adevărul şi virtutea 
care, ivindu-se din cauza ce orânduieşte lumea, 
strălucesc întotdeauna şi in acelaşi fel deasupra 
tuturor. 

De aceea suntem sfătuiți să ne cunoaştem 
adevărata esență, acesta fiind lucrul ce ne poate 
izbăvi de rele. Tocmai aceasta se arată prin versul: 
Geniul de care se servesc, unde termenul geniu este 
folosit în locul cuvântului sufleti. Din această 
întoarcere către noi înşine, rezultă în mod necesar 
izbăvirea de rele şi înțelegerea faptului că Stăpânul 
Divin doreşte să ne conducă la fericire. Dacă toți 
oamenii ar cunoaşte ceea ce sunt ei cu adevărat şi ar 
cunoaşte Geniul de care se servesc, ar fi cu toții 
cruțați de suferință, însă acest lucru este cu 
neputinţă. Într-adevăr, nu se poate ca toți oamenii să 





! A cunoaşte geniul de care oamenii se servesc, nu constă numai în a cunoaşte 
geniul pe care fiecare om îl primeşte la naştere ca să-l însoţească în viaţă, ci a 
cunoaşte şi natura sufletului său. A cunoaşte sufletul, înseamnă a cunoaşte pe 
Dumnezeu care l-a creat. "Sufletul cunoaşte totul găndindu-se pe sine, şi el 
pluteşte în lumea divină atunci când se înalță prin inteligenţă la cunoaşterea 
propriei sale esențe" (Produs). 

Pitagoricii dădeau numele de genii sufletelor morţilor, şi chiar, după părerea 
lui Plutarh, sufletului ce locuia încă într-un trup muritor. A cunoaşte geniul, 
însemna deci a cunoaşte natura fiinţei divine aflată în om; şi cum soarta 
omului era determinată de natura sufletului său, cunoaşterea naturii sufletului 
putea influenţa asupra soartei sale. Această cunoaştere uşura purificarea, dădea 
omului conştiinţa întregii sale puteri, făcea ca toate însuşirile lui să înflorească 
şi grăbea întoarcerea lui la starea originară. Pitagora a putut să cunoască printr- 
o revelaţie divină întreaga istorie a sufletului său şi să-şi amintească atât 
existențele sale anterioare cât şi pe cele ale discipolilor săi. Doctrina 
preschimbării sufletului în geniu bun este ultimul cuvânt al înţelepciunii 
antice. într-adevăr, soarta cea mai de invidiat pentru un om, cea care îl făcea cu 
adevărat fericit, era de a avea un suflet virtuos şi bun. "Eu cred, spune Porphyr, 
că geniul nostru particular este o parte a sufletului nostru; fericit este cel ce 
posedă un spirit înţelept." 

se consacre în acelaşi timp filozofiei, nici să 
primească toate bunurile pe care Zeul le revarsă fără 
încetare pentru a-i conduce la perfecțiunea unei vieți 
preafericite. 

Numai cei care îşi fac curaj şi se consacră 
ştiinţei - singura în măsură să descopere aceste 
adevărate bunuri - numai aceia vor obține eliberarea 
de relele inerente naturii muritoare; numai ei se vor 
adânci în contemplarea adevăratelor bunuri, numai 
ei vor merita să fie asemenea Zeilor, căci numai ei au 
fost inițiați de Natura sacră, adică de filozofie, şi au 
pus în practică regulile datoriei!. Ca să ne numărăm 
în rândul oamenilor divini va trebui să ne închinăm 
toate străduințele faptelor virtuoase şi cunoştinţelor 
speculative, întrucât numai ele pot lecui sufletul 
omenesc de suferințele pământeşti şi îi pot schimba 
soarta într-un destin divin?. 





! Filozofia sau Natura sacră este cea care, revelându-ne datoriile noastre, ne 
permite să ne înălțăm până la Zei şi să ne izbăvim de soarta noastră tristă. Toţi 
oamenii sunt înrudiţi cu Zeii, dar numai cei care şi-au recunoscut natura divină 
prin participarea la înţelepciune, care s-au purificat şi au practicat virtutea pot 
pretinde să stea alături de ei. Pentru pitagorici, filozofia avea aceeaşi valoare 
ca iniţierea. Ei sunt cei care au inventat şi au purtat numele de filozofi. Pentru 
ei, filozofia era menită să-i amintească omului de înrudirea sa divină, să-l 
purifice de mizeriile pământeşti, să-l unească cu Inteligența divină şi să-l 
smulgă din ciclul renaşterilor. "Regula de viaţă pitagorică, spre deosebire de 
cea orfică, făcea loc, printre altele, alături de credinţe şi practici religioase, 
unor speculaţii intelectuale ce reprezentau un rest al adevăratelor practici 
religioase. Pitagora trece drept inventatorul cuvântului filozofie, efortul spre 
înţelepciune fiind un factor de sfinţenie morală. Când discipolii săi studiau 
matematicile, astronomia, muzica, medicina, gimnastica sau când făceau 
comentarii pe marginea lecturilor din Homer şi Hesiod, ei vedeau în aceste 
studii, la grade diferite, mijloace de a-şi purifica sufletele şi, corelativ, 
trupurile" (L.Robin). 

? "Omul s-a născut, a fost creat pentru a cunoaşte esenţa naturii universale; iar 
sarcina înţelepciunii este de a poseda şi de a contempla inteligenţa care se 
manifestă in ființe" (Architas din Tarent). Când omul posedă inteligenţă, 
Dumnezeu însuşi este cel care o posedă; când contemplă inteligenţa, omul se 
simte una cu totul putându-se vindeca de toate relele ce decurg din viaţa 

Pe scurt, iată care este înțelesul versurilor pe 
care le-am citat. Cei care se cunosc pe ei înşişi sunt 
mai presus de orice i-ar putea îndrepta spre viciu. 
Deşi mijloacele de a se izbăvi de rău sunt inerente 
naturii omeneşti, nu toți oamenii se pot elibera din 
ghearele lui, căci cei mai mulți îşi atrag necazurile prin 
propria şi libera lor alegere; ei nu ştiu să vadă nici să 
audă adevăratele bunuri ce lângă ei se află, într- 
adevăr, puțini sunt cei ce-au învățat să scape de 
păcatele lor, ajungând să cunoască Geniul de care se 
servesc. 

Aceştia sunt cei care, prin filozofie, s-au 
purificat de toate tulburările patimilor provocate de 
partea iraţională a sufletului lor, eliberându-se, ca 
dintr-o închisoare, de aceste ținuturi pământene... 

Dar de ce poetul îl imploră pe părintele ceresc, 
spunând: O Zeus, tatăl nostru, îi vei scăpa pe oameni 
de nesfârşitele necazuri ce îi copleşesc, de le-ai arăta 
tuturor Geniul de care se servesc! Vrea oare să ne 
spună că ţine de el ca oamenii să ajungă cu toții la 
adevăr, chiar fără voia lor, sau că el refuză să o facă 
cu bună ştiinţă pentru ca ei să rămână pe veci în 
lanțurile lor? A gândi un asemenea lucru, ar fi o 
nelegiuire. Aceste versuri par mai degrabă să ne arate 
că cel ce vrea să ajungă la o viaţă fericită trebuie să-l 
cheme pe Zeu ca pe un tată, căci dacă Zeul este 
creatorul tuturor ființelor, el este şi părintele celor 
buni. 





separată. 

! Hierocles face aici aluzie la un pasaj din Fedon. "Cât despre cei ce par să fi 
trăit în sfinţenie, spune Platon, eliberaţi ca dintr-o închisoare din aceste locuri 
subterane, ei obţin în înalt un lăcaş pur şi locuiesc în partea superioară a 
pământului. Dar cei care au fost purificați prin filozofie trăiesc veşnic 
neîntrupaţi, şi se înalţă la nişte lăcaşuri încă şi mai frumoase decât cele de care 
am vorbit". Primii se mai pot întoarce în naştere; ultimii sunt eliberaţi din 
ciclul reîncarnărilor, dar ei sunt puţin numeroşi. 

Aşadar, omul care ştie ce înseamnă eliberarea 
de rele, care s-a izbăvit de suferințele atrase în mod 
voit, care s-a dezbărat de neîndurătoarea Vrajbă, 
acela, întorcându-se spre ajutorul veşnic ce vine de la 
Stăpânul Divin, strigă: Zeus, tatăl meu, chemându-l 
cu nădejde pe părintele său, pentru că el a făcut deja 
tot ce este demn de un fiu. Apoi, luând aminte că 
dacă toți oamenii ar primi ce a primit el, toți ar fi 
izbăviți de rele; dar văzând că această eliberare nu le 
soseşte, nu din vina Zeului, ci pentru că cei mai 
mulți îşi atrag necazurile prin propria şi libera lor 
alegere, el se îndeamnă singur: Dar tu, fă-ți curaj, tu 
care ai găsit calea pentru a te elibera de toate relele 
tale. Or, această cale este întoarcerea, prin filozofie 
sfântă, la bunurile dăruite de Divinitate fără încetare 
şi pe care cei mai mulți nu le văd, pentru că n-au 
învățat să se folosească de noțiunile comune aşezate 
de Creatorul lumii în fiecare ființă rațională, pentru 
ca aceasta să ajungă să se cunoască. 

Dar pentru a arăta ceva cuiva, este evident că 
acțiunile celor două persoane trebuie să tindă către 
acelaşi scop, căci cum am putea arăta ceva unui orb, 
chiar dacă i-am înfățişa de o mie de ori ceea ce vrem 
să-i arătăm, şi cum i-am putea arăta ceva celui care 
poate vedea, dacă nu îi înfățişăm ceea ce vrei să-i 
arătăm? Aceste două condiţii sunt la fel de necesare: 
din partea celui care arată, trebuie să existe un bun 
de arătat, iar din partea celui căruia i se arată, este 
nevoie de un ochi atent, astfel încât obiectul, pe de o 
parte, şi vederea, pe de altă parte, să lucreze întru 
atingerea scopului propus. 

Acestea fiind zise, să admitem ipoteza că toți 
oamenii ar fi în mod egal izbăviți de relele lor, dacă 
divinitatea le-ar dărui toată cunoaşterea propriei lor 
naturi şi le-ar arăta Geniul de care se servesc. Or, din 
cele observate, este cât se poate de limpede că nu toți 

oamenii au fost izbăviți de suferință. Aşadar, Zeul a 
făcut această descoperire tuturor, ci numai acelora 
care s-au căznit prin ei înşişi să se elibereze din 
lanţurile nenorocirilor, acelora care şi-au ridicat şi 
ațintit privirea pentru a contempla darul Zeului şi a-l 
primi cum se cuvine. 

Prin urmare, nu Zeul este vinovat că nu-şi 
arată bunurile tuturor oamenilor, ci oamenii care nu 
ştiu nici să vadă nici să audă adevăratele bunuri ce 
lângă ei se află, şi care, în felul acesta, îşi atrag 
necazurile prin propria şi libera lor alegere. Greşeala 
îi aparține celui care alege. 

Zeul nu este răspunzător pentru nefericirile 
noastre, căci el face să strălucească fără încetare 
bunurile sale deasupra tuturor!. Dar el nu le arată 
întotdeauna tuturor, căci, la cei mai mulți dintre ei, 
ochii sufletului, singurii în stare să contemple 
darurile cu care el ne învredniceşte, sunt închişi şi 


privesc neîncetat spre pământ, din cauza deprinderii 
de a căta la lucrurile inferioare. 


Dacă ar depinde de Zeu ca toți oamenii să 
ajungă la adevăr, chiar împotriva voinţei lor, de ce i- 
am învinui pe oameni că îşi atrag necazurile prin 
propria şi libera lor alegere2? De ce i-am sfătui că n- 





! Aceste cuvinte: Zeul nu este răspunzător pentru relele noastre, fiecare este 
responsabil de alegerea sa, sunt extrase din Republica de Platon. 

? Hierocles nu neagă că depinde de Dumnezeu să-i conducă pe toţi oamenii la 
adevăr, ci el neagă că el ar putea sâ-i conducă fără voia lor. "Dumnezeu nu îi 
obligă pe cei ce nu vor, ci îi atrage numai pe cei ce vor" (loan Hrisostomul). 
Vor fi însă toţi oamenii izbăviţi? "Da, răspunde Fabre d'Olivet. Ei vor fi 
izbăviţi într-o zi sau alta, căci Providența scade cu timpul relele care îi 
chinuiesc pe oameni. Singurul leac împotriva răului, oricare ar fi cauza 
acestuia, este timpul. Providența, slujitoare credincioasă a Celui de Sus, 


îndreaptă totul spre bine. Dar acest leac acţionează în funcție de 
disponibilitatea bolnavilor de a-l primi şi accepta. Timpul, întotdeauna acelaşi, 


şi pururea nul pentru Divinitate, se scurtează sau se alungeşte pentru oameni 

ar trebui să provoace necruțătoarea Vrajbă, ci mai 
degrabă s-ar cuveni s-o alunge? De ce i-am sfătui să 
îndure cu blândețe cele ce li se întâmplă, şi să se 
căznească pentru a se lecui de rele? O facem pentru 
că drumul către virtute prin dobândirea ştiinţei este 
înfundat cu desăvârşire tuturor celor care se lipsesc 
de libera alegere a voinţei lor. Ar fi complet nefolositor 
să căutăm să practicăm, să medităm şi să iubim ceea 
ce este frumos dacă ar ține numai de Zeu să ne scape 
de vicii şi să ne umple de virtute, fără ca noi să facem 
ceva pentru aceasta. 

Or, gândind astfel, vina pentru toate răutăţile 
oamenilor ar cădea asupra Zeului. Dar dacă Zeul, aşa 
cum am spus şi aşa cum este de fapt, nu poate fi 
făcut In nici un fel răspunzător de necazurile noastre, 
este evident că îndepărtarea noastră de adevăratele 
bunuri nu vine decât din noi înşine; chiar dacă 
aceste bunuri sunt aşezate în noi ca noţiuni fireşti, 
noi nu suntem în stare nici să le vedem, nici să le 
auzim. 

Singura cauză a acestei orbiri şi a acestei 
surzenii este necruțătoarea Vrajbă, nenorocire pe 
care ne-o atragem noi înşine şi pe care nu trebuie s-o 
lăsăm să sporească ci, dimpotrivă, trebuie s-o 
alungăm, învățând să ne eliberăm de relele noastre şi 
să găsim calea ce ne duce la Stăpânul Divin. 

În felul acesta, din lucrarea comună a 
iluminării ce vine de la Zeu şi a viziunii care vine din 
noi, ia naştere o deplină înţelegere şi acceptare a ceea 
ce Zeul ne dezvăluie. Această acceptare ne lecuieşte 
sufletul, îl eliberează de suferințele Indurate aici, pe 
pământ, dându-i conştiinţa şi simțământul bunurilor 
divine şi dreptul de a fi chemat în adevărata lui 





după cum voinţa lor coincide cu acţiunea providențială, sau diferă. Ei n-au 
decât să dorească, şi timpul, care acum îi chinuiesc, îi va uşura”. 

patrie. 

Tratând în felul acesta despre adevăr şi virtute, 
încheind preceptele privitoare la dobândirea virtuții 
prin cercetarea de dinaintea somnului, împingând 
nădejdile pe care le dă stăpânirea virtuții până la 
nădejdea lecuirii şi a eliberării sufletului, poetul ne 
vorbeşte apoi despre puritatea ce înaripează corpul 
luminos. 


VERSURILE LXVII-LXIX 


Dar înfrănează-te de la alimentele de care ţi-am 
vorbit, 

Folosindu-ţi judecatala tot ce ti-ar fi de folos 
Pentru purificarea şi eliberarea sufletului. 
Meditează asupra fiecărui lucru, 

Lăsăndu-te condus de Inteligența desăvârşită 
din înalt. 


Pentru a ajunge la ființă, esența rațională a 
primit de la Creatorul lumii un trup pe măsura 
naturii sale!, astfel încât ea să nu poată exista nici ca 





' Trupul pe măsura naturii sale pe care sufletul l-a primit de la Zeu pentru a 
ajunge la fiinţă este corpul luminos. Acest trup este numit de Hierocles pe 
rând: corp imaterial, luminos, vital, carul uşor al sufletului, etc. 

"Un trup ceresc este permanent ataşat sufletului; el este numit corp luminos 
sau corp asemănător strălucirii stelelor" (Filopon, InArist.). 

"Toate sufletele, înainte de a cădea în naştere, au fost pomeni; ele aveau un 
vehicul pe măsura naturii lor, vehicul invizibil, etern, produsul imediat al unei 
cauze imobile. Acest vehicul nu este altceva decât un corp nemuritor; el este 
unit cu sufletul şi, prin intermediul lui, are loc mai târziu unirea sufletului cu 
un trup muritor. El este intermediarul care îl apropie de învelişul material pe 
care va trebui să-l îndure. Deşi în realitate este neschimbător, el pare cu atât 
mai complex cu cât sufletul a căzut mai demult în materie; şi pare să devină cu 
atât mai simplu cu cât sufletul se purifică mai mult, şi se scutură mai viguros 
de legăturile ce îl ţineau captiv" (Produs). 

în Fedru, Platon numeşte corpul luminos "carul subtil al sufletului”. Acest car 
devine mai uşor şi se înalţă când sufletul se purifică; el se îngreunează şi cade 


- 191 - 





trup, nici fără trup; chiar dacă ea însăşi este 
necorporală, forma sa este determinată de un trupl. 
La fel este şi pentru astre, ele sunt esență 
necorporală în elementul lor cel mai înalt, şi 
substanță corporală în partea lor cea mai de jos. 
Soarele însuşi este un tot alcătuit din corporal şi 
necorporal, nu din două părți care, mai întâi 
separate, s-au grupat apoi, ci au fost create în acelaşi 
timp şi rânduite în mod firesc într-o ordine în care 
una comandă şi cealaltă se supune?. 

La fel se petrec lucrurile şi cu ființele raționale 
care urmează, respectiv Eroii şi oamenii. Fiecare Erou 
este un suflet rațional cu un corp luminos, şi fiecare 
om este aparent un suflet rațional cu un corp 
nemuritor pe măsura naturii sales. Aceasta era 





pe pământ când sufletul se lasă robit de dorinţa pentru lucrurile pământeşti. 
Pecetea pe care patimile o pun pe acest corp luminos este, după Fedon, grea, 
materială, vizibilă. Sufletul care este afectat de ea devine greoi. Neputincios să 
se ridice către ceea ce este nobil, pur, invizibil şi divin, el dă ocol mormintelor, 
iar starea de mizerie în care se află face ca el să mai păstreze ceva vizibil, 
apărând câteodată sub formă de vedenie. Astfel, sufletul coboară încetul cu 
încetul, pe măsură ce vehiculul său, prin dezvoltări succesive, pierde 
câte ceva din imaterialitatea sa, până când ajunge să fie închis într-un trup ca 
într-o închisoare cu ziduri groase. El se înalță apoi puţin câte puţin 
până când, sfărâmând unul după altul lanţurile ce îl ţineau legat de trup, 
goliciunea sa, cum spun oracolele, reapare şi îl repune la rangul său. Acest car 
păstra forma trupului pământesc de care fusese unit sufletul, şi, când morţii 
apăreau, erau recunoscuţi după corpul lor luminos. 

! Trupul, ne va spune Hierocles, este alcătuit dintr-un suflet raţional şi dintr-un 
corp nematerial. Aşadar, sufletul nu este, aşa cum s-a spus mai înainte, un 
simplu corp luminos, şi nu este fără trup, ci este înveşmântat într-un corp subtil 
care îl mărgineşte şi îi determină forma. 

“Prin astre, aici trebuie să se înţeleagă Zeii nemuritori. Hierocles ne-a spus deja 
că Zeii nemuritori locuiesc, potrivit ordinului şi rangului lor, în sferele cereşti. 
Pentru pitagorici, soarele, luna şi celelalte astre erau Zei; ei erau alcătuiți de 
asemenea dintr-un suflet şi dintr-un corp luminos. 

“Corpul luminos sau eterat pe care îl au Zeii, Eroii şi oamenii, este format din 
aceeaşi substanţă luminoasă şi plastică din care Spiritul creator a alcătuit 
lumea. Această identitate de substanţă constituia omogenitatea vieţii marelui 

doctrina pitagoricilor, doctrină pe care Platon a făcut- 
o cunoscută mai târziu comparând sufletul divin şi 
sufletul omenesc cu un car tras de doi cai înaripați 
conduşi de un vizitiul. 

Aşadar, dacă pentru perfecționarea sufletului 
avem nevoie de adevăr şi de virtute, pentru 
purificarea corpului nostru luminos trebuie să ne 
dezbărăm de toate mizeriile produse de legăturile cu 
materia, să ne supunem purificărilor tradiționale şi 
sfinte şi să reînsuflețim puterea ce ne uneşte cu Zeul 
pentru a ajunge să ne desprindem de pământ. 
Aceasta este învățătura dată de versurile pe care 
tocmai le-am amintit. 

Prin preceptul: înfrânează-te de la alimentele de 
care ti-am vorbit, suntem sfătuiți să micşorăm în 
trupul nostru impurităţile care vin de la materie. Ele 
ne poruncesc să urmăm purificări sfinte şi să 
dobândim tăria care ne uneşte cu Zeul, adăugând 


cuvinte cu subînțeles: folosindu-ți judecata la tot ce ti- 
ar putea fi de folos pentru purificarea şi eliberarea 
sufletului2. 

În sfârşit, poetul ne cere să redăm esenței 





Tot; ea este marea mediatoare între invizibil şi vizibil, între spirit şi materie, 
între interiorul şi exteriorul universului. Fără acest corp eterat, pe care spiritul 
şi-l ţese fără încetare lui însuşi şi şi-l clădeşte prin acţiunea sa, corpul nostru 
material nu ar fi decât o masă inertă şi fără viaţă. Acest corp devine mai uşor 
sau mai greu după cum sufletul se purifică, se înalță sau decade. El păstrează 
întipăririle tuturor vieților noastre anterioare. Acest corp luminos a fost 
identificat de ocultişti cu corpul astral. 

! Despre această comparaţie, a se vedea Fedru de Platon. 

? Adevărul şi virtutea sunt purificările sufletului inteligent; abstinenţa de la 
anumite feluri de carne curăţă întinările materiei, şi împiedică corpul subtil al 
sufletului să se amestece şi să se confunde cu trupul pământesc şi muritor. 
Purificările care urmăresc să îndepărteze şi să curețe influenţele primite de 
acest corp subtil, şi să întărească forţa divină inspirată -adică puterea pe care 
Dumnezeu ne-a dăruit-o şi care ne dă tăria de a ne detaşa şi a ne îndepărta de 
pământ - pun capăt acestei eliberări a sufletului, care este însăşi scopul 
filozofiei. 

noastre omeneşti forma sa deplină şi perfectă, şi 
pentru aceasta trebuie să ne lăsăm conduşi de 
Inteligența desăvârşită din înalt. Exprimându-se în 
felul acesta, poetul ne descoperă toată esența naturii 
omeneşti, deosebeşte ordinul şi rangul părților ce o 
compun: cea care judecă şi conduce este precum 
vizitiul, iar cea care ascultă este asemenea carului. 

Aceste versuri îi învață pe cei ce vor să 
înțeleagă simbolurile pitagoricilor, că o dată cu 
străduința pentru practicarea virtuții şi cunoaşterea 
adevărului, trebuie avut grijă şi de corpul luminos, 
corp numit de Oracole "carul subtil al sufletului 
nostru". 

Or, această purificare ajunge până la hrană şi 
băutură, şi la orice are legătură cu trupul muritor, 
căci în acest trup se află corpul luminos care insuflă 
viață trupului neînsuflețit şi păstrează armonia 
alcătuirii sale. 

Corpul nematerial corespunde unei anumite 
forme de viață; el dă naştere vieţii aflate in materie, şi 
această viață face ca animalitatea pieritoare să fie 
întreagă şi perfectă. Alcătuită dintr-o viață iraţională 
şi dintr-un trup muritor, această animalitate este o 
imagine a omului, care este format dintr-o esență 
rațională şi dintr-un corp nematerial?. 

Pentru că noi suntem oameni, trebuie să ne 





Fără îndoială, Hierocles face aluzie aici de Oracolele sacre sau la Oracolele 
chaldeene pe care le menţionează şi în tratatul său Despre Providenţă. Aceste 
oracole, puse în circulaţie de un teurg chaldean în epoca lui Marcus Aurelius, 
erau un amestec de doctrine pitagorice, platoniciene, stoice şi orientale, un 
adevărat sistem de gnoză păgână. 

? Sufletul poseda un corp spiritual sau luminos mai înainte de a veni să 
însuflețească un trup muritor. Or, cum acest trup muritor are un fel de viaţă, 
Hierocles consideră că această viaţă specială este efectul corpului subtil care 
umple trupul nostru pământesc. în acest fel trupul muritor, alcătuit din viață 
iraţională şi din materie, reprezintă o imagine a esenței umane, adică a 
sufletului şi a corpului spiritual. 

îngrijim de cele două esențe alcătuitoare ale ființei 
noastre, purificându-le şi perfecționându-le potrivit 
naturii fiecăreia. De pildă, sufletului raţional, ca 
parte rațională, i se potriveşte purificarea prin 
adevărul dat de cunoaştere, dar ca putere ce poate să 
aleagă între două păreri diferite, i se potriveşte mai 
degrabă virtutea dreptei judecăți. 

Într-adevăr, fiind înzestrați de natură cu 
însuşirea de a contempla lucrurile divine şi de a le 
orândui pe cele pământeşti, noi avem nevoie de 
adevăr pentru primele, şi de virtutea dreptei judecăți 
pentru cele din urmă; în felul acesta, vom putea 
ajunge să contemplăm lucrurile veşnice şi să ne 
folosim de lucrurile vremelnice. 

Dacă în această dublă datorie rămânem 
credincioşi față de Divinitate, vom reuşi să domolim 
tumultul  nesocotinței. Esenţa noastră rațională 
trebuie purificată de această nesocotință, tocmai 
pentru că de ea se alipeşte sufletul nostru atunci 
când vine la naştere. 

Întrucât corpului nostru luminos i-a fost ataşat 
un trup muritor, noi trebuie să purificăm corpul 
nostru luminos şi de acest trup pieritor, şi să-l 
eliberăm de înclinațiile pe care le are pentru acesta. 
Cât priveşte corpul vital!, acesta trebuie purificat 
urmând legile sfinte şi riturile sacre. însă această 
purificare este oarecum mai corporală, ea folosin-du- 
se de elemente materiale ca să lecuiască corpul vital, 
să-l forțeze să se separe de materie, şi să-l înalțe spre 
ținutul eterat pentru a regăsi fericirea stării sale 





! Prin corp vital sau psihic trebuie să se înţeleagă aici corpul luminos care 
exista înaintea trupului nostru pământesc. Această expresie de corp psihic se 
întâlneşte la Sf. Pavel, Corint., XV, dar Hierocles foloseşte acest cuvânt într-un 
sens contrar. Hierocles vorbeşte de corpul luminos pe care îl opune trupului 
material, în timp ce Sf. Pavel numeşte vital sau psihic trupul pământesc şi 
muritor pe care-l opune corpului glorificat. 

originare. Tot ceea ce se face - într-un fel demn de 
Stăpânul Divin şi fără nici o înşelăciune -pentru 
purificarea acestui corp, se face potrivit regulilor 
virtuții şi adevărului!. 

Într-adevăr,  purificările sufletului rațional 
folosesc deopotrivă şi carului luminos; cu ajutorul 
lor, acest car devine înaripat şi nu pune nici un fel de 
stavilă în calea înălțării sufletului spre înălțimi. Cel 
mai bun mijloc de a face să-i crească aripi este de a-l 
obişnui să se depărteze încetul cu încetul de toate 
lucrurile pământeşti, de a-l obişnui cu lucrurile 
nemateriale, de a-l curăța de toate mizeriile de care s- 
a umplut atunci când s-a unit cu trupul material. 
Prin practica aceasta, corpul luminos se revigorează 
într-o oarecare măsură, se adună în el însuşi, se 
umple de tărie divină, şi se apropie de perfecțiunea 
intelectuală a sufletului?. 





! Hierocles, vorbindu-ne aici de riturile sacre ce trebuie împlinite într-un fel 
demn de Stăpânul Divin şi fără înşelăciune, pare să fi vrut să facă o distincţie 
între teurgie şi magie. Şi una şi cealaltă sunt bazate pe principiul că 
"asemănătorul atrage asemănătorul şi acţionează asupra lui." 

? "Esența sufletului universal este uşor de atras; ea poate fi făcută prezentă cu 
uşurinţă în orice lucru dispus sâ-i primească lucrarea, şi să participe oricât de 
puţin la puterea sa" 

(Plotin, En.1V). 

Scopul teurgiei era de a ne arăta în orice lucru afinitatea simpatetică ce face 
din lumea întreagă un singur tot armonios, de a ne uni astfel cu inteligenţa care 
a creat ordinea universală şi de a ne face să lucrăm împreună cu ea, atât cât ne 
stă in putinţă, la păstrarea acestei ordini divine. Pentru a uşura această sarcină, 
teurgia făcea posibilă legătura cu fiinţele superioare. Magia, din contră, se 
mulțumea cel mai adesea să-l pună pe om în contact cu spiritele inferioare şi 
rele. în orice caz, acţiunea sa nu era întotdeauna binefăcătoare. Şarlatanii se 
serveau de procedeele ei ca să facă rău oamenilor, să-i înşele sau să-i 
înspăimânte. Teurgia voia să facă! din oameni Zei; magia nu urmărea decât sâ-i 
afunde din ce în ce mai mult în materie. Prima se afla în slujba Inteligenţei; a 
doua nu căuta decât să stârnească patimile. 

"Şi cine ar fi în stare de cea mai pura cugetare dacă nu cel care, cătând spre 
fiecare lucru numai cu ajutorul gândului, fără a se sluji de ochii săi pentru a 
gândi şi fără a chema în sprijinul raţionamentului vreo percepţie a simţurilor 

Dar cum ar putea abstinența de la anumite 
alimente să aibă asemenea efecte? Pentru cei ce vor 
să se desfacă de lucrurile vremelnice, înfrânarea 
completă de la anumite alimente, şi mai ales de la 
cele care ațâță simţurile, este o cale spre purificare. 
lată de ce, în preceptele simbolice ni se porunceşte să 
ne abţinem de la anumite mâncări. Înfrânarea 
prescrisă are înainte de toate un sens general foarte 
important, dar ea se poate, aplica întocmai şi la 
cazurile particulare amintite de aceste precepte. 

Astfel, când ni se spune: "Să nu mănânci 
matrice de animal", acest precept ne opreşte, între 
toate celelalte lucruri de pe pământ, de la un anumit 
lucru şi, de fapt, unul dintre cele mai neînsemnate. 
Dar dacă îl vom cerceta sub mulțimea de înțelesuri 
date de profunzimea spiritului pitagoric, vom înțelege, 
din această singură pildă, că trebuie să ne înfrânăm 
de la tot ce ne-ar putea face să recădem în naştere. 

Astfel, ferindu-ne să folosim ca hrană ceea ce 
este oprit, vom avea grijă, legat de purificarea 
corpului nostru luminos, să înțelegem cum se cuvine 
acest prim precept!. La fel stau lucrurile şi cu al 
doilea precept: "Să nu mănânci inima?'. El ne 
avertizează înainte de toate că nu trebuie să ne lăsăm 
pradă mâniei, şi abia în al doilea rând ne sfătuieşte 
să ne abținem de la a mânca această parte oprită. 

Ne vom explica în acelaşi fel preceptul ce ne 





sale, dar care, folosindu-se numai de gândirea pură, s-ar strădui să urmărească 
pura şi singura esenţă a adevăratelor lucruri, 

| "În preceptele simbolice nu trebuie nici să dispreţuim litera pentru a reţine 
numai sensul figurat, şi nici să neglijăm înţelesul ascuns pentru a reţine litera" 
(A.Dacier). 

E Expresia, a nu mânca inima., pare să fie împrumutat din Riada, Cântul XXIV, 
versul 128. Acest precept, a nu mânca inima, înseamnă, scrie Diogene Laerțiu, 
"Că nu trebuie să te laşi copleşit de tristete şi de griji". Tristeţea era 
considerată de pitagorici un sentiment negativ de care omul trebuie să se 
păzească. 

îndeamnă "să ne înfrânăm de la carnea animalelor 
moarte din pricina bolii." El ne porunceşte, în sens 
general, să ne îndepărtăm neîntârziat de natura 
muritoare, şi ne spune deopotrivă să nu ne hrănim 
cu carnea animalelor nepotrivite pentru sacrificii. 

Se cuvine, aşadar, ca în preceptele simbolice să 
se observe atât înțelesul fățiş cât şi înțelesul ascuns, 
căci numai prin punerea In practică a sensului direct 
putem ajunge la înțelegerea justă a sensului mai înalt 
cuprins în aceste precepte. 

Să mai amintim că versurile ne înfăţişează în 
doar câteva cuvinte mijlocul de a ne ridica la fapte 
dintre cele mai înalte. Spunându-ne: înfrănează-te de 
la alimente!, este ca şi cum ne-ar spune să ne 
îndepărtăm de trupurile vicioase şi muritoare, 
întrucât nu este cu putință să ne abținem de la toate 
alimentele, poetul adaugă: înfrânează-te de la 
alimentele de care ţi-am vorbit, şi arată locul unde a 
vorbit despre tot ce ar putea fi de folos pentru 
purificarea şi eliberarea sufletului, căci abstinența de 
la mâncările oprite ne face să avem, prin frumusețea 
corpului nostru luminos, o atenție deplină aflată In 
armonie cu un suflet purificat şi eliberat de piedicile 
materiei. lar grija pentru această înfrânare poetul o 
încredințează discernământului rațiunii noastre, ca 
fiind singura facultate ce ar putea avea, pentru 
corpul nostru luminos, o afecțiune aflată în armonie 
cu puritatea sufletului nostru. 

lată pentru ce poetul numeşte acest 
discernământ vizitiu inteligent, căci el a fost creat de 
natură tocmai pentru a conduce carul. El este numit 





! Care erau aceste alimente interzise? "în afară de carne şi vin, Pitagora 
interzicea orice mâncări care produceau tulburări. El recomanda de asemenea 
înfrânarea de la alimentele care ar fi putut împiedica puterea noastră 
divinatorie, s-au care ar fi putut fi dăunătoare purității sufletului, castităţii şi 
înclinaţiei spre cumpătare şi virtute" (lamblikos, Vit.Pyth.). 

inteligent, în calitate de putere a sufletului rațional, 
şi vizitiu, pentru că el stăpâneşte şi conduce carul. 
Sufletul contemplă câmpia de adevăr ca şi cum ar 
privi printr-un un ochi; şi prin facultatea ce îi ţine loc 
de mâini, el ţine strâns hățurile trupului ce îi este 
ataşat, îl îndreaptă către sine, astfel încât sufletul să 
ajungă să contemple în întregime divinul şi să devină 
asemenea Zeului!. 





! Acest ochi este inteligența; facultatea care ţine loc de mâini este virtutea 
deliberativă. Pentru a înţelege mai bine explicaţia pe care o dă Hierocles 
mitului lui Fedru, trebuie să ne amintim mai întâi ce spune Platon: "Să 
presupune aşadar, spune el, că sufletul este asemenea forţei combinate a unui 
atelaj înaripat şi a unui vizitiu. Toţi caii şi vizitii Zeilor sunt buni şi de rasă 
bună; cei ai altor fiinţe nu sunt pur sânge. La noi, conducătorul atelajului este 
cel care îi conduce pe cei doi trăpaşi; în plus, unul din aceşti doi cai este 
frumos şi de rasă aleasă, iar celălalt nărăvaş şi de rasă inferioară. în mod 
necesar, conducerea atelajului nostru este o sarcină anevoioasă." 

Pentru Hierocles, vizitiul este inteligenţa, partea spirituală şi raţională a 
sufletului. Carul, sau atelajul înaripat, este corpul subtil sau luminos pe care îl 
conduce inteligenţa. Cei doi cai sunt partea iraţională şi pătimaşă a sufletului 
nostru. Caii de la carul Zeilor sunt buni, pentru că nimic din ce înseamnă 
exces, viciu, sau materie pieritoare nu se apropie de Divinitate. Dar animalele 
de la carul omului nu sunt cai pur sânge. Ei sunt amestecați, unul e bun, 
celălalt e nărăvaş, şi de aceea conducerea carului este o treabă dificilă. Prin 
amestecul său cu materia, orice suflet este supus, pe de o parte, dorințelor 
păcătoase pe care materia le deşteaptă în el; şi, pe de altă parte, prin originea sa 
cerească, el este plin de dorinţe sfinte care îl înalţă. Inteligența este cea care 
trebuie să stăpânească bine forţele opuse ale atelajului, căci dacă vehiculul 
înaripat se prăbuşeşte la pământ în loc să se înalțe spre Zei, este pentru că 
vizitiul nu ştie să-l conducă, adică să ajungă la contemplaţie. Sufletul îi 
urmează pe Zei şi devine asemenea lor când cei doi cai se supun vizitiului, 
adică atunci când partea iraţională a sufletului se lasă condusă de rațiune. Dar 
sufletul care nu îi urmează pe Zei se prăbuşeşte la pământ după ce şi-a pierdut 
aripile, şi reîncepe un ciclu de noi naşteri. 

Aceste sentinţe sacre reprezentau o parte a ezoterismului pitagoric. Alături de 
principiul de autoritate afirmat prin declarația: Maestrul a spus-o, pitagoricii 
posedau până la cel mai înalt nivel noţiunea de ezoterism. Convinşi fiind că 
cunoştinţele intelectuale trebuie să rămână privilegiul celor care aveau o ţinută 
morală suficient de elevată pentru a le da certitudinea că nu le vor folosi pentru 
a face rău, ei şi-au impus să nu facă publice învăţăturile pe care le transmiteau 
adepților lor. Păstrarea celui mai adânc secret a fost posibilă datorită faptului 

Acesta e scopul general al înfrânării şi bunurile 
la care vrea ea să ne conducă. Cât priveşte 
prescripțţiile privitoare la cazurile particulare, acestea 
au fost înfăţişate prin formule sacre în doctrina 
secretă. Aceste formule urmăreau anumite infrânări, 
cum ar fi de pildă: 'Abține-te să mănânci boabele 
plantei care se cheamă bob2, 'Păzeşte-te să mănânci 
carnea animalelor moarte din pricina bolilor”. Ele 
urmăreau fie să ocrotească anumite specii, când de 
pildă interziceau:  "înfrânează-te, dintre peşti, să 
mănânci roşioarăs, "Abţine-te, dintre animalele ce 
trăiesc pe pământ, să mănânci cutare animal, dintre 
păsările cerului, cutare zburătoare", fie să interzică 
anumite părți, ca atunci când porunceau: "Nu vei 





că dicipolii lui Pitagora priveau ştiinţa şi filozofia ca pe un bun sacru şi divin 
încredinţat de Maestrul lor prin revelaţie. 

! Aceste sentinţe sacre reprezentau o parte a ezoterismului pitagoric. Alături de 
principiul de autoritate afirmat prin declarația: Maestrul a spus-o, pitagoricii 
posedau până la cel mai înalt nivel noţiunea de ezoterism. Convinşi fiind că 
cunoştinţele intelectuale trebuie să rămână privilegiul celor care aveau o ţinută 
morală suficient de elevată pentru a le da certitudinea că nu le vor folosi pentru 
a face rău, ei şi-au impus să nu facă publice învăţăturile pe care le transmiteau 
adepților lor. Păstrarea celui mai adânc secret a fost posibilă datorită faptului 
că dicipolii lui Pitagora priveau ştiinţa şi filozofia ca pe un bun sacru şi divin 
încredinţat de Maestrul lor prin revelaţie. 


? Preceptul Abţine-te de la bob a fost, încă din antichitate interpretat în mod 
diferit. Pentru unii, Pitagora interzicea complet această legumă; pentru alții, 
acest înţelept, departe de a o interzice, o mânca el însuşi. Nu se cunoaşte cu 
exactitate sensul simbolic al acestui precept. Unii pretind că prin bob, care era 
folosit în timpul votărilor, Pitagora interzicea funcţiile civile, magistraturile şi 
alte sarcini de ordin democratic.Alţii, considerând bobul, a cărui tijă nu 
prezintă noduri, drept emblema naşterii liniare, considerau că Pitagora 
interzicea prin acest simbol tot ceea ce putea determina sufletele să vină la 
naştere, adică să le atragă pe pământ, să le închidă şi să le reţină într-un trup 
muritor. Alţii în sfârşit nu vedeau în această interdicţie decât o simplă povaţă 
de a se înfrâna de la plăcerile Afroditei. 

? A nu mânca roşioară pare să fi vrut să însemne: renunță la orice mânie, nu 
vărsa sânge, căci roşioară are culoarea mâniei şi a sângelui. 

mânca nici inima, nici capul". 

Fiecare din aceste înfrânări exprima totuşi 
scopul desăvârşit al  purificării?. Într-adevăr, 
îndemnându-ne ca printr-o abstinență trupească să 
ne lipsim de cutare sau cutare hrană din pricina 
anumitor proprietăţi fizice, aceste precepte urmăreau 
de fapt să-l purifice pe om de orice pornire spre ce 
este pieritor, şi să-l facă să se întoarcă spre sine 
însuşi, să părăsească acest ţinut supus naşterii şi 
morții, şi să-şi ia zborul spre Câmpiile Elizee şi spre 
eterul luminos şi pur. 

Întrucât pitagoricii doreau ca acest urcuş în 
abstinenţă să se facă cu rânduială, se pot întâlni la ei 
anumite precepte simbolice care, la prima vedere, par 
să se contrazică. De pildă, preceptul: "Abţine-te să 
mănânci inima", pare a se contrazice cu cel: 
'"înfrânează-te să- mănânci animale", numai dacă nu 
se va arăta limpede că primul este recomandat 
începătorilor întru abstinență, iar cel de-al doilea 
celor îmbunătățiți. Oprirea de la consumul unor părți 
de animale e nefolositoare atunci când aceasta 
priveşte animalul întreg. 

Această interdicție de a ucide animale şi de a se 
hrăni cu carnea lor se extindea, după unii, la toate 
rasele animale; după alții, ea se restrângea numai la 
cele prin care sufletul omenesc trebuia să treacă în 
cursul reîncarnărilor sale. Pitagoricii, scrie Sextus 





A nu manca capul însemna de fapt: nu-ţi împovăra mintea cu un lucru 
excesiv care s-o epuizeze. 

? Fiecare simbol sau interdicţie particulară viza același scop ca şi simbolurile 
generale. 

? În lamblikos ca şi în Plutarh, întâlnim o doctrină asemănătoare. Hierocles 
pare să ne spună aici că novicele nu se abţinea complet de la carnea 
animalelor, că se puteau hrăni cu anumite specii, dar că cei perfecţi practicau 
un regim vegetarian riguros. "Cei ce duc o viaţă pitagorică, nu mănâncă nici un 
fel de carne şi absolut nimic din ce ar putea avea viaţă; şi singuri dintre toţi 
oamenii, ei nu beau vin" (Alexis). 

Empiricus, considerau că animalele se înrudesc cu 
oamenii, tot aşa cum oamenii se înrudeau cu Zeii, 
pentru că sufletele tuturor ființelor erau părți din 
sufletul universal. A ucide un animal însemna a te 
face vinovat de nedreptate şi 

necredință. 

Doctrina înrudirii tuturor ființelor vii formează 
baza discursului lui Pitagora în Metamorfoza a-XV-a 
de Ovidiu. El propovăduieşte respectul pentru viață, 
abținerea de la carnea de animale şi interzicerea 
sacrificiilor sângeroase. El sfătuieşte pe oameni să se 
hrănească, ca în timpurile Vârstei de aur, cu fructele 
pământului. Altădată puri, oamenii au ajuns treptat 
la cruzimea ce caracterizează sălbatica noastră 
Vârstă de fier. Ei au început prin a ucide animalele 
sălbatice; apoi, pentru a se putea hrăni, au trecut la 
animalele domestice. Această deprindere de a ucide 
animale l-a condus treptat pe om la disprețul pentru 
viața omenească, iar urmarea firească a acestui fapt 
a fost că oamenii au ajuns să se ucidă unii pe alții. 

Se cuvine, aşadar, să se dea o atenţie sporită 
şirului de înfrânări înfăţişate în aceste versuri. 
Înfrânează-te de la alimente, ni se spune mai întâi. Şi 
ca şi cum cineva ar fi întrebat: "De la ce fel de 
alimente?", se adaugă: De care ţi-am vorbit. Apoi, ca şi 
cum s-ar fi insistat asupra împrejurărilor în care 
pitagoricii au vorbit despre această problemă şi 
asupra părții din învăţătura tradițională ce se referă 
la abţinerea de la anumite alimente, se spune: de la 
tot ce ti-ar putea fi de folos pentru purificarea şi 
eliberarea sufletului, arătând astfel că purificările 
sunt condiția esențială a eliberării sufletului. 

Or, purificările cerute pentru sufletul rațional 
sunt ştiinţele matematice, iar eliberarea ce îl face să 
se desprindă de legăturile pământeşti se obţine prin 
dialectică, adică prin desăvârşita viziune a esenței 

ființelor. 

lar eliberarea sufletului, este pentru că la 
această eliberare se ajunge printr-o singură ştiinţă, in 
timp ce purificările se dobândesc prin matematici 
care cuprind o mulțime de ştiinţe. 

De aceea trebuie să se rânduiască şi pentru 
corpul luminos prescripții asemănătoare celor ce 
urmăresc purificarea sufletului şi izbăvirea sa. Este 
necesar ca purificărilor matematice să li se adauge 
purificările initiatice, iar dialecticii eliberatoare a 
sufletului să i se adaug viziunea sacră ce îl poate 
înălța?. Purificările initiatice şi disciplinele sacre sunt 
menite să curețe şi să desăvârşească carul spiritual 
al sufletului rațional, să-l separe de ne-viața materiei, 





! corporale şi cele necorporale pot să desprindă spiritul de lucrurile sensibile şi 
să-l poarte până la fiinţele inteligibile. "Geometria are ca obiect cunoaşterea a 
ceea ce există din totdeauna, şi nicidecum a ceea ce se naşte şi moare... Ea 
atrage sufletul către adevăr şi formează în el acel spirit filozofic care înalță 
privirile noastre spre lucrurile divine" (Platon, Republica). Pentru a se pregăti 
pentru dialectică, adică pentru exerciţiul inteligenţei pure, trebuia mai întâi să 
se studieze ştiinţele matematice, căci numai aceste ştiinţe aflate între lucrurile 
corporale şi cele necorporale pot să desprindă spiritul de lucrurile sensibile şi 
să-l poarte până la fiinţele inteligibile. "Geometria are ca obiect cunoaşterea a 
ceea ce există din totdeauna, şi nicidecum a ceea ce se naşte şi moare... Ea 
atrage sufletul către adevăr şi formează în el acel spirit filozofic care înalță 
privirile noastre spre lucrurile divine" (Platon, Republica). 

? În afară de matematică, pitagoricii mai studiau medicina, muzica, astronomia, 
etc. Despre definirea dialecticii care, fără intervenţia vreunui simţ, se poate 
ridica prin rațiune până la esenţa lucrurilor, despre felul în care ea reuşeşte să 
desprindă sufletul din mlaştina în care se află şi să-l conducă până la esenţa 
binelui, a se vedea Platon, Republica. 

Pentru purificarea corpului luminos, trebuie deci să se folosească mijloace 
asemănătoare celor la care se apelează pentru purificarea sufletului însuşi. Or, 
pentru a purifica sufletul, se folosesc ştiinţele, iar pentru a-l elibera, se face uz 
de dialectică. Pentru a purifica corpul spiritual, trebuie deci să se recurgă la 
iniţieri ce corespund analogic ştiinţelor, şi, pentru a-l desprinde şi a-i permite 
să se înalțe asemenea unui car spre adevărata sa patrie, trebuie să se atingă 
ultimul grad de iniţiere - deplina viziune, care corespunde scopului final al 
dialecticii. 

şi să-l pregătească pentru a intra aşa cum se cuvine 
spiritelor pure. Nu este îngăduit ca ce este impur să 
se unească cu ce este puri. Şi după cum sufletul 
trebuie să se împodobească cu virtute şi cunoaştere 
pentru a ajunge să semene cu cei ce oricând poartă 
această dublă podoabă, tot aşa, trebuie să ne 
străduim să purificăm corpul luminos şi să-l 
descotorosim de ceea ce este material, pentru a-i 
înlesni unirea cu corpurile eterate2. Căci asemănarea 
este cea care face ca lucrurile să se unească, în timp 
ce neasemănarea le face să se separe. 

Aceasta este metoda filozofică desăvârşită’ dată 
de  pitagorici, singura metodă ce conduce la 
perfecționarea armonioasă şi conformă cu natura 
omului întreg. Cel ce se îngrijeşte numai de sufletul 
său şi uită de corpul luminos, nu purifică omul 
întreg; iar cel ce crede că nu trebuie să se îngrijească 
decât de acest corp fără a se preocupa şi de suflet, 


sau care gândeşte că grija față de corpul luminos va 
purifica şi sufletul fără ca acesta să facă ceva prin el 
însuşi, acela va săvârşi aceeaşi greşeală. însă cel ce 
dă atât sufletului cât şi corpului luminos atenția 
cuvenită, se desăvârşeşte pe de-a-ntregul; dar pentru 
a ajunge la această ţintă, filozofia trebuie să se 





! Cf. Platon, Fedon. 

? Aceste corpuri eterate sunt astrele sau Zeii nemuritori, şi fiecare suflet care s- 
a purificat, spune Timaios, se înalță la astrul care îi este hărăzit. 

? Această metodă de filozofie perfectă urmărea să unească filozofia, care 
purifică sufletul, cu arta riturilor sacre sau initiatice, care purifică corpul 
luminos. Metoda preconizată de Hierocles, pare a fi o întoarcere la concepţiile 
celui mai vechi pitagorism. Spre sfârşitul sec. al-V-lea, o schismă pare să fi 
divizat societăţile pitagorice. Unele, numite acusmatice, urmăreau să cuprindă 
la sânul lor numai membri credincioşi şi cucernici; ele tindeau să asigure 
Ordinului o viaţă spirituală mai degrabă iniţiatică decât filozofică. Celelalte, 
fără să fi abandonat complet practicile religioase, se străduiau înainte de orice 
să formeze oameni de ştiinţă. Hierocles pare să reia aici, împletind filozofia cu 
artele riturilor sacre, vechea tradiţie pitagorică. 

unească cu arta riturilor sacrel. 

Se observă lesne că dacă se separă spiritul 
filozofic de riturile sacre, acestea nu vor mai avea 
aceeaşi putere. 

Într-adevăr, dintre toate lucrurile care participă 
la desăvârşirea perfecționării noastre, unele au fost 
descoperite de spiritul filozofic, iar altele ne-au fost 
date de virtutea inițiatică care urmează spiritului 
filozofic. Or, virtutea inițiatică este acțiunea de 
purificare a corpului nostru luminos, astfel încât, 
raportat la ansamblul întregii filozofii, partea 
contemplativă să  premeargă întotdeauna părții 
practice, aşa cum fapta trebuie să urmeze şi să se 
supună gândului. 

Există două feluri de filozofie practică: una este 
morală, cealaltă inițiatică. Prima ne purifică, prin 
mijlocirea virtuților, de nesocotință, iar a doua ne 
eliberează, prin arta ritualurilor sacre, de iluziile 


venind de la materie2. Legile ce guvernează o 
colectivitate sunt o frumoasă pildă de filozofie morală, 
iar ceremoniile sacre sunt o reuşită dovadă de 





! Purificările iniţiatice acționau asupra sufletului şi nu asupra Divinităţii, căci 
nu Divinitatea cobora spre sufletul care o invoca, ci sufletul era cel care, 
purificându-se, se înălța până la ea; iniţierile urmăreau îndeosebi purificarea 
corpului luminos. Dacă sufletul ar fi singur, el n-ar avea nevoie decât de 
filozofie, adică de cunoaşterea adevărului. Cum însă el este unit cu un corp 
luminos, el trebuie, printr-un regim corespunzător şi prin ritualurile Misterelor, 
să-l păstreze în puritatea sa originară, căci acest corp astral ne vine din cel mai 
pur eter şi tot acolo trebuie să ne conducă. Corpul luminos devine din ce în ce 
mai subtil prin disciplina clarviziunii şi iluminării (Cf.Porphyr, De Mysf.,111). 
? Arta iniţiatică urmărea să acţioneze asupra imaginaţiei, să o liniştească, să-i 
sugereze viziuni purificatoare, şi să-i ofere temeiuri pentru a o îndrepta spre 
contemplaţie. Aşadar, purificările iniţiatice se adresau mai ales virtuţii 
imaginative a sufletului. După cum arta iniţiatică reuşea să liniştească 
imaginaţia purificată, ceremoniile religioase, care se desfăşurau în oraşe, 
potoleau spiritul mulțimilor şi le ofereau spectacole menite ca prin frumuseţea 
lor să le întoarcă cu gândul la Dumnezeu, şi să le dea simţul armonios al 
ordinii. 

filozofie inițiatică. Vârful cel mai înalt al filozofiei 
totale este spiritul contemplativ; spiritul moral ține 
mijlocul, şi apoi vine spiritul inițiatic. Primul joacă, în 
raport cu celelalte două, rolul ochiului; cele două 
care îi succed au, față de primul, o sarcină 
asemănătoare mâinii şi piciorului. Dar toate trei sunt 
atât de strâns legate, încât oricare dintre ele ar fi 
imperfect sau chiar nefolositor fără celelalte. Iată 
motivul pentru care trebuie adunate într-un singur 
tot cunoaşterea care descoperă adevărul, facultatea 
ce dă naştere virtuții, şi puterea care dă puritatea, 
astfel ca acţiunea morală să fie pe potriva spiritului 
care comandă, şi ca împlinirea riturilor sacre să fie în 
armonie cu spiritul şi morala. 

Acesta este scopul disciplinei pitagorice: să ne 
dea aripi pentru a ne putea împărtăşi din bunurile 
divine, astfel încât, atunci când va veni momentul 
morții, lăsând pe pământ trupul nostru muritor şi 
despuindu-ne de tot ceea ce înseamnă natura sa 
pieritoare, noi să fim, precum atleţii luptei pentru 
filozofie, gata pentru marea călătorie cerească?. 
Atunci vom regăsi starea noastră originară şi vom fi 





! Contemplaţia este nefolositoare fără puritatea şi practica virtuţilor. Lipsită de 
sens este şi practicarea virtuţilor fără contemplaţie şi fără puritate; şi, în sfârşit, 
puritatea este inutilă dacă contemplaţia nu o însufleţeşte şi nu o conduce, şi 
dacă practica virtuţilor nu o însoţeşte şi nu o susţine" (A. Dacier). 

? Cei care au trăit în dreptate şi credință, nu au a se teme de nimic după moarte; 
dimpotrivă, lor le este făgăduită o fericire divină. Precum atleţii încununaţi 
doar după ce au obţinut victoria, oamenii buni gândesc că preţul virtuţii nu le 
va fi acordat decât după moarte... Nici unul dintre cei care s-au dedicat căutării 
şi contemplării adevărului nu şi-a putut potoli pe pământ dorinţele nesfârşite 
ale sufletului, pentru că trupul întunecă raţiunea şi o învăluie ca o pâclă groasă. 
Asemenea păsării care-şi ridică ochii spre cer, înțelepții, nerăbdători să-şi ia 
zborul din trup şi din lume pentru a ajunge într-un ţinut minunat şi fericit, îşi 
eliberează spiritul de lucrurile trecătoare şi caută să-l facă mai uşor şi mai pur; 
pentru ei, filozofia este un studiu şi o pregătire pentru moarte” (Plutarh, 
Cons.adApoll). 

îndumnezeiți, atât cât le este îngăduit oamenilor să 
devină Zeil. Este ceea ce ne înfăţişează versurile 
următoare. 


VERSURILE LXX-LXXI 


Iar după ce, părăsindu-ți trupul, te vei înălța in 
liberul eter, 

Vei fi precum un zeu: nemuritor, etern, de-a 
pururi biruitor al morții. 


Aşa arată sfârşitul cel mai frumos al 
suferințelor noastre. Aceasta este, cum spune Platon, 
marea luptă şi marea nădejde care ni se-aştern 
înainte2. Acesta este rodul desăvârşit al filozofiei; 
acesta este scopul suprem al artei inițiatice şi sacre: 





! Zeii n-ar putea să nu ia aminte la cel ce se căzneşte să devină drept şi să fie, 
prin practica virtuţii, atât de asemănător Divinităţii cât îi este îngăduit unui om. 
Convinşi că sufletul nostru este nemuritor, vom merge întotdeauna pe calea ce 
duce spre înalt, şi ne vom închina toată puterea pentru a practica dreptatea şi 
înţelepciunea. în felul acesta, vom fi împăcaţi cu noi înşine şi cu Zeii; şi, după 
ce vom dobândi răsplata cuvenită pentru practicarea virtuţii, vom fi fericiţi ca 
nişte atleți victorioşi ce sunt purtaţi în triumf (Platon, Republica). După 
Porphyr, principiul care ordona toată viaţa pitagoricilor, atât în ceea ce trebuia 
împlinit cât şi în ceea ce trebuia evitat, se rezuma la preceptul care, pentru ei, 
însemna raţiunea supremă a filozofiei: a urma pe Zeu, şi a ajunge astfel să 
trăieşti unit cu el, a te îndumnezei. "Noi devenim mai buni, spune Plutarh, 
atunci când ne apropiem de zei. 

2 În Fedon, Platon ne vorbeşte despre această luptă şi despre această speranță. 
"în virtutea a ceea ce tocmai am afirmat, spune Socrate lui Simmias, trebuie ca 
toţi să participe încă din această viaţă la înțelepciune şi la virtute: frumoasă 
într-adevăr este răsplata ce ne aşteaptă, şi mare speranţa făgăduită!. Hierocles, 
în loc de răsplata luptei, vorbeşte doar de luptă. 

? Arta iniţiatică şi sacră urmărea să purifice copul luminos, să facă mai uşor 
sufletul cu care acesta era unit, şi să-i uşureze înălțarea la Zei. Pentru a se 
perfecționa în întregime, omul trebuia, aşa cum a spus Hierocles, să unească 
filozofia cu arta riturilor sacre. Filozofia purifică inteligenţa; riturile sacre 
facilitează dobândirea virtuţii printr-o asceză mistică şi un regim 
corespunzător. lamblikos, în De Myst., numeşte această artă sacră teurgic, "şi 

a-i înălța şi a-i conduce la adevăratele bunuri pe cei 
ce au urmat neabătuți calea virtuții, a-i izbăvi de 
chinurile pământeşti ca dintr-o întunecată peşteră 
vieții materiale, a-i ridica până la splendorile luminii 
eterate, şi a-i conduce la insulele Preafericiților!. 

Lor le este hărăzită răsplata îndumnezeirii, căci 
nimănui altcuiva nu îi este îngăduit să ajungă alături 
de zei, decât numai celui care a cucerit în sufletul 
său adevărul şi virtutea, şi care a dobândit pentru 
carul său spiritual puritatea. Ajuns In felul acesta 
sănătos şi întreg, el este repus în starea sa 
primordială, căci s-a regăsit pe sine însuşi unindu-se 
cu dreapta rațiune, a recunoscut ordinea divină a 
universului, şi a descoperit, atât cât îi este îngăduit 
omului să o facă, pe creatorul lumii universale. 

După ce s-a purificat, el a devenit asemenea 
ființelor care prin natura lor n-au căzut nicicând în 
naştere; el s-a unit prin inteligenţă cu acest Tot, şi s- 
a ridicat până la Zeul însuşi. Dar cum acest om are 
un corp luminos ce îi este dat de la natură, el are 
nevoie de un loc unde să-l poată aşeza ca pe un 
astru. Or, ținutul cel mai potrivit pentru un corp cu o 
astfel de natură se întinde în spațiul sublunar, 
întrucât acest loc se află deasupra celui ocupat de 
trupurile muritoare, şi dedesubtul spaţiului locuit de 
ființele cereşti. Pitagoricii îl numesc eterul liber, eter, 
pentru că este un corp nematerial şi veşnic; liber, 





această artă, spune el, Pitagora a învăţat-o de la egipteni". Teurgia era ştiinţa 
de a deveni zeu, iar unirea teurgică, însemna unirea acţiunii omeneşti cu voinţa 
divină care permite omului să lucreze împreună cu Dumnezeu. 

Arta iniţiatică, prin elementul sacramental al riturilor şi formulelor, şi prin 
disciplina facultăţilor misterioase, amplifica viaţa profundă a sufletului, îi 
aprindea imaginaţia, îi intensifica clarviziunea, îi oţelea voinţa, îl punea în 
contact cu puterile oculte, îi împlinea nevoile religioase şi mistice şi îl făcea 
capabil să comunice cu fiinţele superioare. 

"Descrierea acestor insule ale Preafericiţilor poate fi întâlnită la Pindar, 
Olypm., Homer, Odys., Platon, Fedru şi Hesiod. 

pentru că este liber de patimile şi de tulburările ce 
vin de la materiel. 

Ce va deveni, aşadar, cel ce va reuşi să ajungă 
acolo? Va fi ceea ce ii făgăduiesc aceste versuri, adică 
un zeu nemuritor, va deveni asemenea Zeilor 
nemuritori despre care s-a vorbit la începutul acestui 
poem, dar nu un zeu nemuritor prin natura lui. Căci 
cum ar fi cu putință ca cel ce nu a înaintat în virtute 
şi care nu a urmărit îndumnezeirea decât de un 
anumit timp, să ajungă egalul celor ce sunt de-a 
pururi ceea ce sunt? 

Cum acest lucru este evident, poetul adaugă la 
versul: vei fi precum un zeu: nemuritor, cuvintele 
etern, şi de-a pururi biruitor al morții, pentru a da de 
înțeles că la această îndumnezeire nu se ajunge decât 
prin înlăturarea a tot ce este vremelnic şi muritor în 
noi, căci această divină răsplată nu este inerentă 
naturii şi esenței umane, ci el este rodul desăvârşirii 





! Eterul liber este spaţiul care se întinde sub lună. Aici vin să locuiască 
sufletele care au meritat să fie purificate şi eliberate din ciclul renaşterilor, dar 
care sunt încă susceptibile să decadă în naştere. Zeii cereşti locuiesc deasupra 
şi nu coboară niciodată. 

Lucan, în Farsala, X, menţionează opinia stoicilor referitoare la acest subiect: 
"între cerul înstelat şi întunericul ce înconjoară pământul, se găseşte sălaşul 
semizeilor. Acea virtute nepieritoare care, în viaţa lor muritoare, le-a păstrat 
sufletul curat, îi înalţă în sferele cereşti”. 

Descrierea pământului pur pe care Platon o face în Fedon, pare a fi mai 
degrabă o imagine a stării în care se găseşte un suflet omenesc eliberat, decât 
viziunea unui loc în care acesta trăieşte. Dar acest loc poate fi în acelaşi timp 
simbolic şi real. Pentru Hierocles, locul aflat în spaţiul sublunar convine de 
minune sufletelor eliberate datorită rangului lor. Inferioare prin natura lor 
Zeilor nemuritori, dar superioare oricăror alte fiinţe pământeşti, ele trebuie să 
locuiască într-un ţinut superior pământului dar inferior astrelor, ceea ce vrea să 
însemne că ele trăiesc într-o stare intermediară între Zeii cerești şi oamenii de 
pe pământ. 

Se spune că Pitagora, care era considerat un geniu, coborâse din lună pentru a 
revela oamenilor adevărata doctrină şi a le arăta calea salvării (Cf. lamblikos, 
Vit.Pyth.). 

treptate a omuluil!. 

Ar fi, aşadar, ca o a treia categorie de zei, un fel 
de semizei; ei sunt nemuritori când se înalță, şi 
muritori când coboară. Ei sunt în mod necesar 
inferiori Eroilor glorificați, căci ultimii cunosc 
întotdeauna pe Stăpânul Divin, în timp ce primii cad 
uneori în uitare. Nu este cu putinţă ca această a treia 
categorie de zei, deşi devenită perfectă, să fie mai 
presus de a doua, sau chiar să devină egală cu 
prima. Dar ea rămâne veşnic asemenea cu prima, 
deşi este rânduită după a doua. Asemănarea pe care 
oamenii o pot avea cu Zeii cereşti este mai naturală şi 
mai apropiată de desăvârşire la Eroii aflați pe rangul 
al doilea. 

Astfel, pentru toate ființele raționale nu există 
decât o singură perfecțiune: asemănarea cu Zeul, 
creatorul lumii universale. La ființele cereşti, această 
asemănare dăinuie întotdeauna şi în acelaşi fel; la 
ființele eterice ferme2, ea durează mereu, dar nu în 
acelaşi fel; şi, în sfârşit, la ființele eterice menite prin 
natura lor să coboare şi să locuiască pe pământ, ea 
nu dăinuie întotdeauna şi nici în acelaşi fel. Dar dacă 
cineva ar face, din prima categorie de Zei şi din 
asemănarea lor perfectă cu Divinitatea modelul pe 
care trebuie să-l urmeze ființele din al doilea şi din al 
treilea rang, şi din asemănarea cu ființele din rangul 





! Această promisiune de îndumnezeire, scrie A. Delatte, seamănă mult cu 
unele credinţe religioase foarte vechi. Empedocle învăţa că, după prima lor 
încarnare, sufletele care s-au purificat complet trecând prin starea de medic, 
poet sacru sau profet, se întorc printre Nemuritori şi devin Zei. El însuşi, în 
stări de exaltare, se numea zeu nemuritor, de-a pururi biruitor al morţii. 
Această expresie pare să fi fost un fel de formulă sacră sau de parolă magică, 
prin care defunctul îşi afirma demnitatea şi dreptul său la paradis". Formule 
asemănătoare au fost descoperite pe mormintele iniţiaţilor orfici. 

? Aceste ființe eterice ferme sunt Eroii glorificaţi; păstrăndu-şi întotdeauna 
natura lor, ei nu coboară nicicând să însufleţească un trup muritor. Fiinţele 
eterice menite prin natura lor să coboare pe pământ sunt sufletele oamenilor. 

secund, modelul de urmat pentru ființele din a treia 
categorie, acela ar proceda cum se cuvine şi s-ar 
dovedi înțelept. 

Telul nostru nu este doar acela de a ajunge 
asemenea Zeului, ci de a urma modelul asemănării 
perfecte sau mijlocii pe care o au cu Zeul ființele din 
primul şi din al doilea rang. Procedând astfel, chiar 
dacă nu vom putea ajunge la o asemănare la fel de 
perfectă ca cea a ființelor superioare, o vom putea 
dobândi cel puțin pe cea care se va potrivi cel mai 
bine propriei noastre naturi; şi prin însuşi faptul că 
vom cunoaşte măsura esenței noastre şi că o vom 
îndura fără să ne plângem, noi ne vom bucura de 
roadele desăvârşite ale virtuțţiil. 





! Hierocles, serie Dacier, încearcă să consoleze aici sufletul care doreşte să fie 
asemenea lui Dumnezeu, şi îi arată că, în ciuda faptului că nu va ajunge la 
perfecta asemănare pe care o au cu Divinitatea ființele superioare, adică Zeii 
nemuritori şi Eroii glorificaţi, dacă va reuşi să dobândească întreaga 
asemănare de care este în stare, el nu va pierde nimic din fericirea sa, pentru că 
el are, ca şi fiinţele mai perfecte, tot ceea ce îi este propriu, tot ceea ce se 
potriveşte naturii sale." Totuşi, această consideraţie poate fi valabilă doar 
pentru starea noastră actuală, căci, purificându-se din ce în ce mai mult, omul 
devine capabil, după părerea unor pitagorici, să se înalțe până la rangul de 
geniu, apoi la rangul de erou, şi chiar la rangul de zeu. 

"Marele scop al Misterelor, scrie Fabre d'Olivet, era de a-i învăţa pe iniţiaţi 
posibilitatea unirii omului cu Dumnezeu, şi de a le arăta mijloacele necesare 
pentru împlinirea acestui lucru. Toate iniţierile, toate doctrinele mitologice nu 
tindeau decât să uşureze sufletul de apăsarea materiei, să îl curețe, să îl 
lumineze prin strălucirea inteligenţei, astfel încât, setos de bunuri spirituale şi 
eliberat din ciclul renaşterilor, acesta să se poată înălța până la sursa existenţei 
sale. 

Dacă se cercetează cu atenţie diferitele culte care au dominat sau care domină 
încă pe pământ, se va vedea că ele nu au fost animate de un alt spirit. 
Cunoaşterea Fiinţei fiinţelor a fost oferită pretutindeni drept termen ultim al 
înţelepciunii; asemănarea cu ea, drept limita perfecțiunii; iar plăcerea 
spirituală, drept obiectul tuturor dorințelor şi țelul tuturor străduinţelor”. 
Socrate, în Fedon, pare să facă aluzie la această transformare a oamenilor în 
Genii: "Nădăjduiesc, spune el, să mâ întâlnesc dincolo cu oameni mai buni 
decât cei de aici, de pe pământ." Dar deşi s-a străduit în timpul vieții sale să 

Cea mai înaltă virtute este de a ne păstra în 
hotarele trasate pentru noi în ordinea lumii, în sânul 
căreia toate lucrurile au fost rânduite şi aranjate pe 
categorii, şi de a ne supune legilor Providenţei prin 
care toate lucrurile, potrivit virtuţii lor particulare, au 
fost călăuzite spre binele care le este propriul. 





devină înţelept, Socrate nu ştie încă dacă purtarea lui pământească îi va 
permite să merite o astfel de răsplată, şi de aceea el adaugă: "Dar totuşi nu 
cutez să-mi exprim această nădejde. Dar că eu va trebui să merg la Zei, stăpâni 
cu desăvârşire buni, care îmi vor face dreptate, aceasta îndrăznesc să jur”. 

! Destinul nostru pe pământ este de a fi om, iar fericirea noastră pe pământ, 
este de a fi om perfect. Or, atât timp cât suntem oameni, numai prin asemănare 
ne putem ridica la rangul de Eroi sau de Zei, sau putem cobori la rangul de 
animale lipsite de rațiune. Aşadar, pentru a ne smulge din viaţa pământească şi 
a ne pregăti pentru cel mai înalt destin, trebuie să dobândim toată înțelepciunea 
şi toată plenitudinea pe care o comportă destinul nostru de om, căci numai 
omul perfect este în stare, după moarte sa, să trăiască pe un plan superior. 
învăţându-ne tot ceea ce trebuie să împlinim pentru a deveni oameni perfecţi, 
Imnurile sacre ne pregătesc, graţie unei vieţi sfinte şi pure, pentru admiterea 
noastră în rândul Eroilor şi Zeilor. Dar, înainte de a fi zei, trebuie să fim 
oameni şi mai ales oameni perfecţi. 

EPILOG 

Acesta este comentariul pe care am găsit de 
cuviință să îl facem despre Imnurile sacre. El 
cuprinde, în bună parte, o vedere de ansamblu a 
doctrinei pitagoricilor. 

Nu am putut să urmăm, în explicaţia noastră, 
scurtimea şi concizia versurilor, căci am fi lăsat să se 
piardă nenumăratele înțelesuri ale acestor frumoase 
precepte; dar nici nu am putut, pe de altă parte, să 
ne întindem până la a înfățişa întreaga filozofie a lui 
Pitagora, căci am fi depăşit limita acestui comentariu. 
Ci a trebuit, atât cât ne-a stat în putință, să adaptăm 
măsura explicaţiilor noastre la necesitatea unei 
înțelegeri mai adânci a acestor versuri, înfățişând din 
principalele învățături ale pitagoricilor numai pe 
acelea care ar fi putut uşura interpretarea lor. 

Într-adevăr, Imnurile sacre nu sunt altceva 
decât expresia celei mai înalte filozofii pitagorice; ele 
sunt un adevărat rezumat al învățăturilor lor 
esențiale, cuprinzând elementele de perfecțiune pe 
care oamenii, având deja încrustată în suflet vocea 
divină, le-au aşternut în scris pentru a-i învăţa pe cei 
ce vor veni după ei. 

Putem spune că ele sunt cea mai frumoasă 
podoabă a nobleţei omului, că nu sunt doar cuvintele 
de neuitat ale unui singur om, ci că întruchipează 
doctrina întregului corp al pitagoricilor, şi, aşa cum 
ele însele o proclamă, preceptele comune ale tuturor 
comunităților lor. 

lată de ce, pentru ei devenise un obicei sfânti, 





! Se spune că acest obicei a fost instituit de Pitagora însuşi. Din scrierile lui 
Cicero, Horaţiu, Seneca, etc. reiese că erau numeroşi cei care se conformau 
acestui obicei. Galien însuşi spune că în fiecare zi, dimineaţa şi seara, el recitea 
versurile pitagoricilor, şi că apoi le spunea pe de rost. "La sfârşitul zilei, scrie 
A.Delatte, cel mai vârstnic membru al Ordinului lua cuvântul pentru a expune 
în faţa tuturor anumite îndemnuri. El rezuma datoriile cetăţeanului, şi amintea 

ca, în fiecare dimineaţă înainte de a se scula şi în 
fiecare seară înainte de a adormi, să asculte cu 
evlavie aceste versuri şi să le asculte ca pe adevăruri 
de netăgăduit ale înțelepciunii pitagorice, în aşa fel 
încât, prin neîncetată meditaţie asupra înțelesului 
lor, să ajungă ei înşişi întruchiparea vie a învățăturii 
divine pe care o exprimă Imnurile sacre. 

Şi aceasta va trebui să facem şi noi pentru a 
ajunge ca, într-o bună zi, să simțim întregul lor folos. 





cu scrupulozitate preceptele referitoare la pietatea religioasă şi filială”. 

"După cină, spune lamblikos în Vit.Pyth., care trebuia să se încheie înainte de 
apusul soarelui, pitagoricii se reuneau pentru lectură. Cel mai vârstnic prezida 
adunarea şi alegea ceea ce trebuia să citească cel mai tânăr”. 

"Pentru cel care studiază credinţele omeneşti, spune E. Harvet, marele merit al 
lui Pitagora este acela de a fi clădit pe el însuşi o Biserică... Antichitatea nu l-a 
cunoscut pe Hristos pentru a înțelege pe deplin semnificaţia cuvântului 
biserică: o asociere de suflete reunite nu doar într-o aceeaşi credinţă, ci şi într- 
o aceeaşi viaţă exterioară. Fondată în Italia, Biserica pitagorică n-a întârziat să- 
şi extindă pretutindeni influenţa, reuşind să o exercite şi să o menţină vreme 
îndelungată. Trei caracteristici au reuşit să o impună: o teologie elevată şi 
mistică, o morală severă şi ascetică, un mare spirit de fraternitate”. 

Colecţia CĂRŢI FUNDAMENTALE 

[Pitagora] era un bărbat de o aleasă virtute, 
cunoscător ca nimeni altul al scrierilor pline de 
înțelepciune, şi care dobândise comoara fără seamăn 
a ştiinţei. 

Empedocle 

Ţelul filozofiei pe care [Pitagora] o învăța era 
acela de a descătuşa şi elibera cu desăvârşire din 
lanțurile neştiinței intelectul ce ne-a fost hărăzit, şi 
fără de care n-am putea să percepem sau să învăţăm 
nimic din cele ce țin de simțuri sau de adevăr. Căci 
intelectul prin sine însuşi "vede totul, aude totul; 
restul este surd şi orb". 

Porphir 

Într-adevăr, Imnurile sacre nu înseamnă 
altceva decât expresia celei mai înalte filozofii 
pitagorice; ele sunt un adevărat rezumat al 
doctrinelor esențiale, conținând elementele de 
perfecțiune pe care oamenii, având deja încrustată în 
suflet vocea divină, le-au aşternut în scris pentru a-i 
învăța pe cei ce vor veni după ei. Putem spune că ele 
sunt cea mai frumoasă podoabă a nobleței omului, că 
nu sunt doar cuvintele de neuitat ale unui singur om, 
ci întruchipează doctrina întregului corp al 
pitagoricilor. lată de ce, pentru ei devenise un obicei 
sfânt să rostească cu evlavie aceste versuri ca pe 
adevăruri de netăgăduit ale înțelepciunii pitagorice, 
în aşa fel încât, prin neîncetată meditaţie asupra 
înțelesului lor, să devină ei înşişi întruchiparea vie a 
învățăturii divine pe care o exprimă Imnurile sacre. Şi 
aceasta va trebui să facem şi noi pentru a ajunge ca, 
într-o bună zi, să simțim întregul lor folos. 


Hierocles 

